
Naročniki imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. In naj tako ostane, mamu jim! 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Največje oznanilo preteklega meseca je bila 
pompozna Sonyjeva najava naslednje igralne 
postaje. Ta bo posedovala fejst močan drob in 


namerava igralsko izkušnjo dvigniti še za stop- 
ničko više. Microsoft sličen lasten dogodek boj- 
da načrtuje za april. 

Mali opisi za PC 51  Revengeance 66 Paper Mario: Sticker Star 75 

Leteči cirkus Travisa Pastrane Ponavljamo naslove in tematike? Podobnost je le naključna. 16 
Drznik Zapis o nekom iz nekega drugega časa, ki si je upal vse in je za to plačal ceno v kosteh. 20 
Evolucija večigralskih aren Špi/ DotA je spočel nišno, a priljubljeno in vpogleda vredno zvrst. 28 


Biometrika Vedež o tem, kako bo Google kmalu poznal naše prstne in očesne vzorce. 54 
Personalni gledalnik HMZ-T2 Sonyjevo čudo, ki paše na glavo kot facehugger. 58 
Mini testisi Pozkusili smo dva Filipzovih radijov za ajfon. Dobar glazbo igrajo oboje dvoje. 59 
Petje izven tuša Ob izidu novih karaok za wii u se ozremo, kaj se dogaja s tem področjem. 68 
Kremeniti Kelti Zgodovinopis o zajebanem keltskem plemenu, ki loka čisto posebno šmarnico. 76 
Zvitek junaštva Ze/dinih zapisov se radujejo ljubitelji in bojijo vlomilci, saj teža drobi kosti. 78 


Nanizane nizike /Vevrotične babe, cinični geeki, KGBjevi vohuni, vesoljske bitke in kozlovske sodbe. 80 

EAZG O 


Prevajalstvo je moje drugo omiljeno pod- 
ročje in se zanj dosti zanimam. Tolikanj bolj 
sem se zato zabaval ob zgodbi, ki se tiče ta- 
ko prevajanja kot iger in mi je začuda prišla 
na uho šele pred kratkim. Začuda' zato, ker 
se tiče špila, ki ga nažigam od vsega 
začetka. 

Pripetilo se je namreč pleistocenskega leta 
1991, da so v angleško verzijo Street Figh- 
terja 2 dali vrstico dialoga, ki je pravila tako- 
le: "You must defeat Sheng Long to stand a 
chance" — "Če bi rad uspel, moraš poraziti 
Sheng Longa." Jaz in mnogi drugi smo se 
tedaj spraševali, kdo zaboga je Sheng Long, 
kajti v igri ga razen te omembe sploh ni bilo. 
Ne kot igralnega lika, ne kot šefa ali človeka 
v zgodbi. Ampak kaj smo pa mi vedeli? 

Hja, očitno več kot Capcom. Njegovi preva- 
jalci niso bili baš podkovani, saj so ustrelili 
kapitalnega kozla. V izvirni japonščini Ryu 
izvaja specialni udarec shoryuken, kar glede 
na pismenke je: pomeni 'dvigajočo se 
zmajevo pest'. Zaradi tega se misel dejan- 
sko glasi takole: "Ce ne moreš premagati 


dvigajoče se zmajeve pesti, ne boš zmagal!" 
V latiniziranem zapisu je 'sho ryu' postal 
'sheng long', nakar je dotični besedi nek 
šalabajzer vtaknil v špil kot ime. Tako daleč 
je šla pomota, da je priročnik za SNESovo 
inačico omenjal "učitelja Sheng Longa', ki 
da uri Ryuja in Kena. Šele kasneje, v SSF2 
Turbu, so na to mesto postavili 
mišičnjaškega starca Goukena. 

Kakorkoli, ljudje so noreli, ko so skušali z 
vsakovrstnimi zvijačami in kodami najti ta- 
jinstvenega Long Donga, ee, Sheng Longa. 
Revija Electronic Gaming Monthly je dvain- 
devetdesetega to izkoristila in spodrsljaj 
uporabila za prvoaprilsko šalo. Objavili so 
komplicirana navodila, kako priti do Longa, 
ki seveda niso učinkovala. Kar pa v dobi 
brez interneta tisočem ni preprečilo, da si 
ne bi zlomili prstov in doživeli vrsto herc- 
šlusov. Šele koncem tistega leta so poveda- 
li, da je šlo za potegavščino. Se spomnim, 
da nad njo nisem bil pretirano navdušen. 
No, pa imaš dobro geekovsko štorijo za ob 
pijački ... Sneti 

Izmučena, ranjena in umazana je Lara na naslovnici. Ampak ima v roki cepin. Lila ne bo samo menstrualna kri! 

ričetek podjetnišva terja poslovni načrt. 
Če se podajaš v posel sam in z minimal- 
nim vložkom, je dovolj, če daš na papir 
par številk in se prepričaš v pozitivno bi- 
lanco. A v primeru, da imaš le zamisel, ne 
pa tudi denarja oziroma možnosti za uresničitev, je 
poslovni plan resna študija. Še tako izvirna in pre- 
bojna ideja ter moralna podpora pivskih kolegov nis- 
ta dovolj, ko najemaš petmestne kredite. Morebitnih 
vlagateljev se ravno tako ne da prepričati le z zasa- 
njanim leporečenjem. Treba je konkretno razmisliti o 
izdelku oziroma storitvi, analizirati trg, oceniti tvega- 
nje in izdelati dolgoročni finančni načrt. Pa še takrat 
gre lahko marsikaj narobe, saj so poslovne vode ne- 
predvidljive in skrivajo prenekatero čer, ki se je po- 
prej sploh zavedal nisi. 
Do nedavnega so bile mnoge zanimivosti, kulturna 
dela in izumi v kali zatrti, saj niso naleteli na investi- 
torski ali bančniški posluh. Naivne, neizkušene inova- 
torje so velike firme prinašale naokrog in neuveljav- 
ljeni glasbeniki, striparji, igrotvorci ter pisatelji so za- 
man trkali na vrata založb. Ali so se bili proti svoji vo- 
lji primorani podrediti kravatarskim zahtevam. Zadnje 
čase pa se za take primere uveljavlja frišen poslovni 
model, imenovan množično financiranje - crowd fun- 
ding. Gre za sila enostaven koncept, pri katerem po- 
budnik svojo idejo karseda privlačno predoči javnosti, 
nakar fehta za podporo, ki mu omogoči zagon. To ni 
iskanje marketinških pokroviteljev s strani velikih 
podjetij, ki hočejo nekaj v zameno, marveč prošnja za 
manjše donacije tisočih posameznikov, ki se jim zdi 
zadeva posrečena in jo s podporo pravzaprav predna- 
ročijo. 
Sopomenka za tovrsten način pridobivanja sredstev 
je Kickstarter, ki se dandanes redno omenja v svetu 
samostojnih zabavnih projektov. Čeprav je v trženju 
neodvisnih ustvarjalcev dotična spletna stran naredila 
pravo revolucijo, temeljna zamisel ni njihova. Ame- 
riško zgodovinopisje navaja, da so Njujorčani kon- 
cem devetnajstega stoletja po enaki poti zbirali dolar- 
je za podstavek Kipa svobode. Nekaj bogatejših An- 
gelinov pa je leta 1978 iz lastnih žepov obnovilo znak 
Hollywood. Crowd funding je bil takisto stalna praksa 
v SFRJ, le da se mu je tedi reklo samoprispevki. Naši 
starši bodo znali povedati, kako je v nekem drugem 
času in v neki drugi državi za izgradnjo zdravstvenih 
domov, šol in drugih javnih ustanov plačevalo prebi- 
valstvo. Tudi sedaj se na enak način kupi marsikateri 
medicinski inštrument, le s to razliko, da včasih de- 
narja dejansko ni bilo, danes pa prepogosto skrivno- 
stno ponikne. 
Da ljudstvo financira postavke, ki bi morali biti zago- 
tovljene po drugačnih poteh, je kajpakda nesprejem- 
ljivo. Zato tak sistem kupovanja ali gradenj osnovne- 
ga družbenega inventarja, najsi gre za inkubator ali 
knjižnico, ni sprejemljiv. To je le potuha za nesposob- 
ne in lopovske vladarje, ki za nameček postavlja pod 
vprašaj smiselnost davkov. Sličen pomislek pa imam 
prav tako zoper Kickstarter, ki ni tako pravičniški, kot 
se kaže na prvi pogled, in ga nekateri že izrabljajo, da 
ne rečem zlorabljajo. 
Zagotovo se je številnim začetniškim kreativcem, in- 
dustrijskim oblikovalcem in programerjem portal iz- 
kazal za odlično odskočno desko oziroma edino mož- 
nost, da so izgotovili in splovili svoj pionirski izdelek. 
Lepo, da je nadobudni kitarist nabral želenih tisoč do- 
larjev za izdajo CDja. Enako privoščim ilustratorki za 
prvo otroško knjižico, fotografu za album in še mno- 
gim podobno iskrenim ter skromnim posameznikom. 
A vprašljivi so že raznorazni, v osnovi manjši umet- 
niški ali uporabniški izdelki, ki so uspeli preseči izklic- 
no vsoto celo za dvajsetkrat. Kickstarter namreč no- 
vačenja ob dosegu kvote ne prekine, zato so nekateri 

grafični romani, zgoščenke, japanske ilustracije, sli- 
kanice in celo ponatis stripa prišli do visokih šestmes- 
tnih zneskov. To pa ima kaj malo veze z zagonom po- 
sla in solidarnostjo množic, marveč je kratkomalo do- 
bitek na lotu. Absolutni rekorder je igrica Bones. Av- 
torji so upali na 30 jurjev, nakar so nabrali tri milijone 
in pol! Nihče me ne bo prepričal, da bodo s tem de- 
narjem delali gospodarno in da bo špil zaradi tega 
stokrat obilnejši. 

Drugi problem je nebroj visokoletečih in profesional- 
nih predstavitev od obstoječih podjetij, ki prevečkrat 
zasenčijo poštene apele malega človeka. Po pol mi- 
nute naključnega klikanja po Kickstarterju naletiš na 
ducate korporativnih zamisli v slogu idealnih srajc, 
revolucionarnih denarnic in vsenamenskih podstav- 
kov za iphone, ki so pokasirali milijon in več dolarjev! 
Vsak poslovnež bi bil hvaležen za velikansko finančno 
injekcijo na lepe oči, s katero pošlješ na trg produkt, 
izdatno opremiš delavnico, pa še lastno bajto. 

Veliko tovrstnih fehtarjev je na nam ljubem področju, 
torej v razdelku iger. Samoumevno je, da se za pozor- 
nost in zelence potegujejo mladi programerji s prizem- 
ljenimi načrti. A velika imena branže, kakršna so Pe- 
ter Molyneux, Richard Garriott, Brian Fargo in Tim 
Schaffer, po mojem nimajo v tej druščini kaj iskati. 
Saj jih imamo radi in se veselimo njihovih iger, vendar 
portal, kot pove njegovo ime, rabi za start-up, ne za 
vbogajme starostam, ki bi se radi na plečih nostalgije 
z najmanjšim vložkom potegnili iz naftalina. Nekateri, 
recimo InExile, objavijo celo le idejo, brez ene same 
slikice, pa že letijo milijoni na kup. 

Tozadevno najbolj nezaslišana je prisotnost Obsidia- 
na, 135-glave skupine, med katerimi je mnogo vete- 
ranov in ki je v svojem desetletnem obstoju razvila že 
marsikatero uspešnico. Za frpjko Project Eternity so 
znovačili štiri milijone od sprva hotenega enega, pri 
čemer so licemersko sproti nizali obljube, kaj vse bo- 
do še vključili za vsakega dodatnega četrt milijona. 
Nič ne dvomim, da bo špil naposled dober. Ampak 
čemu niso šli ob veri v uspeh v banko? Oziroma raz- 
vezali lastnih mošenj? 

Še večji nateg se mi zdi Leisure Suit Larry: Reloaded. 
Kar 655.000 dolarjev so Larryjev fotr Al Lowe in ban- 
da napaberkovali za špil, ki bo zgolj (že druga) prede- 
lava izvirnika. Za prerisanje petindvajsetih lokacij in 
snemanje glasov, kar fani naredijo sami in zastonj, je 
to vnebovpijoča bogatija. Od lanskega maja, ko so 
dobili gotovino, niso pokazali niti ene nove sličice, ni- 
ti izdelali spletne strani. 

Od prijavitelja se sicer terja moralna odgovornost in 
kao moraš ob neizpolnitvi obljub denar refundirati. 


UVODNJAK 


Toda kot kaže praksa, je praksa drugačna. Kick- 
starter si umije roke, naivneži pa gredo lahko v za- 
sebno tožbo. Eden takih primerov so snemalna 
očala ZionEyez HD. Od vplačanih 344.000 dolar- 
jev so podporniki videli le lepe slikice 'podjetnikov' 
na rajskih plažah. Hudih pravnih varoval Kickstar- 
ter nima in ker pobira pet odstotkov, jim ni v inte- 
resu omejiti ne prijav, ne nabirk. Tudi to, da edino- 
le Američan in Britanec lahko vpišeta projekt, de- 
nar pa prispeva vsakdo, se jim ne zdi baš sporno. 
Če bi dali več omejitev, se skozi Kickstarter ne bi 
obrnilo pol milijarde dolarjev. 

Skratka, Čelužnik in Otočan po novem ne potrebu- 
jeta več poslovnega načrta, ubadanja s krediti, raz- 
mišljanja o marketingu, iskanja distribucijskih ka- 
nalov in prepričevanja vlagateljev, ki za nameček 
terjajo zase delež lastništva. Nič več neprespanih 
noči, stresa in skrivanja pred upniki. Ob izvirni ide- 
ji zadostuje reklamni filmček in nekaj besedila, ki v 
eni potezi preveri trg, pridobi nepovratna, lahko ce- 
lo neobdavčena sredstva za razvoj in zagotovi 
uvodno prodajno količino. Za nameček moreta ek- 
sperimentalno prijaviti, kolikor zamisli se jima pač 
utrne. Vpisi so zastonj in količina poveča verjetnost 
dobitka. Pri tem obstaja znatna možnost, da bosta 
ne le brezskrbno zagnala posel in splovila izdelek, 
marveč enostavno obogatela. 

Ne zabavljam zavoljo neprivoščljivosti, dasi bi se 
tudi nam dopadlo, ako bi za svojo ustvarjalnost 
dobili tovrstne donacije, ne da komaj zvežemo en 
mesec z drugim. Kritičen sem zato, ker se poslan- 
stvo človekoljubnega crowd fundinga na tak način 
izkrivlja. Smetano donacij poberejo projekti, ki bi 
morali biti financirani drugače oziroma so pretira- 
no podprti, marsikateri, ki bi si zaslužil podporo, 
pa je spregledan. Nekdo bo sicer rekel, da ga ne 
briga, kdo in koliko zasluži, važno da bo iz tega iz- 
šel dober artikel. A to je kratkovidno razmišljanje. 
Kickstarter je fenomen, ki ne bo trajal večno, vsaj 
ne s tako rastjo. Mehurček se bo slejkoprej raz- 
počil in če se bo poslovni model izkoriščal, se bo 
to zgodilo toliko prej. Znova bodo na suhem ostali 
mali ljudje. 

Zatorej menim, da so odgovorne tudi množice, ki 
ne bi smele na prvo žogo namenjati podpore čisto 
vsemu. Tu gre vendarle za solidarnost, ne za šta- 
cuno oziroma prednaročila. Drugače bodo na Kick- 
starter kmalu vpisani še Call od Duty, Disney in 
Metallica! 


David Tomšič 

O playstationu 4 


redstavljena četrta igralna po- 

staja se ne bo imenovala orbis, 

kakor se je glasilo njeno raz- 

vojno ime, niti se Sony ni zgle- 

doval po Applu in odstranil ci- 
fre. Ime PS4 je pričakovano in logotip v skladu s 
smernicami. Kaj pa zunanjost? Ne vemo, saj je niso 
pokazali niti koščka. Takisto niso povedali, kdaj bo 
sistem na voljo. Za Ameriko okvirno navajajo le- 
tošnje zimske praznike, a ne rečejo, če to velja za 
ves svet ali pa bo konzola v Evropi zamudila do po- 
mladi 2014, kot je trojka. In nenazadnje je cena da- 
leč od uradno določene. Čeprav je verjetna med 350 
in 450 evri, kljub nekaterim štacunskim prednaro- 
čilom ni potrjena. Dobro mešajo drek trgovci. 


Novi igralni plošček dual shock 4 je dokaj klasične 
oblike. Zaznaval bo premike, na prednji strani bo 
imel dotikabilno ploščico (zadaj ne), na vrhnji stra- 
ni pa podolgovato svetilko, ki bo rabila za informa- 
cije iz iger ter za sporazumevanje s kamero PS eye. 


A bo PSA ful dober? 


Hja, moči bo imel konkretno zalogo. Sony so izučile 
preglavice s PS3, katerega posebni procesor cell je 
težko programirati. PS4 bo uporabljal normalno pece- 
jaško arhitekturo z osemjedrnim procesorjem AMD 
jaguar in grafično 'kartico', ki je iz prav tako AMDjeve 
družine radeon. Naveza nudi obilico sile za paralelno 
obdelovanje podatkov. 

Demonstriralo jo je več osebkov. Kot prvi Guantumov 
David Cage, ki je kazal lušten umetni obraz, risan v 
realnem času, in nato ata Street Fighterja 4 Yoshinori 
Ono, ki je predstavljal Capcomov pogon Pantha Rei 
('vse teče'). Na njem delajo srednjeveško frpjsko po- 
bijalnico z delovnim nazivom Deep Down, ki je videti 
kot Dragon's Dogma 2. Zmaji so bili fini in njihov 
ogenj razbeljen. Ubisoftova odprtosvetovna akcijada 
Watch Dogs pa je navdušila z obilico učinkov na ravni 
svetlobe in prašnih delcev. Izšla bo tudi za PS3 in 
X360, a bo na next-genu (in PCju) impresivnejša. 
Upamo, da ne le grafično, marveč tudi, kar se tiče 
sveta in umetne pameti. 


sprašujejo zlasti dvoje: "Kako bo zgledal?" in 

"A bo ful dober?" Sonyjev dogodek Playstation Meeting 2013, ki se je 

20. februarja odvil v New Yorku in ga je po spletu gledalo pol milijona 
ljudi, na prvo vprašanje ni dal odgovora. K drugemu pa je namignil. 


Kamero playstation eye so pomladili in je zdaj s 


svojo podolgovato obliko slična kinectu. Uporablja 
očesi z razločljivostjo 1200 x 800 in vidnim kotom 
85 stopinj. Opazovalnik bo znal prepoznati tako 
igralčevo telo, kar bržda pelje v kinectu slične mi- 
garije in plesarije, kot liziko move. 


Sony je potrdil, da bo PS4 vrtel video v ločljivosti 4K, 
da pa špili v njej ne bodo tekli. Če bomo igro vlekli iz 
internetne trgovine, jo bo moč pognati kmalu po 
začetku procesa, ostanek bo prispel v ozadju. Napra- 
va bo stalno vključena in priključena na linijo in moč 
jo bo poslati v spanje, iz katerega se bo zbujala ne- 
mudoma. Pika na i je nič manj kot 8 gigabajtov hitre- 
ga pomnilnika GDDR5, kar kaže, da nočejo pasti v 
isto luknjo kot s PS3, ki ima razkosanih 512 MB in s 
tem občasne težave z grafično gladkostjo. Pogon blu- 
ray in trdi disk sta samoumevna, ne bo pa strojne 
združljivosti za nazaj. S PS4 ne bo moč povezati starih 
ploščkov dual shock 3 oziroma sixaxis, niti vanj plod- 
no vtikati diskov za trojko. 

Ima pa Sony v tem pogledu v varžetu zanimivost, kaj- 
ti špile za PS3, PS2 in PS1 naj bi bilo sčasoma moč 
pretakati iz oblaka v že izračunani obliki. Za to kani 
skrbeti spletni servis Gaikai, ki ga je Sony lani kupil 
za 300 milijonov evrov. Tudi drugače bo povezava z 
internetom zaželena. Resda so zagotovili, da bo moč 
sistem uporabljati, brez da bi bili povezani v splet, in 
da ne bodo omejevali rabljenih iger. Toda priklopljena 
izkušnja bo kompletnejša. Z njo bo intimno povezan 
novi gumb 'share' na dual shocku 4. Knof bo omo- 
gočil shranjevanje slik in videa iz špilov med igra- 
njem, kar bo nato moč instantno deliti z virtualno sre- 
njo, med drugim prek Facebooka. 


Novi vmesnik je videti sličen trenutnemu PS Storu. 
Playstation Network pa naj bi bil tako izpopolnjen, 
da bo moč igranje v živo komentirati, si gledati čez 
navidezna ramena in celo prepustiti nadzor odda- 
ljenemu človeku! Sorodna je možnost igranja obili- 
ce naslovov z vito in nemara tablicami ter telefoni. 


Veliko na podlagi malega 


Hiba dveurnega dogodka je bila zlasti v tem, da so na 
oder povabili preveč kravatarjev, ki so utrujali s puh- 
licami, kot so 'sinergija', 'guantum leap' ter 'a new 
era of entertainment'. Toda če si zarezal skozi bulšit, 
si nekaj uvidel: Sony je dojel, koliko štejejo manjši 
razvijalci. 

Večino trušča so res povzročili obelodanjeni AAA-na- 
slovi. To so bili streljačina Killzone: Shadow Fall, dir- 
kačina DriveClub iz Evolution Studios (Motorstorm) 
in razbijačina Infamous: Second Son. Od zadnje ni- 
smo izvedeli kaj prida, igranje v prvi je ustrezalo geslu 
'old gen akcija v next gen tuniki', dočim se bo napol 
realistični Driveclub osredotočal na vožnjo v spletnih 
klubih. Prvovrstno presenečenje je bila tudi napoved, 
da Blizzard dela Diablo 3 za PS3 in PS4. Vmesnik bo 
seveda dodobra prilagojen joypadu, za razliko od 
računalniške inačice pa naj ne bi bilo treba biti stalno 
povezan v internet. A več je štel prizvok, da bo PS4 
namenil enako količino pozornosti večpredstavnosti 
in igram ('xbox 720' plava v prvo smer, wii U v dru- 
go) ter da med slednjimi nikakor ne bodo same veli- 
kanske titule. Na odru je imel recimo veliko vlogo 
ustvarjalec Braida Jonathan Blow, ki je pokazal svoj 
novi izdelek The Witness. V njem bomo iz prve osebe 
vandrali po sanjavem otoku in reševali uganke. Novi 
Myst? Takisto so se radovali Media Molecule (Little- 
BigPlanet) in mnogi drugi indie ter napol indie ustvar- 
jalci s cenejšimi, manjšimi projekti. 

Kilizone, Infamous in DriveClub so fajn, a PS4 bo 
moral postreči z izvirnimi naslovi. Tak je Knack, pi- 
sana bojevalnica, v katerem bomo nadzirali prisrč- 
nega robotka. Tvorilo ga bo mnogo razgradljivo- 
sestavljivih delcev (strojna moč PS4!), kar bo upo- 
rabno tako v boju kot pri ugankah. 


Ni čudno, saj je prihodnost vse bolj digitalna, konku- 
renčni Microsoft pa s takimi avtorji dela grdo. Drkajo 


jih z birokracijo in visokimi stroški, ne skrbijo za Xbox 


Live Arcade ter so v procesu ukinjanja kanala Xbox 
Live Indie Games. To ni pravi pristop. Sonyjev je. 

DESTINY Ena naj- 
večjih objav letošnjika je Destiny, nova igra slavnega studia Bungie, | 
ki je zadnjo dekado packal le serijo Halo. V skladu s tem izročilom 
bo šlo za prvoosebno streljanko, ki pa bo usmerjena v tekmovalno 
ter sodelovalno večigralstvo in bo postavljena v orjaški univerzum | 
po zgledu masovnih spletnih naslovov. Vendar ne bomo vsi naenkrat 
v enem svetu, temveč bomo s klasičnim matchmakingom vstopali v | 
tiste, ki si jih bodo lastili drugi igralci - od tod izraz 'shared-world 
shooter'. Čas dogajanja bo sedemsto let oddaljena prihodnost, kraj 
pa sončni sistem, kjer je Venera primerna za življenje, Zemlja napol 
zapuščena in Mars naphan z mesti. Igralci se bomo združevali v 
šestčlanske ekipe, ki bodo vsebovale le človeško vrsto, rajžali na- 
okrog in se bojevali z vsemirskimi zlobci. Bungie imajo Destinyjevo 
vesolje v mislih od vsega začetka in načrtujejo desetletni razvojni ci- 
kel s štirimi glavnimi igrami na dve leti in prav toliko DLC-razši- 
ritvami. Ciljajo na čimširšo publiko, kar ni najboljša novica. (sn) 


FUSE Prvi Insomniacov projekt, ki ni vezan na Sony, bo sodelovalna tretjeosebna streljačina za do štiri igralce, ki si močno sposoja ide- 
je in bo po vsem sodeč prežeta s premetenim humorjem ter posebnimi orožji. Ameriška vlada bo poklicala na pomoč četverico samovoljnih odpadnikov, da raziščejo, kaj se 
je zgodilo s podzemnim laboratorijem, ki je raziskoval snov iz vesolja, imenovano fuse. Ta se veže z zemeljskimi kemijskimi elementi in tvori superorožja, ki bodo kajpak pri- 
romala v roke naših junakov. Vsak član bo dobil svoje: vodja bo vihtel ščit, zdravnik bo zamrzoval, ostrostrelec zažigal in nindža delal črne luknje. Tako orožja kot strice bo- 
mo frpjsko nadgrajevali, da bodo kos vedno bolj zajebanim in domiselnim vesoljskim sovragom iz teroristične organizacije. Na zaslonu bodo vedno vsi štirje, med katerimi 
bo moč v primeru soliranja instantno menjavati. Bo pa Fuse nagrajeval sodelovanje, ki bo mogoče po internetu in najbrž tudi v dobri družbi, zbrani pred ekranom. (rv) 

BIOSHOCK INFINITE 
Dejansko je tik pred izidom tretji del 
vrhunske prvoosebne serije, v kateri streljamo, razvijamo 
lik in razmišljamo - tako ugankarsko kot glede zgodbe. 
Mozgali bomo tudi v Infinitu, ki se ne bo vrnil v Rapture, 
temveč bo izpod morja skočil v mesto med oblaki, Colum- 
u bio. V ta simbol ZDA se bomo leta 1912 podali kot bivši 
| agent Booker DeWitt, da bi našli mladenko Elizabeth. A 
ko jo bomo, bo sranje šele zadelo ventilator, saj se bomo 
znašli na udaru dveh vladajočih frakcij: Ustanoviteljev, ki 
bi radi odgnali priseljensko nesnago, in Ljudskega glasu, 
ki se zavzema za množice. Gre seveda za prispodobe 
Amerike med njenim naglim pridobivanjem moči. Igralno 
bo glavna inovacija Elizabeth, ki bo postala naša sprem- 
ljevalka. Nadzorovala jo bo menda hudo napredna silicije- 
va inteligenca, vsled katere naj bi bila Liza blazno življenj- 
ska in naravna ter nam bo pomagala na lastno pest, tako 
zunaj boja kot med njim. Povsem odprtega sveta se sicer 
ne moremo nadejati, veličine na vseh področjih pač. (sn) 


STATE OF DECAY Ne moremo oporekati dejstvu, da so zombiji trenutno najpopularnejše pošasti v zabavni industriji. Neka- 
teri ljudje pa grožnjo jemljejo čisto resno in si doma pripravljajo zaloge za prihajajočo apokalipso. Ta preganjavica je pripravila nekdanjega Blizzardovca Jeffa Straina k 
pisanju igre, v kateri bi bilo moč testirati različne scenarije napada živih mrtvecev. State of Decay bo zategadelj tretjeosebna preživetvenica, v kateri ne bo toliko po- 
udarka na klanju možganojedov kot na skrivanju, nabiranju zalog in utrjevanju oporišč. Reč je sprva zamišljena kot puščavniška izkušnja v odprtem svetu, ki bo meril 
približno šestnajst kvadratnih kilometrov, a jo kanijo čez nekaj časa nadgraditi v čisto pravi MMO po okvirnem zgledu priljubljenega moda DayZ. Trenutno dokončujejo 
različico za xbox 360, na osebne računalnike pa naj bi jo dobili 'pozneje'. Verjetno takrat, ko bodo usposobili osnovno večigralstvo. Tega namreč ob izidu ne bo. (gt) 

ASSASSIN'S CREED 4: BLACK FLAG Morska plovba je bila eden najbolj posrečenih delov Assassin's 

|. Creeda 3, ki so ga prodali 12 milijonov izvodov. Naslednik jo bo vpel v srž igranja. V Zastavi, ki so jo začeli razvijati pred dvema letoma, ne bomo več Connor 
Kenway, temveč njegov stari oče. Ta ne bo namrgoden maščevalec, kar smo očitali Indijancu, temveč eziovsko petelinji kapitan šestdesetmetrske ladje, s ka- 
tero bomo v zgodnjem 18. stoletju harali po Karibih. Lazili bomo po mestih, se preganjali po strehah in okoliški džungli, se potapljali!, pijančevali, grabili dečve 
za mastne karibske riti in križali načrte templjarjem. Black Flag naj bi bil umeščen v svoboden svet, v katerem bo moč z vedno silnejšo barkačo obiskati kar 
petdeset podrobno udejanjenih otokov. Ozadje naj bi bilo zgodovinsko in Edward bo naletel na gusarje, kakršen je Črnobradec, s katerim bo prekrižal tako 
hladno jeklo kot topove. Kul, kajti pomorske bitke kanijo biti dosti boljše kot v trojki. Skratka, mečevanja, grog in babe. Naj sredi jadra zavihra bela smrt! (sn) | 


SINS OF A DARK AGE Kanadčane Ironclad Games poznamo po Sins of a Solar Empire, njihov 
klon DotA pa bo free to play naslov Sins of a Dark Age. Sprva so poizkusili vključiti strateškega poveljnika, ki pa se ni obnesel in ga v 
igri ni več, zato bo ta bliže izvirnemu konceptu. Se pravi boju dveh moštev fantazijskih herojev, ki si prizadevata uničiti nasprotno trdnja- 
vo ob pomoči računalniško nadzorovane vojske. Je pa v igri ostala druga kaprica: računalniški režiser kvestov. Ta bo nad igralce, ko se 
mu bo zljubilo, poslal nadloge. Moštvo, ki jih bo premagalo in tako izpolnilo kvest, bo deležno začasnih priboljškov. Ko se bodo na pri- 
mer iz gozdov vsuli tropi kužnih podgan, bo uspešni deratizator iz njih lahko ustvaril biološko orožje in zagiftal nasprotnika. (ag) 


LOST PLANET 3 Capcom nadaljuje s trendom zaupanja projektov zahodnim skupinam. Po Dmčju, ki so ga naredili britanski 
Ninja Theory, so bliže k nam prestavili še Lost Planet. Tega klamfa ekipa Spark Unlimited, katere vsi prejšnji izdelki so smrdeli. Pustimo se presenetiti! Trojka se bo časovno 
dogajala veliko pred ostalima igrama. Umeščena bo na planet EDN III, ki bo za razliko od tropske dvojke znova vkovan v led. Kot zaraščeni vojščak bomo iz tretje perspektive 
hodili, skakali v robote in veliko streljali po dobro znanih pošastkih Akridih. Spark obljubljajo večjo povezavo med igranjem in zgodbo, ki bo po izletu v co-op v Lost Planetu 2 | 
spet pomembna. Svobodno naj bi bilo moč raziskovati velika območja, govoriti z ljudmi, se odpravljati na neobvezne naloge in izdelovati lastne dvonožne bojne konzerve. (sn) z 

DON'T STARVE V tej zanimivi neodvisnici studia Klei (Shank) bomo v pogledu od zgoraj nadzorovali možička Wilsona, ki se zbudi na oto- 


ku in mora preživeti. Srž bo nabiranje stvari, ki jih bo Wilson pojedel ali iz njih naredil izdelke. Vsak dan bo trajal osem minut in v tem času bo treba pripraviti zapovedano, sicer 
se nam bo slabo pisalo. Za toploto bomo morali zakuriti, kar bo terjalo les in sekiro. Robide bodo v redu za zasilno polnjenje želodčka, toda za resen obed ne bo šlo brez mesa, ki 
ga bo treba takisto speči, pa še pšenico na njivi vzgojiti. Igra nas ne bo vodila za roko ne pri kombiniranju robe, ne pri raziskovanju, ki se bo lahko ob neprevidnosti kaj hitro 
končalo v zobeh kake zverine. Uravnotežati bo torej treba brskanje, izdelovanje in napredovanje, ob čemer bi se znali vključiti možgančki, ki jih moderne igre zapostavljajo. (sn) 


DEAD ISLAND: RIPTIDE 
| Otok mrtvih je bil kljub napakam pri- 
| jetno prvoosebno presenečenje, ki je na z zombiji infestira- 
nem južnem otoku združilo fino vzdušje, dosti klavske akcije, 
svobodo rajžanja in krasno grafiko. Igralcem se je izdelek 
poljskega Techlanda priljubil, saj so prodali več milijonov iz- 
| vodov, zato že prihaja polnadaljevanje Riptide. Štorija se bo 
začela po finalu izvirnika in bo vnovič spremljala četverico 
' preživelih - te bo moč uvoziti! - v tropskem raju, po katerem 
blodijo oživela trupla. Ker bo otok drug, se bo nekoliko spre- 
menilo igranje. Nevarnost namreč ne bodo le sestradani ka- 
davri, temveč nas bo pretresalo vreme. Važni naj bi bili plima 
in oseka ter vlogo bodo imele poplave, ki bodo odprle oziro- 
ma zaprle nekatere predele. Prav tako se bodo lahko zombiji 
pojavili iz vode ali pa bo le-ta prižuborela v zaklon in jo bo 
treba izčrpati. Bomo videli, kako bo Poljakom take domislice 
uspelo vkomponirati v celotno sliko, ki bo znova vsebovala 
sodelovalno večigralstvo za štiri, a z nekaj izboljšavami (sn) 

ARMY OF TWO: THE DEVIL'S CARTEL Nova junaka tretjega Armyja so EA poimenovali kar Alpha in Bravo, bojda zato, da se bo- 
mo igralci z njima laže poistovetili. No, kolikor je moč razumeti zamaskiran dvojec najemniških soldatov, ki suvereno mesarita vse, kar jim stopi pred cev. Neandertalski 
mačizem bomo tokrat zganjali v Mehiki, kjer lokalno prebivalstvo terorizora hudogrozni kartel. Poanta bo tista stara, se pravi sodelovalno odstranjevanje kanalj s pomočjo ra- 
čunalnika oziroma lokalnega ali spletnega kolega, najraje s flankanjem (napadi od strani) in sličnimi diverzantskimi prijemi. Merilnik agresije iz prejšnjih delov bo zamenjal 'over- 
kill', pod vplivom katerega bomo za kratek čas nesmrtni. Eksplozivnost vsega bo v tretje še tolikanj večja, saj so razvijalci iz starega Unreal Engina 3 prešaltali na Frostbite 2. (cs) 


DEFIANCE Televizijski kanal Syfy in založnik Trion Worlds bosta prihodnji mesec zagnala istoimensko ZF-na- 


nizanko in igro. Odvijali se bosta v postapokaliptični prihodnosti, v kateri ljudje sobivajo z alieni. Ti so na Zemljo prišli kot begunci, a sta se strani zapletli v vojno, 
ki je skorajda pokopala modri planetek. Špil bo masovna tretjeosebna streljanka v odprtem svetu, nekakšen križanec med Gears of War in Skyrimom. Igrali bomo 
kot človeki ali nezemljani, z opravljanjem misij skrbeli za nadgrajevanje lika in se s strelsko pomočjo množice soigralcev zoperstavljali monstrumskim kreaturam. 
Avtorji obljubljajo, da bosta serija in igra vplivali na razvoj druga druge. Mesečne naročnine ne bo, saj bo Defiance nalinjščina zastonjske sorte free to play. (cs) 

Prihaja Thief 

Da Eidos Montreal po zadnjem Deus Exu dela na pre- 
porodu še ene kultne serije, skrivalniškega Thiefa, ni 
bila skrivnost. Vendar je bilo vse ostalo v senci. Nič 
več. Cetrti del niza, ki bo, ker je to zdaj očitno moder- 
no, odvrgel številko in se imenoval preprosto Thief, 
pride naslednje leto na PC, PS4 in novi xbox. Nič pri- 
klepanja na stare mašine, torej — Zmikavt bo igra pri- 
hodnosti. V praksi je to videti dokaj podobno neki 
drugi tiholazniško-akrobatski igri izpred mesecev, to- 
rej Dishonoredu. Naslovni junak Garrett se bo vrnil v 
viktorijansko industrializirano metropolo City ropat 
premožne in dajat v svoj žep, pri čemer se bo zanašal 
na skrivanje in svoje gimnastične kvalitete. A Mesto 
bo v četrto še bolj nevarno. Po njem bo razsajala ku- 
ga, tiranski vladar s skrivnostnim nazivom Baron pa 
bo ulice držal v jeklenem primežu. Nič takega, česar 
ne bi bilo moč rešiti s pendrekom in tremi puščicami. 


Wargaming kupil Gas Powered Games 

Znana hiša Gas Powered Games, iz katere so prišli 
Supreme Commanderji in Dungeon Siegi, je januarja 
poskusila s Kickstarterjevim projektom Wildman. To- 
da ta predlog zmesi med frpjko in realnočasovno stra- 
tegijo ni bil dobro sprejet in zbiranje denarcev so še 
pred rokom prekinili. Studio se je takrat znašel v 
kočljivi poziciji, saj mu je zmanjkovalo denarja. Nakar 
je od nikoder uletel beloruski Wargaming in GPG krat- 
komalo kupil, z vsemi njihovimi znamkami ter avto- 
mati za kofe vred. Ja, prav tisti Wargaming, ki je še 
pred leti delal obskurne strateške igre, nakar mu je 
padla cirkularka v med z World of Tanks. 


Ubisoft ya serje z Raymanom 

Če EA ali Activision kak mesec nimata svojih prebli- 
skov, si lahko siguren, da ne bo razočaral Ubisoft. To- 
kratni kolc njegovih kravatarjev je odločitev, da bodo 
novega Raymana Legends na wiiju U zamaknili za pol 
leta — s februarja prav do septembra, četudi je igra že 
končana! Seveda za Mintendovo konzolo, ne pa tudi za 
xbox 360 ter PS3, na katera so se ga odločili v zadnjem 
hipu prenesti, ker se wii U ne prodaja vrhunsko. Odlo- 
čitev je sprožila burne reakcije tako igralcev kot studia 
v Montpellierju, katerega uslužbenci so scali kri, da bi 
ujeli februarski rok. Na proteste na spletu in pred bajto 
studia v Franciji so se vodilni odzvali tako, da so za 
april obljubili zastonjski modus Raymanovih nalinijskih 
izzivov. Datuma izida pa ne kanijo spremeniti. 


Prihajajo tretji Skylanderji 

Kakorkoli smo sprva Skylanderje, Activisionov spoj 
arkadne videoigre in zbiranja otipljivih figuric, gledali 
postrani, je reč postala uspeh, o kakršnem šef založbe 
Bobby Kotick ni sanjal niti tisto noč, ko je bil pokrit z 
odejo iz dolarskih bankovcev. Od začetkov predlan- 
skega oktobra so prodali več kot sto milijonov figuric 
in s franšizo obrnili nad milijardo dolarjev! Logično, 
da gre predstava dalje. Jeseni dospe tretji del, Swap 
Force. Imenu primerno bo hec v spajanju likov, kajti 
vsaka figurica bo prišla v dveh delih, ki ju bo moč po- 
ljubno menjati. Ob šestnajstih junakih na štartu to po- 
meni 256 kombinacij. Zaenkrat je igra napovedana za 
xbox 360, PS3, oba wiija in 3DS. 


Jezni ptiči med 
NBA- in NHL-zvezniki 


Da marketinški oddelek finske firme Rovio ne škrtari, 
je dokazal z vesoljskim projektom, s katerim so rekla- 
mo za Angry Birds Space posneli v breztežnosti Med- 
narodne vesoljske postaje. Tokrat pa so za promocijo 
ihtavih tičev zagnali akcijo Angry Birds Superstars, za 
katero so se vrgli v španovijo z zvezdniškimi športni- 
ki. Prva člana pernate atletske družine sta postala or- 
jak NBA-lige Andrew Bynum in slovenski NHL-hoke- 
jist Anže Kopitar. Velikoligaška maherja sta svoji ime- 
ni in podobi posodila za unikatne zbirateljske fotke, 
na katerih vsak v svoji disciplini in oblečena v trikoje 
z Angry Birds šeškata poredne pujse. Na Roviovem 
blogu so to podprli z oseminštirideseturnim nateča- 
jem v ZDA, čigar štiri zmagovalce so nagradili s pre- 
mijskimi slikami in jih požlahtnili s podpisi junakov. 


Da je izstrelke jezne perjadi moč zamenjati s ko- 
šarkarsko žogo in hokejskim ploščkom, sta dokaza- 
la Bynum in Kopitar. Zmagoviti udar proti pujsom 
sta ovekovečila s fotkama. 


Četudi so počečkane izvode ptičjega poparta že od- 
poslali, so na ameriškem Amazonu kopije različnih 
formatov z okvirjem in brez njega še dobavljive. Naj- 
manjša Kopitarjeva slika velikosti 20 x 25 centime- 
trov brez okvirja ob znižanju stane skromnih 20 evrov, 
dočim je uokvirjena varianta vredna 28 evropskih. Za 
največjo uokvirjenko velikosti 50 x 76 centimetrov pa 
je treba odšteti sočnih 50 evrov. Tem cifram je treba 
dodati še par evričev za poštnino in morebitne davke. 


V filmanju po igricah se 
premika 


Lani je Sam Raimi zaradi nekih coprnikov iz Oza za- 
pustil film o coprnikih iz Warcrafta. A po novem je za 
krmilo slednjega sedel Duncan Jones, režiser luštnih 
ZF-filmov Moon in Source Code. Jones, drugače sin 
Davida Bowieja (rojen je bil kot Zowie Bowie - dobro 
ga je pohal fotr), bo tesno sodeloval z Blizzardom, na 
voljo pa ima poštenih sto milijonov dolarjev. Če bo 
šlo vse po sreči, bomo žive orke gledali 2015. 


12 


Duncan Jones je v mladosti sanjaril, da bo postal 
rokoborec. Še pred Warcraftom bo dal na platno 
film o Bondovem avtorju lanu Flemingu. 


Teden za to vestjo sta Gabe Newell in J. J. Abrams 
obelodanila resne pogovore o nastanku filmov po 
Half-Lifu in Portalu. Ob tem naj bi Ventili Abramsu 
pomagali napraviti igro, kar si menda že dolgo želi. 
Da bi režiser novih Star Trekov in Star Warsov nače- 
loval še snemanju Half-Lifa, je izid, ob katerem bi 
marsikdo postal moker. Razen tistih, ki jim je šlo ob 
zadnjih sezonah Losta že na kozlanje. 

Za one, ki jim je bilo pa slabo ob filmu po Hitmanu, 
imamo dobro in slabo novico. Prva je, da v novem 
odvrtku o Agentu 47 naslovni junak ne bo več fante 
Timothy Olyphant. Slaba pa, da bo podobno mlado- 
sten. Izbrali so namreč Paula Walkerja, onega lepotca 
iz Hitrih in drznih. Mar bi dali Dizlovega Vina, on zna 
biti zabrit tudi v resničnem življenju in je zato tr00. 
Scenarij kot pri prvem filmu piše Skip Woods, dočim 
bo režiral neki Aleksander Bach, ki menda obvlada 
reklame. Mnogokrat slišana štorija. 


Promet z mobilnimi igra- 
mi presegel konzolne 


Da so tablice in pametni telefoni v skokovitem pora- 
stu, je obrabljena puhlica, ki pa ji številke analitičnih 
hiš IDC in App Annie v smislu iger odslej dajejo 
trdnejšo obliko. Po njunem so v zadnjem četrtletju 
2012 ljudje za igre na App Storu in Google Playu za- 
pravili več kot imetniki namenskih ročnih drkalic, kot 
so PSP, DS, 3DS in vita! To je še posebej pomenljivo, 
ker prodaja konzolnih iger zaradi predbožične norosti 
ravno v zadnjih treh mesecih leta močno poskoči, kar 
za mobilne aplikacije ne drži v taki meri. V celoti je bi- 
lo v lanskem letu širom sveta dolpotegnjenih dvajset 
milijard iger za iOS ter Android. Te so po številu pred- 
stavljale približno tretjino vseh pretočenih aplikacij za 
oba sistema, po nakupni vrednosti pa precej več: 60 % 
na Applovem ter kar 80 % na Googlovem sistemu. 
Zdaj res vemo, kaj ljudje najraje počno s telefoni, 
čeprav tega ne povedo na glas. 


E 


Zgovoren podatek iz navedene raziskave je velik 
naskok Androida pri tržnem deležu, kjer s 54 % vo- 
di pred iOSom (18 %) in Symbianom (14 %). 


marec 2013 


OZNANILA 


Ofis 365 za gospodinjstva 


Microsoftov Office 365 Home Premium ni pisarna v 
oblaku, kot nekateri zmotno mislijo, marveč softver, 
ki ga še vedno zaganjaš na lokalnem računalniku. 
Oznaka 365 pomeni le, da ga ne dobiš na polikarbo- 
natni okroglini, marveč ga katerikoli dan v letu 
zvlečeš s spletišča Office.si. 

V petnajsti izdaji, ki nosi tudi oznako 2013, je sedem 
aplikacij. Poleg najbolj popularnega trojčka Word, 
Excel in Power Point so tu še jako koristni OneNote za 
kopičenje gradiva z vseh koncev in krajev, odjemal- 
nik pošte Outlook, izdelovalnik amaterskih publikacij 
Publisher in urejevalnik baz Access. Skupno pro- 
gramju je shranjevanje na Microsoftov oblak SkyDri- 
ve, s čimer je omogočeno deljenje in soustvarjanje 
dokumentov ter dostop do njih od koderkoli. To ni nič 
novega, vendar je ta plat močno poudarjena, podkrep- 
ljena s komunikacijo in bolj podrobno dodelana od 
denimo Googlovih zastonjskih editorjev. Stvaritve v 
katerikoli aplikaciji lahko gladalcem 'predvajamo' v 
brskalniku prek URL-naslova ali jih delimo na Face- 
booku. Nadalje je vmesnik prilagojen dotikabilnim za- 
slonom. Frišen je takenako dostop do nezaščitenih in- 
ternetnih slik z Binga in Flickerja kar znotraj urejeval- 
nikov. Razvijalci so v vseh programih predpripravili 
vrsto novih šablon za domače potrebe, recimo izračun 
kredita ali koledarček kalorij v Excelu, vabilo na zaba- 
vo v Wordu, predloge za šolske predstavitve v Power 
Pointu in oblika taborniškega glasila v Publisherju. 

Word 2013 ponuja še več dizajnerskih prijemov in 
po novem uvoz spletnega videa. Smiselnost vse bo- 
gatije opcij pa je vprašljiva, saj nasičenost ikon in 
postavk dela okolje manj pregledno ter neprijazno. 
Večina itak nuca le bold in italic. 


Manjših izboljšav je kajpak tisoč in ena. Koledar zdaj 
prikazuje še vreme, kontakti so povezani z družbenimi 
omrežji, za odgovor na pošto ni več potrebno odpirati 
novega okna, vključeni so prevajalniki, Excel pri goe- 
grafskih statistikah dinamične grafikone podloži z 
zemljevidom, Word ima bralni način in zna editirati za- 
pis PDF, vsi programi pomnijo, sugerirajo in predlaga- 
jo, Publisher uvaža fotografije s Facebooka ... 

Temeljna novost izdelka se tika licenciranja. Office 
365 Home Premium ni enkratni nakup, marveč ga 
najamemo, kar stane deset evrov mesečno oziroma 
stotaka na leto. Pri tem smo seveda deležni nepresta- 
nih posodobitev, Microsoft pa v žakelj vrže še 20 do- 
datnih gigabajtov v oblaku in 60 minut inozemskih 
pogovorov v Skypu. Glavni adut ponudbe je možnost 
namestitve na pet naprav, med katerimi sta lahko 
okenska tablica in mac. Še več: če pridemo na raču- 
nalnik, kjer ni sodobne Pisarne, jo lahko s svojim ra- 
čunom začasno snamemo v neokrnjeni obliki. 


rogovil 2013 

Ker licenca paketa Home ne dovoljuje komercialne 
rabe, je vključitev Accessa odveč, pa tudi moč Ex- 
cela je nepotrebna. Microsoft poskuša uporabnike 
prepričati z predlog(am)i za koledarje, urnike, gos- 
podinjske finance, menstrualno statistiko ... 


V idealnih okoliščinah, torej v stanovanju z veliko PCji 
in njihovimi naprednimi uporabniki, se to sliši dobra 
kupčija. Škatelna inačica 2013 Home € Student, ki 
ima le štiri programe, stane za en računalnik enkra- 
tnih 139 evrov. A večina slovenskih družin niti slučaj- 
no ne potrebuje toliko licenc in takisto ne toliko orodij 
ter možnosti. Resda pogodba ne zavezuje, da je pet 
inštalacij znotraj familije. Ampak tu je posredi nena- 
vadnost, celo neumnost, ki te ne spodbuja, da bi soft- 
ver nameščal prijateljem. Paket je namreč vezan na 
en račun Live, kar pomeni, da imajo vsi uporabniki 
dostop najmanj do iste oblačne omare, če ne še do 
česa drugega. To je krneki celo znotraj ene bajte. 
Skratka, smo firbci, kako bo ta prodajni model pri nas 
uspel. Sami ga žal ne bomo uporabljali, kajti name- 
njen je izključno nekomercialni rabi, mi pa (zaenkrat) 
za svoje tipkanje še dobivamo denar. 


Jedijske moči za doma 


Z napredkom tehnologije dobivamo alternativne nači- 
ne komunikacije in nadzora nad napravami. Zasloni 
na dotik so se udomačili, prav tako pa počasi za svo- 
jega jemljemo komandiranje z gibi telesa, naj gre za 
mahljanje z wiimotom ali zviranje pred kinectom. 

No, gizmo podjetja Thalmic Labs, ki so ga poimeno- 
vali myo, kani biti dosti bolj večnamenski. Šlo bo za 
obroček, ki si ga boš namestil na podlaket. Tam bo s 
tipali zaznaval premikanje kit in mišic, z žiroskopom 
pa bo meril nagib. Iz podatkov bo razbiral, kakšen gib 
ste napravili, nakar ga bo prevedel v ukaz daljinsko 
vodeni napravi. Moč ga bo nucati namesto kazalca v 
prezentaciji ali merjenja in streljanja v špilu, združljiv 
pa bo tako s PCji kot maci, s katerimi se bo pogovar- 
jal po bluetoothu 4.0. Baje se bo razumel tudi s kon- 
zolami, a še niso povedali, kako. 


Myo deluje podobno kot medicinske priprave. Pre- 
bira namreč električni potencial krčenja različnih 
mišic in jih prevaja v strojne ukaze. 

NRA krivi igre za poboje v šolah, a izdajo streljanko 
Ameriška orožarska zveza je prikupno shizofrena or- 
ganizacija. Ob nedavnih pobojih, ki so se dogajali po 
ameriških šolah, so hitro uperili kazalec v nasilne vi- 
deoigre in proizvajalce označili za "skorumpirano in 
koruptivno senčno industrijo." Nakar taisti modeli iz- 
dajo brezplačen špil za 
iOS, ki je, uganili ste, 
strelska igra. Primerna 
za štiriletnike. Le da ji 
pravijo 'mobilni infor- 
macijski center'. 
Razlog, da lahko po njej 
posegajo otročiči, je 
banalen. Gre za 'izob- 
raževalen' naslov, ki naj 
bi vse z orožjem rokujoče naučil pravilnega in varnega 
ravnanja ter jih celo seznanil z zakonodajo po različnih 
zveznih državah. To otroke še posebej zanima, mar ne? 
Virtualne krogle pa prožiš samo v tarče. Špil je drugače 
zastonj, a znotraj aplikacije lahko kupuješ nove pokali- 
ce, ki jih cenijo po dolar vsako. Reč je zanič. 


iVarnostnik - estetska alarmna naprava 


Imate doma kup dragih naprav? Jasno, saj ste nav- 
dušenec nad Applom! Doslej ste morali odštevati na ti- 
soče evrov za drage alarmne sisteme, ki so može po- 
stave v najboljšem primeru priklicali tedaj, ko je bil 
dom že izropan. Nič več! iSmart alarm bo unikatna re- 
šitev, ki se bo brezšivno integrirala v vaš dom. Poleg 
applovsko dopadljivega videza, ki ga drugi sistemi ne 
premorejo, bo za komandni modul porabil kar iphone. 
Z njim bo moč dostopati do vseh kamer, aktivirati in 
deaktivirati sistem ter nastavljati napredne urnike. Ust- 
varjalci pobirajo prednaročila na portalu za ljudsko fi- 
nanciranje Indiegogo, kjer si lahko osnovni paket (brez 
kamer, a s senzorji gibanja) zagotovite že za 60 evrov, 
premijskega pa za 200. Končne cene bodo baje višje. 


Bat na Paro bo drag 
Na januarskem sej- 
mu CES je Valve pr- 
vič predstavil predlo- 
ge steamboxov, ka- 
kor popularno ime- 
nujemo kompaktne 
računalnike, name- 
njene gnanju Stea- 
ma na televizorju. 
Prednjačil je piston 
podjetja Xi3, škatlica velikosti gozdarjeve pesti, v ka- 
tero je zbasana prelomljena mamaplata z AMDjevim 
skupkom centralnega in grafičnega procesorja. Glav- 
no vprašanje je donedavna bilo, ali bo cenovno kon- 
kurenčen konzolam. Zdaj vemo, da ne bo, kajti ob pri- 
spetju koncem leta boš zanj pljunil blizu tisočaka ev- 
rov, kar je res veliko. Na srečo piston ni edina napra- 
va te Valvove iniciative. Stric Gabe je ob robu nedavne 
podelitve nagrad Bafta v Londonu naznanil, da bodo 
Ventili do junija prvim preizkuševalcem že poslali pro- 
totipe svoje lastne hardverske zasnove. Boj za dnevno 
sobo bo srdit. 


OZNANILA 


Disney stavi na Infinity 

Disneyju z igrami ne gre dobro, saj ima njihov odde- 
lek za igrice, mobilije in internete že štiri leta izgubo. 
Problema so se lotili z ambiciozno platformo Infinity, 
ki je videti kot zmes Skylanderjev in Minecrafta. Osno- 
va bodo figurice znanih likov iz Disneyjevih risank in 
filmov, ki jih bomo morali natanko tako kot pri Sky- 
landers položiti na podstavek, da bodo oživele na za- 
slonu. V prvem velikem modusu, play set, se bomo z 
junaki arkadno-ugankarsko podili po domišljijskih 
svetovih v tretji osebi. Bolj vznemirljiv je drugi način, 
toy box, kjer bomo mogli svet sami zgraditi iz nule! 
Kreacije bomo lahko delili na liniji in po njih kolovrati- 
li v četvero. V toy boxu bo moč like različnih franšiz 
postaviti bok ob bok in tako podrgniti skupaj Sulleyja 
ter Jacka Sparrowa. Prav svetovi iz Monsters Inc., ka- 
ribskih Piratov in izrisanke The Ineredibles bodo prvi 
na voljo, ko Infinity junija letos prispe na PC, xbox 
360, PS3, oba wiija ter 3DS. Sledili bodo Toy Story, 
Cars in ostali, začuda pa še ni omembe Mikija d miša. 


Vračajo se Torment, Age of Empires in Sedmi gost 

Studio InXile, ki je lani že slavil na Kickstarterju z Wa- 
stelandom 2, je poskusil srečo z naslednikom kultne 
frpjke Planescape: Torment. Za Torment: Tides of Nu- 
menera so želeli 900.000 dolarjev in jih zbrali v sed- 
mih urah, nakar je šel znesek v milijone. Čeprav od 
projekta niso pokazali nič razen filmčka z Brianom Far- 
gom. Izvirnik, ki ga je pred štirinajstimi leti z Baldurje- 
vim srčkom ustvaril studio Black Isle, ni bil prodajna 
uspešnica, v odličnosti pa mu ni bilo para. Odlikoval 
se je po globoki pripovedi in mnogih odmikih od 
frpjskega kalupa. Ravno te lastnosti hoče InXile, kjer 
dela veliko nekdanjih članov Black Isla, ujeti z novim 
Tormentom. Šlo bo za izometrično igro, naphano z 
dialogi, kjer bo pripoved bolj pomembna od mlatenja. 
Drug skok iz preteklosti prihaja iz oživljenega Triloby- 
ta, naslednika istoimenske tvrdke, ki je poginila kon- 
cem devetdesetih. Poznana je bila po puzlarskih groz- 
ljivščinah The 7th Guest ter nadaljevanju The 11th 
Hour, kjer smo se ubadali z ugankami in zrli posneto 
dogajanje. Novi Trilobyte načrtuje tretji del serije, za 
katerega iščejo financerje, povedali pa so, da naj bi se 
vrnili v zloglasno Staufovo rezidenco, prizorišče prvih 
dveh delov. 

Age of Empires 2 pa se vrača v obliki pomlajene ina- 
čice HD. To pomeni kvalitetnejše teksture in prireje- 
nost novejšim operacijskim sistemom. Vključen bo 
dodatek Conguerors, reč pa bo zunaj aprila. 


Tera je free to play 

Od majskega izida mmorpgja Tera smo se spraševali, 
kdaj bo igra z naročniškega prešla na zastonjski po- 
slovni model. Naslov je s svojim luštnim mlatilnim si- 
stemom in nasprotno duhamornim kvestanjem pač 
kot nalašč za to, da si ga vzameš v občasnih obrokih. 
No, od petega februarja je Tero moč brezplačno sneti 
s strani Tera-europe.com. Zastonjkarji so omejeni na 
največ dva lika naenkrat, zato bodo mnogi pljunili ne- 
kaj novcev za razširitev in nove cunjce za oblinasta 
babšeta. Od večjih zahodnih masovščin z naročnino 
tako vztrajata le še World of Warcraft in Rift. 


Mass Effecta (na sliki) bržkone ne bomo igrali na 
tak način. Nemara tudi zato, ker smo igralci leni in 
raje udobno sedimo na kavču. 


Tu se zgodba ne konča, kajti z myom naj bi bilo mo- 
goče krmiliti vsako daljinsko vodeno napravo. Kot 
primer kažejo kvadrikopter, ki ga mladec telekine- 
tično premika sem in tja le z nežnimi gibi prstov. Vse 
skupaj izpade, kot bi ga vodil s Silo iz Vojne zvezd. 
Enako naj bi bilo mogoče upravljati delovne naprave. 
Košnja trave iz ležalnika, ko vsake toliko pomahneš z 
roko, da kosilnici popraviš smer, se sliši nadvse raj- 
cajoča. Poskrbeli so tudi za to, da ukazov ne bi po- 
šiljali nehote. Myo vklopiš in izklopiš s točno do- 
ločenim nevsakdanjim gibom. 

Cena sicer ne spodbuja k impulzivnemu nakupu, ven- 
dar ni grozljivo zasoljena. Prvih deset tisoč enot, koli- 
kor naj bi jih dali na trg pozno jeseni, je že moč pred- 
naročiti za od oka 180 evrov. Ni za vsak žep, si pa z 
njim lahko pošteno dvigneš faktor kulskosti. Še pose- 
bej, če bo zares deloval z vsem, kar obljubljajo. 


Google glass na poti k 
uporabnikom 


Že na konferenci l/O je Sergej Brin napovedal, da bo- 
do razvijalci lahko naročili prve primerke glassa, a 
bodo za to morali odšteti dolarskega tisočaka in pol. 
Osvežimo spomin: gre za napravico, ki spominja na 
naočnike. Z vdelano kamero prepoznava okolico in ti 
na nadočesnem prosojnem zaslončku prikazuje obo- 
gateno resničnost, torej dodaja raznorazne informaci- 
je o okolici in ljudeh. Poganja jo seveda Android, 
podatke pa brezžično zagotavljajo Googlove storitve, 
od Maps do Google Now. Pred nekaj tedni so možnost 
nabave ponudili običajnim človečkom, vendar v ome- 
jeni količini in le prebivalcem ZDA. Kupci bodo tako 
postali del širšega beta testa. Zainteresirani so morali 
po Twitterju ali Googlu povedati, kaj bi počeli, če bi 
napravico imeli. Za najboljši odgovor so obljubili za- 
stonjski primerek. Zmago si je prislužil LeVar Burton, 
ki je v Zvezdnih stezah igral slepega inženirja Geordi- 
ja LaForga. Izjavil je, da bi zanj to pomenil korak na- 
zaj. Njegov vizir je bil pač bolj napreden :). 


Glass pomeni še korak naprej k zanašanju na po- 
datke, ki nam jih priskrbijo naprave. Tudi okoli 
zaščite zasebnosti se krešejo ostra mnenja. 

Nvidijina titanska 
grafična kartica 


Ko je lanskega marca Nvidia splovila trenutno aktual- 
no serijo grafičnih kartic geforce 6XX s čipi imena ke- 
pler, je postopala malček drugače kot doslej. Keplerji 
so namreč vezja, močno usmerjena v izris, medtem 
ko znajo njihovi predniki fermiji iz družin geforcev 
5XX ter 4XX treti splošne računske orehe, tako kot 
centralni procesorji. A so zato večji, dražji in požreš- 
nejši. Kalifornijsko podjetje je z osredotočenostjo iz 
šeststotic dobilo elegantnejše izdelke za igralce, med- 
tem ko je splošno računanje odredilo drugemu rodu 
profesionalnih čipov z nazivom tesla. 


Kartica je dobila ime po ta hip najhitrejšem super- 
računalniku, Crayjevem titanu v Oak Ridge Natio- 
nal Laboratoryju. V njem je 18.688 tesel. 


Tesle so doslej dajali v superračunalnike, po novem 
pa se bodo podobni lahko znašli v tvoji domači kišti. 
Tisoč evrov košta novi geforce titan, ki si je ime spo- 
sodil prav od omenjenega superračunalnika. Procesor 
sestavlja 2688 jedrc CUDA za računanje s plavajočo 
vejico z enojno natančnostjo (FP32), ki so splošni 
senčilniki za izris 3D-scen v špilih. Za nameček pa še 
896 jedrc pri dvojni natančnosti (FP64), ki so po- 
membna pri splošnem preračunavanju. Najbolj utrga- 
na je količina pomnilnika: kar 6 GB pri taktu gigaher- 
ca in pol, do katerega vodi 384-bitna cesta. Kartica je 
zaprta v visokokakovostno kovinsko ohišje s hladilni- 
kom, ki se lahko kosa z njenim 250-vatnim toplotnim 
izpustom. Kakopak gre za butični izdelek za pe- 
tičneže, kakršni so dotlej posegali po denimo dvopro- 
cesorskih karticah. Treba pa je poudariti, da to ni 
prva kartica nove generacije geforcev, ki bodo nosili 
oznako 8XX in jih bomo bržda videli šele v začetku 
prihodnjega leta. Tako je, dve leti po 600tkah. 
Takoj za najavo titana se je oglasil AMD in povedal, 
da se mu nič ne mudi in naj njegovih novih grafičnih 
kartic, radeonov HD8000 s čipi imena sea islands, 
pred koncem leta ne pričakujemo. Radeoni HD7000 
bodo tako oddelali dvoleten staž. Se spomnite časov, 
ko sta Nvidia in ATI v divji tekmi nove družine kartic 
rojevala na pol leta? Davno so minili. Do lani je ritem 
padel na eno serijo letno, sedaj bo očigledno še dva- 
krat daljši. Konzole so krive! 


Titan hitrostno ne presega obstoječih dvoprocesor- 
skih kartic getorce GTX 690 in radeon HD 7990. Je 
pa manjši, lepši in po poročilih presenetljivo tih. 

OZNANILA 


MWG 2013 


Barcelonski Mobile World Congress, ki se v katalon- 
ski prestolnici tradicionalno odvije v zadnjih februar- 
skih dneh, je osrednji dogodek mobilne industrije. Na 
njem se v ozadju sklepajo veliki posli z mobilnimi 
operaterji in demonstrira tehnologija, katere podrob- 
nosti navadnih uporabnikov ne zanimajo. Na razsta- 
višču pa proizvajalci kažejo vsesortne mobilniške 
onegaje za končnega potrošnika. Vseeno ne gre za 
ljudski sejem, primerljiv z berlinsko Ifo, marveč za ne- 
spektakularno industrijsko razstavo ozkega področja, 
v splošnem omejenega na mobilno telefonijo z dodat- 
kom tablic. Veličastnih paviljonov, velikanskih zaslo- 
nov, kipečih grudi in prelomnih premier praktično ni. 
Apple se javnih dogodkov itak ne udeležuje, največji 
v branži, Samsung, pa kronske modele prav tako 
oznanja na samostojnih predstavitvah, s čimer si za- 
gotovi popolno pozornost sedme sile. 


Glavna zgodba kongresa so bili poceni telefoni. De- 
sno je 15-evrska nokia 105, levo pa spareone plus, 
rešilni aparat, ki kliče na pomoč brez kartice SIM in 
v pripravljenosti ostane petnajst let. 


Silnih zanimivosti med ročnimi onegaji je bilo komaj 
kaj oziroma so bile dobro skrite. Ob pozornem pregle- 
dovanju si tako naletel na Fujitsujevo sprehajalno pa- 
lico z vgrajenim GPSom in prikazovalnikom smeri ... 
prejšnji mesec oznanjeni varčni yotaphone z zaslo- 
nom e-ink ... prototipne vremenske fone s tipali tem- 
perature, vlažnosti in zračnega pritiska ... igračaste 
kroglice, ki jih kotališ prek blue tootha ... različne do- 
tikabilne polnilne naprave ... 

Precej zanimanja je požel Asusov padfone infinity, te- 
lefon, ki ga je moč vstaviti v 10,1-palčen zaslon, s 
čimer se naprava spremeni v tablo. Ideja je zanimiva 
in brezkompromisna, saj se v mobilniku skriva najhi- 
trejši štirijedrni Gualcommov čip, 2 GB delovnega 
pomnilnika in vse ostale sodobne pritikline, dočim sta 
oba ekrana ločljivosti 1080. A po drugi plati se zdi na- 
veza brez pravega smisla. Telefon je zaradi petpalč- 
nega displeja velikanski, kar naredi tabličen del manj 
koristen. In drugič, komplet bo koštal tisoč evrov. 


Padfone infinity je tretja generacija Asusove edin- 
stvene naveze mobilnika in večjega zaslona. Novi 
model je hardversko naphan, le cenejši bi moral bi- 
ti. Stane skoraj toliko kot samostojna tabla in fon. 


rogovil 2013 


Letošnji MWC je bil v znamenju poceni naprav. Dvo- 
jedrni androidni telefon z zadovoljivim zaslonom in 
funkcijami bo mogoče letos dobiti že za manj kot 150 
evrov, prav tako Windows Phone 8, konkretno lumio 
520. Še niže bodo zdrknili aparati z Mozillinim siste- 
mom Firefox OS, ki so namenjeni razvijajočim se, 
zlasti južnoameriškim trgom. Očitno je v pocenkotih 
dober denar, saj je tudi Nokia izdelala jeftina modela 
105 in 301, ki bosta koštala 15 oziroma 65 evrov. 
Podobno, dasi ne tako skrajno se godi pri tablicah, 
kjer bo v kratkem v razredu pod dvesto evri velika 
gneča kakovostnih in uporabnih izvedenk od Lenova, 
HPja, Samsunga in še mnogih drugih. 

Sonyjeva tabla Z bo bojda najlažja in najtanjša. Na 
žalost tudi na rovaš trdnosti, saj se plošča kljub ko- 
vinskemu ohišju zvija in poka. April. 500 evrov. 


Nagrade sejma pa ni dobil model iz tega segmenta, 
recimo samsung galaxy tab 8, marveč Sonyjeva veli- 
ka tabla xperia tablet 2. Njen adut je zelo enostavno 
deljenje vsebin in slike s televizorjem ter vrsta servi- 
sov in štacun. Sony je pri glasbi, filmih, knjigah in ig- 
rah ipak v prednosti pred Samsungom. Poleg tega je 
šef Kaz Hirai odločen, da sosedom in Applu pokaže, 
da je tokijska katana še vedno ostra. Zato bodo le- 
tošnje leto trdno zagrabili mobilniško področje. 

MWC je pokazal, da srednji razred fonov postaja ko- 
maj zaznaven, dočim se na zgornjem koncu napove- 
duje čedalje več velikanov, ki jih je spodbudil sam- 
sung note. Taki so najmanj LG optimus G pro, huawei 
ascend D2, sony xperia Z, HTC butterfly in asus pad- 
fone infinity. Vsi našteti imajo 5- oziroma 5,5-palčne 
zaslone, razločljivost 1080 x 1920 ter veliko jedrc, 
megahercev in gigabajtov. Nasploh zasloni postajajo 
vse večji, saj tudi ostali razredi z vsakim rodom prido- 
bijo pol centimetra. Evolucijsko se bodo človeštvu 
morale povečati dlani, saj je enoročno rokovanje s te- 
mi napravami velikokrat nemogoče. 

Med mobilniki je odličje 
prejel HTC one, prvi ter- 
minal naslednje genera- 
cije. Imel bo 4,7-palčen 
displej z mrežo 1080 x 
1920, dva giga rama in 
1,7-gigaherčen štirijedr- 
nik. Odlikoval ga bo baje 
najbolj dovršen vmesnik, 
elegantno aluminijasto 
ohišje (143 gramov) in 
prelomna kamera. Taj- 
vanci obljubljajo, da bo- 
do posnetki, storjeni z 
one(t)om, osramotili kon- 
kurenco. Ko to berete, je 
Samsung že oznanil ga- 
laxy S4, baje osemjedrni 
telefon ukrivljenega za- 


XL. ) 


HTC one bo imel 4-me- 


gapikselno kamero, ven- 
dar bodo zaradi večje- 
ga senzorja fotke boljše. 


slona in mnogih presež- 
(ni)kov. Prečitajte ozna- 
nilo na joker.si. 

Warren Spector brez studia 

Kako hitro lahko en sam neuspešen naslov danes vse 
obrne na glavo! Epic Mickey 2 kljub luštnosti ni dose- 
gel milijonske vsote prodanih izvodov, kar za tako 
igro večjega formata dandanašnji pomeni obilico na- 
mrščenih šefovskih obrazov. Kravatarji pri Disneyju 
so potegnili najbolj drastični možni ukrep in avtorje, 
studio Junetion Point, konec januarja razpustili. S tem 
se je znašel na cesti tudi njihov gazda, legendarni 
Warren Spector, avtor Deus Exa in Thiefa. Spector je 
Disneyju že rekel adijo in tisti, ki se ga raje spominja- 
mo po starejših naslovih, upamo, da se bo spet začel 
ukvarjati z znanstveno fantastiko. Gotovo se bo kmalu 
pojavil na Kickstarterju. 


Medal of Honor se vrača v 'bunker' 

Pred tremi leti se je Electronic Arts Activisionovi stra- 
tegiji zasipanja s Call of Dutyji zoperstavil z dvojcem 
Battlefield in Medal of Honor, ki naj bi si izmenično 
sledila vsako leto. Medtem ko je prvi ljubljenec ob- 
činstva, pa je Medalja časti vse kaj drugega. Lanski iz- 
vod, Warfighter, naj bi bi imel veliko slabšo prodajo od 
pričakovane, zato so se oni na vrhu odločili, da gre 
franšiza na hladno. Skratka, nobenega Medal of Ho- 
norja prihodnje leto. Ga bodo pa zaprmej še kdaj pote- 
gnili na plano, saj gre za ime, ki je začelo poplavo stre- 
ljank iz druge svetovne. Vprašanje je, kaj ga bo nado- 
mestilo, saj EA ne odstopa od namere, da vsakemu 
Call of Dutyju pripravi konkurenta. Najava na E3ju? 


SimCity? Bolj SimŠtala. 

EA je v torek, 5. marca, v ZDA lansiral novi SimCity, v 
petek, 8., pa še v Evropi. Nobena splavitev se ni po- 
srečila, kajti strežniki so klecnili pod navalom ljubite- 
ljev slavne simulacije grajenja mesta. Oni na stari ce- 
lini kljub temu, da je imel založnik tri dni časa in da je 
zagotavljal, da se to ne bo zgodilo. Problem ne bi bil 
zares pereč, če ne bi bil SC narejen tako, da mora biti 
tudi za enoigralstvo povezan z internetom. Opisovalci 
so že podeljene ocene zniževali, razočarani župani, ki 
niso mogli postaviti niti ene hiše, pa so špilu masov- 
no talali minuse na straneh, kot sta Metacritic in Ama- 
zon. Slednji trgovec je celo ustavil prodajo digitalnih 
izvodov, nakar je izbruhnila še afera, ko naj bi EA kljub 
drugačnim zagotovilom ne hotel vrniti denarja. Odgo- 
vorni so to kategorično zanikali, v zakulisju pa zamrz- 
nili vse oglaševanje, dokler se situacija ne uredi. Ves 
ta kaos je botroval odsotnosti opisa v tej številki, saj 
bi bil ta vse prej kot merodajen. 


Zynga in EA do poravnave 

Potem ko je EA lani tožil Zyngo, ker so s fejsbukaškim 
The Ville nesramno kopirali ne le igralne mehanike, 
marveč tudi videz njihovih Sims Social, sta se sprti 
strani izvensodno poravnali. Kakšna vsota je ob tem 
zamenjala žepe, ne poročajo, a verjetno je šlo za zna- 
ten udarec po računu padlega družabnega giganta, ki 
se vse bolj potaplja. Majhna zmaga za šefa Zynge 
Marka Pincusa je pogodbeno določilo, da jih EA za 
dotični špil ne morejo več tožiti, četudi ga skopirajo 
do zadnjega piksla. Ker vse upe za podjetje polagajo 
ravno v uspešnost The Ville, bodo gotovo skušali pre- 
pisati še kak element. 


LETOCCNJEN/" IGER 


Ker je Case sit grebatorskih založnikov in nabijanja akcijskih blockbusterjev, se 
ozre po prihajajočih neodvisnicah, ki so jih na Kickstarterju financirali igralci. EA, 
Activision in ostali veliki izdajatelji — pazite se konkurence igram predane množice! 


eo. zadnje leto niste preživeli v pušči, ste 

slišali za množično financiranje oziroma 

crowdfunding. O njem smo nazadnje ob- 

širneje pisali v Jokerju 227 (id na stranki 

10125). Zamisel je preprosta: nekdo na 

spletu predstavi projekt, nakar množica po svojih 

zmožnostih prispeva različne vsote denarja za udeja- 

njenje in komercializacijo produkta. V zameno prej- 

me nagrado, ki je običajno končni izdelek, svojevr- 
stno darilce ali celo kakšna unikatna luksuznost. 


Na Kickstarterju je zraslo obilo tehnoloških čudes. 
Androidna konzolica ouya je napaberkala poldeveti 
milijon dolarjev, pričakovanja sta takisto presegla 
sorodni gamestick in VR-naglavnik oculus rift. Za- 
enkrat jim dobro kaže tudi glede softverske podpore. 


Popularnost koncepta je v zadnjih dveh letih eksplodi- 
rala predvsem po zaslugi internetne strani Kickstar- 
ter, kjer nadebudni ustvarjalci fehtajo prispevke za iz- 
delavo vsemogočih čudes. Od glasbe, knjig, filmov, 
modnih artiklov in drugih umetniških podvigov do 
tehnoloških naprav. Med najbolj odmevnimi tovrstni- 
mi projekti je gotovo oculus rift, afordabilni 3D-na- 
glavnik za virtualno resničnost, ki v obliki prototipa 
ravno te dni osrečuje razvijalce in VR-entizuaste. Tis- 
te, ki so ga s tristo in več dolarji podprli na spletnem 
portalu. Spodbudno sta se nadalje zaključili prosjaški 
kampanji androidnih konzolic ouya in gamestick, ki 
ju pričakujemo v kratkem. Zeleno luč so takisto dobi- 
le pametne ročne ure, 3D-tiskalniki, inteligentno po- 
hištvo ... Še kaj manjka? Jasno, špili. Na Vritbrcaču 
so ti izdatno uspešni. 


Založniki raus! 


O tem, da je bilo preteklo leto za igrarske ideje na 
'Starterju prelomno, priča statistika. Elektronski špili 
in njim sorodni izdelki, kamor so vštete namizne igre, 
so skupno napaberkovali 83 milijonov dolarjev. Pri- 
bližno dvestokrat več kot leto prej. 

Izdatni porast je po eni strani presenetljiv, po drugi pa 
logičen. K servisu so se tekom lanske godine poleg 
množice shiranih indiejancev z dobro idejo namreč 
pričeli zatekati priznani avtorji. Izkazalo se je, da po- 
slovnemu modelu velikih založnikov, ki sta jim dosti- 
krat glavna briga zaslužek in molža raje, nismo nena- 
klonjeni le razgledani, prekaljeni, praviloma starejši 
igralci. Vztrajanja pri kloniranju naslovov trenutka, 
vtikanja v kreativni proces, nerazumnih rokov in osta- 
lih neslanosti, ki pritičejo sodelovanju s tradicionalni- 
mi meceni, imajo vrh glave številni industrijski veljaki 
z legendarnim statusom. Ljudje, kot so Tim Schafer, 
David Braben, Brian Fargo, Chris Roberts, Peter Mo- 
lyneux in drugi, od katerih v zadnjem obdobju roko na 
srce ni bilo dosti haska. 

Plaz ljudske radodarnosti je februarja lani sprožila 
grafična pustolovščina Double Fine Adventure, ki je v 
dobrem mesecu nabrala 3,3 milijona dolarjev in upe- 
pelila dotedanje rekorde. Le malo manj je znesla 
kampanja postapokaliptične potezne frpjke Waste- 
land 2, dočim so Obsidianovci (Neverwinter Nights 2, 
Fallout: New Vegas) nostalgike zrajcali s Project Eter- 
nity, za katerega obljubljajo, da bo Baldur's Gate za 
nove čase. Nad vsemi pričakovanji pa se je novem- 
bra odrezal Star Citizen. Očetu serije Wing Comman- 
der Chrisu Robertsu s(m)o ljubitelji vesoljskih simula- 
cij za nov, svobodnjaški primerek te baže na Starterju 
in uradni strani navrgli več kot šest milijonov zelencev 
in po koncu kampanje primaknili še dva. 

Poslovni model 
prihodnosti? 


Zdi se, da je industrija zabavnih bitov naenkrat dobila 
idealno platformo za javno financiranje manjših in 
srednje obsežnih projektov. Med njimi je v tem trenut- 
ku veliko duhovnih naslednikov primerkov zvrsti, ki 
so pri splošni publiki in velikih založnikih padle v ne- 
milost. 

Plusi crowdfundinga so za razvijalce in igralce številni. 
Prvi na ta način preverijo zanimanje za domislico in si 
v primeru pozitivnega odziva vnaprej zagotovijo po- 
trebna sredstva. Ker založnik odpade, imajo glede 
vsebine, cenzure in spornih zadevščin, kot je vključe- 
vanje protipiratske zaščite (DRM), proste roke. Nače- 
loma rade volje ugodijo željam strank. 

Za igralce je Kickstarter pak edinstvena prilika, da za 
sebi ljube in drugače zanimive projekte glasujemo ne- 
posredno z denarjem. Bonusi so direkten stik s ko- 
vači, finesen vpogled v zakulisje nastajanja umotvora 
ter številne unikatne ugodnosti in priboljški, pogojeni 
z višino vloženega zneska. Za 20 evrov si običajno za- 
gotovimo digitalni izvod igre ... za 40 škatelno verzijo, 
v kateri imajo mesto zajetni priročniki, zemljevidi, 
karte in drugi bonbončki, ki so bili nekoč redna polni- 
la kartonskih embalaž ... in za 80 nadmočno 'zbira- 
teljsko' edicijo. Kaj pa če za uresničitev sanjske igre 
'darujemo' petsto, tisoč, pet tisoč evrov? |, takrat nam 
denimo Chris Roberts dovoli, da v Citizenu poljubno 
poimenujemo zvezdni sistem, artisti iz Double Fine 
nam narišejo portret v grafičnem slogu igre, medtem 
ko snovalci Wastelanda 2 v špil vnesejo neigralni lik z 
našo podobo in imenom. Obisidian v Eternityju po 
naših navodilih oblikujejo krčmo, Peter Molyneux pa 
nas povabi na celodnevni ogled studia in štamprle 
pelinkovca v svoji čumnati. 

Za razglabljanje o minusih in pasteh zapravljanja na 
Kickstarterju ter o tem, ali gre za dolgoročno obstojen 
model financiranja neodvisnic, je v tem trenutku pre- 
zgodaj. FTL (Joker 231, 88) je navdušil, na sveže tež- 
kokategornike pa bo treba še malce počakati. Pomi- 
sleki se zaenkrat tičejo spoštovanja izdajnih rokov in 
denimo tega, kaj bi se zgodilo, če bi jo snovalci po 
prejetju denarja podurhali na Kajmanske otoke in si z 
našimi milijoni do penzije plačevali masaže. Zakon- 
ska varovalka, ki naj bi preprečevala, je bolj ohlapna 
oziroma moralna. Odgovornost za uresničitev projek- 
ta v končni fazi nosijo avtorji. Nekaj nategov je portal 
že zabeležil. 

Skratka, bomo videli. Tačas pa se na sledečih straneh 
seznanite z zanimivimi kickstarterščinami, ki se nam 
obetajo v tekočem in prihodnjem letu. 

Broken Sword: The Serpent's Curse 

400.000 $ / 771.560 $ 

Kuj železo, dokler je vroče, so rekli pri jorškem razvi- 
jalcu Revolution in odmevnost uspeha Double Fine 
Adventure izkoristili za predstavitev The Serpent's 
Curse, petega dela v nizu pustolovščin Broken Sword. 
V njem se bosta ameriški turist in raziskovalec mitov 
George Stobbard ter reporterka Nicole Collard spo- 
taknila ob novo zaroto. S klikanjem ali vlečenjem po 
zaslonu, mešetarjenjem po inventarju ter reševanjem 
ugank bomo začeli v Parizu in tekom dogodivščine 
obiskali izbrane evropske lokacije. Zagotovo London 
in Turčijo ter bržkone Iberski polotok, saj se bo fabula 
dotikala skrivnosti iz obdobja španske civilne vojne. 
Glede grafike se je ideator Charles Cecil s sodelavci 
odločil za kombinacijo risankastih ploskih ozadij, ki so 
krasila prva dva dela, ter likov, ki jih bodo oblikovali 
in animirali v treh dimenzijah. Vse skupaj bo časom 
primerno teklo v visoki ločljivosti, posneli pa bodo 
prav vse dialoge, in to v več jezikih. Kačje prekletstvo 
kanijo izdati do konca poletja za abake ter mobilije. 


Carmageddon: Reincarnation 

400.000 $ / 625.143 $ 

Pomnite ogorčenje na račun Carmageddona iz leta 
1997, ko so mediji, Vatikan in ostali dušebrižniki izli- 
vali žolč nad hudo grafičnimi prizori vožnje čez 
pešce? No, britanski razvijalci Stainless so se doko- 
pali do svoje stare licence in pripravljajo sodobno re- 
prizo legendarne avtomobilske krvave jebačine, v ka- 
teri zmaga tisti, ki razbije vse nasprotnike in tretjo di- 
menzijo vzame čimveč paničnim dvonožcem. Rein- 
carnation naj bi se proslavil z večino elementov, ki so 
zaznamovali pretekle dele, in dodal nekaj svežih. Imel 
bo poskočno fiziko, dinamično veriženje pločevine, 
neizprosno umetno inteligenco sovoznikov in številne 
obešenjaške nadgradnje oziroma power-upe, ki ji bo- 
mo pobirali med vandranjem po ogromnih mestnih in 
podeželskih stopnjah. Pa tudi spletni ter lokalni multi- 
player, možnost ogleda posnetkov igranja in še mar- 
sikaj. Cenzure v obliki zombijev namesto človeških 
prebivalcev pak ne! Špil smo pecejaši pričakovali že 
prejšnji mesec, a so Brezmadežni datum izida nato 
prestavili na zadnje dni tekočega leta. Šmrc. 


OZNANILA 


Planetary Annihilation 

900.000 $ / 2.229.344 $ 

Kako ironično. Množica na Kickstarterju ni požegnala 
Wildmana, akcijske frpjke izpod prstov Chrisa Taylor- 
ja, očeta serij Dungeon Siege in Total Annihilation. Z 
zelenci pa je prekrila Planetary Annihilation, ki ga je 
navdahnila ravno odlična Chrisova realnočasovna 
strategija s konca devetdesetih. Poanta igre, s katero 
se matrajo ameriški tvorci Uber, se skriva v naslovu. 
S kopičenjem robotskih enot bomo podobno kot v 
Totalu in seriji Comand $ Conguer začeli na površju, 
skrbeli za surovine, gradili baze in oporišča ter se s 
kovinskimi podaniki in bojno mašinerijo udeleževali 
srditih bitk za prevlado nad danim ozemljem. Nakar 
bomo pogled oddaljili, se hipoma znašli v vesolju in 
se lotili kolonizacije oziroma uničevanja sosednjih 
vsemirskih teles. Diplomacija je za šleve! Pomagali si 
bomo z medplanetarnimi nuklearnimi izstrelki, v koli- 
kor ti ne bodo zalegli, pa bomo posegli po asteroidih, 
ki jih bo moč opremiti z raketnim pogonom in jih po- 
slati na uničujoče snidenje s sovražnikovo frnikolo. 
Rušili se bodo planeti, dobesedno. Duh špila, ki bo 
vseboval spletno večigralstvo in bo za računalnike na 
voljo predvidoma do konca poletja, najbolje povzame 
izjava enega izmed dizajnerjev: "We're not shooting 
for realism, we're shooting for awesome." 


Leisure Suit Larry 

500.000 $ / 655.182 $ 

Glede na to, kako obupno zanič, fukarije olajšani in v 
splošnem krneki so po propadu Sierre izpadli poskusi 
nadaljevanja tega častitljivega niza grafičnih pusto- 
lovščin za potrebneže, je kar prav, da bo novi Larry ri- 
mejk originala iz davnega leta 1987. Ampak tak celo- 
sten, saj kani penzionistični Al Lowe v sodelovanju s 
čezlužniško kovačijo Replay posodobiti grafiko v plo- 
ski tehniki, uporabniški vmesnik, glasbeno spremlja- 
vo in delno humor. Izvajanje ukazov z akcijskimi iko- 
nami (poglej, govori, primi ...) namesto z neposred- 
nim vnašanjem teksta? Se strinjamo, dasi bomo stari 
kozli pogrešali tipkanje pretirano eksplicitnih in ne- 
realističnih navodil, na primer 'fuck hooker in the 
ass', ki so v izvirniku pripeljale do popopranih Larry- 
jevih odgovorov igralcu. Al obljublja, da bo vzdušje 


kljub moderni priredbi ostalo pristno odraslo, razigra- 
no in karseda seksistično, dočim bo primarna naloga 
junaka v retro belem gvantu tista stara. Poiskati bo 
moral idealno žensko in pri štiridesetih piškotek prvič 
potopiti v kavico "pomežik", 


Shadowrun Returns 

400.000 $ / 1.836.447 $ 

Predstavljajte si univerzum, v katerem sobivata kiber- 
pank in visoka fantazija. Svet, koder magične kreatu- 
re in rase iz Gospodarja Prstanov životarijo v disto- 
pični prihodnosti Blade Runnerja. Evo, tak bo novi 
Shadowrun, ki je življenje začel v obliki namizne igre. 
Novejši poskusi digitalizacije se niso posrečili, zato so 
se fantje pri Harebrained Schemes zazrli v preteklost, 
v starošolski Shadowrun za mega drive in SNES. Re- 
turns bo v osnovi zmes potezne frpjke in pusto- 
lovščine. Izdelan bo v izometrični 2D-perspektivi, po- 
gojen pa bo z globoko zgodbo o operativcih z na- 
pačne strani zakona, ki za velekorporacije opravljajo 
syndicatovsko umazane posle. Ker zapuščino papir- 
nate verzije avtorji nadvse spoštujejo, kanijo v končni 
izdelek vdelati zmogljiv urejevalnik sveta. Z dotičnim 
bomo igralci ustvarjali lastne lokacije in dogodivščine 
ter h grupnemu tepežkanju vilinskih hekerjev, orkov- 
skih vunbacačev in škratjih specialcev z laserji pova- 
bili oddaljene prijatelje. Shadowrun, kot se spodobi, 
skratka. "Natančno meri, varčuj z municijo in se z 
zmajem v nobenem primeru ne spusti v kupčijo." 


GODUS 

450.000 £ / 526.563 £ 

Če nam Peter Molyneux lahko kje postreže z revolu- 
cionarnim špilom, ki ga obljubi vsakič, ko se loti no- 
vega projekta, je to v žanru božjih strategij. Njegov 
Populous je bil prvi primerek te baže, GODUS pa bo 
po vsem sodeč nekaj zelo podobnega. Igrali bomo 
stvarnika in svoje častilce usmerjali k prevladi nad 
ostalimi ljudstvi in božanstvi. V oporo nam ne bo ta- 
magočijevski beštko kot v še eni Perovi bogovščini 
Black 6 White, marveč bomo vpliv udejanjali s krea- 
torskimi posegi v dinamično okolje. S strateško po- 
stavitvijo reke ali vzpetine bomo denimo otežili pre- 
mike četice sovražnega božanstva ter na podoben 

način zadovoljili bivalnim in drugim potrebam pod- 
ložnikov. Če se bodo slednji puntali, bomo nadnje po- 
slali vulkan ali tornado, dočim jih bomo za predano 
čaščenje nagradili z božjimi darovi, kot so ogenj in 
hladna orožja. Mehanika dobrega 6 zlobnega posto- 
panja bo prisotna, prav tako vzdušni prvoosebni na- 
čin z obsedanjem podanikov. Drugače Molyneux in 
pomagači veliko stavijo na kooperativni multiplayer, 
ki bo omogočal povezovanje lastnikov verzije za PC, 
linux ter mobilne platforme. Vsemogočni bomo po- 
stali jeseni. 


1.100.000 $ / 3.986.929 $ 

Dolgo smo čakali, da bo Baldur's Gate dobil spošto- 
vanja vrednega duhovnega naslednika. Project Eter- 
nity to bo, podrobna ploska grafika, pogled z vrha, 
fiksna kamera in taktično realnočasovno bojevanje s 
pavzo pa so le štirje elementi, po katerih bo tale retro 
frpjka spominjala na Icewind Dale, Planescape: Tor- 
ment in ostale epske naslove, ki so jih Biowarovci v 
drugi polovici devetdesetih štancali z Infinity Engi- 
nom. Obsidianovci so sprva načrtovali nekoliko manj 
obsežno igro, a so jim fani navrgli toliko denarja, da 
so projekt razširili. Eternity se bo odvijal v izmišljeni 
deželi, ki naj bi po zgodovini in pristnosti ne zaostaja- 
la za DGDjevskimi. V njej bodo pomembno vlogo 
igrali številni (pol)bogovi, dočim se bo osrednja tema 
poudarjeno odrasle štorije vrtela okrog koncepta ne- 
smrtnih duš. Vandrali bomo tako pod milim nebom 
kot po temnicah, med katerimi bo orjaški petnajstni- 
vojski dungeon, ki si ga je rulja prislužila z divjim laj- 
kanjem na Fejsiču. Med šestimi igralnimi rasami bo- 
do poleg nujnih škratov in elfov posebej zanimivi hu- 
manoidi z božanskimi lastnostmi ('godlike'), medtem 
ko bomo člane raznolike druščine poiskali med osmi- 
mi kompanjoni s samosvojimi karakterji. Razvejani 
dialogi in moralno odločanje s posledicami sta sa- 
moumevni pritiklini, če vemo, da na špilu delajo 
frpjski eminentneži, ko so Chris Avellone, Tim Cain, 
Josh Sawyer in George Ziets. Nič ne dvomimo, da bo 
Eternity prihodnje leto sekal in čaral. 


" 
MJ 


850.000 $ / 1.538.425 $ 

The Longest Journey, neizpeta ljubezen s konca prej- 
šnjega tisočletja, bo ponovno zasijala. Nadaljevanje 
Dreamfall iz leta 2006 je sicer pustilo mešane občut- 
ke, a vodja Ragnar Tgrnguist je zdaj spet s srcem pri 
stvari. Ustanovil je lasten studio Red Thread Games, 
zakupil licenco in pričel resno delati na tretjem delu. 
Čeprav so sprva načrtovali epizodno zasnovo, je za- 
misel prerasla v projekt polne dolžine. Naslov se bo 
navezoval na življenjska obdobja, igra pa se bo odvila 
v enem letu s spreminjajočimi letnimi časi. Srečali 
bomo Zoč, bojevnika Kiana in še neimenovano novo 
junakinjo. Glede April ustvarjalci molčijo. Špil bo po 
zasnovi podoben Dreamfallu, vendar bo opustil oso- 

vraženi boj, prav tako bo vmesnik bolj praktičen in 
brez pregledovalnega žarka. Kot poprej bo poudarek 
na dobri pripovedi in čustveni povezanosti z liki, ob 
čemer bomo igrali preplet raziskovanja, ugank in mi- 
ni iger. Naplesti želijo več sočasnih niti zgodbe, ki bo 
dobro dogradila znano dvojnost Starka in Arcadie. 
Delno jih financira norveški filmski sklad, preostanek 
pa so zbrali ravno s kampanjo na Kickstarterju. 


900.000 $ / 2.933.252 $ 

Boter postapokaliptičnih frpjk se vrača! Ste vedeli, da 
so si pri pokojnem Interplayu Fallout spočetka zami- 
slili prav kot nadaljevanje Wastelanda? EA jim licen- 
ce ni odstopil in rodil se je eden temeljnih nizov igra- 
nja domišljijskih vlog. Brian Fargo, ustanovitelj Inter- 
playa in vodja studia InXile, namerava sebi in mno- 
gim pristašem s pomočjo Kickstarterja naposled ure- 
sničiti petnajst let stare sanje. V Pustinji 2 se bomo 
vrnili v okolje, ki ga je preoblikovala jedrska vojna, 
smer igranja pa bodo podobno kot v Falloutu določali 
telesni atributi ter bojne in nebojne veščine. Se pravi 
zadevščine, kot so moč, karizma, hitrost, zaznavanje 
laži, vlamljanje, ostrostrelstvo, rokovanje z eksplozivi 
in slično. Tepežkanje bo potezno, grafika 3D, pogled 
izometričen, vmesnik si bo moč prirejati po mili volji. 
Naloge bodo rešljive na nebroj načinov, od diploma- 
cije prek tehničnih do pokola vsega. Z veččlansko 
druščino rangerjev bomo pomagali preživelemu pre- 
bivalstvu in pri tem sprejemali odločitve, ki ne bodo 
nujno dobre ali slabe. Smrt kompanjonov z raznoliki- 
mi osebnostimi bo permanentna. Javol, obeta se nam 
trdojedrna frpjka stare šole, ob kateri novi XCOM iz- 
pade majhen in zelen. Kdaj? Bojda oktobra. 


400.000 $ / 3.336.371 Š 

DFA na Kickstarterju upravičeno velja za posnema- 
nja vreden projekt. Tim Schafer (Grim Fandango, 
Psychonauts, Brital Legend) je investitorje marca la- 
ni očaral s humornim predstavitvenim videom. Za 
kratkočasenje bodočih igralcev, ki so umotvor go- 
rečno podprli, pa Double Fine vseskozi skrbijo z nad- 
močno serijo dokumentarnih epizod. Te nudijo unika- 

ten vpogled v kreativni proces naslova, za katerega 
zavoljo vpletenosti številnih talentiranih umetnikov in 
Tima samega verjetno ni bojazni, da bi razočaral. Po- 
drobnosti zaenkrat kar uspešno skrivajo, ve pa se, da 
bo špil ploska 'point S click' pustolovščina in da bo- 
mo igrali z dvojcem likov. Dečkom, ki se dolgočasi na 
avtomatiziranem vesoljskem plovilu, in dečvo iz fan- 
tazijske dežele, ki se podobno kot rdečelasa princesa 
iz animiranke Brave upre tradiciji. Med njima bomo 
kot v legendarnem Day of the Tentacle preklapljali 
poljubno, zgodbi pa se bosta na neki točki križali. Nič, 
počakajmo, da stvorijo. Šušlja se o poletju, a kdo bi 
vedel. Double Fine Adventure preučujejo izid za raču- 
nalnike ter androidne in Applove naprave. 


1.250.000 £ / 1.578.316 £ 

Ko danes omenjamo peskovniške igre, imamo v mi- 
slih čefurščine in frpjke. Pri tem pa pozabljamo, da 
sta prvi tovrstni umotvor že leta 1984 patentirala Da- 
vid Braben in lan Bell. Elite (glej anale v Jokerju 195) 
je bil prelomna vesoljska simulacija. V igralski leksi- 
kon je vpeljal pojem proceduralne generacije, kar je 
strašljiv izraz za samodejno stvarjenje vsebine - pla- 
netov in ostalih nebeških teles - znotraj navideznega 
univerzuma. Enako bo veljalo za Dangerous, v kate- 
rem bomo sami ali v spletnem sodelovanju oziroma 
sporu z ostalimi igralci raziskovali neskončno vsemir- 
je. Cekine za nadgrajevanje osnovne ladjice in kupo- 
vanje boljših bomo služili kot trgovci, pirati ali najem- 
niki ter opravljali vsakovrstne skriptirane in naključno 
ustvarjenje misije. Sčasoma se bomo dokopali do pi- 
lotskega statusa 'elite', galaksija pa bo beležila vsa 
naša dejanja in se v skladu z njimi nenehno spremi- 
njala. Fizičnega pristajanja na planetih ne bo, vendar 
David obljublja, da bodo na tej vzdušni pritiklini 
pričeli delati kmalu po izidu. V planu je prav tako 
sprehajanje po vesoljskih postajah, kjer se bo recimo 
moč vtihotapiti na plovila ostalih vesoljskih pustolov- 
cev in jim suniti tovor. Starim prdcem, ki ste nabijali 
pretekle dele, najbrž ni treba razlagati, kako zasvojlji- 
vo zna biti neomejeno vandranje med zvezdami. 
Ostali lastniki abakov pa se boste o tem na lastno 
pest prepričali marca prihodnje leto. Naj živi Elite! 


marec 2013 


Star Citizen 

2.000.000 $ / 6.238.563 $ 

Chris Roberts ni avtor, ki bi ga človek povezoval z 
neodvisnicami. Njegovi Wing Commanderji so bili 
spektakularne produkcije, zato smo bili feni ve- 
soljščin začudeni, ko je najavil, da za uresničitev Star 
Citizena potrebuje vsega skupaj dva milijona dolar- 
jev. Za crowdfunding je to spoštljiva vsota, za velik 
moderen naslov pa drobtinice. Nakar smo izvedeli, da 
je bil uspeh fehtalske kampanje predpogoj za financi- 
ranje s strani privatnih investitorjev, ki bodo primak- 
nili 12 milijonov, in smo od navdušenja še bolj na 
stežaj odprli denarnice. 


Kaj jih ne bi, ko nas čez približno dve leti čaka ambi- 
ciozna vesoljska simulacija, ki bo pod eno streho 
združevala wingcommandersko izkušnjo in masovno 
raziskovanje vesolja. Če se bomo uvodoma pridružili 
vojaški organizaciji, bo sledila enoigralska kampanja 
z vsemi pristojbinami. Konkretno z več ducati pred- 
pripravljenih misij in zanimivo zgodbo, v kateri se po 
galaksiji razkropljeno človeštvo spopada s sovražno 
raso, ki sumljivo spominja na mačkovske Kilrathije s 
plešo. Lahko pa bomo prosto odfrčali v enega od šte- 
vilnih planetnih sistemov in se lotili raziskovanja, 
trgovanja, varovalnega spremljanja konvojev, lova 
vsemirskih tihotapcev in drugih prestopnikov. Samo- 
tarsko ali v družbi tisočev igralcev z vsega sveta. Po- 
udariti velja, da Star Citizen ne bo EVE, saj v njem na- 
sprotnikov ne bomo napadali s klikanjem, pač pa se 
bomo udeleževali trzajočih dogfajtov, kjer bodo po- 
membni tako refleksi kot opremljenost ladjice. Teh 
bo ničkoliko. 


O častihlepnosti Chrisovega podviga pričajo nekatere 
napredne igralne mehanike. Na površje planetov se 
vsaj ob izidu ne bo moč spuščati, lahko pa se bomo 
vkrcevali na križarke, onesposabljali plovila ter se po 
njih sprehajali in streljali kot v kaki, no, streljačini. Ni 
naključje, da Citizena vkup dajejo v CryEnginu 3. O 
tem, da s štorijo misijo skrajno resno in že pred izi- 
dom skrbijo za pestrost galaksije, pričajo kvalitetni li- 
terarni utrinki, ki jih redno obljavljajo na uradni strani. 
Roberts, ogromno vesolje, spektakularno puščavništ- 
vo in globok multiplayer? Milina. 

Superjunaška oprava, bleščeč motocikel, neustrašen pogled, pred 
njim pa ognjen obroč, rjoveči tigri in trije delujoči helikopterji. 
LordFebo predstavi znamenitega drzneža iz nekega drugega časa, 
ki je za spektakel tvegal življenje in si lomil kosti. 


ondonski stadion Wembley je bil 26. 

maja 1975 nabito poln. A ni šlo ne za 

nogometni derbi, ne za koncert, kajti 

sredi zelenice je eden ob drugemu sta- 

lo trinajst avtobusov, pripravljenih, da 
jih preskoči največji daredevil tistega časa - ne- 
ustrašni Evel Knievel. Devetdeset tisoč ljudi, znatno 
več, kot je bilo sedišč, je zadrževalo dih, ko se je 37- 
letni ameriški motorist, odet v zaščitni modro-bel 
kombinezon z zvezdami, zapodil po rampi. Na od- 
na uro in elegantno poletel čez rdeče strehe. Kazalo 
je, da bo skok, s katerim je Evel otvarjal evropsko 
turnejo, uspel. 


Zlobni Knievel 


Evel se je rodil kot Robert oziroma Bobby Knievel le- 
ta 1938 v kraju Butte v Montani. V trike z motorji se je 
zaljubil, ko si je kot osemletnik ogledal nek potujoči 
cirkus, in odtlej se je pri bicikliranju vselej dvigal na 
zadnje kolo ali poskakoval. Enako je počel s prvim 
mopedom, ki si ga je prislužil v lokalnem rudniku. Ta 
objestnost ga je nato stala službe, saj je pri početju 
vragolij z bagrom presekal glavni mestni daljnovod. 
Kot brezdelnež se je potem pogosto znašel v težavah, 
zaradi česar je naposled pristal v zaporu. Arestantski 
detajl ga je zaznamoval za vse življenje. Celico si je 
namreč delil z nekim Knoflom in ječar ju je posrečeno 

klical Awful Knofel in Evil Knievel. Ime se je Bobbyja 
prijelo in poslej se je tudi sam tako predstavljal, le da 
je zavoljo manjše zlohotnosti zamenjal črko. 

V mladosti se je Evel ukvarjal z marsičim. Bil je igra- 
lec hokeja, skakalec v višino, jezdec na rodeu, akro- 
batski smučar, lovec, ribič in srednje uspešen moto- 
dirkač. V zgodnjih šestdesetih je v rodnem kraju odprl 
štacuno s hondami, a posel ni šel. Ker je takrat že 
imel familijo, je potreboval denar, zato je prišel na za- 
misel o kaskaderski predstavi. Izdelal je plakate, or- 
ganiziral dogodek, nagovoril množico, se s hondo ne- 
kajkrat zapeljal po zadnjem kolesu in nato uspešno 
preskočil nekajmetrsko škatlo klopotač. S tem do- 
godkom se je leta 1965 pričela dvanajstletna Evelova 
kariera nastopaštva, v kateri je zabeležil skoraj tristo 
predstav in postal legenda. 


Čez avte za ceno kosti 


Da bi se ločil od mnogih sličnih zabavljačev, ki so 
preskakovali kače, krave, pume in bazene z vodo, je 
pričel nastavljati avtomobile. Zamisel se je izkazala za 
dobro reklamno potezo, vendar se je kmalu pričelo 
pretiravanje, saj se je publika že videnega hitro nave- 
ličala. Z neprestanim povečevanjem razdalje so prišle 
nesreče. Pri trinajstem avtomobilu se je prvikrat 
orenk polomil, kar pa se je izkazalo za dobro promo- 
cijo. Ko jih je preskočil šestnajst, je že izstopal in zani- 
manje so pričele kazati vseameriške TV-postaje. 

Prvo nacionalno prepoznavnost je pridobil z vegaškim 
nastopom, ko je prepričal lastnike hotela Caesars Pa- 
lace, da 1. januarja 1968 preskoči njihovo fontano. 
40-metrski letalni projekt se ni posrečil, saj je zaradi 
prenizke hitrosti Evel z zadnjim kolesom zadel do- 
skočno rampo. Sunek mu je iztrgal krmilo iz rok, na- 
redil je salto in pristal z zlomljeno medenico, stegneni- 
co, kolkom, zapestjem ter obema gležnjema. Po me- 
secu dni se je zbudil iz kome slaven. Mreža ABC, ki je 
prej zavrnila poročanje dogodka v živo, je bila za obja- 
vo posnetkov pripravljena plačati trikratno ceno. 
Čeprav so zdravniki drzniku napovedali življenje na 
berglah, je Evel že čez pet mesecev preskakoval pet- 
najst fordov mustangov in si vnovič zlomil nogo. Tri 
tedne kasneje je polet ponovil, tokrat srečno. Njegova 
kariera se je strmo vzpenjala in zaživel je kot prvoraz- 
redni zvezdnik. Skakal je vsak teden, včasih je padel, 
a ustavila ga ni nobena nesreča. Javnost je bila nad 
karizmatičnim motoristom, ki je v svojih nagovorih 
svaril pred drogami, zapovedoval čelado in žugal ko- 
munizmu, navdušena. V prepoznavni elvisovski oble- 
ki z velikimi krajci, V-izrezom in zvezdami je bil Evel 
Knievel resnični Kapitan Amerika. 


Potnik v raketi 


Na krilih slave je razmišljal o drznosti, s katero se ne 
bi mogel primerjati noben dotedanji dosežek: hotel je 
preskočiti Veliki kanjon. Ker je šlo za narodni park, se 

Evel je od klopotač prešel na skakanje 
čez avtomobile in avtobuse, pogosto 
pa je letel tudi čez kakšne objekte, 
zlasti ob otvoritvah in promocijah. 
Prvi tak skok čez vodomet v Las Vega- 
| su (desno) se mu ni posrečil in lep čas 
|je bil v mavcu. Nikoli v življenju pa ni 
padel v zraku, vedno le ob pristanku. 


— m 
se. a 


Evel Knievel je bil zaresni neuničljiv superjunak. Imel je vpadljivo opravo in redno je 
izzival smrt ter se rogal medicini, ki ga je v napovedih vsakič prizemljila, a se je vse- 
lej pobral. Svoje ime je dobro unovčil tudi za licenčno robo, najsi je šlo za bicikle z 
njegovim prepoznavnim vzorcem ali igrače in figurice. Imel je tudi lasten strip. Le z 
zavarovalnicami se ni razumel, kajti pogodbo mu je odrekel celo Lloyd. 


je moral pogajati z ministrstvom, a dovoljenja ni do- 
bil. Zato je junak poiskal podoben kraj, Snake River 
Canyon v Idahu. Sprva je želel čez 400 metrov široko 
rečno dolino poleteti z motorjem z raketnim pogo- 
nom. Za projekt je najel letalske konstruktorje, ki so 
ga prepričali v namensko vozilo. Da bi ohranili Evelo- 
vo pripadnost kolesom, so ga poimenovali skycycle 
X-2, dasi je šlo za raketo. Delovala je na parni pogon, 
torej na potisk stisnjene segrete vode. Čeprav so v 
promocijske namene omenjali sodelovanje z Nasinim 
inženirjem, se nek sodelavec takole spominja tistih 
dni: "Iz odpadnega železja smo izdelali domači kos 
dreka, kakršnega bi znala na dvorišču sestaviti druš- 
čina brihtnih mulcev s pomočjo enciklopedije Britta- 
nice." 

Celo Evel, ki je sicer zaradi projekta prišel na prve 
strani časopisov, je podvomil v podvig in mu pripisal 
polovične možnosti za uspeh. Na vprašanje, zakaj to 
počne, je odgovoril: "Ker sem Evel Knievel. Kdor me 

hoče ustaviti, me bo moral sestreliti!" Zato je 8. sep- 
tembra 1974 pred milijoni gledalcev navidez brez st- 
rahu zlezel v nebocikel. A publika ni vedela, da so ra- 
keto preizkusili le dvakrat, obakrat neuspešno. Tak- 
isto se je malokdo zavedal, da je bil norec v njej zgolj 
potnik, saj ni imel nikakršne možnosti nadzora. Ko je 
pritisnil gumb, se je sprostil pritisk supervroče stisnje- 
ne vode iz 200-litrskega rezervoarja in raketa je že na 
zaletišču drvela s tristo kilometri na uro. Po izračunih 
bi bila končna hitrost okoli šeststo, kar bi izstrelek 
dvignilo sedemsto metro visoko. Nato bi se samodej- 
no odprlo padalo in leteča cigara bi se z nosom naprej 
spustila proti tlom. 

Na žalost se predvidevanja niso uresničila oziroma je 
zatajila čista banalnost. Padalo se je namreč aktivira- 
lo kmalu po izstrelitvi. Raketa je počasi padla v ka- 
njon, pri čemer je imel Evel neznansko srečo, da jo je 
veter potisnil nazaj na breg. Če bi namreč padel v re- 
ko, bi zagotovo utonil, kajti v dolini ni bilo reševalcev, 

% Prvi nebocikel je bil v ra- 
|? keto oblečeni motor (zgo- 
/raj), vendar so nato raje 
- izdelali zaresno raketo. 
Preskok kanjona s parno 
raketo se resda ni posre- 
čil, vendar je imel Evel pri 
tem najbolj norem podvigu 
daleč največ sreče. Jam- 
stva za uspeh ni bilo in bil 
je pravzaprav testna lut- 
ka, saj bi zadevo lahko % 
razneslo, lahko bi se za- 
sukala v zraku, lahko bi ji 
zmanjkalo moči in bi str- 
moglavila v vodo ... Kako 
— je izstrelitev potekala, po- 
glejte na YouTubu. Spodaj 
pa je ostanek rakete, ki je 
na ogled v muzeju. Lepo 
je viden speštan nos. 

kapsula pa ni bila narejena za reševanje iz vode. Za 
ponovni poskus ni bilo ne denarja, ne zanimanja. Če- 
prav je imel še mnogo skrajnih idej, recimo podoben 
prelet Mississippija in skok z ene njujorške stolpnice 
na drugo, je raje nadaljeval s cenejšim preskakova- 
njem avtomobilov. 

"z Prizori so z londonske predstave, ki jo tako kot vse ostale večje dosežke poglejte na YouTubu. Voščeni Evel mi je v Vegaškem Madam Tussauds pustil zajahati 
harleyja XR-750, s katerim se je najbolj proslavil. To je bil spidvejski motocikel, po današnjih standardih docela neprimeren za skakalne akrobacije. Čeprav 


je fural nortona, triumpha in hondo, je najbolje sodeloval s Harley-Davidsonom. Zato je podjetje s pomočjo Evelove hčerke v Milwaukeeju postavilo muzej. 


Rekordi in konec kariere 


Sredi sedemdesetih je bil Evel na višku slave in reden 
gost revije Sports lllustrated ter programa Wide World 
of Sports, dveh najmočnejših športnih medijev. Zadnji 
gladiator, kakor so ga imenovali, je hotel svojo blagov- 
no znamko unovčiti še izven ZDA, zato se je leta 1975 
odpravil na evropsko turnejo. Na londonskem stadio- 
nu ga je pričakala najštevilnejša množica dotlej, am- 
pak kar naj bi bila uvodna predstava, je bila edina. 
Vedno znova se je izkazalo, da tistikratni motocikli ni- 
so bili narejeni za skakanje, zlasti ne težki in togi har- 
ley-davidsoni. Evel je sicer preletel trinajsterico avto- 
busov in pristal na klančini, vendar je zaradi slabega 
vzmetenja, ki je zadek odbilo v zrak, izgubil nadzor ter 
grdo padel. Kljub vnovič zdrobljeni medenici je odklo- 
nil nosila in z besedami "Vstopil sem peš, odšel bom 
peš!" prizorišče zapustil na nogah. 

Četudi se je po nesreči javno pridušal, da je z njego- 
vim kaskaderstvom konec, je istega leta v Ohiu po- 
novil izziv z avtobusi, a je dodal štirinajstega. Ne le, 
da je bil skok popoln, prenos podviga je zabeležil naj- 
višjo gledanost v zgodovini ameriške televizije, re- 
kordnih štirideset metrov in pol pa je ostalo nedo- 
seženih vse do leta 1999! 

Neštetokrat polomljeni, še zmerom delujoči Evel 
Knievel je spoznal, da je dejansko čas za upokojitev. 
Toda čez noč se adrenalinu, ki ga je držal pokonci 
dve desetletji, ni mogel odpovedati. Zato je skakal še 
naprej, le na krajše razdalje. Za dokončno slovo je le- 
ta 1976 planiral skok čez akvarij z morskimi psi, ki so 
bili tedaj zaradi aktualnega filma Žrelo v središču po- 
zornosti. Poslovilni projekt se ni izšel, kajti zaradi ne- 
sreče na vaji je drznost odpovedal. Tedaj si je za spo- 
min poslednjič polomil obe roki, s čimer se je pod 
črto nabralo 433 kostolomov. S tem se je vpisal v 
Guinnessovo knjigo rekordov. 

Knievel junior 


Zaključek kariere je obeležila črna pika, ki je drzneža 
stala denarja in ugleda. Leta 1977 je nekdo izdal knji- 
go o njem in par navedb je Evela tako zjezilo, da je šel 
do avtorja in ga resno pretepel s kovinskim kijem. 
Sodišče ga je obsodilo na šest mesecev zapora in mu 
naložilo trinajst milijonov odškodnine. Za nameček so 
mu sponzorji zaradi dogodka obrnili hrbet, zaradi če- 
sar je kaskader bankrotiral. 

Po odsluženi kazni se je Evel pridružil sinu Robbieju, 
ki je šel po očetovih stopinjah in v isti maniri prirejal 
motociklistične šove. Pravzaprav je tako občudoval 
fotra, da je bil oblečen v enak pajac in je celo ponav- 
ljal izzive. Zaradi podobnosti je mnogo juniorjevih fo- 
tografij pripisanih Evelu. Tako je denimo uspešno po- 
letel nad nesrečnim vodnjakom v Las Vegasu in za 
povrhu preskočil obronek Velikega Kanjona, ki je v 
lasti indijancev. Načrtoval je tudi ponovitev izstrelitve 
čez Kačjo reko in šestnajst avtobusov na Wembleyju, 
vendar namere ni izpolnil. Evel pa ni več skakal, edi- 
nole po zadnjem kolesu se je fural in vodil sinove 
predstave. Kljub temu, da je Robbie izvedel tristo sko- 
kov in postavil dvajset rekordov, je njegova slava v 
primerjavi z Evelovo zanemarljiva. Časi so se spre- 
menili, početje je zaradi boljših motorjev postalo manj 
skrajno oziroma se ga je lotevalo čedalje več ubrisan- 
cev, poleg tega je preredko padel. Občila in publika 
pač zahtevajo kri! 


Legenda živi 

Evel poškodbam navzlic ni imel pretiranih težav z gi- 
banjem niti na stara leta. Težave so mu delali notranji 
organi. Ledvica so mu uspešno presadili, izdala pa so 
ga pljuča. Superman je umrl leta 2007 v rojstnem 

Buttu, star 69 let. Tam v spomin na častnega mešča- 
na vsakega julija organizirajo adrenalinski festival 
Evel Knievel Days. 

Čeprav dandanes številni najstniški adrenalinski mo- 
tokrosisti počnejo v zraku figure, ki so bile pred štiri- 
desetimi leti neverjetne, se z Evelom ne morejo meri- 
ti po drznosti. Res je, da so gibčnejši in da bolje ob- 
vladajo stroj. Prav tako so bolj premišljeni, saj vadijo 
v bazenih s peno, doskočišča so iz zemlje, motocikli 
so lahki ter mehki, zaščitna oprema pa je prav tako 
močno napredovala. Toda ravno to, da je skakal s 
povsem neprimernimi mopedi, ki so omogočali malo 
kontrole, in pristajal na trdih rampah, je Evela naredi- 
lo za pravega in edinega daredevila. Njegovo ime je 
zato z zlatimi črkami vpisalo v anale več generacij in 
zasluži si, da se ga še nekaj časa ne pozabi! 


Top Gearov Richard Hammond je z opazno opeša- 
nim Evelom posnel oddajo le nekaj mesecev pred 
njegovo smrtjo. Na Tubi je zaradi BBCjevega teže- 
nja ni, jo je pa moč najti na drugih straneh. 

ekaterim navadna rekreacija 
ni dovolj, marveč iščejo sk- 
rajne meje telesa, tehnologi- 
Je in fizike. Zato smučajo na- 
vpik, se mečejo s stolpnic, 
jezdijo cunamije, motoristično preskakujejo 
avtobuse, plezajo brez naveze, z rolkami frčijo 
visoko v nebo, se potapljajo na dah in še bi 
lahko našteval. Takim čezlesnikom oziroma 
drznikom je skupna odvisnost od adrenalina, 
ki jih venomer žene v nove, še višje, še globlje, 
še daljše, še hitrejše in še norejše podvige. 
Eden takih ekstremnih športnikov je Travis Pa- 
strana, postaven, atletsko grajen in vselej nas- 
mejan mladenič, ki ne kadi in ima preserator- 
sko bajto ter polno garažo. Od idealnega sina 
in moža ga loči le to, da od časa do časa pride 
domov v mavcu od peta do glave. Fant je na- 
mreč proslavljeni FMXar, motokrosistični free- 
styler, ki med skoki dela kozolce, raznožke, 
skrčke in druge dihjemajoče figure. Več svoje- 
ga življenja preživi v zraku kot na tleh in ima re- 
sne težave pri sklepanju zavarovanj. 

Novodobni Evel Knievel 


Da je Travis res car, kaže rekordnih deset zlatih odličij 
s kronske skrajnostne prireditve X-Games. Že kot 
čudežni deček motokrosa je med dirkami izstopal za- 
radi atraktivnih skokov, gromozanske dvoranske ska- 
kalnice in rampe pa so mu dobesedno dale krila. 
Vrsto let mu v skakalnih karefakah in drznosti ni bilo 
para. Čeprav danes vrhove razreda motox že osvajajo 
mlajše generacije, Pastrana ostaja ikona mopedi- 
stičnih karafek. Lasti si vrsto pionirskih uspehov, med 
ostalim prvi javno zvoženi dupli prekuc nazaj. Stalno 
se mu izmika edinole dvojni obrat s salto, rodeo 720. 
Zadnji poskus ga je stal zlomljene noge. 

V svoji adrenalinski odvisnosti se Travis preizkuša v 
marsičem, največ veselja pa mu poleg motorja čez 
drn in strn prinašata reli in nascar. Pretirano dober ni 
ne v enem, ne v drugem. V želji po dvoboju s prva- 
kom je lani na X-Games povabil Loeba, a je imel ne- 
srečo in izpadel že v kvalifikacijah. Sebastjan je na 
kraju seveda odnesel zlato. Vseeno sta mu za vola- 
nom uspela svojevrstna rekorda. Med neko hitrostno 
preizkušnjo je brez skrivljenega lasu imprezo zakotalil 


Na posnetku z Iger X 2006 je Travis v družbi s po- 
kojno legendo Colinom McRaejem in relijaškim 
akrobatom ter kolegom Kenom Blockom. Pastra- 
na je tedaj prvič dirkal v relikrosu in po Colino- 
vem nesrečnem prevalu zasedel prvo mesto. 


sedemkrat in tričetrt. Kljub poskusom mnogih kaska- 
derjev, da bi ga načrtno presegli, to ostaja neponov- 
ljiv dosežek, ki ga lahko na lastne oči vidite na You- 
Tubu. Drugi rekord je najdaljši skok z avtomobilom. 
Polet junaškega norca je segel 83,5 metra daleč! 


Turbo jackass brez zavor 


Travis ni le drzen in gibčen, marveč se zna dobro pro- 
dajati. Že desetletje vodi vrtec podobnih utrgancev, 
znan kot Nitro Circus, ki organizira spektakularne 
predstave. Ko je bil pretočni video še v zametkih, so 
izdali sedem DVDjev raznoraznih vragolij in nezgod z 
motorji, BMXi, rolkami in snežnimi deskami. Nato so v 
sodelovanju z Murdochovim kanalom Fuel TV nekaj 
let furali miniserijo. Širše pa je televizijska oddaja Nit- 


V časih mojega BMXanja v zgodnjih devetdesetih 
je bila salta še nedoseženi sveti gral. Danes 
počnejo že trojni backflip, backflip tailwhip 360 
(prekuc, zasuk geštela, vse to med popolnim 
obratom) in special flip, pri katerem naredi pre- 
val nazaj le človek, medtem ko kolo leti narav- 
nost (na sliki). Veliko takih trikov prvikrat pred- 
stavijo prav na predstavah Nitro Circusa. 


ČEZLESNIKI 


— 

Desetmetrska razdalja je za vsakodnevne skakalce mala malica. Toda če jo premostiš na biciklu, ko- 
zolčno naprej in z ene 63-nadstropne stolpnice na drugo, bo skok gotovo prišel v anale. Zaščitnih ukre- 
pov seveda ni bilo. Ker jim v Ameriki takih usekanosti niso dovolili izvajati, so cirkusantje šli v Panamo! 


ro Circus štartala leta 2009. Takrat je oko na akrobate 
vrgla mreža MTV in dala vajeti v roke znanemu jack- 
assovcu Johnnyju Knoxvillu. Skupaj so ustvarili ena- 
indvajset nasičenih, adrenalinsko-norčavih epizod z 
mnogo znanimi gosti, kakršni so Mat Hoffman, Dave 
Mirra, Tony Hawk in Ken Block. 

Nitro Circus je na otip sličen Jackassu, kar pomeni 
atraktiven kolaž vratolomnih neumnosti in pretiravanj 
onkraj domišljije, podkrepljen z osebno noto čvekave 


ekipe. A četudi si šova delita hecne izzive z vozili, kot 
so lupingi z biciklom, spusti v otroških avtomobilčkih 
in boleči skoki v vodo, sta ipak različna. Predstava 
magarcev temelji na nagnusnih forah, izprijenem ma- 
zohizmu, sekretnih skečih in Stevu-O, dočim je njen 
kaskaderski del zanalašč naštiman tako, da se čimbolj 
krohotalno ponesreči. Nitro Circus sicer vsebuje smeš- 
nosti, dasi brez straniščnega humorja in mučenja živa- 
li, vendar so njegovo jedro ekstremni, tudi smrtno ne- 


u 


Saltiranje, celo dvojno, je postala taka rutina, da ga akrobati izvajajo sinhrono eden za drugim. 
Vzdušje na šovih, kot so Nitro Circus, X-Games ali Monster Jam, je neopisljivo. Travisova tovarišija v 
naše konce ne sicer ne prihaja, bo pa v Stožicah 1. aprila gostovala podobna predstava Masters of Dirt. 


Mo 


Film se otvori z bombastičnim prizorom, ko vzporedno in zaporedno dela salto mortale ducat FMXarjev, 


5% Komna K 

buggyjev in monster truckov. Baje posnetek ni zmontiran. Hudo za videti v HD in še 3D. Sem pa v filmu 
pogrešal raznovrstnejšo vsebino, najmanj bajkerski / skejterski / boarderski half-pipe, ki ga v filmu ni 
sploh. Ni niti snega. Očitno se prekopicavanje z motorji in celo kamioni bolje prodaja. 

varni podvigi, pri katerih so akterji bodisi hitri, bodisi 
mnogo metrov v zraku, najraje pa oboje. Predvsem pa 
nori. Ko usekanci s tricikli skačejo z ene stolpnice na 
drugo, ko z motociklom pri sto na uro prečkajo bazen 
po vodni gladini, ko s helikopterjem delajo lupinge in 
vijake ali ko se Travis vrže brez padala iz aviona, pro- 
stora za napake ni. 

Začuda se ni ubil, niti resneje poškodoval še noben 
od cirkusantov. Že res, da imajo v kartoteki nekaj zlo- 
mov, pretresov in nategov. Toda očitno so iz drugač- 
nega materiala kot navadni ljudje, saj nepoškodovani 
vstanejo celo po najhujših telebih. Še najbolj jo je 
skupil debelušni in zafrkavani Street Bike Tommy, ko 
je s težkim cestnim motorjem klovnsko zgrešil ogro- 
men bazen pene in pikiral naravnost v asfalt, pri če- 
mer si je polomil obe nogi. No, po nekaj tednih pri- 
zemljenega celjenja kosti je iz bolnišnice odkorakal 
kot nov. Travis in druščina so zato lahko še taki re- 
korderji, a s 433 kostolomi ostaja Evel Knievel ne- 
sporni prvak. 


Če ima kolesa, lahko leti! 


Lani je vesela družba, v kateri je tudi ženska, svoje 
delo kronala z visokorazločljivim 3D-filmom. Ta je v 
ZDA igral po imaxih in je naprodaj na blu-rayu. Pozi- 
tivnih strokovnih mnenj seveda ni požel, kajti kritiki 
so se spraševali po smislu poldrugo uro dolgega niza 
nepovezanih adrenalinskih prizorov, zlasti pa po du- 
ševnem zdravju sodelujočih. Izdelek res ni za take, ki 
si s kolesom ne upajo zapeljati niti z robnika. Ampak 
v tapravi družbi je spektakularne (in zastonjske) HD- 
posnetke večinoma motorističnih ter triciklističnih 
poletov kar zabavno pogledati. 


Vsaka zamisel se ne posreči. Vozičkarju ni uspel 
luping in je boleče padel direkt na glavo (blazi- 
ne, ki so jih vrgli Travis in kolegi, so zgrešile). 
Sličen pristanek se je pripetil tudi avtu, ki je 
načrtoval vijak okoli vzdolžne osi. Toda kljub 
vratolomnostim in pogostim padcem, ki niso za 
nežnodušne gledalce, trajnih posledic akrobati 
letečega cirkusa nimajo. Edina zabeležena žrtev 
(ameriškega) motorističnega freestyla je Jeremy 
Lusk, ki je na tekmovanju leta 2009 med izvaja- 
njem figure heart attack indian air backflip padel 
na glavo. Preminulemu stanovskemu kolegu so 
Pastranovci posvetili tretjo epizodo šova. 

Drznikov, kakršen je Travis Pastrana, zlomljene 
kosti in sklepi, kovinska opornica, raztrgane kite 
ter poškodovana hrbtenica ne ustavijo. Brez ad- 
renalina jim živeti ni, zato nenehno preizkušajo 
nove trike in podvige. Travis ima ta namen okoli 
bajte park z različnimi skakalnicami, bazenom, 
bagrom in ogromnim kontejnerjem pene. Fantje 
so najbolj hecni, ko frčijo in se prekopicavajo na 
triciklih, tako imenovanih big wheels. 


Nekaj smeha sprožajo jackassovske situacije, ki za- 
nalašč zavdajajo bolečino Tommyju. Drugače pa so 
vragolije spektakularne in zlasti neverjetno nevarne. 
Kaj adrenalinske odvisnike žene, da po desetih res 
neugodnih padcih še v enajsto poskusijo dvojni salto 
z otroškim trokolesom, vsakdanji človek ne ume ra- 
zumeti. A spraševanje je odveč. To je njihov način 
življenja, saj mirovanja ne poznajo. Dokler ni razčes- 
njenih betic in odprtih zlomov ne pred, ne za kamero, 
je njihovo akrobatsko klovnstvo zabavno tudi za gle- 
dalce. In poučno. Zdaj denimo vem, da je z motorjem 
moč prečiti bazen po vodni gladini. 

Da za ekstremizem ni ovir, priča cirkusant Aaron Fot- 
heringham, bržda najbolj prifuknjen invalid na svetu, 
ki dela čudeže z invalidskim vozičkom. Dam pravi, da 
ni 'na vozičku', marveč ga 'fura'. Vendar se bolj zdi, 
da je z vozičkom kiborško spojen. "Če ima kolesa, 
potem lahko leti," je njihov moto. 

To rekši, so se vsi skupaj zbasali v šolski avtobus ter 
zdrveli proti skakalnici s petdesetmetrskim jarkom ... 


Paraplegik Aaron Fotheringham s prirejenim vo- 
zičkom uganja podobne figure kot skejterji in 
BMXarji. Ze pri štirinajstih je naredil salto nazaj, 
nekaj let kasneje dvojnega, na predlanski cir- 
kuški turneji pa mu je uspel celo kozolec naprej. 


25 


NEOVIRANO IGRANJE Z 
ESET NOD32 ANTIVIRUS 6 
WNAČINUGAMER MODE 


Naj odločijo le 
tvoje sposobnosti 


zaSI 


www.eset.si 


SI SPLET d.o.o., Dolenjska c. 138, Ljubljana 
t: 01 428 ga 05 |e: infoPsisplet.com 


A SCENSTON' 


K 
. ZAČETEK LEGENDE. MM 


V TEM PREDDELU ODLIČNO PRODAJANE SERIJE GOD OF WAR" 
SE RODI LEGENDA O KRATOSU. ŠPARTANSKEGA VOJŠČAKA 
KRUTO-PRELISIČIJO BOŽANSTVA Z (OLIMPA; KI GA PUSTIJO 
GNITI V ZAPORU. TODA RAVNO V PLAMENIH IZDAJSTVA SE 

PREKALI NJEGOVA JEZA. ZDAJ SE PREBUJA ... 

"vofiicija večigral: lisa are 


Že deset let je tega, odkar je zdolgočasenec sedel za računalnik in zase 
ter kolege zmetal skupaj večigralski mod za Warcraft Ill, imenovan Defen- 
se of the Ancients. Ni se zavedal, da bo popularna DotA zagnala nov žanr 


in postala ena gonilnih sil e-športa. 


in 


raziščeta pretek- 


lost nekoč majhne predelave in si ogledata, kaj je iz nje nastalo. 


otA je spoj realnočasov- 
ne strategije ter igranja 
vlog, v katerem se pome- 
rita dve moštvi igralcev, 
ki se trudita uničiti na- 
sprotno utrdbo. Ob površnem pogledu 
bi mogel igro zamešati z navadno real- 
nočasovno strategijo, kajti po zviška 
gledanem bojišču gomazijo gruče fan- 
tazijskih bitij in se udarjajo ob zvoku 
sekir. A vojske teh malih bitjec, tako 
imenovanih creepov, niso pod nadzo- 
rom igralcev, marveč računalnika, ki jih 
z vsake strani pošilja proti sovražni trd- 
njavi. Na poti se ta samodejna saldote- 
ska seveda sreča in bojuje, za nameček 
pa steze nadzorujejo obrambni stolpi. 
Če bi dogajanje prepustili računalniku, 
bi za vekomaj viselo v ravnotežju. 
Tu nastopijo živi igralci, po pet na eki- 
po, ki upravljajo vsak s svojim posebno 
močnim herojem. Z njimi morajo zrušiti 
sovražne stolpe, da omogočijo vdor sil 
skozi nasprotnikovo obzidje, in prevesi- 
jo tehtnico na svojo stran. Za nameček 
se liki na rovaš zbranih izkušenj frpjsko 
razvijajo in nabirajo opremo, kar poglo- 
bi odločanje. 
Po tričetrt ure ena od utrdb leži v ruševi- 
nah in bitke je konec. Nato vajo ponav- 
ljaš v novem boju, bržda z novim šam- 
pionom z drugačnim stilom igre, kajti 
pred pričetkom spopada si vsakdo ju- 
naka izbere iz zajetnega spiska. 


DotA je mod za Warcraft, zato ima njegovo podobo. Na štartu se igralci raz- 
poredijo po stezah — po dva zgoraj in spodaj ter eden na sredini. Prvih dvaj- 
set minut se skušaš z mlatenjem pošasti čimhitreje razvijati in ne krepniti. 


Zimzeleni recept 


Sistem je tako posrečen, da je iz modifikacije prerasel v nov žanr, ki mu zveči- 
ne pravimo MOBA ali multiplayer online battle arena. Od začetkov se ni bistve- 
no spremenil, celo glede ozemlja ne. DotA je premogla eno samo karto s tremi 
potmi za creepe ob spodnjem in zgornjem robu ter po sredini, ki so jo skorajda 
vsi posnemovalci gladko povzeli. 

Toda zakaj bi se hoteli vedno znova gnati sem in tja po isti planjavi, ubijati ved- 
no enake valove nasprotnikov in rušiti poznano bazo? Iz istega razloga, kot ig- 

ralci Counter-Strika drgnejo ene in iste 
karte. V Doti štejejo izključno taktične in 
hitroprstne sposobnosti, kjer strenirani 
igralci zasijejo. Z uroki in udarci moraš 
pedantno ciljati klik za klikom, zato je 
fajn, če je v tebi malo Azijca. Ko se zrav- 
sata obe moštvi naenkrat in ognjene kro- 
gle letijo sem in tja, je treba ohraniti brez- 
hiben pregled nad dogajanjem, ves tim 
pa mora dobro komunicirati. 

Drugič, tako kot v šahu kljub vnaprej do- 
ločenim pogojem nobena partija ni enaka 
prejšnji. Repertoar obsega sto likov z zelo 
različnimi sposobnostmi, ki jih je dobro 
poznati v nulo. Zatorej je nujno vložiti 
mnogo noči, preden zaobvladaš mehani- 
ko. A vedno se najde nekdo, ki je boljši 
od tebe, tako da izziva ne manjka. 


Kronika žanra 


Izvor Dote sega v leto 2003, ko je ano- 
nimnež, znan kot Eul, našel navdih v do- 
mačem scenariju Aeon of Strife za Star- 
craft. V njem so igralci izbrali enega hero- 
ja in s pomočjo računalniško vodenih ro- 
bavsov sesuli nasprotnikovo utrdbo. Eul 
je to zasnovo razširil in jo priredil War- 
craftu 3. Junake je izpeljal iz Arthasa in 
druščine, dodal pa je še kupovanje opre- 
me. Modifikacijo je poimenoval Defense 
of the Ancients, DotA. 

Ob izidu dodatka za WC3 The Frozen Th- 
rone je vajeti predal tovarišem zanesenja- 

kom. Na spletu je objavil izvorno kodo, kar je botro- 
valo mnogim odvrtkom. Naposled je igralec 'Meian' 
vzel najboljše izvedenke in jih nabasal v paket DotA 
Allstars, ki se je izkristaliziral kot najbolj priljubljen. 
Tu je štafetno palico prevzel Steve 'Guinsoo' Feak, 
pod čigar taktirko je mod začel dobivati današnjo 
obliko. Vnesel je več kot petdeset junakov in šefovsko 
pošast Roshana (tako je bilo ime njegovi kegljaški 
krogli), na katerega se mora spraviti vsa ekipa. 

Toda Guinsoo je delal zastonj, iz lastne dobre volje. 
Konjičkarski odnos je pomenil hroščatost in neurav- 
noteženost, zato je projekt prepustil nasledniku, sk- 
rivnostnežu, ki je še danes poznan le pod psevdoni- 
mom lceFrog. Novi šef je poslanstvo vzel resno ter ur- 
no pričel kodo optimizirati in čistiti žužke. Predvsem 
pa iskati ravnotežje med bojevniki, kar je vzrokovalo 
mnogim pritožbam. A fant je vztrajal in s tem naredil 
špil, ki je postal ena osrednjih disciplin e-športa. 

Prve odmevnejše Dotine turnirje so priredili leta 2005, 
ko je Blizzard predelavo požegnal na BlizzConu, 
World Cyber Games pa na svojih azijskih turnirjih. 
Število igralcev je v naslednjih letih stalno naraščalo 
in botrovalo množenju tekmovanj, od leta 2008 tudi v 
ligi ESWC. To jo je postavilo ob bok velikanom, kot 
so Starcraft, Guake in Counter-Strike. 


Po največ pol ure spopad preraste v drugo fazo, ko se stepe večina junakov hkrati. Tedaj je na ekranu di- 
rendaj in risankasta grafika, kot jo ima League of Legends na sliki, poskrbi za prepotrebno razločnost. 


Ker so igre v formatu pet na pet, je infrastruktura za tekmovanja zelo podobna kot pri Counter-Striku. To 
je še eden od razlogov, da so Doto lige hitro posvojile. Tule na lanskem finalu LoLa v Los Angelesu. 


Prvi priskledniki 


Ob takem uspehu se ne gre čuditi, da so se pojavili 
posnemovalci. Prvi je bil leta 2009 izdani Demigod 
(J190, 87). Bil je videzno prelesten, zabaven in pred- 
vsem svež, saj je premogel kopico novih ozemelj in 
mehanik, kot je bilo nadgrajevanje creepov in stolpov 
z denarci. A njegov nalinijski sistem ni bil stabilen. Za 
nameček so ga prodajali tradicionalno, v škatli po 
polni ceni. Bil je komercialna polomija, ki je učila, ka- 
ko se igre te sorte ne trži, četudi je v jedru zelo fajn. 


Škoda, da je Demigodu spodletelo, kajti upal si je 
precej poseči v mehaniko. Poglej minikarte na pre- 
ostalih slikah — povsod so enake! 


rogovil 2013 


Istega leta izdanemu League of Legends (Joker 198) 
se je pisalo bolje, saj so bili med njegovimi avtorji ve- 
terani Dote, ki so vedeli, kako je treba rečem streči. V 
LoL so vdelali robusten samodejen iskalnik igralcev, s 
katerim si igro našel v nekaj minutah in je odtlej stal- 
nica žanra. S poenostavitvijo so naslov približali širše- 
mu krogu ljudi, predvsem pa izkoristili način F2P, free 
to play, z mikrotransakcijami. Ta model drobižnih 
plačil razvijalcu prinaša stalen zaslužek in se, podob- 
no kot pri večini novejših MMOjev, odlično sklada s 
potrebo po stalnem razvoju špila ter dodajanju novih 
herojev. Spočetka je moč uporabljati le nekaj šam- 
pionov, naknadne pa moraš odkleniti bodisi z igra- 
njem, bodisi s pravimi denarci. 

Za tiste čase tvegana poteza se je razvijalcu Riot Ga- 
mes obrestovala, saj je z LoLom po ocenah v prvem 
letu zaslužil med 25 in 50 milijoni dolarjev! Riot tega 
ne komentira, a se ponaša z zavidljivo statistiko. Ok- 
tobra lani je League of Legends vsak dan nažigalo 
dvanajst milijonov igralcev, do tri milijone se jih je v 
bitkah udejstvovalo istočasno in skupni mesečni 
igralni čas je znašal več kot milijardo ur! Turnirji v 
njem niso od muh, saj je lanski finale svetovnega 
prvenstva v neposrednem prenosu spremljalo več kot 
osem milijonov ljudi z vsega sveta. Po analizah sodeč 
je LoL tako na zahodu kot v Južni Koreji kot e-šport 
pustil za sabo celo Starcraft 2 in pri Riotu malce do- 
mišljavo pravijo, da imajo najbolj igrani špil na plane- 
tu. Prav pri njih so skovali izraz MOBA. 

Ponovno rojstvo 


Za League of Legends je prišel Heroes of Newerth (Jo- 
ker 207), praktično identična kopija Dote. Igralno ob- 
močje in mehanika sta do zadnje podrobnosti prene- 
sena iz moda in veliko šampionov ter opreme je sko- 
piranih pod drugačnimi imeni. Pridodali pa so robu- 
stno nalinijsko hrbtenico s samodejnim iskanjem na- 
sprotnikov. Avtorji S2 se niso odločili za tržni model 
F2P, marveč so igro splovili s cenovno postavko 30 
evrov. To se jim ni obrestovalo, saj je Newerth predla- 
ni presedlal na brezplačnost z mikrotransakcijsko tr- 
govino. Število igralcev je tedaj, zahvaljujoč tudi hva- 
levredni podpori za OS X in Linux, poskočilo. Septem- 
bra 2012 je imel HoN okoli 120.000 hkratnih strank. 


Junaki v Doti, LoLu in HoNu na sliki razpolagajo s 
po štirimi uroki, kar je še ena od zapuščin Warcraf- 
ta. Okej, LoL doda eno pasivno lastnost. 


Poleg začetne cene je za HoNov slabši izkupiček kriv 
konkurenčni naslov: Valvova Dota 2. Tudi ta je skoro- 
da posnetek moda, le da tokrat uradno in z nedota- 
knjenimi imeni junakov. Njen razvoj so pričeli že leta 
2009, debut pa je doživela z velikim turnirjem na sej- 
mu Gamescom 2011, kjer je zmagovalni izkupiček v 
višini milijona dolarjev poskrbel za pošteno merico 
pozornosti. Takoj po sejmu je špil prešel v zaprto be- 
to, v kateri je uradno še vedno. A glede na delujočo 
trgovino in splošno nežužkavost gre sklepati, da blaz- 
nih sprememb ne bo več in da izid ni daleč. 

K Doti 2 so jadrno romali veterani izvirne modifikaci- 
je, za katere je LoL preveč popreproščen. S tem se je 
med skupnostma obeh iger razplamtel zanesenjaški 
boj, ki je med drugim viden v zavračanju izraza MO- 
BA pri pristaših Valva. Oni zvrsti raje pravijo ARTS - 
action real-time strategy. 


SR AE AENS 


Konkurenca ne počiva 


Heroes of Newerth, League of Legends in Dota 2 so 
najbolj priljubljene, na turnirjih največkrat zastopane 
MOBA-igre. A žanr pozna lepo število odvrtkov. Na 
Kitajskem je izšel priljubljeni Realm of the Titans, do- 
čim Steam gosti brezplačni Battle for Graxia. Oba 
imata nekaj posebnosti, toda prvi se na zahodu ni pri- 
jel, drugi pa je preslab, da bi stresel stolčke glavne tro- 
jice. Konzolaši imajo Guardians of Middle-earth, med- 
tem ko Nevihtniki pripravljajo mod za Starcraft 2, kli- 
can Blizzard All-Stars, nekoč Blizzard DotA. Ta izide 
neznanokdaj in bo v areno postavil slavne like iz sve- 
tov Warcrafta, Starcrafta ter Diabla. Med naslovi, ki ne 
uporabljajo izometrične perspektive, gre izpostaviti od 


Ozemlje med glavnimi stezami naseljujejo spe- 
cialne pragozdne zverine, ki jih takisto lahko zako- 
lješ. Temu pravimo 'junglanje'. Denarce dobiš le 
ob zadnjem, ubojnem udarcu (last hitu). 


Naslednik slavne predelave z igralnega vidika ne 
izumlja tople vode, temveč znane elemente pakira v 
ozaljšano podobo. Šampioni in oprema ostajajo 
enaki, takisto mehanika in bojno ozemlje. Veteran 
se bo zato v novem starem svetu hitro znašel. No- 
vincem pa vstop lajšajo nakupovalni seznami pripo- 
ročene opreme za posamezne heroje, samodejno 
iskanje ekip glede na izkušnje in sposobnosti ter 
preglednejši vmesnik. Nadalje kani Valve prišlekom 
življenje olajšati z učnimi urami, ki so zaenkrat še v 
povojih, in tutorskim sistemom, v katerem bodo 
lahko veterani neizkušence učili o skrivnostih. Ven- 

strani gledane Awesomenauts (J228), tretjeosebno 
strelski Monday Night Combat (J214, 81) in prav tako 
tretjeosebni SMITE, ki je v zaprti beti. Skratka, mladi 
žanr cveti in gotovo bomo videli še veliko konkuren- 
tov, ki si bodo skušali odrezati pogačo. 

Kako se bo zvrst razvijala, je težko soditi. V igralno 
mehaniko si nihče ne upa preveč posegati, saj so ve- 
terani alergični na spremembe in so se usajali že ob 
tistih v LoLu. Zato napredujejo spremljajoče storitve 
za uvajanje novih igralcev in nalinijstvo. Ko si recimo 
v Doti padel z interneta, se nisi mogel več priključiti 
igri, v modernih naslovih se lahko. No, nam je za tak 
šmorn vseeno, dokler lahko v eni od aren stisnemo 
caps lock in soigralcu zabrusimo "FUUUUU NO- 
OOOOB WOODEN PC STOP PLAYINGI!!" 


Awesomenauts (J228) dokazujejo, da zvrst ni za 
vekomaj obsojena na izometrični pogled, in prido- 
dajo prijeme iz ploščadnih arkad. Za nameček so 
lahkotnejši od resnih, elitističnih težkokategornic. 


tilarji upajo, da bo slednje omililo napetosti in zma- 
njšalo izmenjavo psovk med boljšimi ter slabšimi 
igralci. 

Dota 2 bo v osnovi zastonj in vsi junaki bodo odkle- 
njeni, podobno kot od nedavnega v HoMu. Če boš 
res želel zapravljati, boš lahko v trgovini kupoval 
kozmetične okrancljave za heroje in kupe drugih 
malenkosti. Med drugim 'vstopnice' za spremljanje 
turnirjev s komentatorji vred skozi igro! Dota 2 na- 
sploh veliko stavi na e-šport, kar dokazujejo vsako- 
mesečni turnirji in svetovno prvenstvo z milijonsko 
glavno nagrado. 

Špil je še kar v zaprti beti in datum izida ni znan. Če 
si zainteresiran, odromaj na Dota2.com in izpolni 
prijavni obrazec ali pobaraj na mn3njalu za od- 
večnimi ključi. 

IZBERI VARNO VOŽNJO IN 


TUDI PREK 


LAČAJ MANJ 


PLAČ 
MOBILCA wwWw.WIZ.SI/MOBILE 


v kombinaciji S previdno vožnjo pa nadvse ugodna. 

Zdaj lahko prek prijaznega in zelo preprostega spletnega 
obrazca hitro zavaruješ svoje vozilo. In opraviš informativni 
izračun tudi za svojo mamo. 


e dva dni po izidu tokratnega magazina bo 
marsikdo nase navlekel nekaj zelenega in se 
podal do prve irske pivnice v bližini. Kako tu- 
di ne, ko pa ponujajo zeleno pivo in verjetno 
še popust! A povprečnemu pivcu ni znano, 
čemu se praznuje in kdo je sploh bil sveti Patrik. 
Zagotovo ni bil odgovoren za to, da bomo zadnjo 
marčevsko nedeljo izgubili eno uro. In jo dobili nazaj 
šele oktobra. 


Kdo vse praznuje dan svetega Patrika? 
Preprosto odgovor je, da iz leta v leto večji del sveta. 
Sveti Patrik je bil misijonar, ki je v 5. stoletju prinesel 
krščanstvo na Irsko. Za lrce je približno enako po- 
memben, kot sta nam Slovanom dosti bolj znana Ciril 
in Metod. Legenda pravi, da je staroselce učil o sveti 
trojici s pomočjo triperesne deteljice. Ta je z leti po- 
stala simbol te otoške države. 

Do misijona je prišel na zanimiv način. Rodil se je v 
bogati rimljanski rodbini, ki je bivala v Britaniji. Pa so 
ga kot najstnika ugrabili irski plenilci in odpeljali prek 
morja. Čez nekaj let je pobegnil (baje mu je Bog v sa- 
njah povedal, da ga čaka ladja), se vrnil domov in 
stopil v duhovniški stan. Nakar se je namenil pokrist- 
janit svoje ugrabitelje. V tridesetletnem delu z njimi je 
prerastel v legendo in pripisujejo mu celo, da je s 
smaragdnega otoka izgnal vse kače. 


ee Zelena oblačila in pivo iste barve so zaščitni 
znak svetega Patrika. Slovenci tradicionalno raje 
praznujemo naslednji dan, ko goduje sveti Jožef. 


Vam svetuježe od, 
leta MV V 


Guattro izkoristi praznik irskega patrona in pije 
zeleno pivo. Naslednji dan se sprašuje, kam mu 
je izginila ena ura. Je že nastopil poletni čas? 


Ko so ga povzdignili v svetnika, je postal zavetnik Irs- 
ke, otočani pa so svojega patrona z veseljem ponesli 
čez Atlantik ter kasneje v Avstralijo in na Novo Zelan- 
dijo. Sedemnajsti marec naj bi bil dan njegove smrti. 
Včasih so ga praznovali cerkveno, s svečano mašo in 
procesijo, nakar je slednja pričela preraščati v parado 
in prevzela bolj posvetno podobo. Podobno je z obvez- 
no nošnjo zelenila. Nekdaj je bilo praznovanje odeto v 
modro, nakar so irski vojaki leta 1798 v vstaji proti 
Britancem oblekli zelene uniforme. Irci so vojno zgu- 
bili in nadaljnjih sto dvajset let živeli pod britansko 
krono. 

Danes je torej praznovanje predvsem posvetnega po- 
mena in tudi kot državni praznik ga slavijo le na Irs- 
kem. Drugod gre bolj za izgovor, da ljudje rajajo in 
barvajo vse mogoče v zeleno, od operne hiše v Syd- 
neyju do rek in celo piva. Če zabave na ta račun pri- 
rejajo celo Japonci, potemtakem Slovenci, ki itak po- 
rabimo vsak izgovor, da se ga lahko napijemo, ne 
moremo biti izjema. Po tem smo si z irskimi brati res 
enaki. Le da ne prirejamo povork. 


Čemu je namenjen poletni čas? 

Konec leta 1982 se Zvezni izvršni svet domislil, da bo 
Jugoslavija šla v korak z modernim zahodom in uved- 
la poletni čas. Sledila je tipična zmeda, ko dolgo nih- 
če ni vedel, kako in kaj. Trgovine so spreminjale od- 
piralne čase, avtobusi in vlaki vozne rede. Ljudstvo je 
novotarijo prisrčno zasovražilo. A obdržala se je vse- 
eno. Toda zanjo ni kriv ne eden od očetov modernih 
ZDA, ne novozelandski žužkoslovec, ki je hotel več 
dnevne svetlobe za lov na bogomolke, ampak pre- 
prosto energetska kriza. 

Prvi je na idejo, kako izkoristiti več dneva, prišel Be- 
njamin Franklin. Gospod je rad pridigal, da je treba iti 
s kurami spat in zgodaj vstati. Tako bi narod med dru- 
gim prihranil pri svečah, ki so bile takrat sorazmerno 
razkošje. A tega ni pogruntal v Novem svetu, marveč 
je dotični nasvet dal Parižanom, ko se je mudil v Fran- 
ciji. Konkretni temelj poletnega časa pa je leta 1895 
postavil britanski priseljenec na Novi Zelandiji George 
Vernon Hudson. Po službi je hodil v naravo, kjer je zbi- 
ral žuželke in nekaj sončnih ur več bi mu znatno kori- 
stilo. Zato je predlagal, da bi poleti ure premaknili za 
dve uri naprej, kar je sprožilo zanimivo debato in sp- 
lošno zanimanje. Idejo je ponovil v še eni študiji leta 
1898. Vseeno kiviji predlagane novitete niso sprejeli. 
Hudson je kljub temu vkup spravil ogromno entomo- 
loško zbirko, ki je danes na ogled v muzeju. 

Poletni čas so tako najprej uvedli Nemci in njihovi za- 


vezniki med prvo svetovno vojno. Razlog je bil bana- 
len: zaradi vojne je primanjkovalo premoga in ter- 
moelektrarne niso mogle zagotavljati dovolj elektrike. 
Kmalu zatem so jim sledile tudi druge države, kajti 
premoga je zmanjkovalo vsem. Med zadnjimi ga je 
povzela Rusija, a šele po revoluciji. Po koncu masak- 
rov so to početje zvečine opustili, spet pa je postalo 
aktualno med drugim svetovnim spopadom. Nakar 
so ga z redkimi izjemami ponovno ukinili vsi. Za sod- 
obno uveljavitev poletnega časa je bila kriva naftna 
kriza koncem sedemdesetih. In spet so vse glasnejši 
tisti, ki ga hočejo kljub znova rekordnim cenam ener- 
gentov ukiniti ... 


eže Spomladansko premikanje ur vedno povzroči 
negodovanje. Smo pa jeseni bolj zadovoljni, ko 
lahko zadnjo oktobrsko nedeljo spimo uro več. 


Poglavitni razlog je tokrat globalizacija. Da imamo 
zvečer uro več sonca, je postalo nepomembno, kajti 
čez dan kurimo energijo s klimami. V dobi svetovne- 
ga poslovanja pa vrtenje ur naprej in nazaj le zmede 
delovne procese. Na južni polobli namreč ure sučejo 
ravno nasprotno kot mi. Poleg tega vse države ne 
prestavijo ure na isti dan. Tako je lahko med Ljublja- 
no in New Yorkom pet ali šest ur časovne razlike, 
med nami in Sydneyjem pa osem, devet ali deset! 
Računalničarji smo svojčas predlagali, da bi vsi upo- 
rabljali UTC, torej čas na ničtem poldnevniku brez 
vsakršnih dodatkov. A je večini sveta še vedno pre- 
več domače, da kazalca na 12 pomenita poldne. 

Nekoč se bomo že zedinili, če ne prej, ko poletimo v 
vesolje. Do takrat bomo bržkone še vedno prestavlja- 
li ure. Navsezadnje delamo vse dlje in znamo ceniti, 
da po koncu službe še ujamemo nekaj sonca za spre- 
hod po naravi z družino, tako kot nekdaj Hudson. 

KOLUMNI 


Na Pelennorskih planjavah 


logijo Gospodar prstanov in še solidnega Hobi- 

ta, čislanje Johna Ronalda Reuela Tolkiena ni 
več nič posebnega. A ugotovitev velja predvsem za 
našo deželo, v kateri se je sodobnejša fantazijska li- 
teratura pri odraslih količkaj uveljavila šele v devet- 
desetih, razmah pa doživela z Gradišnikovim prevo- 
dom Lorda, Pretanjenim nožem, Harryjem Potterjem 
ter Martinovo Pesmijo ledu in ognja. Na zahodu je 
imel Tolkien zaradi Hobita srborite legije privržencev 
že od druge svetovne vojne dalje, ki so dodatno na- 
breknile z Gospodarjem leta 1954. Niso vilini v 
Jacksonovi viziji po naključju hipijevski vegani ... 
Tako kot je Bruce Lee kasneje učil borilnih veščin 
športnike ter hollywoodske zvezdnike, kot sta bila Ka- 
reem Abdul-Jabbar in Lee Marvin, je imel J. R. R. širši 
vpliv. Ne le na požrtvovalneže, ki v samotnih gozdovih 
prirejajo škratjo-vilinske zakuske in se mlatijo s pla- 
stičnimi meči, in ne le na mnoge literarne posnemo- 
valce, ki so za cela desetletja zadušili inovativnost v 
fantasyju. Silovito je The Lord of the Rings odjeknil tu- 
di v muziki. S tem ne cikam na orkestralne eksperi- 
mente in ihtave evropske metalce, ki so v viziji Mor- 
dorja našli neizčrpen vir snovi za peklenski hrušč 
(Blind Guardian: Nightfall in Middle-earth), temveč na 
docela mainstream glasbenike s pedigrejem elek- 
trične kitare. Na Tolkienu so progresivci Rush denimo 
osnovali pesem Necromancer in šundravci Black Sab- 
bath komad The Wizard. 


D rži. Odkar je Peter Jackson posnel odlično tri- 


Stari angleški profesor literature na Oxfordu pa si je 
zveneče oboževalce našel tudi v eni največjih in naj- 
bolj popularnih rock skupin vseh časov, Led Zeppeli- 
nih. Njihov opus, poln morilskih rifov in grmečih bob- 
nov, kajpak ne obsega le vsakomur znanega Stairway 
to Heaven, saj so posneli devet studijskih albumov z 
za moje pojme še boljšimi štikli, recimo obsceno Who- 
le Lotta Love ("I'm gonna give you every inch of my 
love / | wanna be your backdoor man") in nadmočno 
bluzersko Since l've Been Loving You. Med njimi so 
takisto pesmi, ki jih je zelo očitno navdihnil Tolkien. 
Njega je imel pevec Robert Plant kot raziskovalec lite- 
rature, mitov in jezikov nadvse v čislih. Do te mere, da 
je svojemu psu dal ime Strider, Stopač, kar je drugo 
ime za Aragorna. 

Predjed je prišla že na albumu Led Zeppelin ll (1969), 
kjer se - nenaključno pod pravljično številko sedem - 
skriva pesem Ramble On, Naprej na pot. Kriptično be- 
sedilo se razjasni, če poznamo dogodke iz Gospodar- 
ja, kjer mladi hobit Frodo prejme čarodejski Edini 
prstan in se ga nameni vreč v vulkan, s čimer bi uničil 
njegovega lastnika, črnega maga Saurona. Ob lahko- 

Nazgula prav nič ne briga, če je pod verižno srajco, montlom in čelado taka krasotica kot 
ona na desni. V bistvu je, kajti igralka Miranda Otto je v karieri rada odvrgla tančice. 


tni spremljavi folk kitare in domačnega tapkanja 
po lesu Plant poje: "Leaves are falling all around, 
It's time | was on my way / Thanks to you, l'm 
much obliged for such a pleasant stay." S tem 
posodi glas Frodu, ki si je odpočil v Razen- 
delu, zdaj pa ve, da mora dalje, kajti: "Im 
goin' 'round the world, | got to find my 
girl, on my way / Gotta find the gueen of 
all my dreams." 'Kraljica sanj' je v tem 
primeru Prstan, ki ima v romanu veli- 
kokrat ženske lastnosti, in pesem se 
nedvomno nanaša na LOTR. Še dvo- 
miš? Poslušaj: "Mine's a tale that can't 
be told, my freedom | hold dear. / 
How years ago in days of old, when 
magic filled the air. / T'was in the 
darkest depths of Mordor, I met a 
girl so fair. / But Gollum, and the 
evil one crept up and slipped 
away with her." 

Prek alegoričnih komadov Misty 
Mountain Hop (Led Zeppelin Ill, 
1971) in Over the Hills and Far 
Away (Houses of the Holy, 
1973) ter poklona vikinškim 
osvajanjem v štiklu Immigrant 
Song (Led Zeppelin lll, 1970 - 
"We come from the land of the 
ice and snow / From the mid- 


night sun where the hot springs flow / 
On we sweep with threshing oar / Our 
only goal will be the western shore") pri- 
demo do kulminacije Zeppelinovega nav- 
dihovanja pri Tolkienu. Gre za pesem The 
Battle of Evermore z albuma Led Zeppelin 
IV, ki se v objemu mandolinske spremljave 
bavi s spopadom na Pelennorskih poljanah. To 
je ravnica pred Minas Tirithom, kjer padajo oli- 
fanti in umre Kralj-čarovnik. Začnemo z Eowyn in 
Aragornom, ki gre po vojsko umrlih ("Oueen of 
Light took her bow / And then she turned to go / 
The Prince of Peace embraced the gloom / And wal- 
ked the night alone"), nadaljujemo s Sauronom ("The 
dark Lord rides in force tonight") in končamo z upa- 
njem, ki tli v človeških in vilinskih srcih: "Sing as you 
raise your bow, shoot straighter than before / No com- 
fort has the fire at night that lights the face so cold." 
Nekaj neznansko čarobnega je v tej štirideset let stari 
glasbi, ki v glavi zgolj z zvoki kitar in prepevanja budi 
prizore, še čudovitejše od onih v modernih filmih. Ker 
so tvoji. Sneti 

Dizajn cephovske zverjadi bo igralcem dvojke dobro znan, z novostjo sem 
in tja. Zanimivo, da letečih hobotnic iz enice od tedaj nismo več srečali. 


s k... 


je m v - : 
Nekajkrat takole sedeš za volan terenskega avteka, ki pa je bolj nadlo- 
ga kot užitek. Naokrog sploh ne moreš zreti, streljanje je tudi nerodno. 


SR 
UMA, Saj drži, da postapokaliptična okolja v igrah postajajo obrabljena, toda 
Bu. 3 briljira z enim najlepših sploh. Skoda, da se pripoved že zaključi. 

Psyeho: There sheis. Foltos Hydrodam 

stavi v bolj gozdnata in odprta področja 
4 York je opustel, zato je množičnih spopadov manj in se igra bolj vrti okoli prihu- 

odnika. New 


ljenega lova.na človeške-in alienske sovražnike. Največ jih upleniš kar z lokom. A 


a 


riznam, da sem ena mala gra- 
fična kurbica. Že v časih Kvake 
in Unreala sem vzdihoval nad 
ločljivostjo tekstur ter se z izde- 
lovalniki kart vrgel v level design. Po fo- 
rumih sem strašil z izrazi, kot sta nor- 
mal mapping in global illumination. Ob 
prihodu Crysisa pred šestimi leti me je 
pa sploh vrglo po božje. 
Se spomniš trenutka, ko kmalu po 
začetku igre nad otoško pokrajino vzide 
sonce in čez obalo ter pragozd razlije 
nežno svetlobo? Neštetokrat sem si ga 
prevrtel. Crysis je postal pojem raču- 
nalniške grafike, žezlo v rokah članov 
'veličastne nadrase PC-igralcev'. Fraza, 
da neka grafična kartica 'lahko poganja 
Crysis', je sicer že prešla med smešni- 
ce, saj zadnje serije izdelkov to počno 
povsem zadovoljivo. A dejstvo ostaja, 
da je bila Kryza prelomen naslov. 
Nadaljevanje ni poželo takih ovacij. Av- 
torji, nemški studio Crytek, so ga bili 
primorani dostaviti na PS3 in xbox 360, 
ker bi se jim razvoj drugače finančno ne 
bi izšel. Trpela sta tako videz kot pro- 
stranost igralnega območja, ki so ga za- 
prli v ulice New Yorka. Še vedno je šlo 
za zelo dober naslov, ki pa ne po gra- 
fični, ne po igralni plati ni dosegel izvir- 
nika. S trojko so nameravali usekati ne- 
kam vmes in prizorišča spet bolj odpre- 
ti ter dati igralcu več svobode. Pred- 
vsem pa več grafik. 


Greva v grapo 


Dasi trojka ostaja v New Yorku, scene 
niso več tako zamejene s sivinskimi ne- 
botičniki. To pa zato, ker jih povečini ni 
več. Piše se 2047., štiriindvajset let po 
dogodkih iz predhodnika. Velemesto je 


sedaj gmota neposeljenih ruševin, zapr- 
ta v ogromno stekleno kupolo 'nanodo- 
me'. Uradno zadržuje ostanke neze- 
meljskih Cephov, ki so krivi za nastalo 
razdejanje. V resnici pa preprečuje do- 
stop ljudem, kajti konstruktor kupole, 
korporacija CELL, znotraj varuje svojo 
največjo skrivnost ... 

Nanodome je pod seboj ustvaril toplo 
gredo in iz ostankov Velikega jabolka 
napravil tropski pragozd. Zvita finta. Če 
Crysis ne gre v džunglo, pride gozd v 
New York! Trojka tako spoji zelenjavo 
enice z opekami in betonom dvojke. 
Poraščena okostja nebotičnikov se ne- 
mo pnejo kvišku, ulice pa so krtače vi- 
soke trave in zaplate zarjavelih ostan- 
kov civilizacije. Tak bi bil S.T.A.L.- 
K.E.R,, če bi bil Černobil v Kongu. 
Koliko grafik torej premore trojka? Jih 
ima dovolj ali pa ji grafik zmanjka?? 
Odgovor je, da ima od vseh iger največ 
grafik! Šalo na stran, Kryza 3 je zares 
lepa in prostodušno zatrdim, da gre za 
ta hip najbolj prelestno streljanko, ki 
krono iz Battlefieldovega becirka vrne v 
Crysisovega. Natančnost tekstur in šte- 
vilo podrobnosti osupneta, ko pa v real- 
nem času spremljaš še dnevno-nočni 
cikel (skriptan, a vendarle), je učinek 
ubijalski. Igra nate juriša z barvitostjo, 
ob kateri ti zastane korak. Nazadnje se 
mi je to zgodilo v Ragu. 

Crytekovci ne zamujajo priložnosti za 
razkazovanje pogona in ti v vidno polje 
silijo obraze take natančnosti, kot smo 
jo pred leti opazovali le v tehnoloških 
prezentacijah. Fajn je, da ne najedajo 
preveč z goščavjem in ruševinami. Poti- 
kaš se še po blatni kanalizaciji in kovin- 
ski notranjosti vojaških baz ter jamah, 
začneš pa na ladji. 


Predator je amater, ker za svoje krvave podvige nuca plazemski top. 
je strah in trepet že z lokom in puščicami. Pa še lepši kombinezon ima! 

NANOOBLEKA 


V vseh Crysisih nosiš nanoobleke, 
ki so osnova igralnega sistema. 
Njihova ideja izvira iz eksoskeleta, 
ovoja, ki bi se tekoče gibal skladno 
s človeškim telesom in ga okrepil. 
Sestavljen je iz naprednih umetnih 
materialov, podobnih mišicam, ki 
so polni miniaturnih nanorobotkov. 
Z njimi lahko hipno utrdi določene 
dele, če je tamkaj potrebna odpor- 
nost, ali proizvede veliko moč. V 
Crysisih nam tradicionalno da štiri 
posebne sposobnosti: hitrost treh 
Usainov Boltov hkrati; moč, s kate- 
ro človeka na gobec suneš tako, da 
poleti čez hišo; oklep ter na kraju 
nevidnost. 

V dvojki se izkaže, da je nanoobleka 
nezemeljskega izvora in se začne 
zraščati s svojimi nosilci v napred- 
no bioorožje, ki lahko sprejema ce- 
lo cephovsko dedno zasnovo. Na- 
novojaki zato postanejo umetno 
ustvarjeni nadljudje. V realnosti se- 
veda nismo niti blizu takim napra- 
vam. Višek naših eksoskeletov je 
vojaški HULC, ki je v pomoč pri 
nošnji bremen. 

Nanodomevje posejan z visokimi stolpi, s katerih CELL rakelita 1 problematične del 
ozemlja. Očitno so pri dizajnu pozabili na možnost, da k; nekdo lahko lprevjai € 


Tamkaj namreč tebe, nanosoldata Pro- 
pheta, iz električne kletke osvobodi ka- 
merad Psycho, protagonist dodatka za 
enico Warhead. Gnilobni CELL te je 
imel ujetega, ker hoče tvoj visokoteh- 
nološki oklep, nanoobleko, ponucati za 
raziskovanje alienske tehnologije. Je 
pa problemček, da je ovoj s tabo zraš- 
čen in ločevanje od telesa pomeni nei- 
zrekljivosti, ki vključujejo veliko skal- 
pelov in premalo anestetikov. Psycho 
je vse skupaj občutil na lastni koži in je 
edini od nekdanjih nanovojakov, ki so 
poseg preživeli. Zato bi presneto rad 
CELLuU vrnil milo za drago. 

Sprva plenimo človeške soldate zle 
korporacije, ki nadzorujejo New Yorkov 
nanodome. S poudarkom na 'plenimo'. 
Ko namreč postaviš nekoga z nanoo- 
bleko v pragozd med navadne človeške 
vojake, dobiš scene iz filmov o Preda- 
torjih. Z nanosuitom lahko skačeš na 
strehe, goltaš krogle iz strojnic in se 
predvsem napraviš nevidnega. To je bil 


ključni igralni element predhodnikov in 
sredstvo za doseganje cilja na različne 
načine. Polodprta prizorišča namreč 
lahko premeriš bodisi v oklepljenem 
režimu s težko strojnico v rokah, bodisi 
se zakrit prismukaš sovragom za hrbet 
in jim naravnaš vratove. Silni potencial 
posebnih moči uravnoteža omejena 
količina energije, ki jo zanje porabljaš. 
Scene so razgibane in poleg obilice 
klasičnih zaklonov premorejo gibanje 
po višini, da lahko s hitrimi skoki sple- 
zaš čez ruševine in nasprotnika prese- 
netiš od zgoraj. Kdor je v dvojki po- 
grešal improvizacijo s fiziko in predme- 
ti, bo zdaj bolj zadovoljen, saj imajo 
CELLove postojanke nenavadno veliko 
težkih zabojev ter sodov z vnetljivimi 
snovmi, ki jih lahko vržeš komando- 
som v fris in jih speštaš ali zakuriš. Če ti 
je ljubše prihuljeno potovanje, ti poma- 
ga vizir, s katerim lahko označiš vse 
pomembne elemente v prizoru, od so- 
vražnikov do minskih pasti in zabojev s 
strelivom. Zlasti pa dobiš na pogled 
staromodno orožje: lok. 


Razlaga gre tako, da je lok kljub sod- 
obni vojaški opremi na bojišču spet 
učinkovit, ker ga lahko Prophet napne 
precej močneje od običajnega člove- 
ka. Plus najpomembnejša podrobnost: 
ob strelu te ne vrže iz nevidnosti kakor 
ostala orožja. Obenem ga v enoigralski 
kampanji nima prav nihče od nasprot- 
nikov, saj si ti edini preostali nanosol- 
dat na planetu. Zato si z lokom neusta- 
vljivi izvršitelj genocida, kajti puščice 
borce CELLa fentajo v enem zadetku, 
pa ti sploh ni treba meriti v glavo. Giz- 
mo dobiš že deset minut po začetku in 
z njim je sprva užitek rokovati, saj vse 
sam' pada. Če je slučajno katera od 
tarč tečna, se zgleduješ po Rambu in 
posežeš po eksplozivnih puščicah. Na 
voljo imaš celo razpršne z bližinskim 
vžigalnikom, ki jih pošlješ nekam v 
skupino in gledaš, kako trupla letijo po 
luftu. Za kraj so na spisku električne, s 
katerimi lahko scvreš nesrečneže, ki 
stojijo v vodi. 

Špancir po mestu redno prekinjajo utrgani akcijski deli, kot je ta vožnja 


z letalcem, ki ga pilotira Psyeho. Na srečo ni nadležna kot tista iz enice. 


Če so lahko prebivalci New Yorka v Crysisu 2 opazili mnogo slovitih 
lokacij mesta, je okolica to pot povsem neprepoznavna in brez ikon. 


Četudi je C3 dosti šunjaška igra, se 
preveč zanaša na oklepov zakrivalni 


mehanizem. Visoka trava in sence 8% 


slabše simulirajo vpliv na zmeni 

IGROVJE 

Ena od novosti med puškami v trojki je typhoon, večcevna brostrelka, ki cilj zasu- 
je s tako grozovito točo krogel, da od njega ne ostane dosti. Koncept je v resnici 
delujoč in izvira iz tuzemskih konstrukcij avstralske tvrdke Metal Storm. Srž je 
hramba krogel eno za drugo v sami cevi, med njimi pa je pogonska polnitev, pod- 
obno kot v rimskem ognju. Tako najprej poleti tista krogla, ki je na samem čelu, in 
zatem postopoma še tiste za njo, vžig pa je električen. Ker s tem odpade postopek 
polnitve cevi med streli, lahko tako orožje doseže visoko število izstreljenih krogel 
— v večcevnih različicah na tisoče v sekundi. 

Tvrdka je napravila množico prototipov, od takšnih na puškovne krogle do bom- 
bometov. Vendar resnici na ljubo takega orožja v realnih situacijah (brez nezem- 
ljanov) ne potrebuješ. Tako menijo tudi vojske, ki se za idejo niso ogrele, in av- 


stralsko podjetje je šlo lani v stečaj. 


Če je odlika loka neslišnost, so vsa ostala 
krepelca orkester bučnih eksplozij. Pri 
Cryteku so se odločili nahraniti sadista v 
igralcu, kajti večina orožij nasprotnike ta- 
ko hitro spreminja v golaž, da se ti zasmi- 
lijo. V tem prednjačijo težki mitraljezi in 
metalci granat ter novinka v arzenalu, 
večcevna brzostrelka typhoon (glej okvir 
zgoraj). Razen loka in tajfuna smo večino 
pušk videli že v dvojki. Rokuješ z zbirko 
brzostrelk, šibrovk, ostrostrelnih pušk in 
bombometov, proti koncu poprimeš še 
za railgun ter mikrovalovni cvrtnik MIKE. 
Posebno poglavje so alienska orožja. 
Prophetova nanoobleka nenehno mutira 
in se nauči integrirati nezemeljske napra- 
ve. Krepnjenemu Cephu lahko pajsneš 
puško in jo nosiš naokrog poleg siceršnje 
opreme, dokler ji ne zmanjka streliva. 
Plazemski minometi in rotirajoči elek- 
trični topovi kosijo vse pred seboj. Naj- 
bolj hecna pa je alienska ostrostrelska 
puška, ki da pojmu kolateralne škode 
nov pomen, saj poleg tarče skuri še vse v 
njeni okolici. 


Zlomljena puščica 
Napisal sem, da je z lokom "sprva" uži- 
tek rokovati, kar daje slutiti, da zabav- 
nost pojenja. To je res, razlog pa je pres- 
neto neprepričljiv odziv nasprotnikov na 
tvoje lokostrelske podvige. Ko v skupini 
komandosov snameš prvega, ga kame- 
radi obstopijo, pomodrujejo, da iz njego- 
vega ksihta po vsej sili štrli strelica in da 
torej nekdo očitno strelja z lokom. Ma ne- 
moj. Nato čepijo tam in čakajo, da jih 
fentaš enega za drugim. Sem in tja so me 
skušali najti, a to so bile izjeme. Večino- 
ma niso zmogli niti skoka v zaklon. 
Umetna pamet ponovni odprtosti igre 
očitno ni dorasla. 

Dobro, za CELLove začetne rekrute to 
morda še ni taka reč. A z napredovanjem 
ne srečaš nobene sovražne skupine, ki bi 
bila bolje pripravljena na boj z nanovoja- 
kom. Celo alienske ne. Višek poskusov 
so elektromagnetne pulzne granate, ki jih 
nasprotniki radi lučajo v tvojo smer, da bi 
onesposobili tvoj oklep, to je pa tudi vse. 
Vmes srečaš en cel motilnik nanoobleke 
in takrat se začudeno vprašaš, zakaj take 

naprave ne tovori s sabo vsak vod ko- 
mandosov. Ali pa kakega opazovala, s 
katerim bi te vsaj na višjih težavnostih 
mogli uzreti skozi zakritost. 

Po drugi plati se lahko s skozigledi in ne- 
vidnostjo igraš, kakor te je volja. Vizor 
zna po novem v miniigri shekati naprave, 
na primer obrambne stolpiče, minska po- 
lja in nekatere cephovske robote. Na ta 
način je moč razbiti marsikateri utrjeni 
položaj. A prijem začne najedati, saj se 
potreba po hekanju pojavi dobesedno 
vsake tri minute, kar je veličastno preti- 
ravanje. 

Posledično ne srečaš mnogo častivrednih 
nasprotnikov, s katerimi bi se predator- 
sko dvobojeval. Morda nekateri najtežji 
cephovski monstrumi in oba šefa. A bolj 
zavoljo absurdne odpornosti in brutalnih 
orožij kot zvijačnosti. Igra zahtevnost raje 
viša skozi horde kanonfutra in nespamet- 
no postavljene shranjevalne točke, zaradi 
česar moraš ob morebitni smrti ponavlja- 
ti cele sekvence. 


a 

Na tem mestu bi se lahko razpisal še o 
kaki podrobnosti. Na primer o nadgraje- 
vanju oklepa, ki mu s po karti najdenim 
biomaterialom krepiš posamezne spos- 
obnosti, vendar je to brezveze, ker je 
vpliv na igranje skorajda neopazen. Ali o 
vožnji terenca mimo razdejanih stolpnic, 
ki je takisto brezveze, ker gre za bežno 
mašilo. 

Toda naj raje izpostavim zadnjo večjo hi- 
bo trojke poleg švoh umetne pameti in 
shranjevalnih točk. Prekratka je, da bi se 
važni elementi izrazili toliko kot v prejš- 
njih delih! Začne se fajn in je stalno razgi- 
bana. Ko slediš Psychu, je bolj režirano 
toboganska od Call of Dutyjev. Nasprot- 
no pozneje hodiš po območju, ki je veliko 
kot otoške širjave v enici in ima obstran- 
ske naloge, ki rade dajo kak lep kos 
opreme. Za vsakogar nekaj. Toda doga- 
janje še vedno ni niti pol tako svobod- 
njaško kot v Far Cryju 3 in ko se špas po 
kakih sedmih urah zaključi, obsediš kar 
malce presenečen. Se pravi, trojka traja 
uro ali dve več od Activisionovih streljank 
- in občutno manj od prvih dveh Kryz. 

IGROVJE 


Samo po sebi to ni orjaška zamera, a 
ko skušam pobrskati za zapomnljivi- 
mi dogodki, jih je le peščica. Res je, 
da je ima Crysis 3 drugačno vzdušje 
od predhodnikov. Tam si bil del veli- 
kega spopada z nezemljani, tu se greš 
samotnega lovca v pragozdnem re- 
zervatu. Igra je bolj depresivna, k če- 
mur pripomore glasba, in velikih spo- 
padov je manj. A glede na dizajn bi jih 
morale zamenjati lova vredne tarče. 
Teh pa ni kaj prida. 

Nadalje so pripovedni zasuki z izjemo 
enega predvidljivi in ne navdušijo. 
Nemci so namesto tega z impresivno 
obrazno mimiko in govorom skušali 
razprostreti osebnostno plat glavnih 
likov, toda žal je vse skupaj bežno. 
Psycho, ki ima največ govoranc, se 
prvič pokaže kot nekaj človeku pod- 
obnega. A kadrov je premalo, da bi 
mu sledili še ostali, s Prophetom vred. 


Nanon00b 

Plenilci naj zato izziv raje iščejo v živih 
ljudeh. Ne pojdite zdaj z lokom na uli- 
co, mislil sem na Crysisov multipla- 
yer. Na PCju se tod pomeri do šest- 
najst igralcev, na PS3 in xboxu 360 
štirje manj. Vsebuje večino modusov 
iz dvojke, od deathmatcha do analogij 
z lovljenjem zastavic in branjenjem 
strateških točk, ki jih raba nanooblek 
dodobra popestri. Žabji skoki so pač 
veliko učinkovitejši, ko se poganjaš 
pet metrov visoko, nevidnost pa je ta- 
ko ali tako zgodba zase, zaradi katere 
na vse kriplje napenjaš oči. Dvanaj- 
sterica kart odlično podpira razgiban 
slog igranja, saj sežejo dodobra v viši- 
no in premorejo kup polic, kamor se 
lahko zarediš. Pohvalil bi Crytek, da je 
pest na gobec glede na dvojko omilil 
in moraš sovraga okrog kepe počiti 
dvakrat. Zato so hipne smrti, kot so ti- 
ste z nožki v Call of Dutyjih, manj pri- 
sotne. Še ena fajn razlika glede na 


CoDje so šibkejši killstreaki. Ko se 
pripodi tako cephovsko letalo, nisi in- 
stantno kaput. 

Med načini si omembo zasluži hunter, 
v katerem gruča človeških komando- 
sov stoji nasproti dvema plenilcema v 
stalno nevidnih nanooklepih. Kogar 
fentata, se še sam prerodi v lovca, ta- 
ko da njihovo število stalno raste. Ko 
se kot eden zadnjih preživelih solda- 
tov živčno stiskaš k zidu in čakaš ča- 
sovno tempirani konec, je napetost 
nepopisna. 

Za partijo lahko pobrskaš po seznamu 
strežnikov ali pustiš, da ti jo najde sa- 
modej. Kot velja za sodobne naslove, 
skozi igro kopičiš izkušnje in odklepaš 
vse mogoče nadgradnje za orožja ter 
lepo okrancljane okvirčke za obeske 
(dogtage), s katerimi ostalim poveš, 
da si masterpwner, oni pa n0Obi. Na 
nekaterih kartah se da pilotirati cep- 
hovskega robota za meganažigancijo, 
kakega bojiščnega modusa z vozili, 
kot je bil Crysis Wars, pa vseeeno ni. 


Vračal se bom 


Navzlic problemom gre še vedno za 
eno boljših streljank, kajti čez dinami- 
ko boja z nanoobleko je ni. Okolica je 
pa sploh taka, da se je ne bi nikdar 
naveličal, in če nucaš orodje za testi- 
ranje moči računala, je trojka zaradi 
najnaprednejšega grafičnega pogona 
obvezna. Tudi če ti pod mizo ne brni 
najhujši izrisovalnik trikotnikov na va- 
si, se ne boj, kajti Crysis 3 je videti 
imenitno že na srednjih in celo nižjih 
nastavitvah. Isto velja za konzolni ina- 
čici, ki se jima pozna nižja ločljivost, 
drugače pa lepotno ne žrtvujeta pre- 
več. Toda enica in do neke mere dvoj- 
ka sta nas razvadili, zato smo od Cry- 
sisa 3 pričakovali večjo nadgradnjo 
recepta, kot jo je dostavil. Predvsem 
bi si želel, da bi tudi mene kdo v igri 
kdaj lovil, ne samo jaz drugih ... 


celice po Zemlji. Malo pred štartom Crysisa 2 faše skrivnostno ku- 
go, s katero cephi človeštvo 'pripravljajo' na glavno invazijo. Da 


O miani se kaj hitro zlijejo z razgibano okolico in če jih ne označiš v vi- k 
izirju, te nemalokrat presenetijo. Brez skrbi, obstaja tudi toplotni pogled. 


a.as 8 $ba% 
Multiplayer ima zaradi sposobnosti obleke"in s tem več knotov zah- « o 


tevnejšo krivulji ) Učenja od Call of Dutyjev. Sprva umiraš kot za stavo. 

Morilskost loka zavira majhno število puščic, ki jih zato'ne moreš kar ra" € 
falno pošiljati okrog. Je pa moč izstreljene pobrati iz prepiknjenihtarč? 


KRIZINA ŠTORIJA 


V prvem Crysisu je pripoved enostavna. Severnokorejska vojska leta 
2020 zasede izmišljeni otok Ling Shan blizu Filipinov in Združene države 
svobode tja pošljejo elitno peterico Raptor Team, opremljeno z nanooble- 
kami, da bi rešili talce. Reči se zapletejo, ko Korejci nenadejano zbudijo 
nezemeljske Cephalopode, ki so spali v notranjosti otoka. Igraš kot Jake 
'Nomad"' Dunn in mukoma odbiješ napad Cephov na ameriško floto, s 
čimer se igra zaključi. V dodatku Warhead isto dogajanje spremljaš iz zor- 
nega kota Michaela 'Psycha' Sykesa, drugega člana voda. 

Med enico in dvojko pa je Crytekov štorijalni oddelek spil preveč kave in 
napravil telenovelo. Najprej jo je nadaljeval s šestdelno stripovsko serijo 
Crysis Comic, v kateri izveš, da je skupina znanstvenikov na čelu z Jaco- 
bom Hargreavesom vedela za nezemljane in v podjetju Crynet nanooble- 
ke razvila iz njihove tehnologije, da bi jih uporabila v neizogibni vojni. 
Vodja raptorjev, Lawrence 'Prophet' Barnett, je v resnici Hargreavesov 
agent in še pred zaključnim bojem v Crysisu odide nazaj na otok v iskanju 
ključnih podatkov o nezemljanih. V stripu mu tja sledita še Psycho in No- 
mad, edina preostala člana skupine, pri čemer slednji krepne. Prophet na- 
to pobesni, ker jih je Hargreaves uporabil za poskusne zajce v boju proti 
Cephom, dezertira ter se odpravi na lastno pest iskat ostale nezemeljske 

bi rešil nanoobleko, jo sleče, jo preda marincu Alcatrazu — nam in 
naredi samomor. A skozi igro se izkaže, da je nanoobleka vsrkala 
Prophetov um in se za nameček začne zraščati z Alcatrazovim te- 
lesom v neločljivi biomehanični bojni stroj. Uf. 

Z Alcatrazom se moramo najprej odkrižati militantnega CELLa, na- 
jemniške organizacije, ki je sprva Crynetova zasebna straža, nakar 
dobi lastne ambicije. Hargreaves, ki je nanooklep hotel uporabiti 
sam, se sprijazni z Alcatrazovim prevzemom glavne vloge in mu 
zaželi srečo, sebe pa vrže v zrak. Na koncu z biovirusom uniči- 
mo poveljniško mrežo Cephov in dvojka se lahko konča. Še 
prej pa Prophetov um v celoti požre Alcatraza. Zato v troj- 

ki igramo kot Prophet, čeprav si je na štartu dvojke poslal 
kroglo v glavo. Kava, pa to. " 
V knjigi Crysis: Escalation je zapisano, da CELL zvijačno | 
nakrade preostalo nezemeljsko tehnologijo in jo uporabi (vodne 
za pridobitev monopola pri dobavi energije, s katerim iz- pi! ; 
siljuje ves svet. Ugrabi tudi vse preostale nanovojake in A E 

z njih strga obleke, kar preživi zgolj Psycho, medtem (O | 

ko Prophet pred začetkom trojke na ta poseg ravno 

čaka, zaprt v elektromagnetni kletki. 

TRPLJENJE MLADE LARE 


Založnik Sguare Enix nas je v španoviji s tvorci Crystal 
Dynamics pred izidom prepričeval, da bomo v novem 
Tomb Raiderju rokovali z občutno drugačno Laro. Do- 
cela človeško dečvo, ki naj bi si status neustrašne ar- 
heološke junakinje prislužila šele po številnih bolečih iz- 
kušnjah. 

Lagali niso, saj gospodična Croft v novi, časovno prvi 
avanturistični odpravi pokaže presenetljivo širok nabor 
čustev. Zre jo, ker je za pristanek na zloveščem otoku v 
nekem smislu kriva sama. Mučeniško si očita ugrabitve 
in druge neljube prigode, ki tekom zgodbe doletijo njene 
prestrašene spremljevalce. Od vsega hudega jo 
občasno zlomi jok. Le bodrilnim besedam očetovskega 
Conrada Rotha, ki jo spomni, da se ji po žilah pretaka 
žlahtna croftovska pustolovska kri, se ima zahvaliti, da 
mestoma ne zapade v obup ter šepaje nadaljuje po 
trnjavi poti. 

Trpljenje je toliko duševno kot fizično, saj je punčarin 
neizkušen život vseskozi podvržen hudim preizkušnjam. 
Kovinsko nabodalo ji že uvodoma primakne dodaten 
popek, v nadaljevanju pa si z eksplozivnim treskanjem 
ob stene, bolečimi padci ob razpadanju okolice in slič- 
nimi neprilikami priskrbi marsikatero rano in podplutbo. 
izčrpanost in pobitost ji je moč razbrati z gole kože, ki je 
čedalje bolj prekrita z blatom in rdečino. Spočetka de- 
viška oblekica pa je proti koncu že prav nemarno razca- 
pana. 

Za tako Laro ti ne more biti vseeno. Res pa je, da bi lah- 
ko avtorji njeno osebno pripoved bistveno poglobili ter 
v njej raziskali odraslejše in kočljivejše elemente. Na pri- 
mer domnevno posilstvo, ki ga ni na spregled in okoli 
katerega so po lanski nesrečni izjavi enega od vodij raz- 
voja dušebrižniki brez potrebe zagnali vik in krik. Tako 
visoko oziroma nizko Tomb Raider ne seže, česar smo 
po eni strani lahko veseli, saj Lara roko na srce ni naj- 
boljša igralka. Čustveno stanje ji je s ksihta resda moč 
razbrati, realistična obrazna mimika pa ni ena od odlik 
po vizualni plati pretežno navdušujočega naslova. 


IGROVJE 

ovi Tomb Raider je naslov, o katerem boš slišal 

in bral presenetljivo različna mnenja. Užitek ob 

igranju bo v veliki meri odvisen od tega, kaj od 

nove Larine pustolovščine pričakuješ. ", kaj le. 
Da se bom z gibko in oprezno junakinjo potikal po grob- 
nicah, reševal prostorske zagonetke in si v žepe tlačil 
starodavne artefakte. Da mi bo nagajal zlobnež s pod- 
ložniki, ki jih bom luknjal s svincem. Da bom med razi- 
skovanjem okolice veliko skakal, visel z robov, plezal in 
bingljal na vrveh. Tomb Raider, pač." Že. Ampak tale je 
malenkost drugačen. 


Plenilski debi 


Kovači Crystal Dynamics so se namreč s svežo epizodo 
namenili oddaljiti od starokopitnega plenjenja grobnic 
izpod rok pokojnega Core Designa in deloma lastnih 
preteklih poskusov obuditve znamenite franšize (Le- 
gend, Underworld). Za začetek je tu Lara, ki ni tista sta- 
ra. Dobesedno, kajti v novi igri je šele pred kratkim do- 
polnila enaindvajset let, doštudirala arheologijo in se 
polna zanosa prvič podala dogodivščinam naproti. 
Konkretno na iskanje izgubljene otoške domovine baje- 
slovne kraljice Himiko, za katero legenda pravi, da leži 
južno od Japonske. Po nenavadnem brodolomu s kole- 
gi pristane na zlovešči izoli Yamatai in se takoj znajde v 
krempljih pripadnikov lokalnega kulta, ki mu šefuje ne- 
pridiprav Mathias. Uvodna urica v žrtvovalni kaverni in 
na površju otoka nazorno pokaže, kaj lahko pričakuješ 
od sledečih dvanajstih do petnajstih. Neustrašna Lara, 
simbol pravoženskosti, je stvar preteklosti. Opravka 
boš imel s trpečo, neizkušeno heroino, ki se primarno 
obremenjuje s tem, kako ostati pri življenju in s prijatelji 
pobegniti s prekletega koščka zemlje sredi oceana. Šele 
nato pride na vrsto iskanje ancientnih zakladov. 

Druga stvar, ki jo nemudoma zapaziš, je huda kinema- 
tografičnost vsega. Tej po eni strani botruje grafična 
srčika, ki te naredi veselega, da ti pod mizo tiktaka spo- 
dobno nabildan PC. Da so igro v prvi vrsti vkup dali za 
PS3 in xbox 360, je opazno le mestoma. Teksture so 
načeloma ostre, seznam učinkov neskončen, otoška 
ozadja čudovita. Če ti hardver omogoča, lahko vklopiš 
napredno simuliranje obnašanja Larine grive TressFX. 
S tem si ob kakih deset do dvajset sličic na sekundo, a 
učinek je prelesten, četudi malce hecen in ne najbolj 

V interaktivnih sekvencah, kot sta padalski desant in spuščanje po reki, so smr 
talne. Pa tudi v fizičnih bojih, kjer se spopadeš z volkovi in capini s sulicami. Če nisi pozoren, se 
Lara mimogrede znajde nabodena na vejo, kovinsko palico ali kak drug oster predmet. Spljoc! 


realističen. Animacija junakinje je dalje pristno življenj- 
ska, izkazali pa so se avtorji sploh pri oblikovanju loka- 
cij. Naj gre za votline, po katerih Lara tava z baklo ... te- 
mačen gozd, po katerem patruljirajo človeški capini, 
lačni volkovi in divjad ... starodaven tempelj sredi gora 
... kolibarsko naselje, podzemno bazo ali trdnjavo, v ka- 
terih so se zaredili okultneži ... oziroma prostran obalni 
raj, kjer moraš poiskati orodje za popravilo ladje, ki te 
bo odpeljala z otoka. Na fantastično podrobni okolici se 
pozna vsak dolar neskromnega proračuna. 

Po drugi strani je filmskost posledica titanskega števila 
animiranih sekvenc, ki nenehno prekinjajo vandranje 
po otoku. Oznaka interaktivnega filma špilu pritiče celo 
bolj kot vzornemu Unchartedu s playstationa 3 z india- 
najonesovskim Nathanom Drakom v glavni vlogi, saj 
ne mine pet ali deset minut, da se z Laro ne bi znašel v 
pripetljaju, kjer nadzor nad kamero začasno prevzame- 
jo tvorci. Spust po akcijsko-pustolovskem toboganu ti 
mestoma vzame dih, denimo ko se stvarstvo okoli Lare 
ob nenadnih eksplozijah, požarih in nevihtah spektaku- 
larno ruši in razletava. 

So pa Kristalovci z dotičnimi vložki roko na srce kar 
malo pretiravali. Na dolgi rok izpade zlasti utrujeno in 
utrudljivo prepogosto pritiskanje gumbov v skladu z na- 
vodili na zaslonu. Docela nezahtevni GTEji nastopijo, 
ko se Lara pri padcih z eno roko oprime za tram ali kak 
drug element; ko se mora otresti kake zveri in se izmuz- 
niti iz objema sovraga; ko se po vseh štirih loti vzpenja- 
nja po neravnih tleh kaverne, kar pospremi izmenično 
tapkanje po tipkah za levo in desno; ko se mora na po- 
doben rešiti iz pasti in tako dalje. Kamera se takrat po- 
stavi v karseda dramatično pozo in holivudskosti je za- 
dovoljeno. Igranju pa ... 


Gena modernizacije 


Ker 'igraš' namreč tudi. V praksi gre za kombinacijo 
tretjeosebnega streljanja in ploščadenja. Če si rokoval z 
Nathanom Drakom, novejšimi Resident Evili, serijo 
Gears of War, Assassin's Creedom in sorodnimi akcij- 
skimi pustolovščinami, razlage domala ne potrebuješ. 
Ploščadenje je klasično moderno. Z gumbom skočiš, 
nakar s smermi usmerjaš lik, ki se tako nezahtevno 
vzpenja po lestvah in drugih oprijemnih površinah. Kas- 
neje, ko se dokoplješ do namenske plezalne sekirice, se 


POLIGONSKA FATALKA 


Ko je ustvarjalcu Tobyju Gardu med obliko- 
vanjem Larinega 3D modela po naključju 
zdrsnila miška in so se jozeljni junakinje na- 
pihnili do nehumanih proporcev, si ni pred- 
stavljal, da se bo iz tega izcimila franšiza, ki 
je razvijalce Core Design in založnika Eidos 
izstrelila na Olimp igrarske industrije. Izjem- 
ni Tomb Raider (J41, 93) je leta 1996 s 
kombinacijo akrobatike, streljanja in razi- 
skovanja preoblikoval zvrst akcijskih pusto- 
lovščin, kot sama seksi 8 gibka arheologinja 
z močno izraženo britanskostjo. In joški. 
Sem omenil joške? 

Lara je hitro presegla igre in tako rekoč čez 
noč postala ikona elektronske zabave. Za to 
je bila v dobršni meri zaslužna Eidosova po- 
litika dajanja resničnih obrazov poligonski 
heroini. Za vsako igro iz serije so najeli foto- 
model in fotke delili ne le med igralske caj- 
tunge, pač pa so jih spehali do splošnejših 
publikacij. Seksapilna Lara je krasila naslov- 
nice Tima in FHM ter nastopila v reklami za 
plačilno kartico Visa. Feministkam je šla v 
vlogi poveličevanega objekta moškega pože- 
lenja precej v nos, po drugi strani pa so po- 
zdravljale njeno ženskost, samostojnost in 
močan karakter. Irski rokerji U2 so jo med 
turnejo PopMart prikazovali na gigantskem 
zaslonu, popularnost pa je kulminirala v 
dvojcu (žal poraznih) hollywoodskih filmov z 
Angelino Jolie. 


IGROVJE 


ro namerjeno 


eti! z valovi 


enosta ovragi se ti 
jediske elemente in švi- 
ekaj več dela je s 
daleč od te- 


i incident, prečka- 
njem po vrveh ter 


z dragotinami, so avtorji 
kacija ima v 
špil obvesti, ko 


trt ure. V pri- 
našinerijo iz Under- 


Ne dvomim, da bo v gonji za dosežki in stoodstotnem končanju marsikdo 
podolgem in počez prečesal stvarstvo ter našel vsa skrivališča GPS-od- 
dajnikov, iztaknil vse vaze, nabral vse rastline, zažgal vse zastave, na plaži 
poiskal vse zakopane mine in se pomudil ob slehernem zabojniku z do- 
brotami (salvage). Večina pak ne, saj si za grebatorsko vnemo v glavnini 
primerov nagrajen le z entuziastičnim napisom in prgiščem izkušenjskih 
točk. Tistih, ki jih nakopičiš mimogrede, če se ti da količkaj resneje uba- 
dati s postranskim lovom merjascev, piščancev, galebov, rakov in ostale 
živadi, ki pestri otoški svet. 

Izboljševalne točke v enakomerno posejanih počivalnih taborih vlagaš v 
sposobnosti in orožarske nadgradnje. Tu igra samodejno shrani položaj - 
kar v domala idealnih intervalih počne vseskozi - in ti namečkoma omo- 
goči, da se za potrebe finesnega raziskovanja vrneš na obiskane lokacije. 
Lara postane sčasoma hitrejša pri plezanju, se nauči metanja peska v oči 
in zaključnih udarcev s sekirico, prej opazi živali, s sabo vlači več streliva 
in podobno. Pokalicam more izboljšati strelno moč, domet, zajetnost na- 
bojnikov in izbirati med različnimi vrstami streliva. Kvazifrpjska mehanika 
je vdelana spodobno, ni pa ravno veliko nadgradenj, ki bi bistveno vpliva- 
e na telovadno karafekanje in boj. Med temi najdeš ognjene oziroma na- 
palmske in eksplozivne puščice. 

Lara tiste res nujne nadgradnje, s katerimi je pogojeno napredovanje na 
novo lokacijo, prejme na ključnih točkah v fabuli. Prva je plezalna sekiri- 
ca, druga puščica z vrvico, ki ji omogoči prečkanje prepadov, tretja pa s 
prejšnjim izumom povezan vlečni mehanizem. Z njim si pomaga pri sne- 
manju vrat s tečajev, izpodbijanju stebrov in drugih opornih struktur. 


Lari ... fari 


Sedaj se ti morda že svita, kaj pri svežem Tomb Raiderju predstavlja ka- 
men spotike. Če si pričakoval, da ti bo naslov po akcijski, telovadni in 
avanturistično-ugankarski plati rit izprašil kot najboljši pretekli deli, boš 
ostal (delno) razočaran. Če pa se ti zdi, da ti je nekoliko manj zahtevna 
moderna interpretacija tumrajderske pustolovščine pisana na kožo, se 
boš pretežno kar fino zabaval. Kontrole so v redu, na pogled je špil prele- 
sten, ob sekvencah padeš dol, nova Lara pa je primerno bolj človeška in 
resnična heroina od prejšnjih inkarnacij, pri čemer so njeni zmanjšani 
joški še najmanj pomemben podatek. 

V kolikor boš preveril opis in oceno konzolskega Uncharteda 3 (J220, 87), 
te bo nekaj sicer zbodlo v oči. Vprašal se boš nemara, zakaj je ocena tam 
tolikanj višja, če sta špila v nekem smislu primerljiva. Dobro, bojevanje v 
krožnih arenah je v Naughty Dogovem podvigu bolj izzivalno, vendar ima 
Tomb Raider na svoji strani eksploracijo, kakor prisilna in plehka zna ta že 
biti, ki je konkurent v takem obsegu nima. Drugače pa ...? 

Hja, skliceval bi se lahko na multiplayer, po katerem ni bilo čutiti potrebe in 
za katerega bi si upal trditi, da se ne bo prijel. A glede na to, da obema špi- 
loma pritiče oznaka interaktivnega filma, se je za konec smiselno ustaviti 
pri filmsko izdatno pomembnih elementih - likih in štoriji. V Tomb Raiderju 
nič od tega ni presežek. Dokler je govora o le o Lari, njeni osebni rasti in le- 
vitvi v zrelo pustolovko, razlogov za jamranje ni dosti. No, razen glede mar- 
kantne razlike med punčarinim obnašanjem med žlobudralnimi sekvenca- 
mi, kjer je vsa uboga, in samim igranjem, koder suvereno opravi z ducati 
škodoželjnih možakov. Bistveno manj pa je s štorijalnega stališča zanimivo 
iskanje in reševanje Larinih kompanjonov, ki so po vrsti živi klišeji. Imaš 
močno temnopolto žensko, geekovskega očalarja, ambicioznega arheolo- 
ga, ki ipak nekaj zakuha, dobričinskega Maorija. Očetovski Conrad je že 
malce boljši lik, ampak tako ali tako ... No, boš videl. Razočara predvsem 
glavar kultistov Mathias, ki je polovičarsko razvit. Tudi sicer se zgodba, ki 
se vrti okrog mistične kraljice Himiko in kmalu zavije na predvidljiv tir nad- 
naravnega, ne more pohvaliti s hudo pretresnimi preobrati in razodetji. 
Je pa linearna, tekoča in polna vizualnega raztura, tako kot v splošnem 
ves novi Tomb Raider. Boljšega akcijsko-pustolovskega filmskega vrtilja- 
ka na računalnikih trenutno ni - ponj je treba na PS3 k Nathanu Draku. 


Falirani arheolog je prišel zaradi plenjenja grobnic, ostal za- 


voljo trpeče Lare. Preživela bo, pa če se ima porušiti ves otok! 


Lara z več človečnosti 

da kinematografičnost 

je v raziskovanje ... 
v vseh pogledih premalo zahtevna 
pretiravanje s OTEJi x prijal bi kak šef več 
ziheraško večigralstvo 


prelestne otoške lokacije v hu- 
tekoče ploščadenje in bojevan- 
... ki pa ni dovolj nagrajujoče 

kvečjemu povprečna štorija 
grobnice so tako-tako 
Crystal Dynamics / Sega 

h Umiranje pri OTEjih uvodoma povzroča predvsem vmesnik. Enkrat hoče, da 


pritisneš točno določeno tipko (press 'E' to mash), drugič te zmede z ikono. 


OTOŠKI GRUPAK 


Nalinijsko večigralstvo za osem igralcev 
so Kristalniki najavili tik pred izidom in je 
precej standardne baže. Moštvi okultne- 
žev in preživelih, ki ga sestavljajo Lara in 
prijatelji, se pomerita v štirih načinih. V 
prvem ('rescue") se ekipa dobričin ukvarja 
s pobiranjem zavojčkov prve pomoči, do- 
čim jim morajo capini to preprečiti. Kleč 
je, da dobri fantje ranam podležejo šele, 
če izkrvavijo ali prejmejo milostni udarec 
iz neposredne bližine. V drugem ('cry for 
help") je eno moštvo zadolženo za aktiva- 
cijo radijskih oddajnikov, medtem ko mu 
drugo nalogo otežuje z odtujevanjem ba- 
terij. Tretji modus je običajen timski death- 
match, četrti pa free for all, v katerem — 
kaj pa drugega — igra vsak zase. 

Smisel tretjeosebnega vandranja je kom- 
biniranje streljanja in ležernega tihola- 
zništva s pritiklinami iz enoigralstva, kot 
so plezanje, skakanje in iskanje zavetja za 
elementi okolice. Dodatni mehaniki sta 


oživljanje padlih kompanjonov in šprinta- 
nje. Zaloga kart, ki so v primerjavi s puš- 
čavniškimi lokacijami občutno manjše, je 
spodobna, všečna popestritev pa so vsa- 
kovrstne okoljske pasti, v katere je moč 
zvabiti nepazljive zasledovalce. Orožarskih 
in veščinskih (hitrejše zdravljenje, zaščita 
pred ognjem, morilska eksplozija ob pogi- 
nu ...) nadgradenj ima protipušča ničkoli- 
ko, pri čemer je zanimivo, da špil izkuše- 
njske točke deli tako za pozitivne kot ne- 
gativne dosežke. XPje prejmeš bodisi, če 
petkrat zapored ubiješ istega nasprotnika 
ali oživiš deset kolegov, malo manj v pri- 
meru, da padeš v smrt, v rundi dosežeš 
najmanj ubojev, umreš brez municije in 
slično. 

Pod črto gre za solidno spletno razpaljot- 
kanje, ki mu nekaj naknadnega piljenja ne 
bi škodilo. Bljuvalnik granat je denimo 
malce preveč smrtonosno krepelo in igra- 
nje z boti bi bilo dobrodošlo. Na konzolah, 
kjer bi bilo to smiselno, večigralstva na 
razdeljenem zaslonu ni. 


4] 


RUMPLKAMRA 


prva prvoosebna streljanka, ki je bila vsa 

v treh dimenzijah. Doom in njegovi kloni 
pred njo so imeli namreč iz poligonske grafike 
napravljeno le ozemlje, medtem ko so bili giblji- 
vi objekti, na primer monstrumi in Dukove sla- 
čipunce, ploščate sličice - sprites. 
Toda trditev ne drži, saj je več kot leto dni pred 
Kvako med nas udarila igra, ki je imela še kako 
tridimenzionalne sovražnike. Descent! V popla- 
vi dumačin je tako izstopala, da so jo nekateri 
'pozabili šteti! med FPSje. V Descentu namreč 
nisi bil v vlogi frajerja z rotirajočim minigunom 
v roki, marveč pilota vesoljskega plovilca. Od 
tu izvira njegova največja posebnost: gibanje v 
vseh razsežnostih, ne le po ravnini. Ravno ta 
kaprica, ki je zahtevala nekaj več spretnosti od 
klasičnega WASDjanja, je odgovorna, da ga ni 
igralo toliko ljudi kot Doom in Duka 3D. Škoda, 
kajti zamudili so enega najbolj markantnih na- 
slovov devetdesetih. 


GWEASD 


Čemu Descent postavljamo ob bok Guaku in 
ne na primer Wing Commanderju? Ker nas v 
njem ni obkrožala praznina vsemirja, marveč 
sive stene klavstrofobično ozkih tunelov rudni- 
kov v največjih zakotjih sončnega sistema od 
Merkurja do Plutona. Nadzor nad temi rudarski- 
mi postojankami je prevzel virus tujskega izvo- 
ra in povzročil, da se je avtomatom scufalo. Tu 
smo nastopili mi, plačanec z imenom Material 
Defender MD1032, ki ga je rudarska tvrdka 
Post Terran Mineral Corporation (PTMC) najela 
za deratizacijo neposlušnega železja. Cilj v vsa- 
kem od tridesetih nivojev igre smo izpolnili z 
uničenjem centralnega jedrskega reaktorja, ki 
ga je vselej baročno razneslo. Manjša opomba: 
reaktor je bil v nekaj primerih v velikem šefov- 
skem robotu. Samo povem. 

Zvezda igre je bilo plovilce pyro GX, ki so ga 
motorji poganjali v katerokoli od šestih smeri. V 
igralnem smislu je to pomenilo, da si moral 
zaobvladati izmike navzgor in navzdol ter suka- 
nje! In seveda za usmerjanje uporabljati miš ali 
igralno palico. Ne pozabimo, da je bilo to leto 
'95, medtem ko se je kombinacija WASD 4 
miška širše prijela šele med prvim in drugim 
Guakom dve leti pozneje. Kdor je v onih časih 
skušal Descent igrati le s tipkovnico, je trčil v 
zid - dobesedno, ko je plovilo zakantal v steno. 
Igre ob izidu tudi sam nisem dobro zapopadel, a 
sem se na srečo vrnil k njej nekaj let pozneje, 
ko sem se zaradi Ouaka navadil miši. Joystick 
je bil takisto dobra izbira, če si le imel takšnega 
s smerno kapico, ki je rabila izmikom. Igra je 
podpirala celo navezo dveh. 


HLADNA 
INTELIGENCA 


Po trudu s kontrolami je bila izkušnja vredna 
vsake kaplje znoja. Ko si pred eksplozijo rakete 
poševno sukajoč ušel skozi zaviti hodnik, ti je 
srce igralo. Navigacija po rovih je bila svojevr- 


V«: smo slišati, da je bil Guake iz 1996 

BRSTiNU 


sten izziv in kdor je premogel nekaj prostorske- 
ga občutka, je res užival. 

A za dobro streljanko sta vselej potrebna dva: 
strelec in ustreljeni. V Descentu je drugi del na- 
veze naravnost briljiral, saj so roboteji premogli 
pamet, ki presune še danes. Medtem ko je logi- 
ka doomovskih zverin vsebovala eno komando, 
"Na juriš!", so se konzerve znale izmikati tvojim 
raketam in jo ucvreti za vogal. Rade so te tiho 
počakale v temnih kotih soban in ti zrešetale 
nepozorno rit. Nekajkrat je robot prečkal pol 
karte, da mi je prišel za hrbet! Globine rudnikov 
so se prelevile v prizorišče srditih bojev, ko si si 
ob odlični muziki s čokatimi hulki izmenjeval 
energijske snope. Poleg laserjev si imel plaz- 
matske in fuzijske topove, medtem ko so rake- 
te poleg tumpastih in samousmernih vsebovale 
mali jedrski izstrelek. Ter še najhecnejši kos 
orožja: 'smart missile', ki je ob zadetku razpadel 
na roj samousmernih plazmatskih krogel. 


PC-NADRASA 


Spričo zahtevnejšega nadzora je bil Descent 
hvaležna tema za proizvajalce periferije, ki so 
nas v oglasih prepričevali, da nam ni treba mu- 
tirati v hobotnice. Igralne palice, 3D-očala, vse 
se mu je udinjalo. Bil je bržda edini smisel naku- 
pa eksotičnih izdelkov, kot je bil 3D-joypad spa- 
ceorb 360 z žogico za usmerjanje in logitech cy- 
berman. 

Razen z vozlanjem prstov je imelo nemalo ljudi 
v Descentu težave s slabostjo, ki jo je sprožalo 
sukanje okolice. Po drugi plati pa je špilu ravno 
težja dostopnost utrla pot do kultnega statusa, 
saj so se privrženci imeli za elito. Svoje mojstr- 
stvo so najraje izkazovali v večigralstvu, kjer je 
Descent uvedel drop-in multiplayer. Vskočil si 
lahko sredi boja, medtem ko so ostali v bornem 
vmesniku Dooma 2 čakali, da so se vsi blago- 
volili hkrati priheftati na linijo. 

Časi servisa Kali sredi devetdesetih so bili zlata 
leta Descenta in naslednika, Descenta 2 (1996). 
Oba so pod okriljem Interplayja zasnovali pri 
Parallax Software, ki je nato razpadel na studia 
Outrage in Volition. Prvi so leta 1999 s trojko 
zaključili Descentovo pripoved in leta 2004 
krepnili. Drugi so napravili Descent: Freespace, 
a ta je bil prava vesoljščina in z izvirniki ni imel 
neposredne zveze. Nadaljevali pa so z Red Fac- 
tioni in Saints Rowi. Zdaj, ko Interplay spet mi- 
ga, bi bilo fajn, da poleg GTAjščin še kdaj dobi- 
mo dozo šibanja po ozkih hodnikih. Prosim. 


Descent in Descent 2 dobiš na Gog.com v pa- 
kungi za pet evrov. Nadzor in inteligenca robo- 
tov še danes vzbujata spoštovanje, bi pa znal 
biti rahel križ s kvadratniško podobo. Pripo- 
ročam mod za vizualno olepšavo DXX Rebirth 
na Dxx-rebirth.com. Deluje tako z enico kot 
dvojko, nastavitev pa je enostavna. Ne omo- 
goči le poganjanja na novih operacijskih siste- 
mih, marveč bonbončke, kot sta glajenje robov 
in anizotropno filtriranje. Aggressor 


Interplay, 1996 — PC 


Prav srhljivo je bilo, kako uigrani so bili napadalci. Redno so 
prišli iz več smeri hkrati, kar je na višjih težavnostnih stop- 
njah hitro pomenilo, da si končal kot švicarski sir. 


"ZAVO A? 


Branje karte je bilo približno tak izziv kot streljanje, saj je bi- 
la takisto v treh dimenzijah. Prostori so se res širili v vse 
možne smeri in kak hodnik si mimogrede zgrešil. 


V največjih globinah rudnikov so čepeli človeški talci, ki si 
jih mogel osvoboditi in dobiti plus pike. Plovilce je očitno 
premoglo še večjo nosilnost kot Duke za krepalice. 

ASSASSIN'S CREED 3: 
THE TYRANNY OF KING 
WASHINGTON — THE INFAMY 


loboko razočaranje. To je povzetek čustev, ki 
G me prevevajo po koncu prve razširitve za tretje- 

ga Ašašina, ki je v dolpotegljivi obliki izšla tako 
na PCju (Steam) kot PS3, xboxu 360 in wiiju U. Os- 
nova bednosti je scenarij, ki našega polindijanskega 
morilca Connorja Kenwaya brez obrazložitve postavi 
v krneki alternativno dimenzijo, kjer je njegova mati 
živa, George Washington pa je zaradi templjarske re- 
likvije znorel in postal krut vladar. Kaj? Se res niso 
mogli spomniti česa boljšega!? 


€ Ko imaš na sebi volčjo kožo, si neviden za vse lju- 
di. V enem šusu ubiješ celo težke sekiraše. Maska ti 
sicer pije energijo, a se ta nato samodejno obnovi. 


Dobro uro Ratonhnhake:ton v premočrtnem sosledju 
vnaprej nanizanih prigod brani pleme in mesto Le- 
xington ter se ogiba Washingtonovim silam, dokler ne 
zaužije čajčka iz zdravilne zeli. Šele tedaj se poda v 
odprt zasnežen svet. S kvazi pejotlom pridobi moč, da 
se odene v čudežno volčjo kožo in s tem postane ne- 
viden. Prikliče lahko tudi volčji trop, ki raztrga sovra- 
ge. Oboje ima nekaj potenciala, ki pa ni izkoriščen. 
Voleje niso nič drugega kot preoblikovani kolegi aša- 
šini, ki so zdaj nesmrtni in jih niti trenirati ni treba. 
Predatorsko odevanje v kožo pa naredi skrivanje še 
bolj nezanimivo. Pač pritisneš tipko, da rataš neopa- 
zen, nakar kolješ do nezavesti. Le ena naloga ti na pot 
postavi sledilne pse, ki te zavohajo in jih mamiš z va- 
bami. Druge so krajši izrezki že videnega iz temeljne 
igre, ko streljaš s topom, slediš tarči, prestrezaš sov- 
ražnike in vpadeš v trdnjavo. V dokaj majhnem odse- 
ku narave iščeš še nezanimive kosce spominov in od- 
piraš skrinje. Svežih sovražnikov ni, takisto ne bojnih 
potez, živali, količkaj zapomnljivih lokacij in omembe 
vredne opreme, dočim večigralstvo ni podprto. 

Levji delež odgovornosti tako počiva na zgodbi. Ta ne 
le, da je trapasta in vsebuje vsaj eno čisto debilno si- 
tuacijo (Connorja odslej kličem 'Železni joški"), mar- 


O Legendarni predsednik George Washington posta- 
ne blazen monarh. V Ubiju dosti jedo nore gobe. 

več se izteče ravno, ko začne biti vsaj malo zanimiva. 
Konča se mlahavo, z žalostno impotentnim templjar- 
jem ter viscem - cliffhangerjem. Po dveh urah!!! 
Deset evrov za tole? Nori so. Na vse kriplje svetujem, 
da počakaš na ostala dela celotne epizode - Betrayal 
pride 19. marca, Redemption 23. aprila - in šele tedaj 
oceniš, ali se ti splača nabaviti vse skupaj. Sumim v 
nasprotno. Sneti 

Ubisoft e 10 EUR 


THE SIMS 3: SEASONS 


etudi Simse radi imenujemo 'simulacije običaj- 
C nega življenja', v izvirniku ne simulirajo številnih 

vsakdanjih reči, kot so domače živali, študent- 
ske žurke in - vreme. (Vampirji niso vsakdanje reči, 
tudi če Somrak tako reče!) EA pač s krovno igro po- 
stavi ogrodje, ki ga nato polni z dodatki. 
Seasons, osma velika razširitev po vrsti, za katero po- 
trebuješ original, poskrbi, da Simčki po novem zmr- 
zujejo v polarnih zimah in se hrustljavo zapečejo na 
plaži. Novosti se zajedajo v sleherno poro virtualnih 
življenj, po drugi plati pa Letni časi nimajo novih ka- 
riernih poti ali frišnih igralnih mehanik, kot je bilo ko- 
lovratenje po grobnicah v World Adventures. S tem 
so najbliže dodatku Generations, ki je poglobil posa- 
mezna življenjska obdobja. Z njim si delijo še eno 
lastnost: zraven ni novega mesteca. 


€ Pri sestavljanju snežakov naključno odkriješ nove 
oblike, kot sta hokejski in klovnovski beli mož. 


Namesto tega se preobrazijo obstoječa, saj parke po- 
selijo festivali s tekmovanji, na primer v žretju in skej- 
tanju. Tudi izven prireditev se moreš preizkusiti v obi- 
lici novih spretnosti, od bordanja do fuzbala in postav- 
ljanja snežakov. Brezskrbno uživanje na prostem je 
torej to pot postavljeno v ospredje. Igra ti pri tem iz- 
datno pomaga z množico dela prostih dni, ki so krva- 
vo potrebni, če nočeš biti nenehno zaposlen s kariera- 
mi svojih možicev. Je pa treba biti pri rajanju pazljiv. 
Neprimerno oblečeni Simčki lahko na mrazu zmrzne- 
jo ali se na vročem soncu spontano vžgejo. Brez he- 
ca. No, to so skrajni in redki primeri. Ponavadi jih pre- 
hlad ali sončarica položita med rjuhe. 

Iz prejšnjih razširitev se vračajo nezemljani, ki tokrat 
lahko oplodijo ženščeta. Mali alieni srečoma na svet 
ne pridejo po poti Gigerjevih monstrumov, marveč 
lahko odrastejo v zgledne državljane. Res škoda, da 
niso na voljo že na začetku igre v izdelovalniku oseb. 
Seasons razen tega uvede kopico grafičnih izboljša- 
vic. Te vkup z vseprisotnimi novitetami povzročijo, da 
gre za dodatek, brez katerega bodo navdušenci nad 
serijo težko shajali, oderuškim EAjevim cenam nav- 
kljub. Tisti, ki so lačni res svežih pristopov, pa bodo 
gladovali še naprej. Aggressor 

Electronic Arts e 27 EUR 


V KINU OD 28. MARCA. 


Velika knjižna uspešnica avtor 


ki bo kmalu ugledala lut 


e sage 30MmraK 


tnim 

a si v Skyrimu ubil glavnega negativca, 
zmaja Alduina, je komaj omembe vre- 
den dosežek v primerjavi z glomaznost- 
jo igre, vsemogočimi frakcijami, veriga- 
mi kvestov, podzemnimi blodnjaki in 
brezštevnimi podrobnostmi. Vedno znova sem pre- 
senečen nad količino opravkov in prostranostjo 
ozemlja, pa je od izida minilo že dobro leto. Včasih 
se podam v špil le za pol ure ali samo, da napravim 
screenshot, nakar me ni ven pol noči. Vmes najdem 
še nespucane blodnjake, nevidene lokacije in za 
vsak opravljen kvest dobim dva nova. Zame sicer ta 
širina nima tako velike vrednosti, si pa mislim, da 
mnogim to sede. Nekateri se namreč gredo tisto pr- 
vobitno igranje vlog oziroma življenje v drugem svetu 
in čislajo možnost, da lahko vse najdejo, izkopljejo, 
naberejo, skujejo, zvarijo in uročijo sami. Tem je na- 
menjenih čuda tavžentrož, dragih kamnov, kovin in 
drugega ustvarjalnega materiala, ki navadnežem ne 
pomeni kaj prida. 
Sicer menim, da največji zanesenjaki niso dovolj po- 
plačani za svoj trud oziroma da vsi vidiki niso najbolje 
uravnoteženi. A to popravlja odprtost kode do modifi- 
kacij. Skyrimova komuna je pri tem zelo aktivna in je 
poskrbela za stotine popravkov in dopolnitev, tako 


majerojeni si 


Skyrimu postavi lasten dom, 
posvoji dve siroti in se nauči 

zauzdati letečneže? Ter kot 
cigo nabira zdravilna zelišča 


grafičnih kot igralnih. Pa tudi za precej majhnih in ve- 
likih avantur. Ravno tako ne jenja podpora od razvi- 
jalcev in Bethesda stalno izdaja dopolnitve. 

Na žalost so uradni dodatki precenjeni, saj v prvi vrsti 
prinašajo količino in še več že videnega in izkušene- 
ga. Tako je bilo z vampirskim Dawnguardom (J230, 
59) in to velja za Dragonborn. Temeljnih minusov pa 
nikakor ne popravijo. Sem v prvi vrsti sodi neoptima- 
len, neroden vmesnik, ki dela medvedjo uslugo obili- 
ci coprniških moči. Zato je ta del igre zvečine slabo iz- 
koriščan, saj igralci kratkomalo vseskozi uporabljajo 
enake uroke. Prav tako se mi zdi za tako razdelano 
igro skrajno butasto, da se raja do najjačega junaka 
in rešitelja dežele obnaša kot do zadnjega pritepenca. 
Pri priči te napade s kuhalnico, če pomotoma vzameš 
njihovo jabolko z mize, oziroma ti nalaga hlapčevska 
opravila. Ali pa je le meni, zmajerojenemu, stopila 
slava v glavo? 


Dragonborn 


Solstheim je otok na skrajnem severu kontinenta Tam- 
riel, lučaj severno od pokrajin Morrowind in Vvarden- 
fell ter malce vzhodno od Skyrima. Prvikrat smo ga 
obiskali v Bloodmoonu, volkodlačji razširitvi za tretje 


Dodatki skupnosti 


Čeprav je nekaj neuradnih modov za 
Skyrim na Steamu, je osrednji vir stran 
Skyrim.nexusmods.com. Njihova name- 
stitev praviloma ni stvar enega klika, kaj- 
ti treba je prečitati natančna navodila in 
sneti Nexus Mod Manager, s katerim ak- 
tiviraš večino vstavkov. Določeni modi 
se trajno vpišejo v shranjene položaje, 
kar zna ob morebitni odinštalaciji povz- 
ročiti težave. 

Med paketi, ki posegajo v splošni videz, 
prednjačijo skupki tekstur s predpono 
HD, Cinematic Lighting ENB, Realistic 
Lighting, Climates of Tamriel, Flora 
Overhaul, W.A.T.E.R. in Automatic Va- 
riants. Ti prinesejo boljše oziroma raz- 
nolikejše teksture, bolj vzdušno senče- 
nje, zamegljeno daljavo, vreme in dodat- 
ne učinke. Poleg dodobra nadgrajene 
grafike znajo nekateri vplivati na igranje, 
saj je odtlej ponoči in v jamah obvezna 
raba bakle. Obstajajo pa še mnogi ma- 
njši popravki za lepše valove, realistične 
lase, mah na skalah, snežinke, ognjene 
konje in stopinje v snegu ter kompilacije 
lepše opreme, kot sta Immersive Wea- 
pons in Armors. 


Naslednji sklop modov se tiče igranja. 
Vernejše bojevanje in pametnejše na- 
sprotnike vpelje Combat Realism, pe- 
strejše čarovniške boje pa Magic Duel. 
Follower Overhaul omogoči ducat kom- 
panjonov in Convenient Horses doda no- 
ve možnosti konjem. Posebej veliko je 
mogočnih orožij in celo letečih čevljev. 
Vendar je treba biti pri naštetih elemen- 
tih previden, saj ob grmadenju hitro po- 
rušijo ravnovesje. 

Poleg tehničnih dopolnitev uporabniki 
ustvarjajo tudi nove pustolovščine. Med 
najbolj ambiciozne in dodelane sodijo 
džungelski Moonpath to Elsweyr, The 
Grytewake Legend, ki te nagradi z lastno 
ladjo, sprva razvlečeni, a nato intenzivni 
Wyrmstooth in pomorski Sea of Ghosts. 
Če si ljubitelj, jim daj možnost! 

Portal Nexus gosti nepregleden spisek 
dodatkov, dodelav in predelav. Celo ta- 
kih, ki ti dajo luksuzne hiše na vrhu sla- 
pov, je nekaj, in Bethesda se je po njih 
zgledovala pri dodatku Hearthfire. Ško- 
da, da niso izvirni razvijalci vrgli uča še 
na vmesniške popravke, ki prav tako ob- 
stajajo. Med njimi prednjači SkyUl, s ka- 
terim je ubadanje z inventarjem, čarovni- 
jami in kupovanjem znatno preglednejše. 

Z in krade staro železo. 


Zvitke. V aktualnem poglavju pa postane dosegljiv z 
dodatkom Dragonborn. Tja nas vodi sled okultističnih 
morilcev, ki jih pošlje nov zlobnež Miraak. Ta je zma- 
jerojeni, torej zmajska duša, ujeta v bednem teleščku, 
in je bil nekoč, ko so svetu vladali leteči kuščarji, nji- 
hov svečenik. Nato mu je eno od božanstev dalo nad- 
moči in odtlej je hudobnež. Na uho mu je prišlo, da se 
je na celini pojavil še en dovakin, in konkurenca mu 
ne godi. Nam pa tudi ne. 

Tako sem se podal na kvest Miraakovega uničenja, ki 
pa se je izkazal za nezanimivo, prej kot ne bedno pu- 
stolovščino. Razen raziskovanja potopljene škratje- 
lične trdnjave, kjer je par frišnih ugank, je preostanek 
ponavljajoč se, duhamoren in kratek. Na enak način 
sem moral uničiti množico oltarjev, poiskati vse črne 
bukve in se prebiti skozi novo, pretirano neprivlačno 
dimenzijo. Odprava je vključevala komaj kaj pogo- 
varjanja in nikakršne domačnosti, saj sem bil ali pod 
zemljo ali v nekem čudaškem svetu. V primerjavi z 
mnogo zanimivejšim Dawnguardom, kjer sem lahko 
izbiral med dvema frakcijama, je nova kampanja res- 
ničen podn. 

Res je, da pride z dodatkom novo ozemlje, vendar je 
to pusto in podpovprečno. Sever otoka je zasnežen, 
jug vulkansko pepelnat, par zaselkov pa skromnih in 

JA Dwemersko potopljeno mesto vsebuje nekaj ugank, kakršnih v izv 
m H. ku nismo videli. ie jihr 


Pohvalno, kajti starejši plenilci te 


ljevski je videti Miraakov onkraj. Tukaj nosim njegovo gane 


kljub novi arhitekturi neprivlačnih. Ni nobene spekta- 
kularnosti, dih jemajočega razgleda na naravo ali ob- 
čudovanja vredne stavbe. Miraakova raven in njego- 
va soldateska so narejeni po zgledu H. P. Lovecrafta, 
kar pomeni zobe, tentakle in morečo odurnost. Tudi 
preostala lokalna bitja in grafični elementi niso baš 
navdušujoči. 

Za 20 evrov seveda dobiš več igranja, kot ga nudi 
osrednja rdeča nit. Postranskih zadač je kakih petde- 
set in so po pričakovanju vseh sort, od lova za zakla- 
dom prek detektivskega raziskovanja do tatinskih 
podvigov. Kvestanje je tradicionalno skyrimsko priv- 
lačno in dela zlepa ne zmanjka. Vseeno presežka na 
tem področju ni in večina nalog je nizkotnih, nevred- 
nih junaka lvl 50. Dodatnih sestavin za čajčke, novih 
načrtov za oklepe in orožja ter mnogih unikatnih, a ne 
posebej izstopajočih kosov opreme bo vesel le trdno- 
jedrni igralec. Isto velja za prgišče frišnih čarovnij, 
med katerimi za svojo nisem vzel niti ene. Avtorji v 
svoji tipični maniri stavijo na količino oziroma širino. 
Ne gre niti brez novih zmajskih krikov, med katerimi 
je najbolj mogočen Dragon Aspect. Ta enkrat na dan 
poviša napad in zaščito ter prikliče pomagača. 
Osrednji vrišč pa je Bend Will, ki ukroti zmaja in ga 
spremeni v jezdljivo beštijo. Vendar ne pričakuj hude 
letalske akcije in celo veličastnih bitk v jatah kot v 
Lairu ali drugih 'namenskih' špilih. Ježa je nerodna, 
omejena in hroščata ter naj ne bo razlog za nakup 
Dragonborna. Pravzaprav ga za polno ceno ne pripo- 
ročam nikomur, saj je odločno precenjen. Ajd, za de- 
setaka, pa še to le tistim, ki so Skyrim spucali po dol- 
gem in počez. 


Hearthfire 


Tistim, ki se v Tamrielu počutijo kot doma, je name- 
njen dodatkič Hearthfire. Ta omogoči postavitev last- 
nega doma, kamor lahko privedemo moža oziroma 

ženo ter po novem posvojene otroke. Na žalost zra- 
ven ne dobimo nobene zgodbe, niti enega kvesta in 
nikakršnega oklepa, orožja ali zeli. 

Zazidljive parcele so tri, kupiti pa jih je moč od jarlov 
v Hjaalmarchu, Falkreathu ali Palu. Hiša raste skozi 
mnogo faz, od temeljev do strehe, nakar jo moremo 
povečati in ji dodati klet, štalo, gredo, ribogojnico ali 
par prizidkov. Toda kakor se sliši zanimivo, se ne mo- 
remo iti urejanja v slogu Simsov. Lastna arhitektura 
ni mogoča, saj je oblika pripravljena vnaprej, slog pa 
en sam. Izmišljujemo si samo okoli prizidkov, ki so 
lahko orožarna, laboratorij, knjižnica, topla greda ... 
Tudi notranji dizajn poteka skozi spisek predpriprav- 
ljene opreme, ki sodi na vnaprej določeno mesto. La- 
stni detajli so edinole orožja v vitrinah, zasajene rožice 
in trofeje uplenjenih zveri. 

Kljub neznatnemu vplivu in premočrtni izvedbi ves 
projekt terja znaten vložek tako sredstev kot časa. Za 
zidanje potrebuješ krepko petmestno kvoto goldinar- 
jev, najbolj zoprno pa je ubadanje z materialom, saj je 
treba na kup vlačiti les, kamen, železo in glino ter ko- 
vati žeblje, pante in ključavnice. To je bolj mukotrp- 
no, kot se čuje, tudi zavoljo ne najboljšega vmesnika. 
Neumno je, da moraš imeti materiale in sestavine v 
žepu, čeprav bi lahko igra upoštevala vso imovino, 
spravljeno po hišnih kredencah. Tako zlagaš nakra- 
deno robo v rumplkamre po celi bajti, nakar moraš 
iskati, kam si spravil nek eksotičen amulet ali troljo 
mast. 

Po dolgih urah si naposled lastiš velikansko bajturino, 
babo ali deca, dvoje frocev, psa, kure in kravo ter na- 
jetega hišnega pomočnika, furmana in barda. A od 
vsega naštetega nimaš popolnoma nič. Smisla, globi- 
ne ali nagrade v furanju domačije namreč ni. Skyrim 
ni MMO, da bi se lahko s svojo palačo bahal pred 
ostalimi, zato je vse skupaj samo sebi namen. Pet 
evrov in deset ur je bolj priporočljivo nameniti svojim 
bližnjim iz mesa in kosti. 

Čeprav z Dragonbornom dobiš kveste vseh kalibrov, tudi takih, ki ne zah- 
tevajo prenašanja predmetov in nasilja, je zujabevni del duhamoren. 


štva, niti ne nata 
o odložiti na olice. 

biometriki se je začelo široko govoriti 

ob padcu dvojčkov, saj so ZDA tedaj 

uveljavile zahtevo po biometričnih po- 

tnih listih. Čeprav je izraz nekam zloho- 

ten, je to v praksi pomenilo le, da hoče- 
jo razen tvoje slike imeti prstni odtis. Kunštni izraz 
namreč ne pomeni nič drugega kot identifikacijo člo- 
veka na podlagi neke njegove telesne značilnosti. 
Prepoznava obraza, šarenice ali očesnega ozadja, 
odtis ustnic oziroma prstnih blazinic, analiza DNK - 
vse to so biometrične metode. 


Ste to res vi? 


Dokazovanje istovetnosti osebe je večna težava, saj 
je dostikrat treba dokazati razliko med pravo osebo in 
prevarantom. Zato so nekdaj plemiči s sabo nosili ro- 
dovnike in poverilna pisma ter kazali materina zna- 
menja, rimski cesarji so svoje podobe kovali na de- 
nar, danes pa notarji overjajo pristnost podpisov. 
Potomci rodovnikov nas še vedno spremljajo. Na 
osebni izkaznici, potnem listu in vozniškem dovolje- 
nju so zapisani naši osebni podatki, ki jih spremlja fo- 
tografija. Tako lahko uradna oseba preveri, ali smo ti- 
sti, za kogar se predstavljamo. Toda dokumente je 
moč ponarediti, včasih celo zelo enostavno. Zagotovo 
se med bralci najde kak, ki je v tujo mesečno vozov- 
nico stlačil svojo sliko in se vozil zastonj. Pomemb- 
nejši kot je papir, bolj se ga splača ponarediti - a s 
tem narastejo stroški. Zato ideja, da bi se človek 
predstavil z lastnim telesom, ni privlečena za lase. 
Kleč je v izvedbi. 


Prijem je star, kajti že v renesansi so pričeli z antropo- 
metrijo, merjenjem delov telesa, kar je botrovalo ve- 
čidel napačnemu sklepanju o fizičnih in psihičnih 
lastnostih. Višek so te metode dosegle s kvazivedo 
frenologijo. Ta je na podlagi vzboklinic in vdolbinic na 
glavi ter njenega obsega določala ne le značaj člove- 
ka, marveč njegovo nagnjenost h kriminalu. Kljub te- 
mu, da je šlo za nesmisel, so s tem zakoličili področje, 
ki ga danes obvladuje biometrika. Dokazovanje isto- 
vetnosti je vedno najbolj zanimalo forenzične strokov- 
njake, tudi zaradi njihovega poklicnega ponosa, da 
spravijo za zapahe nedvomnega krivca. 

Preboj so možje postave dosegli ravno s prstnimi od- 
tisi. Četudi so nekaj o njih vedeli že v starem veku, saj 
je že Hamurabi zahteval, da jih vzamejo aretiranim 
osebam, na Kitajskem pa so veljali kot podpis, jih je 
Evropa zanemarjala skoraj do začetka 18. stoletja, ko 
so se pojavile prve raziskave na to temo. Minilo je še 
skoraj sto let, da so jih za svoje vzeli varuhi zakona in 
reda. Prvi, ki je začel voditi kartoteko zločincev s 
prstnimi odtisi, je bil argentinski policist in antropolog 
Juan Vučetič, hrvaški priseljenec v Buenos Airesu. 


Kaj me loči od ostalih? 


Biometrika se torej ukvarja z deli telesa, ki so neki 
osebi lastni in jih nima nihče drug. Le na ta način je 
mogoča nedvoumna prepoznava. Ob tem pa mora 
biti metoda neinvazivna, hitra in poceni. Test člove- 
kovega genskega zapisa je recimo dolgotrajen in drag 
ter ne more ločiti med enojajčnimi dvojčki. Slednja 
imata različne prstne odtise. 


BIOMETRIKA 


Nekoč je bilo prepoznavanje naših telesnih 
značilnosti domena vohunskih filmov, zdaj 

neopazno postaja del vsakdana. Ouattro 
ugotavlja, koliko je izpostavljanje njegovega 
korpusa čitalnikom uporabno, kaj mu nudi z 
varnostnega vidika in kdo lahko vse to vidi. 


Moderna doba je prinesla računalnike in z njimi so 
postali zanimivi prej zanemarjani deli telesa. Edin- 
stven zapis imajo šarenica, mrežnica in ustnice. Ne- 
kateri trdijo, da ima vsak človek lastni električni po- 
tencial, ki ga je moč natančno izmeriti. Spet drugi pri- 
segajo na obrazne poteze, ki jih prepoznava zmogljivo 
programje. Kako deluje v praksi, smo lahko videli na 
Facebooku, ko je aplikacija samodejno predlagala 
označbe na fotografijah in s tem razburila evropske 
informacijske pooblaščence. Kriminalistična stroka 
gre tako daleč, da na podlagi višine in tipa postave 
določene osebe na posnetku z visoko verjetnostjo 
trdi, da gre za obtoženca, četudi ima obraz zakrit ali 
obrnjen vstran. Seveda tak posnetek ni odločilen, lah- 
ko pa posredno prispeva k izgradnji podobe. 


Filmski vlomilci 


Če odštejemo odtise novorojenčkovih stopal, je prvo 
srečanje z biometriko skoraj za vsakogar hollywood- 
ska fikcija. Če mora junak nekaj opraviti v štabu glav- 
nega zlobneža, ima le-ta ponavadi vesoljske varno- 
stne metode, ki vključujejo vsaj en biometrični način 
identifikacije. Mahanje s kartico pred senzorjem in 
tipkanje kode sta plebejska. Laser, ki se sprehodi po 
roki ali očesu, glasovne aktivacije, hologramske po- 
dobe ali celo kapljica krvi - to je kul. Predvsem pa da- 
je izgovor junakom, da uporabljajo neverjetne rešitve, 
kako zaščito zaobiti. Od posebnih leč, ki si jih dajo v 
očesa, visokotehnoloških rokavic, na katere so z nad- 
skrivno metodo naparjeni odtisi, do napravic, ki mo- 
dulirajo glas. 


Biometrični potni listi v praksi pomenijo, da kon- 
trole na letališčih zahtevajo še tvoje prste. Nato 
odčitek primerjajo s podatki, zapisanimi v dotič- 
nem osebnem dokumentu. 


Take načrte so si risali frenologi in na njih natanč- 
no razčlenjevali, kako določena bunka ali jamica 
vpliva na človekov značaj. Slo je za podoben na- 
teg, kot je danes bioresonanca. 

Iskanje obrazov na fotografijah poteka na podlagi 
nezahtevnega algoritma, zato ga danes premore 
skoraj vsaka naprava s kamero. Pripisati obraz 
pravemu človeku je bolj komplicirano. 

PRSTNI ODTIS 


Ko govorimo o biometrični identifikaciji, zveči- 
ne mislimo na prstni odtis, ki je najbolj razšir- 
jena, najbolje razdelana in najbolj poceni meto- 
da. Podoba grebenov in žlebov na naših prstih 
nastane že v maternici in se ne spremeni do 
smrti. Doslej še niso našli dveh oseb, ki bi ime- 
li vsaj en enak prstni odtis, celo enojajčni dvoj- 
čki ne. Genski zapis nas namreč ne opiše tako 
do zadnje podrobnosti, kot menijo nekateri; 
marsikaj je rezultat naključja. Kromosomi se ne 
spuščajo v podrobnosti, kot so kapilare, na- 
tančna razporeditev melanina v koži in očesu 
ter prstni odtisi. Le povedo, da morajo biti, 
dočim jih končna izvedba ne zanima. 


V domačem okolju s prenosniki in ključavnica- 
mi uporabljamo majhne ploske ali linijske op- 
tične čitalnike z zahtevano ločljivostjo petsto pik 
na palec. To je dovolj, da zajamejo vso površino 
prstne blazinice z vsemi izraženimi grebeni. Po- 
skenirana slika gre v bazo, nakar jo stroj pri- 
merja z 'živim' odtisom. Ta nastane, ko za prija- 
vo po čitalniku potegnemo prst ali ga pritisne- 
mo obenj. 

Optiko lahko prevaramo že s sliko. Zato so 
boljši skenerji kapacitativni ali radijski, najdejo 
pa se celo taki, ki so občutljivi na razliko v priti- 
sku med grebenom in dolino. Cena je ustrezno 
višja, zato jih uporabljajo v varnostno bolj kri- 
tičnih objektih. 


Za forenzike tovrstne metode niso dovolj dobre. 
Iskanje po bazi ne poteka tako, da bi računalo 
vrtelo odtise, dokler ne bi našlo ustreznega, kot 
vidimo na televiziji. Namesto tega preverjajo 
značilne loke, zanke, zasuke in ostale značilnos- 
ti, ki jim pravijo minucije. Teh je na vsakem od- 
tisu na desetine, strokovnjak pa mora določiti 
njihov položaj, usmerjenost in korelacijo z dru- 
gimi minucijami. Šele na podlagi tega določi, ali 
odtis pripada neki osebi. Razlog je banalen: po- 
poln odtis prsta najdejo redko, te podrobnosti 
pa omogočajo, da istovetnost dokažejo z del- 
nim. Še posebej to pride v poštev, kadar je bla- 
zinica prsta poškodovana. Nekdaj so si vlomilci 
odtise celo brusili. Razloga sta bila dva: nepre- 
poznavnost in večja občutljivost blazinic, kar se 
je pri odpiranju sefov svojčas poznalo. 

GLEJ OBRAZEK BLED 


Prepoznavanje obrazov je trenutno vroča tema, 
kar se kaže v tem, da ga uporablja Android od 
različice 4 dalje. Vendar velja ločiti med zazna- 
vanjem (face detection) in prepoznavanjem (fa- 
ce recognition). Zaznavanje, ki ga obvladajo di- 
gitalni fotoaparati in spletne kamere, je precej 
enostavno. Računalnik na sliki pošče nekaj refe- 
renčnih točk (oči, konica nosu, ustni kotički), ki 
jim lahko tudi sledi. Ta trik programje izrablja za 
raznovrstne učinke, od sledenja obrazu do lep- 
ljenja smešnih dodatkov, kot so mustače, pirat- 
ske preveze in klobučki. Enak princip uporablja 
Facebook, ko ti na fotki samodejno poišče frise 
in predlaga, da označiš prijatelja. 

Vendarle je prepoznavanje prepuščeno tebi, saj 
je dosti bolj komplicirano. Profesionalne rešitve, 
ki so za biometriko edine primerne, skušajo za- 
jeti trirazsežno podobo. Na njej merijo razdaljo 
med očmi, privihanost ušes, razmerja med po- 
sameznimi obraznimi potezami — skratka, pre- 
poznavanje spet sloni na podrobnostih. Pro- 
gramja ne zmotijo nova frizura, brki ali sveža 
brazgotina. Temu primerno je tovrstna oprema 
draga in procesorsko zahtevna, zato je v svojem 
telefonu še nekaj časa ne pričakujte. 

Iz firbca smo povprašali Nacionalni forenzični 
laboratorij, kako je s prepoznavo obrazov pri 
nas, ker nas je zanimalo, ali je moč iz posnetka 
videokamere razločiti zločinca. Povedali so 
nam, da se s tem sploh ne ukvarjajo. Slovenija 
ni Las Vegas! 


Niso pa vsi tako dobro opremljeni ali inteligentni. Bolj 
akcijsko usmerjeni imajo raje neposredne pristope, ki 
vključujejo trganje okončin ali vsaj prstov, rezanje 
očes in podobne nadlegovalne metode. Za glasovno 
aktivacijo zadošča diktafon, ki so ga sunili tajnici, v 
kamero pa podržijo fotoaparat ali po novem iphone. 
Ob tem se vprašaš, v čem je smisel tovrstnih zaščit, 
saj jih lahko premagaš tako s silo kot s pametjo. To- 
da naprave je moč tako enostavno pretentati le v fil- 
mih, v resničnosti ne gre tako zlahka. Čeprav še ved- 
no bolj, kot bi si preganjavični želeli ... 


Kakšen nateg! 


Čitalnike prstnih odtisov najdemo na ključavnicah, v 
registratorjih prisotnosti in prenosnikih. V tujini so na 
klop na računalnike. Cena ni pretirana, saj si lahko 
dom s prstom odklepaš za manj kot dvesto evrov. 

A kako učinkovita je taka rešitev? Znana razbijalca 
mitov Adam in Jamie sta v pičlih desetih minutah od- 
prla tako ključavnico in to kar na štiri vse bolj enosta- 
vne načine. Poleg tega zna biti tak sistem nepraktičen, 
kajti skenerji so občutljivi na mraz in vlažnost kože. S 
premrlimi ali suhimi prsti uspešnost prepoznavanja 
lahko konkretno pade. Ni zabavno ostati sredi zime z 
ritjo na mrzlem, ker se vrata ne odpro. 

OČI SO OGLEDALO DUŠE 


Tako v fikciji kot v praksi velja slikanje očesa za 
eno najbolj naprednih metod prepoznave. Zmot- 
no pa velja, da ob tem nastane fotografija očes- 
nega ozadja. Čeprav nekateri sistemi delujejo po 
tem principu, so za vsakdanjo rabo neuporabni. 
Za dobro sliko je namreč treba v oko kaniti ka- 
pljico atropina, ki zenico razširi. Kot so to nekoč 
počele Rimljanke. Ki so potem oslepele. 


Sodobni sistemi temeljijo na slikanju šarenice. 
Ne le, da imamo ljudje oči različnih barv, kar je 
posledica količine naloženega melanina v njej. 
Sama celična struktura tvori samosvoj vzorec! 
Zato prepoznava deluje tudi pri albinih, odpove 
pa, če ima oseba preveč pigmenta, kakor tudi v 
redkih medicinskih primerih, ko človek šarenice 
nima. Podobna težava nastane, če nekdo bole- 
ha za sivo ali zeleno mreno. Ker pa sta to prven- 
stveno bolezni starostnikov, v delovnem okolju 
problemov s tem nimajo. 

Tudi kamera, ki rabi temu namenu, ne uporablja 
enakega tipala kot običajni fotkiči. Za prepozna- 
vo najpomembnejši del je skrit v infrardečem 
območju, zato mora senzor zajemati še kaj več 
kot le vidno svetlobo. Na podlagi visokokontra- 
stne infrardeče slike računalnik prepozna robo- 
ve, poišče pa tudi veke in trepalnice. Razlog več, 
da rezanje očesa odpade. Tudi šarenica ima mi- 
nucije, celo več, kot jih najdemo na prstih. 


AOptix InSight Enrollment Cilent 


Slično je s prepoznavanjem obraza. 'Face unlock', ki 
ga je prinesel Android 4, ni zaman naveden kot nič 
kaj varna metoda odklepanja telefona ali tablice. Ne 
glede na to, da ga najprej učiš vse svoje obrazne gri- 
mase, čezenj prideš s fotko na zaslonu drugega tele- 
fona. Kak 'prijatelj' bo hitro izrabil priložnost, ko greš 
v gostilni odtočit, na tak način odklenil telefon in na- 
enkrat boš na Facebooku flambojanten homo. 

Glasovna aktivacija? Ne nucaš drugega kot telefon. 
To je razlog, da je ne uporablja praktično nihče. Delu- 
je edino slikanje šarenice, ki jo uporablja ameriška 
vojska na Bližnjem vzhodu. Le da oni to počno s pre- 
nosnimi napravami za v roko in bi bržda opazili, da 
jim nekdo moli izpuljeno oko, nataknjeno na handžar. 
S tem odpravijo drugo največjo slabost vseh metod: 


Takole navdušen je bil mythbuster Adam Savage, 
ko mu je pred petimi leti uspelo pretentati baje 
najboljšo biometrično ključavnico. Uporabil je na 
papir natisnjen odtis! 


dokajšnjo nezmožost razpoznavanja živega od nežive- 
ga. Kup podjetij vlaga velike denarje v to, ali skenira- 
jo živ kos telesa, odtrgan prst ali celo odlitek. Toda do 
konkretne in poceni elektronske rešitve še niso prišla. 
Največja slabost pa je človek sam. Ne da bi se zave- 
dali, svoje podatke puščamo povsod. Kar pomislite, 
koliko stvari ste danes prijeli v roke. Vsaj delen prstni 
odtis je na domala sleherni povšini in po MacGyverje- 
vo lahko do njega pride vsak s kosom selotejpa in 
ščepcem grafitnega prahu. 


Ni varna, je pa koristna 


Ko slišiš za vse te slabosti, upravičeno podvomiš v 
smiselnost odčitavanja telesnih značilnosti. A finta je 
v tem, da jih dopolniš s kako drugo preprosto meto- 
do, recimo kodo PIN. Biometrika tedaj postane 'upo- 
rabniško ime' oziroma 'bančna kartica', dočim ne- 
pridiprav za zlorabo potrebuje 'geslo', ki ga ne bo do- 
bil tako zlahka. Taka naveza je varnejša od magnetne 
kartice ali kartice s čipom RFID. Obstajajo celo siste- 
mi, ki podpirajo trojno ali četverno zaščito v poljubnih 
kombinacijah. 

Kot pravijo v slovenskem podjetju Špica - njihov od- 
delek Time 6 Space je eno največjih imen v naši regi- 
ji za registracijo delovnega časa -, je poglavitna pred- 
nost biometrike v tem, da prsta človek ne pozabi. Za- 
posleni redno puščajo vnemar ključe in kartice za do- 
stop, jih razmagnetijo ali drugače uničijo, kar pov- 
zroča delo in stroške. Tako pa potegneš prst, vpišeš 
kodo in duri se odpro. Sistemi podpirajo več zapisov 
za enega uporabnika (ponavadi vseh deset prstov) in 
če vtikaš parklje, kamor jih ne bi smel, imaš še zme- 
rom na voljo devet rezerv. 

Čitalniki so praviloma povezani z večjim računalniš- 
kim sistemom, kar da številne nove možnosti. Reci- 
mo, da nekomu odpreš vrata na daljavo ali dobrega 
prijatelja dodaš na seznam tistih, ki imajo dostop v 


Sistemi ki za identifikacijo zahtevajo dvojni vnos 
(poleg prstnega odtisa še kodo PIN), ponujajo vi- 
soko stopnjo varnosti za ugodno ceno. 


tvoje prostore. Ko greš na počitnice, je skrb, ali ti je 
vrnil ključ, s tem odveč. Kot sem omenil, sodobni te- 
lefon tipično že zna prepoznavati frise, ki si mu jih 
vstavil v spomin, kar napravi označevanje kolegov na 
fotkah z zadnjega druženja nadvse brzinsko. Nakar bo 
fon slike naložil na splet in obvestil označence, naj se 
pridejo pogledat. 

Ja, biometrika je lahko hudo priročna, saj namesto 
tebe brž opravi delo, za katerega bi porabil nekaj ur. 
Četudi včasih z nadvse smešnimi rezultati, ko najde 
obraze na kolenih. 


Kako poskrbeti za prepoznavo ljudi v državi, kjer 
večina nima dokumentov, niti ni pismena? Ame- 
riška vojska se je zatekla k prenosnim skenerjem 
šarenice. Baje delujejo super. 


Ko te pozna ves internet 


Seveda velja opozoriti, da si vsak ne želi svojih pod- 
vigov dati na ogled širni javnosti. Zato je 'taganje' 
osebkov vroča tema, zlasti ker se programje občasno 
zmoti in obrazu pripiše napačno ime, nakar ima lahko 
kdo zaradi tega konkretne težave. Facebook je svojo 
storitev za evropske uporabnike na zahtevo irskega 
informacijskega pooblaščenca kratkomalo onemo- 
gočil. Ne toliko zaradi redkih zmot, marveč zavoljo 
varovanja zasebnosti, na katerega tod damo precej. 
Večina uporabnikov ima namreč dokaj odprte profile 
in praktično nič vpliva na objave drugih ljudi. Kaj sto- 
riti v primeru, ko te v javnem albumu označi popoln 
neznanec in tvoj šef vidi, da ne ležiš z vročino v poste- 
lji) Nevede ti je prizadejal konkretno škodo, četudi si 
kriv sam, češ, kaj si pa lagal. 

Podobno bi lahko opisal nedolžno situacijo ali šel v ab- 
surd, da si lahko nekdo na podlagi tujih fotk z lahkoto 
sestavi tvoj vsakdanjik. Nenazadnje imamo tehnologi- 
jo, s katero bi vse nadzorne kamere v bankah, na ben- 
cinskih črpalkah in ostalih krajih z videonadzorom 
brez težav prepoznavale osebe, ki vandrajo tam okrog. 
Policajem bi se kar milo storilo, ko bi ob posnetku 

Google moraš prepoznavanja obrazov naučiti roč- 
no, podatki pa se med uporabniki ne delijo. Zato 
tudi niso bili deležni kritik varuhov zasebnosti. 

PREPOZNAVANJE ŽIVOSTI 


Čitalniki imajo kar dosti preglavic z ugotavlja- 
njem, ali jim v presojo molimo pravi prst, oko ali 
drug del telesa. No, čitalnik šarenice ali očesne- 
ga ozadja sploh ne pride v stik s telesom. Torej 
odpadejo vse metode, ki slonijo na dotiku. K 
sreči se človeška zenica po smrti maksimalno 
razširi, kar šarenico napravi praktično neberlji- 
vo, dočim se žilice na očesnem ozadju, ki ga 
prebira 'retina scan', izpraznijo. Za nameček do- 
stikrat pride do izliva krvi v očesno votlino, kar 
čitanje onemogoči. Metoda iz Angelov in demo- 
nov torej ne bo delovala. 


Pri prstnih odtisih se naprave dotaknemo, ven- 
dar merjenje temperature ni primerno, ker je 
razpon prevelik. Blazinice so običajno izposta- 
vljene zunanjim vplivom in se ohladijo tudi pod 
sobno temperaturo. Nadalje umetnega ali mrt- 
vega prsta ni problem segreti. Vdelava termo- 
metra v radijski skener ni mogoča, ker ta prste 
segreva že sam po sebi. Dodatna elektronika, ki 
bi potrjevala pulz, prevodnost ali vlago, pa 
zvečine zmoti primarno tipalo. Navsezadnje lah- 
ko goljuf prilepi kopijo odtisa na lasten prst, 
kajne? 

Kako rešijo ta problem? Enostavno. Kjer je tovr- 
stna varnost nujna, zaposlijo varnostnika. Za 
določene naloge so celo najbolj butasti človeko- 
vi možgani primernejši kot vsa silna elektronika. 


osumljenca dobili njegove osebne podatke. Zato smo 
v zakonodajo vnesli varovalko, ki se ji reče pravica do 
zasebnosti, in imamo informacijske pooblaščence, kot 
je trenutno Nataša Pirc Musar. Znana je po tem, da ni 
dovolila izvoza podatkov za Google Stret View iz Slo- 
venije, če obrazov ne bi zabrisali že pri nas. Kljub pra- 
vilnosti odločitve je bila deležna plazu kritik. 
Dejansko nas pred orwellijansko državo ščiti država 
sama. To si velja zapomniti in ne dopustiti, da bi nam 
to pravico odvzeli. Kajti sami dostikrat niti pomislimo 
ne, da za sabo nenehno puščamo konkretne sledi, in- 
ternet pa si zapomni vse. V svetu, kjer ima vsakdo s 
sabo kamero, smo vsi postali tajni agenti. Naprave 
nam pri tem ne le pomagajo, marveč nas celo spod- 
bujajo. Hkrati pa ne vemo, za koga vohunimo, posebej 
ko podatke z ostalimi delimo prostovoljno. Pomisliti 
velja, kaj želimo deliti s kom, ne samo lajkati vse- 
vprek. 

Za namene avtomobilske industrije je začel leta 1961 v ZDA delovati prvi industrijski robot. 
Število robotov, ki se dandanes uporabljajo v industriji, tako avtomobilski, prehrambeni in 
drugih, je od takrat naraslo na približno 1.200.000. Ker roboti vedno bolj nadomeščajo 
človeka pri napornih, zdravju škodljivih in monotonih opravilih, smo se študentje robotike s 
Fakultete za elektrotehniko tudi letos odločili, da z dogodkom Dnevi industrijske robotike, 
predstavimo to vejo znanosti širši množici radovednežev. Dogodek bo potekal v tednu med 
25. in 29. marcem, udeležba na njem pa je brezplačna. 


URNIK 

V ponedeljek 25.3.2013 popoldne bodo na sporedu 
predavanja fakultetnih in vabljenih strokovnjakov s 
področja osnov robotike in robotike v avtomobilski in- 
dustriji, katere razvoj nam bo predstavil strokovnjak iz 
novomeškega Revoza. Prav tako boste lahko prisluhnili 
dvema predstavitvama s Foruma inovacij, in sicer o am- 
fibijskem letalu in o inteligentnem sistemu industrijske 
razsvetljave. 

V torek, sredo in četrtek bo potekalo 8 različnih delavnic 
na industrijskih robotih. Popoldnevi bodo namenjeni 
razvijanju aplikacij v manjših skupinah. Na želeno de- 
lavnico se lahko prijavite na naši spletni strani 
www.dnevirobotike.si. Za udeležbo na delavnici 
predznanje ni potrebno, saj vam bomo člani ekipe 
DIR2013 razložili vse, kar boste morali vedeti za 
uspešno vodenje robota. Če pa se v vodenju robota ne bi 
radi preizkusili sami, nas lahko vseeno obiščete in si 
ogledate robote pri delu. 

V petek se nam boste lahko pridružili na ekskurziji v av- 
tomatizirani slovenski podjetji Odelo in Gorenje. 

APLIKACIJE 

Kakor vsako leto se bomo tudi letos potrudili, 
da bodo aplikacije čim bolj zanimive, atrak- 
tivne in hkrati poučne. 

Lansko leto je peka palačink z dvema robo- 
toma navdušila množico obiskovalcev, zato 
smo se letos odločili za novo aplikacijo iz 
sveta gostinstva, in sicer bomo predstavili 
robota natakarja, ki vam bo postregel s ko- 
zarcem pijače. Lahko si boste tudi ogledali 
izredno hitrega delta robota, ki bo s pomočjo 
stolpca LED diod ustvaril svetlobno zaveso, s 
katero bo izpisal poljubno črko, ali pa z glas- 
ovnimi ukazi vodili mobilnega robota po 
prostoru. Če pa ste bolj tekmovalne narave, 
se boste lahko pomerili v metih na koš z 
našim robotom košarkašem ali odigrali par- 
tijo šaha proti robotu šahistu 

Vsekakor smo prepričani, da se bo za vsakega 
našlo nekaj zanimivega, zato nikakor ne za- 
mudite priložnosti izvedeti nekaj novega o 
robotih in se hkrati zabavati z njimi. 


TESTISI 


PERGONALNI 
GLEDALNIK 


HIML-lE 


Še pred kratkim je bilo Sonyjevo naglavno kuka- 
lo moč preizkusiti le na sejmih, zdaj pa je nena- 


vadna priprava že na policah. 


kacigo 


z veseljem vzame za en krog, a jo nato boleče- 
ga čela brez pretiranega obžalovanja tudi vrne. 


otični izdelek tokijske fabrike je HMD. Krati- 

ca pomeni Head-Mounted Display oziroma 

naglavno prikazovalo in ne gre za čelado za 

navidezno resničnost nalik staremu VFXUu ali 

prihajajočemu oculus riftu. Nima namreč ni- 
kakršnega nadzornega sistema v smislu nagibanja 
in obračanja. Z njim le pasivno gledaš tisto, zaradi 
česar rad ždiš na fotelju in zreš v TV. Prvenstveno je 
naprava namenjena filmom in igram, mogoče pa je 
spremljati tudi televizijski program, saj jo pripneš na 
katerikoli HDMI-vir. Trendom primerno dvojec sred- 
njevisokojasnih zaslončkov omogoča stereoskopijo, 
se pravi prikazovanje dveh zamaknjenih prizorov, kar 
možgane prepriča v občutek globine. Displejčka ima- 
ta diagonalo vsega 1,8 centimetra (0,7 palca), toda 
ker sta neposredno pred očmi, poskrbita za kinema- 
tografsko vidno polje, slično sedenju poldrugi meter 
od 80-colarja. Hotnica slehernega multimedijskega 
uživalca in uživača? 


Skok iz stvarnosti 


Tehnologija OLED poskrbi, da je podoba barvita in je 
črn rob na večini blu-rayastih filmov res črn ter zato 
neviden. Čeprav bi bila slika komot večja, je veliko- 
zaslonski občutek dober in tretja razsežnost zadovolji- 
va. Za razliko od televizorjev, ki so za 3D-namene 
premajhni celo pri 60 palcih, ti z oprtanim HMZjem iz- 
strelki in tentakli štrlijo ter frlijo v obraz, kot se spodo- 


bi. Vzdušje je zlasti carsko v prvoosebnih špilih. Raz- 
ločljivost je resda le 720p in piksli so opazni, vendar 
je dvoekranska naveza zaslužna za svetlo, trdno ste- 
reoskopijo v polni ločljivosti. Pasivna (polarizacijska) 
TV-očala namreč število pikslov razpolovijo, dočim je 
dogajanje pri aktivni (shuttering) tehnologiji rahlo 
temnejše, utripajoče in zna povzročati glavobole. 

Za zvok skrbijo priložene slušalke za v uhlje, ki so za 
silo v redu, avdiofil pa jih ne bo blagoslovil. A ker ima 
naglavna enota navaden 3,5-milimetrski vtič, je mo- 
goče uporabiti druge membranice, celo školjkaste. V 
vsakem primeru je obkrožujoči zvok presenetljivo do- 
bro zblefiran. 

Namestitev naprave je netežavna in nastavitve so 
preproste. Za predvajanje 3D-BDjev je kajpak potre- 
ben ustrezen sukalnik ali playstation 3. Vendar ume 
zadeva samodejno prikazovati prepolovljena načina 
side-by-side in top-and-bottom. Zato se da pogledati 
vseh sort globinski material, od fotk, posnetih s ste- 
reoskopskimi fotoaparati, telefoni in 3DSom, prek 
filnačkov z YouTuba do pičlega 3D-televizijskega pro- 
grama. 

Namembnost naprave je jasna: izklop okolja in karse- 
da veren pobeg v drugi svet. Recimo ko zavoljo otro- 
čadi ne moreš bolščati v zombije na ekranu v dnevni 
sobi ali ko bi rad v polni bajti nemoteno nabijal igre ali 
ko se ti zahoče doma filmofilsko oziroma igrofilsko 
uživati v velesliki. V takih situacijah se naglavna in- 
štalacija do neke mere obnese. 


Headset HMZ-T2 priklopiš na playstation 3 
in dela iz prve. Lahko sukaš 3D-tilme, na- 
bijaš kakih petdeset stereoskopskih iger, 
kot so Crysis 2, Gran Turismo 5 in Unchar- P 
ted 3, si ogleduješ side-by-side stereo- MW 
skopske posnetke ali pa 3D odmisliš in ve- 
lezaslonsko spremljaš navadno vsebino. 
Deluje tudi s stereoskopskimi igrami na 
xboxu 360, kot je Batman: Arkham City. 

z 


Zaradi futuristične oblike in modre lučke si s Sony- 
jevo pripravo na glavi videti kot Geordi La Forge. 
Dasi lepe slike, dobrega 3Dja in finega vzdušja ne 
gre očitati, onegaj ni za vsako glavo in denarnico. 


Skregano s fengšujem, 
glavo in tošlom 


Ključen minus HMZja je kratkomalo nepraktičnost. 
Fotografiji, ki spremljata članek, sta privlačni, vendar 
skrivata kablovje. Onegaj namreč ni brezžičen, niti ne 
akumulatorski, in tudi ni neposredno pripet na vir. 
Vmes je procesorska komponenta velikosti set-top 
boxa, ki zahteva lastno napajanje, nakar po dolgi 
špagi pošilja signale in elektrone v headset. Vanj pri- 
ključiš slušalke, kar pomeni dodatno žičevje (pred- 
hodni model T1 je imel slušalke vdelane, kar pa tudi 
ni bilo v redu). Skratka, štirje novi kabli in ena škatla 
v že tako preveliki množici obojega. 

Drugi del nepriročnosti je ždenje naprave na betici. 
Glede na predhodnico so jo olajšali na 330 gramov, 
naredili držalne trakove bolj prilagodljive in izboljšali 
čelno oporo. A plastični tujek ostaja pretežak, neer- 
gonomski in neprimeren za marsikatero glavo. Zaradi 
teže spredaj ti začne slejkoprej pritiskati na nos in po 
dveurni rabi sem imel na njem škrlatni črti, pa še flek 
na čelu. 

Vse to bi vzel v zakup, če bi izdelek stal 200 evrov. A 
cena HMZ-T2 znaša jurja evrov. To je za plastično 
igračo, ki jo uporabljaš le izjemoma, preveč. Zlasti 
ker ni jamstva, da bodo tvoje oči zadovoljne. Očala 
so ovira, dioptrije ni moč nastavljati in tudi nekateri 
nečoravi preizkuševalci niso našli ustreznega položaja 
zaslončkov za jasno sliko. Razumem, da gre za bu- 
tični eksperiment, a za tak znesek bi moral biti onegaj 
prijaznejši do betic in brez vrvic. Ter opremljen z gi- 
balnimi senzorji, da bi se igralci lahko obračali po na- 
videznih kabinah. Nenazadnje je podpora za PC polo- 
vična. Računalo prepozna prikazovalo kot enozaslon- 
sko in 3D je posledično za polovico manj podroben 
kot na konzoli. 


Čelada asocialnosti 


Če je HMZ le tipanje trga ali pa bodo tovrstni okularji v 
kratkem doživeli preporod, ne vem. Pred desetletjema 
so podobni izdelki klavrno propadli, a danes je tehno- 
logija zrela in podpore oziroma vsebine je dovolj. Tako 
pripravo bi recimo rade volje uporabljal na avionu. 
Domača raba pa se mi ne zdi posrečena. Z njo na gla- 
vi se namreč znajdeš v samotnem tunelu. Ne zvok, ne 
vidna zaznava okolice sicer nista nepredušna, toda 
vseeno si za ograjo od stvarnosti. Nekdo te lahko po- 
kliče ali potreplja, ampak ko obrneš glavo, imaš doga- 
janje še vedno pred očmi. Na kraju se celo sam sebi 
zdiš kot kak futuristični odvisnik. Varuška s temle na 
čebru zatorej ni pametno biti. Odtujenosti in življenja v 
navideznih deželah pa je že tako ali tako preveč. 

PHILIPS ORIGINAL RADIO 


eta 1955 je Philips predstavil radijski sprejemnik 
|e 254, ki je v naslednjem desetletju postal 

ikonski kos evropske gospodinjske tehnike. Ba- 
bice in dedki se zaobljene lesene šatulje z dvema veli- 
kima gumboma in petimi pritiskali na sredini gotovo 
spomnijo. Če že ni bilo pri hiši phillete, so imeli vsaj 
kakega od mnogih klonov. Amsterdamci so zdaj le- 
gendo obudili s sodobnim radiem (s)ličnega retro vi- 
deza, a nekam nedomiselnega imena. Mar bi obdržali 
izvirno ime! 
Original radio je leseno-aluminijasta škatla, ki kaže 
uro, lovi FM-postaje in predvaja glasbo z zataknjene- 
ga ipoda ali iphona, ki ju obenem polni. Naprednosti 
ne poseduje nikakršne, saj ne pozna brezžičnih nave- 


Tole je philetta, eden najbolj popularnih radijskih 
sprejemnikov izpred petdesetih let. Bogve, zakaj 
Philips sedaj ni uporabil izvirnega imena. 


zav v smislu modrega zoba, Airplaya in internetnih 
kanalov. Zlasti slednje se mi zdi dandanašnji precejš- 
nja hiba. Aparat ume le sinhronizirati uro s telefonom 
in si shraniti pol ducata postaj. Za nekaj dodatnih mu- 
zicirnih in prikazovalnih funkcij pa moremo na mobili- 
jo namestiti Philipsov program HomeStudio. Bera 
zmožnosti je za 200 evrov precej pičla, vendar ceno 
do neke mere upravičujejo edinstveno oblikovanje, 
kakovostna izdelava ter presenetljivo dober zvok. 
Kdor je zadovoljen s tem, kar naprava zna, in mu ni 
žal denarja, bo dobil izvrsten in opazen kos tehnike. 
Zaradi enostavne rabe bi ga lahko priporočil tistim v 
tretjem življenjskem obdobju, dasi dvomim, da so cilj- 
na publika. 

Škoda, da se Philips odpoveduje zabavni elektroniki in 
in se osredotoča le na male gospodinjske onegaje ter 
aparate za osebno nego. Ne samo Stara celina, mar- 


Original radio paše povsod, v navadno, moderno 
ali starinsko sobo. Izbirati je mogoče med drap 
barvo, lesenim vzorcem in živo rudečo. lpad nanj 
ne paše, le ipod nano, touch in iphone 


več ves svet bo izgubil inovativnega in dizajnerskega 
proizvajalca s stoletno tradicijo. Blagovna znamka bo 
sicer živela naprej, a ugledu ne bosta kos ne kitajski 
TP Vision, kamor so šli televizorji, ne japonski Funai, 
kateremu so Nizozemci prodali avdio in video odde- 
lek. Ravno original radio je eden takih izdelkov, ki jih 
je lahko udejanjil le stari Philips. 

Obstaja še miniaturna inačica originalnega radia, ki 
se zgleduje po manjši philetti. Njeno mesto je nočna 
omarica, kjer rabi kot budilka, tranzistor, polnilo in 
predvajalo glasbe z iphona. Postaj si ne zapomni in tu- 
di usklajuje alarmov z mobilnikom. Obregnem se še 
ob displej, ki bi se lahko ponoči samodejno zatemnil, 
saj se ga ročno da. Čeprav je mini lušten modni doda- 
tek v posrečenih starodobnih barvah, kot sta rjava in 
bleda sinja, ga 100-evrska etiketa naredi za jako drag 
telefonski polnilnik. LordFebo 


Mini je radio / budilka / iphone podstavek za v spal- 
nico. Kot večji bratec sprejme iphone in ipod touch 
ter nano, ipada pa ne. Oba modela sta lahko bodisi 
s starim 30-pinskim priključkom, bodisi z lightnin- 
gom. Nenavadno, da niso raje priložili adapterja. 

LordFebo naredi luping z aeroplanom, izskoči, odpre padalo, si natakne smučke, prista- 


e spomine 
Vo soda ože otok 

ne na zasneženi pečini, trikrat saltne, zajaha bicikel, odkolesari niz brdo, pade v tolmun, 
odvesla čez brzice, se zravsa z medvedom, sede na motor, pobere štoparko in izvede 
no hand kunilingus. Za nejeverne tomažke in lasten arhiv ima ves čas na glavi kamero. 


den od mnogih novih razredov za- 
bavne elektronike so tako imenova- 
ne akcijske kamere. Gre za minia- 
turne zajemalnike videa, namenje- 
ne aktivnemu življenjskemu slogu 
oziroma prvoosebnemu snemanju adrenalinskih tre- 
nutkov. Reklamni filmčki ponavadi prikazujejo skraj- 
ne podvige, kot so turno smučanje, padalstvo, jezde- 
nje valov in kolesarstvo čez drn in strn. Vendar ni 
pogoj za uporabo, da si norec tipa Travis Pastrana, 
Kelly Slater ali Shaun White. Kamerice so namreč 
uporabne tudi pri manj vratolomnem, čisto rekrea- 
tivnem športanju. 
Ker so pri večini takih udejstvovanj roke zasedene, so 
ti onegaji pripravljeni na brezročno snemanje. To 
omogoča cela vrsta nastavkov. Bodisi v kompletu, 
bodisi kot dodatke je mogoče dobiti elastične trakove 
za čelado, zapestje ali prsi, univerzalne prilimke za 
smuči in deske, objemke za okvir koles, priseske za 
na avto in še kaj. Okoliščinam rabe primerno je 
vmesnik poenostavljen na par velikih, rokavicam pri- 
jaznih gumbov. Odsotnost predoglednega zaslona in 
klasičnih menijev sicer naredi rokovanje, zlasti nasta- 
vljanje, prejšnjetisočletno. A to je pač cena za pere- 
sno lahkost. Mimogrede, proizvajalci pogosto navaja- 
jo zavajajočo gramaturo, kajti tistih 80 ali 90 gramov 


pomeni neto težo brez ohišja. Le-to je praviloma priv- 
zeto, tako zaradi odpornosti na vodo in umazanijo kot 
zaradi pritrditve. 

Nadalje je samoumeven poudarjeno širokokoten ob- 
jektiv, ki seže tja do 180 stopinj. Da snemanje ni po- 
vsem na slepo, so vse boljše izvedenke povezljive z 
mobilnikom, ki nato deluje za predogled in nadzor. 
Zadnji rod vseh športnih kamer je privzeto 1080p, pri 
čemer zmore visoko število sličic na sekundo. To je 
pomembno za ustvarjanje počasnih posnetkov. Upo- 
rabljan kodek je praktično brez izjeme MPEG-4. Se- 
veda umejo napravice fotografirati, tako rafalno kot 
samodejno na daljše intervale. 


Copro heroa3 


Kalifornijska firma GoPro, ki izdeluje športne zajemal- 
ke hero, je najbolj proslavljeno ime področja. Zadnja 
generacija nosi številko tri, ponuja pa trojico na zunaj 
enakih modelov, ki so od dvojke vidno shujšali. Novi 
junački so veliki kot malce večje škatlice za vžigalice, 
a se jih v goli obliki pravzaprav ne uporablja. Nepre- 
dušno plastično ohišje, ki zdrži 60-metrsko globino, ni 
namenjeno le potapljanju, marveč je to privzeta šatu- 
lja s čuda nastavki. Pri tem je šipca na ohišju vrhun- 
ska in za razliko od predhodnikove ne pači posnetka. 

Herojčki se med sabo ne ločijo, saj barvne oznake 
ne pomenijo zares barve izdelka. Potapljači bodo 
pozdravili ohišje, ki pride v kompletu. Ne samo za- 
radi vodotesnosti, temveč zato, ker ima vrhunsko 
lečo za jasno gledanje. Poleg je nekaj najbolj os- 
novnih pritrditev, recimo nalepke. Z njimi namesti- 
mo kamero na ravno podlago, kot je smučka, surf 
ali čelada, in patent dejansko drži. Za odstranitev 
ni dovolj puljenje, marveč je treba lepilo segreti. 
Za čeladne elastike in prsne, geštelne ter prisesne 
nastavke je treba odšteti od 20 do 45 EUR. Možno 
je dobiti tudi barvne filtre, zaslonček in zunanji 
akumulator. Daljinec pride le ob profesionalni črni 
izvedenki. Najbolj priporočljiv model je silver. 

Hiba oklepa pa je zadušen zvok. Kdor stavi nanj, ima 
tri možnosti dokupa: naluknjana zadnja vratca, nado- 
mestno držalo za golo kamero kamero ali / in zunanji 
mikrofon. Vsak heroj shranjuje na microSD in pose- 
duje brezžičnost, USB za pretakanje posnetkov in 
elektronov ter izhod mini-HDMI. 


V pestri ponudbi dodatkov je dvojno ohišje za ste- 
reoskopsko snemanje. Pri združevanju slik na ra- 
zlične načine pomaga zastonjski GoProjev pro- 
gramček CineForm Studio. 


Kronska izvedenka je black edition za 450 evrov, ki 
se diči z najbolj kakovostno stekleno optiko, 12-me- 
gapikselnim tipalom in najhitrejšim procesorjem. V 
načinu 1080p zajema do 60 sličic na sekundo,v 720p 
pa 120. Obstaja še razločljivost 4K, vendar je to bolj 
marketinška postavka, saj video pri 15 fps ni ravno 
uporaben. Črna edicija je obenem edina, ki omogoča 
fotkanje med snemanjem videa in ima priložen dalji- 
nec. Ta dodatek z velikima knofoma, ki ga ločeno 
tržijo za žafranastih sto evričev, pride še kako prav. 
Kamero je resda mogoče prožiti s telefonom, vendar 
to na jadralni deski, motorju ali snowboardu ni opcija. 
Bela verzija (250 evrov) je s petimi megapiksli, 
1080p/30 in brez izravnave beline osnovna, dočim je 
srebrna varianta (350 evrov) nekje vmes. Video zaje- 
ma v 1080p/30 ali 720p/60, fotografije so 11-mega- 
pičične in more narediti rafal desetih na sekundo. 
Kljub temu, da je black najbogatejši nakup, njegov 
rezultat za slehernika ni optimalen. To je profesional- 
na naprava, ki zapisuje neobdelano, surovo slikovje, 
namenjeno naknadni obdelavi. Videu ostrine in jasno- 
sti ni očitati, a barve oziroma kontrasti ne zadovoljijo. 
Profijev, ki te parametre usklajujejo naknadno, to ne 
moti, dočim bo navadnež bolj vesel takojšnjih to- 
plejših in kontrastnejših posnetkov, ki jih nudi silver. 
In še nekaj nagne tehtnico v prid slednje: baterijska 
vzdržljivost. Black edition namreč sprazni akumula- 
torček po dvajsetih minutah, kar je razlog za večino 
pritožb. Baje proizvajalec išče rešitev. 


OOPro 
- 


CR zto/y/w 


Ko namontiraš kamero na čelado ali na vilico mo- 
torja, je fino videti skozi njeno oko. To omogoča 
programček za androide in ifone. Na žalost pa soft- 
ver še ne zna povleči posnetkov, kaj šele pretakati 
videa v živo. 

Baterijska šlamastika daje misliti, da je GoPro hitel s 
splovitvijo izdelka. Zelo verjetno je kriv neoptimiziran 
in na več področjih nedodelan softver. Ta med dru- 
gim slabo umirja sliko, kar je najbolj zaznavno pri 
snemanju z balance, dela nekajsekundi zamik pri gle- 
danju žive slike na telefonu in ne omogoča prenosa 
posnetkov po wi-fiju. Danes, ko je treba dosežke in 
občutke instantno deliti s svetom, je to precejšnja hi- 
ba. Proizvajalec obljublja, da bo vse to urejeno v spo- 
mladanski nadgraditvi. 


Sonu HDR-ASIS5 


GoPro je kot Red Bull. Bili so pionirji področja in ufu- 
rali so se v adrenalinsko sceno. Če se skače, drvi, leti 
in dela drugačne norčije, sta blagovni znamki gotovo 
poleg. A tekmeci, dasi z manj dejavnim marketingom 
in posledično slabšo prepoznavnostjo, niso za v sme- 
ti. Na žalost pa je ponudba športnih kamer v Sloveni- 
ji pičla. V inozemstvu priljubljeni tulčasti contour«2, 
ki vključuje laserski merek in GPS, pri nas nima urad- 
nega uvoznika. Prav tako ne JVCjev adixxion, edini z 
zaslonom. Poleg občasnih kitajskih cenenk je osam- 
ljen tekmec GoProju Sony s prvim tovrstnim izdel- 
kom, modelom neposrečenega imena HDR-AS15. Ta 
cika na srednji razred, zaradi česar tekmuje s srebr- 
nim herojem. 


Sony ga je s prvo akcijsko kamero pobiksal z okor- 
nim vmesnikom, ki za razliko od herojev ne do- 
pušča vseh operacij z ohišjem, marveč ga je potre- 
bno sneti. Tudi 2MP-fotografije so za današnje 
standarde betežne. Drži pa baterija orenk dlje. 


Kamerica ima odlično optiko in video 1080p/30 je v 
določenih pogojih celo privlačnejši od tekmeca. Pred- 
vsem pomaga boljši antitresni algoritem (pri vklopu 
se vidni kot s 170 zmanjša na 120 stopinj), prekaša 
pa ga še v počasnem posnetku 720p/120, ki ga na 
nasprotnem bregu zmore le vrhunski hero3 black. 
AS15 pride prav tako v vodotesnem ohišju, ki zdrži 
pritisk 60 metrov globine, a bolje prepušča zvok. 
Mnogokdo bo čislal standarden navoj za stojala in po- 
dolgovato obliko naprave, ki je bolj pripravna za 
montažo ob glavi. Nadalje je bolje izvedena brezžična 
povezljivost. Gledanje na mobilniku je skorajda brez 
zamika in pozdrava vreden je prenos zajetega mate- 
riala s programom PlayMemories Mobile. Predvsem 
pa baterija zdrži opazno dlje, celo več ur uporabe. 
AS15 stane privlačnih 300 evrov, kar je manj od tek- 
meca. Toda sony na izust ni bolj priporočljiv. Hero3 
silver edition shranjuje v naprednežem ljubi surovi za- 
pis in je pod črto bolj profesionalen, tako pri izdelavi 
kot v rokovanju. Tudi dodatne opreme je neprimerno 
več. Sonyjevko dodatno kazijo nerodnejši vmesnik, 
zanikrna 2-megapikselna ločljivost fotk in premajhna 
leča na ohišju, zaradi katere je slika zlasti pod vodo 
popačena in zamegljena. 

Noben model zato ni popoln. Nekomu več šteje čuda 
GoProjevih nastavkov, kolesar bo vesel Sonyjevega 
stabilizatorja, potapljaču je edina izbira hero, nekdo 
četrti išče daljšo baterijsko avtonomnost. 

Video za 
Vsakogar? 


Na kopnem obe srednjerazredni kameri, pa še kaka 
tretja, delata torej približno enakovredne posnetke, 
opazno jasnejše, gladkejše in podrobnejše od mobil- 
nikov. A preden greš na vrat na nos kupit takle sicer 
simpatičen onegaj, moraš vedeti, da sta vsebina in 
naknadna dodelava tisti, ki štejeta na koncu dneva, 
ne tehnične specifikacije. Zajemanje in postprodukcija 
pa nikakor nista enostavni opravili. 

Snemanje je umetnost, ki zahteva predpriprave, iz- 
kušnje in poskušanje. Znabiti se bodo naslednji izleti 
iz brezskrbnega aktivnega uživanja spremenili v celo- 
dnevno ukvarjanje s tehniko, s čimer pokvariš izkuš- 
njo tako sebi kot družbi. Nikar ne misli, da bodo pos- 
netki tako vzdušni in nori, kot je bilo dogajanje v res- 
nici. Promocijski video je zajet iz mnogih zornih kotov 
in profesionalno zmontiran. V praksi pa četrturni 
filmček tresočega spusta z biciklom ni prav nič priv- 
lačen. Lahko celo narediš dvojni salto, ampak iz prve 
osebe ni pravega občutka. Sam bi v takem primeru 
raje videl, da me nekdo posname od 'zunaj'. Seveda 
ne pravim, da se ne da, in navsezadnje so te kamere 
pripravne za marsikatero priložnost, od dirkanja z go- 
karti prek avtomatičnega zaporednega fotkanja na 
hribovski turi do montiranja otroku na kolo. A vseeno 
povem, da Nitro Circus iz prve ne bo ratal. 

Moj drugi pomislek velja za kamere vobče. Ljudje jih 
kupujejo, ker se jim zdi, da jih je dobro imeti pri hiši, in 
nekaj časa snemajo vsako pasjo procesijo, šolsko 
predstavo ter izlet. A video terja veliko naknadnega 
truda in časa. Večina se niti s fotkami ne ukvarja, 
marveč jih kopiči neobdelane in neurejene. Podobno 
je z lastniki akcijskih kamer. Na disku imajo neprečiš- 
čene gigabajte posnetkov s kolesarskih, smučarskih, 
potapljaških in kdo ve še kakšnih avantur, ki kao ča- 
kajo na boljše čase. Teh pa v resnici nikoli ne bo. Ta- 
kih filmčkov se ne ljubi gledati niti avtorju, kamoli dru- 
gim. Težava je po mojem tudi, da ni dobrih enostavnih 
programov za video. Oziroma vsaj ne razširjenih in 
poznanih. Na macu je iMovie, medtem ko je okenski 
Movie Maker slab. Zraven nobene od kamer pa ne do- 
biš nikakršnega editorja s prgiščem osnovnih funkcij. 


Ampak če se greš takele podvige in imaš voljo, ta- 
lent ter Premiere ali FinalCut, je športna kamerica 
obvezna! Morda raje dve. YouTube se šibi od pos- 
netkov, med katerimi je tudi nekaj slovenskih ek- 
stremnih športnikov, potapljačev in motoristov. 


ratos ni več najbolj ihtavi junak v 
igrah, kajti šampionski pas mu je 
prevzel padli polbog Asura iz Asu- 
ra's Wrath. Kar pa ne pomeni, da 
se bo odpovedal maščevanju. Ah, kje pa! 
Če po God of War 3, kjer je špartanski bo- 
jevnik naposled zavdal prebivalcem Olim- 
pa, z glavo skozi zid ni mogel nikamor na- 
prej, je pač šel - nazaj. 
Pred vse ostale dele umeščeni Ascension 
pove, kako se Kratos osvobodi prisege, ki 
jo je dal bogu vojne Aresu. V zameno za 
bojni triumf se zaveže njegovi službi, ven- 
dar za to plača neznansko ceno v obliki 
smrti svoje žene in hčere pod lastno roko. 
Nakar ugotovi, da je itak le orodje v Areso- 
vih rokah, s katerim skuša ta razboriti 
Olimpčan vreči Zevsa. Vojščak, odet v beli 
pepel zaradi svoje zoglenele družine in z re- 
zili na verigah, vžganih v podlakta, se odlo- 
či, da ne bo kmet na šahovnici. Toda Ares 
nadenj pošlje tri strašanske furije, ki se jih 
mora 'duh iz Šparte' odkrižati. Kot pri vsa- 
kem snemanju s križa bo špricala kri, usta 
pa bodo izpuščala krike bolečine. 


Kmalt bog, zdaj-se'ne 


Tretjeosebna sekljalka se otvori veličastno, 
s Kratosom, ki po templjih na nebu jaga 
eno od furij, pri čemer sreča najprej velike- 
ga zobatca in nato orjaškega krempljarja. 
Oba ugonobi s kombinacijo standardnega 
opletanja s ketnama in pritiskanja gumbov 
v skladu z navodili na zaslonu, ki botruje 
epsko filmskemu razčefuku. Špartanec se 
vihti po zraku, reže tipalke, para vratove, 
lomi čekane, nasaja na drogove in drobi 
okolico. Grafična lajdra v tebi bo kljub ob- 
časno migetajočim sencam in nekam vlaž- 
no plastičnemu videzu marsikatere površi- 
ne zadovoljna. 

A veličastni raztur iz trojke, ko se proti 
Olimpu vzpenjajo titani, je na aktualni ge- 
neraciji konzol težko preseči. Zato v studiu 
Santa Monica tega niso zares poskušali. 
Čeprav je začetek razbijaški, po kakih de- 
setih urah pa te na koncu čaka resnično vi- 
harna destrukcija, je igra zvečine relativno 
umirjena. Poudarek so namreč vrnili na 
dobre stare arenske obračune, kjer Krato- 
sa naskoči regiment sovragov in je od tvo- 
jih prstničnih spretnosti odvisno, ali bo ven 
prišel v trugi ali ne. 

Piko na i pristavi občutek osamljenosti, do- 
mala izgubljenosti na orjaških stopnjah, s 
čimer me je izdelek spomnil na enico. Ni- 
voji so premočrtni z rahlimi ovinki za skriv- 
nosti (znane skrinje z Meduzinimi očesi, 
Pegazovimi peresi in dodatnimi dušami), 


si mučeništvo prisluži 
s klanjem spak in nedolžnih. 

statični in velikokrat prazni. Medtem ko je 
GoW3 poudarjal stalno dogajanje, ima As- 
cension dosti meditativnih pasaž, kjer se 
kamera potegne nazaj in je Kratos videti 
kot mravljinec. Recimo na zajetnih kovin- 
skih kačah, ki potujejo nad brezdanjimi 
prepadi, ali v nedrjih gori podobnega kipa, 
ob katerem bi onemel celo Kolos z Rodo- 
sa. Ko se pogled oddalji med fajtom, nisi 
vesel, a vtis drobnosti ostaja. Tu še nisi le- 
gendarni antiheroj, ki vihti olimpska orožja 
in Heliosovo glavo, marveč si praktično na 
začetku morilske poti. 


"Bojuješ se kot 
Atenčan!" 


Tudi zato je treba v boj vložiti nekoliko več 
truda in taktike kot v trojki. V tem pogledu 
se Ascension vrača h koreninam s PS2, 
zlasti k enici, kjer si taval po neznanskih 
templjih in stiskal zobe v neenakih bitkah s 
trumami tečnob. Začuda se nate ne sprav- 
ljajo razpizdeni zavarovalniški agenti, tem- 
več kozlovski vojščaki, sitna hroščad in ki- 
klopi. Kmalu pa srečaš nore slone, druge 
Špartance, coprnice, gorgone in druge ba- 
jeslovne nakaze. 

Finta je ta, da tvoji verigi, ki ju nadgrajuješ 
z mrtvim vzetimi dušami, nista brutalno 
močni. Sicer ju je moč sproti modificirati s 
štirimi elementi - Zevsovo elektriko, Pozej- 
donovim ledom, Aresovim ognjem in Ha- 
dovo smrtnjaško energijo. Vendar to ne za- 
dostuje, da bi tancal tak morilski ples kot v 
GoW3. Že na težavnosti normal, ki ji sledi- 
ta hard in titan, boš moral sčasoma fino 
študirati vzorce capinov, mnogo blokirati 
(če se da, odbojno s stiskom gumba tik 
pred zadetkom) in se še več izmikati z de- 
sno gobico. 

Pomagaš si lahko s plebejskimi orožji, ki 
jih pobiraš ali odvzemaš sitnežem in so 
začasna. Mahaš lahko s sabljo, lučaš sulice 
ali se skriješ za ščit. Niso blazna pridobitev, 
a če jih pobereš, jih boš gotovo pridoma 
uporabil. Boj takisto plemenitijo ubadanje s 
skorajda pokončanimi zverinami. Ko je re- 
cimo gorgona tako izčrpana, da se ji nad 
betico izriše rdeč simbol, jo pograbiš, na- 
kar jo začneš neugnano zabadati s hitros- 
tnim drkanjem gumba. Vmes se poša 
obrne in ti z upočasnitvijo da vedeti, da te 
bo napadla, tedaj pa se moraš izmakniti. 
Spomni na Infinity Blade, čeprav je tajming 
odpustljiv in smer izmika ni bistvena. 

Za uspešnost si nagrajen z nadbrutalnost- 
jo. Škrlat brizga, ko paraš spake na dvoje, 
jim odpiraš trebuhe, da ven mezijo čreva, 
in jim režeš lobanje, da razkriješ utripajoče 
možgane. Pa joške gledaš, nakar njihove 
lastnice pritisneš na gobec, da se ti v glavi 
kljub mogočni orkestralni glasbi zavrti tista 
Prodigyjeva 'Smack my bitch up'. 


2% 


nu je vsaj enako, če ne še bolj 
po Z, ci db 3 z ža y 


Tu RAGE OF AH 
To usoN pit SNE 


K. 
K 
Ve 
> 
o pa 
<< —- 
i 
h 


4: š V; 
Včasih joje-dobro podurhati, da zajameš sapo. Vendar smrti niso kritične, ( 
saj je nadzornih točk obilo. Nekatere so razporejene med šefovskimi boji. 


% Ko z igro.opraviš, odkleneš titansko težavnost 


| in new game«. V slednji lahko uporabiš nabra- 
ne predmete, ki ti pošteno olajšajo igranje. 


X V skladu s tradicijo je nagote precej. Se pa oblikovalci poigrajo s hotnica- 


mi, ki niso več to, kar so bile. Kratos se namreč stalno ubada z iluzijami. V 


Ko šefa raniš z navadnimi in čarobnimi napadi ter razjarjenostjo (rage), 
nastopi pokončanje. Na straneh ekrana se tedaj prižigajo OTE-navodila. 

SKOK IN MISEL 


Če v God of War nisi padel šele s trojko, boš verjetno vesel še dveh sta- 
rih prijemov. Eno je dobršna merica ploščadenja, ki je delno rutinsko, 
delno pa ne, ko moraš recimo v sekundi ali dveh v zraku sprožiti kavelj 
za oprijem vroče točke oziroma s Kratosom, lastnikom najbolj 
smešnega dvojnega skoka v igrah, prečkati rušeče se kamenje. Slednje 
je povezano z drugim elementom: miselnimi orehi. Teh je več kot v tret- 
jem delu in so zahtevnejši, s čimer se niz vrača k prvotni zasnovi. V pra- 
vilnih zaporedjih moraš obračati velikanske strojne mehanizme, sem ter 
tja pehati podstavke, dvigati in spuščati platforme, metati neprijatelje na 
ogenj, da se dvigne pod, pravočasno dosegati sobane in slično. Pri tem 
sta ti v pomoč novi sposobnosti: drugi jaz, ki namesto tebe drži ročice 
in obtežuje plošče v tleh, in amulet, ki potiska časa naprej in nazaj, s 
čimer recimo obnavljaš tla in jih rušiš. S tem sicer le previjaš filmčke 
naprej in nazaj na vnaprej določenih, jasno označenih mestih. Pa vendar 
so sive celice nekajkrat luštno izzvane. 


PODROBNEJE 0 MASAKRU 


Kombinacije z verigama ostajajo take, kot smo jih vajeni, a treba je ve- 
deti, kdaj je pravi trenutek, da svobodno zaplešeta. Sovragom namreč z 
večino udarcev ne prekineš akcij, se pravi, da ne gredo v hit stun. Zato 
žreš škodo, čeprav mlatiš kot utrgan. Po svoje je zato še teže uspeti kot 
v preciznih sekljačinah tipa MGS Revengeance in DmC Devil May Cry, 
saj mimogrede pretiravaš in te nataknejo na raženj. Okej, na normal še 
vedno niti ne, razen čisto na koncu, v 28. poglavju, kjer špil udari po mi- 
zi z neprekinjenim zaporedjem bitk. Te od tebe zahtevajo, da veš, kaj 
počneš. Na hard in titan pa gotovo, kajti po par zadetkih si pokojni, mo- 
rebitnih napitkov za zdravje pa ni. Moraš si ga pridobiti z uboji do- 
ločenih kanalj ali ga najti v skrinjah. Znajdeš se tudi ujet med (dobesed- 
no) dvema ognjema, na vrtljivem kolesu, ki ima na robu požare, med 
stenami, na katerih so šprice ... Ne, Ascension ni tako filmski, da bi pri 
tem pozabil na svojo interaktivnost, kot recimo nova Lara. Izziv absolut- 
no je, bolj kot v GOW3. 


NOVOST: VEČIGRALSTVO! 


Multiplayer v sekljačinah ni pogost. Ti bom povedal, zakaj. Zato, ker so 
enoigralske plati tovrstnih iger režirane, večigralske pa ne. Ko samota- 
riš, napadalci lepo gosposko postavajo okoli, namesto da bi vsi navalili 
nate, in imajo svoje vzorce, ki jih naštudiraš. Nepuščavništvo je druga 
pesem. Tu vsak zavdaja vsakomur in je zmeda takoj pri roki, kakor smo 
videli v nedavnem Anarchy Reigns, pa tudi v starem Capcomovem Po- 
wer Stonu. 

S slednjim se spogleduje Ascensionov spletni multi (razdeljenega za- 
slona ni), ki je deloma sodelovalen, deloma pa tekmovalen. Co-op se 
lahko greš v dvoje, ko čistiš areno zaporednih valov sovražnikov, ali so- 
deluješ z drugimi v dveh kompetitivnih načinih. To sta lov na zastavo, ki 
bo nedvomno najmanj obiskan, in osrednji "team favor of the gods'. (Na 
razpolago je tudi solistična inačica.) Tu se dve ekipi s po štirimi člani na 
srednje velikih stopnjah pomerita v nabiranju točk, ki v glavnem pridejo 
od osvajanja con, nastavljanja pasti in pobijanja tekmecev. Dogajanje je 
nekoliko počasnejše kot v kampanji, udejstvovanje pa je olajšano z bar- 
vami nasprotnika glede na akcij. Rdečica pomeni neubranljiv udarec, 
belina neranljivost in modrina okrevanje. Sistem je hitro razumljiv, saj 
lahni napadi premagajo močne, ki porazijo prestrezanje, ki nadvlada 
lahne napade. Seveda ne škodi grafična privlačnost razpadajočih trupel 
in špricajoče krvi. 

A zvezda ni ne masaker, ne nekratosovski liki, ki pripadajo enemu od 
štirih bogov in imajo s tem različne sposobnosti (bojevnik: neposredni 
napad, coprnik: območni učinek ...) ter pridobivajo izkušnje in opremo, 
marveč prizorišča. Ponekod se obrača ogromna kocka, ki razgibava bo- 
jevanje, drugod iz ozadja preži kiklop Polifem, ki ga zmagovalno moštvo 
pokonča s čarobno sulico kot posledico uspešnega udejstvovanja. 

Ne zdi se mi, da je v multiju kaka posebna globina, in dvomim, da bo na 
dolgi rok obdržal večino udejstvovalcev. Je pa zabaven in mu — mislim, 
da zaradi pametne omejitve števila igralcev — uspe, da kljub boju od bli- 
zu ne razpade v kaos v slogu Anarchy Reigns. Soliden dodatek seriji, za 
katerega predvidevam, da ga bodo obdržali v naslednjem Bogu vojne. 
Oba veva, da ta bo. 

Darilo fanu 


Je pa res, da Kratos tokrat ni vsevdilj raz- 
kurjen. Šur, v boju je divji in okruten, toda 
v sekvencah nima stalno izraza besa. Do- 
stikrat je videti le, kot bi pogoltnil pekoč 
čili. Ni se še naveličal olimpskih manipula- 
cij in je v razmišljujoče-obžalovalnem mo- 
dusu. Pri tem nas zača e skuša prisiliti, 
da bi se nam jeznoritež smilil, temveč jas- 
no pove, kako je zajebal in kaj ga je pripra- 
vilo do tega, da kasneje neprestano potre- 
buje persen. Daleč od literarne vrednosti, 
seveda, pa vendar fabula izzveni simpa- 
tično, zlasti za ljubitelje serije. 

Tem bo hkrati jasno, zakaj so liki iz mitolo- 
gije tako obskurni, recimo Hekatonhejri, 
velikanski storoki sinovi Gaje in Urana, ki 
bistveno presegajo ljudsko poznavanje sta- 
rogrškega. Hja, zato, ker so ostalo porabili 
v kronološko poznejših epizodah! Škoda 
pa, da pripoved tako močno skače sem in 
tja po času. Sem prepričan, da bi se jo da- 
lo izpeljati bolj elegantno. 

Tako kot še par gradnikov. Skakanje zna 
biti koj tankovskega Kratosa in insta- 


death trenutkov težaško, dričanja nizbrdo 
je absolutno preveč in boju manjka nekoli- 
ko fines, saj sovražniki niso občutljivi na ta 
ali oni element. Domala vseeno je, ali na 
primer ognjence mlatiš z ledom, štromom 
ali plamenečimi verigami, kar je spregle- 
dana priložnost za globino. Pa splošnih 
inovacij ni kaj dosti, izvzemši večigralstvo, 
ki je za serijo GoW deviško in o katerem 
razglabljam na levi. Občutek že videnega 
je definitivno prisoten, kar po petih delih 
(1, 2, Chains of Olympus, 3, Ghost of Spar- 
ta) ni nič čudnega. 

Sumim, da'je to'nalašč, kajti Povzpetje, 
osnovi ni namenjeno novim igralcem. 

te je boljša vstopna točka spektakularni; 
mastni God of War 3. Ascension je vsebin. 
sko obilno, dobro izdelano praznovanje iz- 
ročila, storjeno za ljubitelje, ki bodo ne- 
dvomno veseli vrnitve v alternativno staro- 
grško realnost. Tisto, kjer je Arhimed nor 
izumitelj/ki dela petdeset štukov visoke ki- 
pe na parni pogon, božanstva na Olimpu 
pa žrejo lastne otroke in se pehajo za ob- 
last. Kot v knjigah, samo bolj nazorno kr- 
vavo. Po Kratosovo. 


nee 


Hitro dojemljivo večigralstvo se odvija na srednje velikih prizoriščih. 


Tam nisi utesnjen, hkrati pa nadzorovanje con terja moštveni napor. 

| Ko ugledaš kiklopa, veš, da ga boš lahko sčasoma zajahal in z njim fi- 
no premlatil okoliške tečnobe. Lahko bi se spomnili kake nove rabe. 


"m 


sed, 
ph ME 
cjišee Roma <0 
use S TOMOVE, 


4 9 FOR UGHTATTAČK 
(5 rom HKAVI-ATTACK 


sa 


ni 


IGROVJE 


RAZŠJRJE 


DmC Devil May Cry, prejšnji mesec ugodno ocenjeni re- 
boot kultne japanske sekljaške serije izpod prstov zahod- 
nih avtorjev Ninja Theory, je dobil dve razširitvi. Sneti se 
ne more upreti vonju sveže krvi, ki kaplja z meča. 


- MC je februarja dobil oceno 77, kar 
pomeni solidno pobijalko v hlamud- 
" račah prenovljenega Danteja. Vem, 
/. da to ni vsesplošno mnenje, a serijo 

spremljam predolgo, da bi se pustil 
omajati dežurnim hejterjem, ki so fasali epilepsijo že 
ob novi frizuri. Saga pa se nadaljuje skozi DLC. 


Bloody Palace 


No, KONČNO. Več kot mesec dni je trajalo, da smo 
dobili dolpotegljivi dodatek Bloody Palace, ki doda 
ločeno bojevalno areno s sto in enim nivojem. Razši- 
ritev je brezplačna, a če mene vprašate, bi morala bi- 
ti na voljo ob začetku v inačici na ploščku. Kakorkoli, 
kot Dante se znajdeš na ploskem, ne ravno velikem 
območju, kamor špil sipa raznoliko sestavljene valo- 
ve nasprotnikov. Ti se jih trudiš poklati čimveč na 
čimlepši način, da dobiš visoke ocene, s katerimi se 
nato postavljaš na spletni lestvici. Takisto je važen 
čas, ki sproti pojema in ga dobivaš z masakrom. Vsa- 
ke toliko pa se preseliš pred šefa, ki si sledijo v ena- 
kem zaporedju kot v osnovni igri. 

Ta inačica Krvave palače ni za odmet, a bi lahko bila 
dosti boljša in gotovo ne preseže one v DMC4. Izbire 
težavnosti ni in tista, ki so jo nastavili avtorji, je precej 
nizka, tako da je veliko obračunov pretirano rutinskih. 
Prav tako moraš vedno od začetka, kar mi ni všeč - 
lahko bi imel opcijo nadaljevati z rezultatsko kaznijo 
ali skočiti na štart. Tudi arena bi se lahko bolj spremi- 
njala, ne da si le občasno deležen alternativnih prije- 
mov, kot je boj, obrnjen na glavo. Ocene špilu zaradi 
Bloody Palaca definitivno ne bi dvignil. 


avi p 


z m » k. ] 
alači nabiraš tudi sredstva za nadgradnje, 
kar je kul, saj po enem skozihodu nimaš vsega odklenjenega. 


Vergil's Downfall 


Deset evrov stane ta prva uradna razširitev, ki jo je 
moč kupiti le na spletu (Playstation Store, Xbox Live, 
Steam). Prinaša igranje z Vergilovim bratom Dante- 
jem in se nadaljuje takoj po tistem, ko slednji popuši 
v finalnem obračunu na kraju DmCja. Ranjeni Vergil 
nato pade v duhamorno dimenzijo, ki po vsem sodeč 
obstaja v njegovi glavi. Spomni na Dantejeve nivoje, 
kjer si dosti skakal po nad prepadi visečih skalah, jih 
vlačil k sebi in švigal med modrimi ključnimi točkami, 
le da ima manj grafičnih čudovitosti. Isto kot burazer 
počne Vergil. Njegovo ploščadenje je kanec težje, 
med drugim zavoljo izginjajočih opor, ki jih je treba 
streljati, da se prikažejo. Tudi drugače je postopek 
dosti enak kot v osnovni igri: premikaš se naprej, sto- 
paš v portale, oprezaš za skrivnostmi, kot so duše 
umrlih v zidovih, in se v večjih prostorih bojuješ. 

Za moj okus je poskakovanja preveč, tako kot naži- 
ranja z zgodbo, ki ni prav posrečena. Osredotoča se 
na to, kako sovraštvo Vergila tako prevzema, da po- 
staja res odljuden in ves demonski, a v končni fazi so 
razkritja medla. Povrhu vmesne sekvence niso več 
animirano filmske, temveč so narejene v obliki cene- 
nih, zatikajočih se stripkov. Res sem si želel še več 
fajta, kajti v oziru slednjega je Downfall uspeh. Vergi- 
lov bojni slog je drugačen od Dantejevega, saj nima 
pištol, marveč luča spiritualna rezila, oborožen pa je s 
katano. Njeni zamahi so lahko vnovič srednje močni, 
počasno močni (demonski) ali hitro lahni (angelski), 
toda kombinacije so narejene tako, da Vergil med za- 
mahi dela pavze. Te so kot nalašč, da se odločaš, ali 
boš verigo nadaljeval ali pa boš uporabil izmik, ki ne 

gre le vstran, marveč tudi v zrak in nazaj na tla. Za 
nameček ima nov devil trigger, ki je s svojimi par 
možnostmi, kot so v krogu vrteči se meči in zrcalna 
slika sebe, boljši od Dantejevega dviganja barabinov 
v luft. Takisto kot v temeljni igri vlagaš izkušnje v no- 
ve veščine. Še vedno pa ni zaklepanja tarč, kar ob- 
časno botruje nevšečnostim pri jemanju na muho. 
Nekaterim se bo Vergilov 'ustavljalni' slog zdel manj 
tekoč in s tem slabši od Dantejevega. A sam sem bil 
navdušen nad slogom, možnostmi in taktičnostjo. Sle- 
dnjo posebej terja prgišče novih sovražnikov, med nji- 
mi iz ptičev sestavljen grdavž, ki v drugi fazi postane 
neobčutljiv za lučalna rezila in ga ne moreš potegniti k 
sebi, niti se prenesti k njemu (obe slednji Dantejevi 
sposobnosti Vergil obdrži). Vdelan je še nov, štirinožni 
šef Imprisoner, ki pa ni ravno občudovanja vreden. 
Vročica narašča skozi težavnosti, ki znova sežejo do 
heaven or hell, tako da povod za vnovično igranje go- 
tovo je. Štiri ure, kolikor nekako potrebuješ za šest 
misij, lahko zato brž krepko nabreknejo. Je pa res, da 
je med boji preveč skakanja, ki je v novem skozihodu 
nadvse moteče, in da je velika sfaljenost nezmožnost 
rabe Vergila v Bloody Palacu. To bi lahko uredili s po- 
pravkom. Naj. 


Vergil pri enoročnih zamahih z mečem 
— pozira huje kot tipčki iz animejev, držeč 
7 za nožnico in resno strmeč v daljavo. 


jj - Novi ptičoidni nasprotnik je dobro pogruntan. Res pa je, 
s EE da je občasno že kar nekoliko preveč dvobojev z letečneži. 


marec 2013 


KONZOLEC 


ko sebe kot kamerade, okostnjaški 
lordi nosijo težke ščite, štirinožne pod- 
ganice grozijo, da te bodo preplavile ... 
Veliko sovražnikov ima različne izve- 
denke, nekateri pa še barvno kodirane 
verzije, ki jih poškoduješ le z angelski- 
mi oziroma hudičevskimi orožji. Bolj 
kot naštudiraš gibanje v prostoru, iz- 
mike, ki nadomeščajo blokiranje, in 
napade, laže preživiš. Tudi srečanja s 
kakimi petimi šefi, ki impresionirajo z 
velikostjo in rjovenjem ter ne nažirajo s 
sekvencami GTE, čeprav so njihovi 
vzorci upokojenski. 


Za prave moške? 


Ampak vedeti je treba, da je glavno 
vodilo svežega DmCja dostopnost, 
čemur je borba podrejena. Dasiravno ji 
ne manjka adrenalina in zabavnosti, j 
opaziti manj nepopustljivega vztraja- 
nja na preciznosti vsakega giba, kot j 
bilo za serijo značilno. Odklenljive 
višje težavnosti remiksajo valove in 
povečajo poškodbe, toda masakri so 
bolj kaotični in manj čistunsko taktični 
kot popred. Med drugim zaradi odsot- 
nosti zaklepanja cilja (lock on). Avto- 
matsko targetiranje večinoma deluje 
in kamera ne povzroča toliko pregla- 
vic. Toda ko si v položaju, kjer te po- 
konča en sam udarec, je pogubna vsa- 
ka sistemska napaka. V splošnem je 
za raznolik kombo opazno laže dobiti 
visoko oceno in legendarne range SSS, 
magari z izkoriščanjem enostavnega 
preklica potez s skokom (jump can- 
celling). 

K nekoliko večji zmedi prispeva dej- 
stvo, da zdaj ni več stilov, ki so v trojki 
razmejevali, česa si sposoben. V DmC 
je vse vrženo na kup in ob množici 
kombinacij gumbov mimogrede storiš 
nekaj, česar nisi hotel, nakar jih sku- 
piš. Oziroma lahko nekega sovraga 
spohaš na ta, oni ali tretji način, kjer bi 
ga lahko v prejšnjih Devilih samo na 
enega. Plus je svoboda, minus izziv in 
globina. Nasploh moraš biti ob vseh 
navezah knofov L2 4 nekaj in R2 4 ne- 
kaj, ki se iz boja podaljšajo v skakanje, 


Prejšnji mesec je škrat Kuzma odnesel tretjo stran opisa DmC Devil May Cry. Zdaj 


prava hobotnica. Raje bi imel manj ro- 
be, pa zahtevnejšo rabo dotične (stili v 
DMC3 in 4). 

Prav tako mi ni bilo zares všeč vno- 
vično igranje. Do kupljive razširitve 
Vergil's Downfall koncem tega meseca 
boš igral zgolj kot Dante, kar je po do- 
danem Neru v štirici razočaranje. Pre- 
novljeni valovi barab na višjih zahtev- 
nostih so že kul in res je, da po prvem 
skozihodu ostane neodkritih kar nekaj 
skritih ali nedosegljivih predelov z do- 
datnimi dušami in ključi za odklepanje 
vrat, za katerimi je lepa količina bonus- 
nih misij. Te so nato dostopne kadar- 
koli in njihovi rezultati so, tako kot od 
posameznih misij v zgodbenem delu, 
primerljivi na internetnih lestvicah. To- 
da dosti je skakalnih in filmskih vlož- 
kov, ki so ob vnovičnem skozihodu 
muka, hujša od razvpitega backtrac- 
kinga iz Devil May Cry 4. Čudni so tudi 
z logičnega stališča, kot ko prideš z 
vsem nabranim spet na prvi nivo, na- 
kar tam dobiš pištoli. Takisto je v os- 
rednjem delu pretirana količina razvle- 
čenih hodnikov, ki ubijajo tempo. Sem 
se vklaplja tudi ena sama medla ugan- 
ka proti koncu, ki jo moraš pač opravi- 
ti znova. Taka igra mora stalno dogaja- 
ti, suvati, butati, prijeti te mora za 
ušesa in vleči za sabo. DmC glede tega 
ni na povsem istem nivoju kot Bayo- 
netta in God of War 3. 


Anarchic! / 
Savage! 


No, čeprav špil ne poseže po panteonu 
sekljaških akcijskih pustolovščin, je 
pogumni zahodnjaški reboot pretežno 
uspel. Izvedba je slastna, zabadanje 
peklenščkov žurersko in še vedno ra- 
zumno tehnično 6 taktično, Dante pa 
ima čisto novo osebnost ter košek kvo- 
tabilnih enovrstičnic. Res je le, da tista 
"Easy, Fido!", ki jo je njegov belolasi 
predhodnik v trojki zabrusil orjaškemu 
triglavemu psu, ostaja nepresežena. 
Opravilo za DmC2, ki pri Ninja Theory 
morebiti že nastaja. 


jo vrača. S koleni na rižu in bičajoč po hrbtu se bralcem opravičujem. -Urednik 


Kaj je to, demonski vrtec?? Pri krepotu naraščaja si bom pomagal s spe- 
cialko, devil triggerjem, ki obnavlja zdravje, a manj navduši kot oni od prej. 


Kritika našega sistema zna biti jako konkretna. Tu gledaš na zidove projici- 
rana gesla in izveš, da so tod zaposleni finančniki izgubili vso človečnost. se .Š 

Logičnega dela možganov razen pri eni uganki na koncu ni treba zares ra- 
biti. Malček pač. Tu 


Barvno šifrirani sovragi ti znajo orenk zavdati, saj so neobčutljivi na na- 
sprotno barvo orožja. Tu se najbolj vidi, da igri manjka dobri stari lock on. g- "7 

Čeprav je novi Dante veliko bolj življenjski kot stari, ne pozablja nal 
skuliranost. Odmeve belolasca vidimo v pozah in frajerskih navedkih. 
ndbkannih p CHIC! 

e bom rekel, da živimo v dobi sa- 
mega uživaštva in lenobe. Goto- 
vo pa so čislane dostopnost, lah- 
kotnost in običajnost. Ker se člo- 
vek nagiba k ugodju, mnogim daleč naj- 
bolj godijo izdelki iz sladkorne pene, ki 
so videti vabljivi in zlahka zdrknejo po 
goltancu. V filmih razni Transformerji, v 
muziki te in one Rihanne, v igrah pa 
plehko antiteroristični Call of Dutyji in 
Fife na avtomatskih nastavitvah. 
V tem vidim dva problema. Prvič, če 
žreš samo sladkorno peno, boš postal 
debel prašič brez kondicije in erekcije. 
In drugič, zaradi navala puha ne ostane 
dosti prostora za izdelke, ki imajo jajca, 
da so zvesti viziji, in niso narejeni le za 
tržni uspeh. Izdelke, kakršen je Metal 
Gear Rising: Revengeance, ki je tako 
svež, da so morali avtorji zanj izumiti 
novo besedo! 
Pogumno je že, da ne gre za novo izdajo 
kultnega tiholazniškega niza, marveč za 
tretjeosebni sekljaški odvrtek. Niti ni v 
glavni vlogi medijsko prepoznavni Sna- 
ke, temveč kibernetski nindža Raiden. 
Tega smo prvikrat nadzorovali v MGS2: 
Sons of Liberty in se je večini zameril s 
tem, da je bil videti kot dvospolno zme- 
ne. No, v Revengeance je kljub 'visokim 
petkam' na nogah in občasnim babjim 
gibom veliko bolj dec. Ker kaj je bolj 
moško kot to, da z visokofrekvenčno 
katano na drobne kosce razrežeš malo- 
dane vse, kar ti pride na pot?! 


MGS, MGR in PMC 


Revengeance je umeščen v Metal Gea- 
rov futuristični svet, kjer se z vojnami 
ubadajo tako države kot zasebne druž- 
be, PMCji (Private Military Company). 
Raiden nastopa v službi ene takih, kate- 
re gonilo ni denar, marveč pravica. A 
čistunska podoba, ki jo simbolizira za- 
četni izlet v prenovljeno afriško deželico, 
se kmalu razblini. Scenarij mu z žaro- 
meti posveti naravnost v obraz in razkri- 
je njegovo večno nagnjenost h klanju. 
Istočasno komentira trenutno geopoli- 
tično stanje in se obilno iztrebi na ame- 


4 Sprva je opletanje s katano kaotično, nakar se naučiš precizno- 
sti in taktične rabe šibkih sovragov kot kontejnerčkov energije. 


Thie ansdežšhata 
Glavarji ti dajo tinte piti. Za odklep vseh težavnosti na main 
sereenu vnesi (PS3): gor gor dol dol levo desno levo desno O X. 


Tek po raketah je za kibernindže mala 
malica. Razsekati je moč tudi številne 
objekte, recimo stebre mostov. Zruš! 


MI DIESEL EINER A SE UE MINI] | riški hedonizem. Dočim je Raiden pred- 
di ke EEA HM ae rk Mk la stavljen kot oseba, ki si utira svojo pot 
Sl — in se ne podreja ovčjerejskim smericam, 


ke ljudstvo uživa in gnije. Arbeit macht frei! 
Pogumno od 'igrice', ki je tržni izdelek, 
taki pa se bojijo zameriti občinstvu. 


m 


Je pa res, da se protestantskega nauka, 
pro itn sO): ki se poklopi z delavno naravo igranja, 
či » zal, % —- seme načakamo. Prej se moramo prebiti skozi 
; V ne ravno spretno spisane prigode, ki 
RN — %— REY: deo ii Raidena pošiljajo od črne celine do De- 
| š ie MM o are teži 


troita in divje grabijo na kup dramo ter 
humor. Kakor je pač tipično za MGSje in 
njihovega idejnega očeta Hidea Kojimo, 
ki je pri MGR sodeloval. V enem trenut- 
ku zremo, kako se stražar slini nad još- 
kačami v mangah in se Raiden v Mehiki 
neefektivno preobleče v mariačija, v na- 
slednjem že sledita razpadanje teles in 
debata z jeklenim leopardom o naravi 
umetne pameti ter smislu življenja. Vmes 
padajo reference na Metal Gear, od po- 
govorov po videozvezi z značilnim zvo- 
kom klica do krika "RAIDEENM? RAII- 
DEEEEN!" po protagonistovi smrti. 

Je pa res, da v filozofijo ne cepamo tako 
pogosto kot v epskem MGS4 in da vme- 
sne sekvence niso ponedeljkasto dolge. 
Filmčki so zvečine naphani s krasnimi 
bojnimi prizori in se končajo v par minu- 
tah, nakar je znova na vrsti akcija v režiji 
tvojih prstov. Ti si mesar. Oni so meso. 


Kovinski iaido 

Naj bo jasno: Revengeance NI sprošču- 
joča, lahkotna igra ugodja, storjena za 
najširšo publiko. Je brezkompromisen, 
hardcoraški, ozko usmerjen hack'n'slash 
v tradiciji Ninja Gaidena Black in Devil 
May Cryja 3, ki ne grabi elementov na 
kup zato, da bi pridobil širino in s tem 
kupce. Ima način easy, ampak celo tu 
bodo ljudje, ki niso vajeni ploščka oziro- 
ma niso sposobni reakcij v delcih se- 
kunde, scali kri. Obvladače pa bosta 
ponižnosti naučila zahtevnosti very hard 
in revengeance, ob katerih se mi zdi no- 
vi DmC otroški. Jasno, saj so špil nare- 
dili PlatinumGames, ki ne le, da so Ja- 
ponci, ampak so mojstri žanra (Bayo- 
netta!). Od nas hočejo, da se učimo in 
naučimo, ker iger ne jemljejo le kot za- 
bavo, marveč tudi kot orodje za izboljša- 
nje sebe. Če hočemo od Revengeanca 
kaj imeti, se moramo z njimi strinjati. 

V srčiki izdelka leži pariranje - odbijanje 
udarcev. Raiden je sicer sposoben hitre- 
ga 'nindža teka', med katerim se ga kro- 
gle ne morejo dotakniti. Vendar ne po- 
seduje tako učinkovitega izmika, ka- 
kršnega smo od tovrstnih iger vajeni. 
Zato je namesto serijskega delanja pre- 
metov treba hrabro odbijati prihajajoče 
zamahe, kar je tolikanj teže, kolikor viš- 
ja je zahtevnost in kolikor bolj smo ne- 
rodni. Pariranje izvedemo tako, da levo 
gobico usmerimo proti grožnji in pritis- 
nemo gumb za lahni udarec. Napad obi- 
čajno naznani rdeči poblisk iz sovrago- 
vih oči, a trenutek, ko nas bo zadel, lah- 
ko sledi takoj ali šele čez nekaj sekund. 
Prej kot izvedemo odboj, bolj se bomo 

po zadetku opotekli in dlje bo trajalo, da 
si bomo opomogli. Dokaz prave spretno- 
sti je, da pariramo le trenutek, preden bi 
bili poškodovani. Tedaj udarca ne le od- 
bijemo, marveč ga kontriramo. S tem 
nemudoma preidemo v protinapad in 
imamo priložnost, da capina sesekljamo 
v material za ražnjiče. 


Ploha zamahov, 
dež tekočin 


To je Revengeanceva opazna inovacija. 
Ko se ura upočasni - bodisi zaradi kon- 
tre, bodisi to storimo na lastno pest s 
tiščanjem knofa -, se pogled postavi za 
Raidenovo ramo in lahko z desno gobico 
izvajamo zamahe s katano. Občutek je 
sijajen in prijem v že nekoliko okosteneli 
žanr prinaša prepotrebno svežino. Če za- 
denemo šibko točko na oslabljenem so- 
vražniku, ki je jasno označena, ga odpre- 
mo kot konzervo paradajza in mu lahko 
v brutalni animaciji iztrgamo dragocene 
celice. Te nas ozdravijo in nam napolnijo 
merilnik upočasnjevanja. Pri tem kri niti 
ne prši, bolj olje in hladilna tekočina, saj 
se spopadamo s kiborgi. Ti imajo lepo 
lastnost, da se jim z odstranjevanjem 
udov spremenijo že tako raznoliki vzorci 
obnašanja. Ko nekdo ostane brez rok, te 
bo skušal zrušiti med tekom, tisti brez 
nog se bodo plazili in podobno. 

Lopovi so zapakirani v solidno količino 
oblik, od štirinožnih kovinskih panterjev 
z motorno žago namesto repa prek heli- 
kopterjev in razboritih goril do konkre- 
tnih dvonožnih robotov, ki prizadetost iz- 
ražajo s kravjim mukanjem. (Ja, v suši- 
ju, ki so ga jedli avtorji, so bile mamile.) 
Pa seveda mimohoda šefov, za katere 
Platinasti znajo poskrbeti. Velikanski 
mech? Jasno. Mnogoroka baba? Šur. 
Oklepljen samuraj? Mhm. Razkosan tip- 
ček, ki ga skupaj drži magnetna sila? 
Jou. Ali pa, veste kaj, dajte mi raje po 
dva. Za ziher. Moram brusit katano ... 


Potreba po zenov- 
ski hladnokrvnosti 


Škoda, da zna igra dodobra preizkušati 
potrpežljivost. Očitek brez dvoma leti na 
kamero, ki jo moraš neprestano krotiti 
in ravnati z desno paličico, pa še tedaj 
kasiraš iz slepega kota. Pariranje je odvi- 
sno od potiska leve gobice v pravo smer 
in kako naj to storim, če ne vem, kje 
smer sploh je?! Sčasoma ti tempo so- 
vražnih naskokov preide v kri in upoš- 
tevaš tudi zvok. A vseeno kamera ostaja 
problematična. Itak kaže nezavidljivo, 
pusto okolico iz hladnih hodnikov, kana- 
lizacije, praznih ulic in žalobnih industrij- 
skih kompleksov. Še najlepše presene- 
čenje je japonski vrtič, poklon Ninja Gai- 
denu. Ni to okoljsko bogati God of War! 


xbox 360 / playstation 3 

KONZOLEC 


Tretji, čeprav majhen kamen spotike je 
nedodelano skrivanje - med drugim v 
kartonski škatli, kot Metal Gearu pritiče! 
-, ki omogoča takojšnje uboje od zadaj. 
Tu je bolj zaradi lepšega oziroma tistih, 
ki bi v direktnem boju preveč popušlli, 
saj nima Raiden nobenih skrivaških po- 
tez, niti ne vemo, kakšna so zaznavna 
polja stražarjev ter kamer. Ampak v re- 
du, se da preživeti. Bolj zamerim omeje- 
vanje rabe orožij. Sčasoma dobiš več 
sekundarnih krepelc: metalno zmene, 
sulico, težki rezili, nožički in in samuraj- 
ski vibrator. Toda njihovo menjavanje je 
okorno, skozi meni, in ko eno vzameš v 
roko, izgubiš pravico do izvajanja moč- 
nih udarcev s katano. Bolje bi bilo, ko bi 
se lahko pred poglavjem odločil za do- 
ločeno kombinacijo, nakar bi imel poln 
dostop do vseh potez tako meča kot ek- 
stra orožja. 

Poslednja zamera leti na občutek, da 
nekateri deli manjkajo. Zdi se, kot bi bi- 
la le prva polovica docela udenjanjena. 
Kasneje eno poglavje v celoti tvori še- 
fovski boj, dočim finalni obračun vsebu- 
je več debat kot tri prejšnja poglavja 
skupaj. Se vidi, da so PlatinumGames 
projekt prevzeli nekje na sredini, nakar 
so storili najboljše, kar so mogli. 


". " " 
Prišel, videl, ubil 
Kar je vse prej kot slabo. Problemom 
navzlic je Revengeance besen akcijski 
tobogan, ki svoji resda dokaj ozko od- 
merjeni publiki nudi napet, fantastično 
tekoč boj z doslej nevidenimi prijemi in 
suvajočimi prizori, kjer že v prve pol ure 
razbiješ kot stolpnica velikega mecha ter 
po izstreljenih raketah odskačeš do na- 
padajočega helikopterja ... slaboriten 
občutek, da si vse razsekavajoč kiber- 
netski nindža ... in obilo vsebine. Na ne- 
tu sem zasledil očitke, da je le-te malo, a 
takega mnenja so po mojem predvsem 
ljudje, ki so vajeni preigranja in zadega- 
nja v kot. Revengeance ni namenjen te- 
mu. Večigralstva sicer nima, a z nekaj 
vohljanja za skrivnostmi v odročnih pre- 
delih drugače linearnih nivojev, vmesni- 
mi sekvencami in ponavljanji zaradi 
umiranja zlahka prideš do osmih ur za 
skozihod na težavnosti normal. To prvo 
igranje je le uvajanje v bojni sistem, ki 
ga dojameš in začneš efektivno upora- 
bljati šele na hard ter revengeance, kjer 
je vsak boj nova, vznemirljiva in taktično 
spretnostna izkušnja. Nakar imaš še 
dvajset finih, razgibanih VR-nalog (treba 
jih je najti v kampanji), kjer je treba v 
manjših arenah denimo eliminirati so- 
vrage le z ninja killom ali doseči cilj, pre- 
den se izteče čas. Take postranskosti so 
v dosti špilih same sebi namen, tu pa se 
docela prilegajo mojstrovanju sekljaške 
odličnosti, ki terja naravno danost in de- 
lo. Uživači naj kar imajo svoje tortice. Na 
koncu jih čaka le ostro rezilo pogube. 


Nindža kirurg Sneti oskrbuje bližnje mesarije in bolnišnice. V žepih 
8 1 kibersuknjiča tovori natančno odrezane prepucije in priželjce. 


PlatinumGames / Konami 


Kiborgu sem tu ZTEJ celični drob. Z nabranimi sredstvi nad- | 
grajujemo likih in n orožja ter kupujemo nova krepelca i in obleke. % 


OTEJev, kjer drkaš knofe v skladu z navodili na zaslonu, ni tako ni 
malo. Bolj moteče je drezanje leve gobice za rešitev iz stuna. mn 


smuk — - NTOZNIDI 
bp (zadi 
Pra 
VR-misije z raznolikimi cilji in platinasto pazljivo sestavljeni- 
mi valovi sovražnikov dodatno preverijo, koliko smo se naučili. 
"y BI . nn 
Spogledovanje z zahodnimi navadami v tako nespregledljivo ja- | — o - 


pok zla bode v oči. Po takem rešetanju ni nobene potrebe. ' 

ME IE ne 
Raiden je tako hiter in kovinsko kul, da zlahka niza udarce v mo- 
gočne kombinacije. Težava je, kako jih pravočasno prekiniti! 


Ee m KE 


idilični vasici na robu barja, kamor sem 
se prišel naselit iz živosrebrnih rovov, 
imamo pestro kulturnozabavno dogaja- 
nje. Ne manjka gasilskih veselic, gleda- 
liških predstav in večerov starega ro- 
cka. Naletel pa sem tudi na noč karaok. Ej, če je ta 
zabava našla pot sem na kmete, veš, da ne more bi- 
ti več prav eksotična! 

Res ni. Karaoke so se na zahodu prijele v devetdese- 
tih, ko smo jih začeli uvažati z Japonske. Tam so se 


seda: 'kara' pomeni prazen (kot v karate - prazna 
dlan), 'oke' pa je skrajšava od 'okesutora', orkester. 
Japoncem so pač sedli strojčki, ki so sukali popular- 
no glasbo, na podlagi katere so ljudje peli v pripete 
mikrofone. Kmalu so mašine dobile zaslone, ki so ka- 
zali besedilo in narekovali takt. Razpasle so se po re- 
stavracijah in okrog njih so zrasli namenski karaoke 
bari z brhkimi hostesami, ki spodbujajo pitje in vpitje. 
Nemara se spomniš filma Black Rain in igre Sleeping 
Dogs, ki oba vsebujeta prizore iz tovrstnih ustanov? 
Vreščati je bilo kmalu moč celo v namenskih kabi- 
nah, podobnim onim za fotografiranje - te so v Aziji 
postavljali po nakupovalnih centrih. Logična posledi- 
ca norije so bile 'caraoke', karaoke v taksijih, ki si jih 
srečal v Koreji. Južni, kajpak. V Severni pojejo le re- 
volucionarne pesmi v možatih zborih. 

Karaoke niso posebnost niti v Sloveniji. Za koledar 
dogodkov glej portal Karaoke.si in videl boš dosti 
točilnic, kjer si lahko zvečer po nekaj pivih delaš bru- 
ke na odru. Kreslin in Siddharta odmevata iz Orto ba- 
ra, kjer imajo rock karaoke Wo/, prek fensi Sputnika 
do litijskega Mane bara. Sicer pa, kaj so razpasena te- 
levizijska tekmovanja s pojočimi talenti drugega kot 
poveličevane karaoke? 


Did le -ver let you go? -- 
Mam - ma mia -- 


Singstar se vizualno domala ni spremenil. Spodaj je video, na njem besede in trakovi, ki 
jih ciljaš z glasom. Pozna pa ABBA harmonično petje, za katerega se je treba pomatrati. 


Ob tem, ko dobi novo priložnost, da straši sose- 
de s svojevrstnimi glasovnimi interpretacijami, si 
ogleda hecna črtovja karaokastih iger. V vsakem pri- 
meru ne bo tako kmalu konkuriral Demetri Malalan. 


— Izdelovalci karaok s takimi slikami 
V, ciljajo na mlade zaposlene, ki ima- 
Pa jo dovolj cvenka za hi-tech, a so 
NA premalo geekasti za Call of Duty. 
No, kljub pocukranosti modelov je 
lahko karaočni žur resnično odličen. 

Oponašanje na playstationu 


Vendar ti ni treba hoditi okoli, če nočeš. Ko je leta 2003 pri- 
pljuskal novi val glasbenih videoiger, so bile njegov del tudi 
karaoke. Zaorale so po playstationu 2 in se nato razširile na 
aktualne PS3, xbox 360 ter wii. Z brezplačnim Ultrastar De- 
luxe (Ultrastardx.sourceforge.net), za katerega skrbi skup- 
nost, se je moč podobno udejstvovati na računalniku. Ven- 
dar ta običajno ni nameščen v dnevni sobi, program pa kljub 
široki knjižnici ni zglancan kot konzolastična ponudba. 
Naslovov na ploščkih ne manjka. Dosti jih je narejenih za 
več sistemov in se podrejajo smernicam, ki velijo podporo 
enemu do štirim ljudem in med 30 do 50 komadov na di- 
sku. Najslabše se odreže xbox 360, ki ima malo karaok. Še 
najbolj zveneče so Lips. Z brezžičnimi mikrofoni jih dobiš v 
nekaj inačicah in imajo spletno trgovino za nove pesmi. A 
nove verzije so nehali izdajati že pred leti in se za nameček 
odrekli črpanju nove vsebine v internetno kupovalnico. 
Bolje gre Nintendovemu wiiju. Tu sta glavni faci Karaoke 
Revolution s kupom licenčnih odvrtkov, od Glee do Ameri- 
can Idola, ter We Sing (Joker 198), ki je takisto doživel več 
izvedenk. Novejši wii U ima zazdaj eno otipljivo reč te baže, 
Sing Party, katere opis najdeš na sosednjih straneh. 

Levji delež pozornosti je pritegnil Singstar za PS2 in PS3, ki 
je v Evropi postal sopomenka za domače karaoke. V njego- 
vih kompletih dobiš moder in rdeč mikrofon, ki je na PS3 
brezžičen, na PS2 pa ožičen (slednjega je moč uporabiti na 
prvem, obratno ne). Ko poješ, z glasom rišeš sled, igra pa 
spremlja, do kakšne mere ta ustreza vnaprej postavljenim 
vodoravnim kanalom, in te točkuje glede na izbrano težav- 
nost. Učinkoviti, takoj razumljivi sistem se zgleduje po tra- 
diciji karaok in izročilu elektronske zabave. Nadgrajen pa je 
s privlačnimi uradnimi videospoti, ki tečejo pod tekstom. 
Karaoke na ploščkih za PS3, X360 in wii (U) še vedno pro- 
dajajo. Singstari za PS3 so v Sloveniji postali redka ptica ta- 
ko v Big Bangih kot v Muellerjih. Je pa Mueller v ljubljan- 
skem BTCju dobro založen s karaokami iz serije We Sing za 
wii, ki z mikrofoni pridejo okrog 50 evrov. Z 'mici' so itak 
križi in težave. Nekateri imajo priključek USB in drugi ba- 
nanco, medtem ko se brezžični ponavadi sparijo le s sebi 
lastno konzolo. Nakar so tu še oni iz kitarščin. Ker je kom- 
binacij ogromno, ti svetujem, da se, če kaniš peti v več na- 
slovih, o tem pozanimaš pri prodajalcu ali na netu. 


Najprej harmonija, 
potem razkol 


Roko na srce je bil razvoj konzolnih karaok dokaj lenoben. 
Najbolj pogumne poteze so bile uvedba večglasnega petja, 
prepoznavanje tresenja glasu in možnost ukinitve glasovne 
sledi. Nismo pa še ugledali prepoznave fonemov. "Don't 
stop me now" in "la la la" imata v vseh enak učinek. Nima- 
jo je niti raperske karaoke, kot je Def Jam Rapstar, ki po- 
udarjajo ritmično jo-joanje in prosti slog. 

No, dvomim, da bi samostojne karaoke v stari obliki preži- 
vele, čeprav bi bolj inovirale. Po eni strani jih je izšlo preveč 
- zgolj Singstarov nad petdeset. Druga čer so bile kitarščine 
a la Rock Band in Guitar Hero, ki so kmalu vključile vzduš- 
no in tehnično zadosti zahtevno petje. Najbolj je karaokam 
zavdal ples v Just Dance in Dance Central, kajti šejkanje ri- 
ti je čisto obnorelo mladež. Konkurenci na čast je Sony 
udejanjil Singstar Guitar, ki podpira kitare, in Singstar Dan- 
ce, ki skozi kamero PS eye motri, kako se zviraš. A čeprav 
sta izdelka v redu, tržno nista razturila. 


Nova generacija 


Doslej sem izrecno poudarjal frazo 'karaoke na ploščku', 
saj je zadnji Singstar na blu-rayu izšel leta 2011, ostali pa 
so odnehali že prej. Pozornost se je namreč že usmerila na 
brezplačne digitalne platforme, od koder potegneš aplikaci- 
jo in jo filaš s pesmimi iz spletne trgovine. Aplikacija Sing- 
star na PS3 je od lanskega oktobra kar del sistema. Pesmi 

o killed a Si: 


ing Star!" Eden od razlogov, da je na policah 


veliko ma ij karaok kot pred leti, je prodornost kitarščin. Te s pla- 
stiko simulirajo ves bend in so sposobne ustvariti še boljše vzdušje. 


NREUNE ST "JAK 
start a fight | 


Singstar Dance je bil poskus združitve petja s plesom, novo digi- 


sicer ne moreš izvažati za poslušanje drugod, nudi 
pa app vtikanje Singstarjevih diskov tako s PS3 
kot s PS2. Nadalje se je moč snemati in se dajati 
na ogled spletni skupnosti ter rezultate primerjati 
na internetnih lestvicah. Za kruljenje pa ne potre- 
buješ nujno mikrofonov, marveč zadostujeta ka- 
mera PS eye ali bluetooth slušalka. 

Slično digitalno pot je ubral Microsoft, ki na Xbox 
Livu omogoča ubod zastonjske aplikacije Karaoke 
Channel. Reč je nekam češka, saj nima videospo- 
tov, temveč tvoj avatar miga po bednem odru, in 
ne podpira uvoza iz Lips. Takisto zaradi okrnjene- 
ga traku z besedilom ne veš natanko, če poješ 
prav ali ne. Da pa vsak dan na razpolago nekaj 
polnih zastonjskih pesmi (Singstar ima v ta namen 
prgišče okrnjenih demov), podprt je xboxov head- 

Slovenskih komadov v Singstaru nismo ugledali, 
je pa iz trte izvit strah nekaterih, da spletna trgo- 
vina ne dela s SLO-računom. Dela, le vseh pes- 
mi ne moreš kupiti. Na uč kako polovico. 

talno modno muho. Držiš liziko move in tvoje opletanje se riše na ekranu. 


set in igra nudi spreminjanje višine glasu, kar je 
lastnost samostojnih naprav za karaoke in drugod 
ni pogosta. 

Temeljna zanimivost in obenem kamen spotike 
Karaoke Channela je poslovni model. Pesmi ne 
kupiš za vedno, marveč so naprodaj le časovni za- 
kupi - 3 evre za dve uri dostopa do polne knjižni- 
ce, 5 evrov za šest ur in 10 za štiriindvajset ur. Nin- 
tendo ima na Japonskem za wii (U že podoben pro- 
gram Wii Karaoke U z 90.000 štikli, ki uporablja 
podobno časovno omejeno naročnino. 

Nad novim sistemom se lahko usajamo. A če raje 
plačamo evro in pol za vsak komad v Singstarovi 
štacuni, niti ni važno. Itunovski pristop zastonjske- 
ga appa in dokupovanja glasbe je sedanjost in pri- 
hodnost konzolnih karaok. 


Karaokam za xbox se reče Lips. Imajo brezžične 
mikrofone in par izvedenk, kot je No. 1 Hits. A 


Singstarovega uspeha niso doživele in Microsoft 
jih je že nadomestil z brezplačnim appom. 


zm KONZOLEC 


Če vidiš Snetija po cesti peti 
in poplesavati, ne bulji. 


wiiU Nintendo 


KONZOLEC 


Skulis of the Shogun 


MI have you back on the 
Shores of the Dead, shueking 
oysters before you cah say— 


Pogled je malce hecen izometričen in skozi nivoje do neke mere spreminja nagib. Moč ga je tudi pri- 
bliževati in oddaljevati, čeprav to ne reši povsem težav s preglednostjo. Govora ni, le obilje teksta. 


aponske srednjeveške vojne so bile vse prej kot 
časti polni, urejeni spopadi, kot jih vidimo v fil- 
mih in deloma v seriji Total War. Samurajski 
kodeks časti je zvečine izmišljotina (glej vedež 
o nindžah v Jokerju 213, id 8637 na stranki), kajti 
zahrbtnosti je bilo ničkoliko. Izdajstvo je doletelo tudi 
generala Akamota, junaka Skulls of the Shogun, ki 
se mora sedaj v onostranstvu prebiti do glavnega iz- 
mečka in mu pokazati, čemu je bil za življenja le nje- 
gov pribočniček. Tega za spremembo ne bo storil se- 
kljaje iz tretje osebe, marveč v potezni strategiji, ki se 
v marsičem spogleduje z nekoliko preprostejšimi 
predstavnicami žanra v slogu Advance Wars. 


Treba je takisto zavzemati hiške, kjer kupuješ sveže 
borce. Plačilno sredstvo je riž, ki pride z osvojenih 
polj, vendar ga ni neskončno. Vsa zaloga na posame- 
zni karti zadostuje kvečjemu za kakih deset vojšča- 
kov, zato je dragoceno vsako življenje. 

Sploh zaradi lobanj, ki igri dajejo naslov in so naj- 
važnejši jeziček na tehtnici. Vsak umrli za sabo pusti 
kostno glavo, ki jo je moč pogoltniti in deluje kot hud 
afrodiziak. Razboriteža ozdravi in mu zveča življenj- 
ske točke, če požerušček pomlati tri, pa dobi pravico 
do dodatne akcije v izmeni. S tem si pomaga zlasti 
general, tako Akamoto kot nasprotni, ki s tremi na- 
padi in dvakrat večjo zalogo energije od ostalih po- 


- 

zenovsko modrost, da soldateske ne napenja več sa- 
mo od kalčkov in tofuja. Ne, dolgčas ni. 

Žal pa tudi ni resničnega vznemirjenja. Ob vsej do- 
vodnjak prehitro osuši. Štorija postane še pred zadnjo 
tretjino mlahava, frišnih enot zmanjka in umetna pa- 
met razočara. Ta se nekaj časa zdi odlična, kasneje 
pa začne uganjati velike neumnosti. Zato je igra težja 
spočetka, nakar izziva zmanjka. 

Prav tako začne iti na živce slaba preglednost, saj po- 
lja, po katerih se v bistvu premikaš, ostajajo nevidna. 
Kljub možnosti povečave kako enoto hitro postaviš 
napak ali v gneči situacije ne oceniš pravilno. V tem 
pogledu manko višjih težavnostnih stopenj ni proble- 
matičen. Zna pa to krepko prekrižati načrte, ko bi rad 
z dodatnim igranjem osvojil vse kolajne, ee, svetlika- 
ve lobanje. Ohlapnost moti še v večigralstvu po sple- 
tu ali enem zaslonu. Ta zaradi štrikanja silicijeve inte- 
ligence hitro postane osrednja privlačnost, mu pa 
manjka nastavitev in modusov. 


A. " " k... 

Rižojed? Lobanjožer! 

Stična točka ni le risankasta grafika, ki ima malo fe- 
tiša na Shank in podobne skrivenčenosti, marveč 
igralni sistem. Tega dojameš brzinsko, saj sprva ni- 
ma dosti sestavin. Zalogo okostnjaških enot, ki so 
animirane rudimentarno, toda simpatično, tvorijo sil- 
ni mečevalci, ki nimajo veliko dosega ... hitri, toda 
šibkejši konjeniki ... in kot vedno daljnosežni loko- 
strelci. Vsak si lahko privošči premik in dejanje, pre- 
den baklo preda naslednjemu. A okvir se razširi, ko 
se med vojake pomešajo menihi. Ti zdravijo, ščitijo, 
bljuvajo ogenj ali nesrečnike pihajo od sebe. 

To je važno, ker je moč soldate potiskati v prepad ali 
reko, kar se hitro zgodi tudi tebi. Zdravilo za take 
nevšečnosti je stanje blizu prijateljčkov, kar pa vpliva 
na mobilnost in ne ščiti ranljivejših enot v ozadju. 

stane pravi monstrum. Tudi on pa lahko instantno 
umre, če cepne v globel ali ga samega zaloti več sit- 
nob. In treba je kolebati med tem, kaj boš storil: se 
premaknil, napadel ali žrl. 


Moj svečenik ima 
v žilah sake 


Ne razvije se le igralni sistem, marveč obenem priljud- 
na zgodbica s pošteno količino finega humorja. Isto 
velja za dokaj majhna, domala intimna prizorišča, ki v 
kakih osem ur dolgi puščavniški kampanji menjavajo 
okolico in uvajajo novosti v igralnem dogajanju. Na 
ledu drsi, po dolini vsake toliko priletijo velike snežne 
kepe, pojavljajo se naključni električni ščiti, iz votlin 
prežijo zobate kosmatulje, ki napadajo vse po vrsti ... 
Če drugega ne, vleti kako čudaško božanstvo in pove 


Katana? Bolj vakizaši. 


Skulls of the Shogun je naslov, ki hoče predvsem 
ugajati in zabavati. To mu uspe, vendar na ta žrtvenik 
nalašč postavi globino ter kompleksnost, ki sta odliki 
vsake boljše strateške igre. 15 evrov, za kolikor iz- 
delčič tržijo v spletni štacuni xboxa 360, Windows 8 
(res zgolj 8!) in Windows Phona, ni pretiranih. Bi pa 
bila lahko naložba daleč bolj smiselna, če ne bi trg 
zahteval tlačenje dud v usta poneumljenih Ame- 
ričanov. Advance Wars s tem ni imel težav - toda bil 
je japonski ... 


pobeza v očesno duplino zad- 
njega šoguna. Prazna je. (Zen) 

ride trenutek, ko imam dovolj. Dovolj klavcev 
teroristov, zarot, napadalcev iz vesolja in hero- 
jev za lastne potrebe. Dovolj špricanja krvi vse- 
povprek, nesmiselnega rožljanja z orožjem ter 
vsesplošnega zverinstva. Tedaj si zaželim nečesa pra- 
vljičnega, risankastega, toplega in optimističnega, s 
sporočilom v sredici in bogato oblogo lepote naokrog. 
Nečesa takega, kot je tretjeosebna japonska frpjka Ni 
no Kuni, kar v jeziku samurajev pomeni Drugi svet. 


Alica v Oliverjevi deželi 


Vanj po družinski tragediji uide deček Oliver, ki v pet- 
desetih letih minulega stoletja biva v idealiziranem 
ameriškem mestu Motorville. S kompanjonom Drip- 
pyjem, odbitim vilinskim bitjem, ki ima v nabreknje- 
nem nosu rinko ter v njej svetilko (ej, ne sprašuj, Ja- 
ponci, prav?), se preseli v izmišljeno deželo iz fantov- 
skih pripovedk. Tam živali govorijo, po luftu plahutajo 
pozoji, morja pa niso varna pred okostnjaškimi gusar- 
ji. Vendar ti niso najbolj srhljivi, kajti alternativno di- 
menzijo ogrožata črni džin Shadar in njegova gospo- 
darica Bela čarovnica. Če ju bo Oliver porazil, bo ra- 
zrešil travmo zaradi nesreče, ki ga je zadela. 

Za razliko od mnogih površnih, plitkih in amatersko 
vkup zmetanih pripovedi v igrah je tale v Ni no Kuni 
krasna. Za temelj si vzame kultni roman Alica v 
čudežni deželi, kjer punčka skozi zajčjo luknjo ubeži 
nesmiselnosti vsakdana odraslih. A nadgradnja je njej 
lastna. Hitro uvidiš, da gre za kalejdoskop znanih, 
predvsem fantovskih pravljic, kar klišeje naredi sim- 
patične in upravičene. Zmaji, pirati, duhovi - kar je v 
deški glavi, se znajde na zaslonu. Poleg tega ji čar da- 
je interaktivnost, saj je drugače, če nekaj bereš ali če 
to igraš. Vendar fabula ni preveč obremenjena z za 
JRPGje tipično melodramatičnostjo in melanholijo, 
temveč je bistveno bolj zahodno realna. 

Pripoved nenehno teče na dveh nivojih: konkretnem 
in prispodobnem. Prvega bodo cenili mlajši, ko bodo 
spremljali, kako se Oliver skozi mnoge avanturistične 
prigode iz nežnega smrkavca spreminja v fanta, pri 
čemer mu pomagajo prijatelji njegovih let. Sreča kra- 
vje in mačje ljudi, odkrije izgubljena mesta, rešuje ne- 
srečnike, teče, pluje in leti ter križa račune hudobiji. 
Za krepčilo pa žlampa kavo in golta čizburgerje, ka- 
kor je vajen iz ameriškega doma. 

Višjo plast bodo razumeli bolj odrasli igralci. Ne gre le 
za zgodbo o puberteti, marveč za opis tega, kako lju- 
dje v različnih okoliščinah izgubljamo 'kose srca'. V 
vsakdanjiku nam manjka ljubezni, sočutja, prijaznosti, 
poguma, samonadzora. Oliver to simbolizira s spos- 

ta coprnik. 
i prilagajanje. A sesuješ ga s prijemi, ki so bili učinkoviti vseskozi. 

narava igre je posebej vidna proti koncu, ko te pričaka 
Tip menjava avre, kar bi v resnem frpju pomenilo nujno 


obnostjo jemanja in dajanja delov srca, ki jih je ose- 
bam ukradel strašni Shadar in jih s tem naredil jezne, 
obupane, bojazljive ... Ko med igranjem naletimo na 
bitje, ki bi tak kos lahko dalo ali prejelo, ga lahko po 
pogovoru vsrkamo v magično posodo ali ga iz nje za 
nekoga vzamemo, s čimer običajno izpolnimo kvest. 
Malce tečno je, da je lahko v posodi le ena vrsta srca 
naenkrat. Toda zamisel je izvrstna in dogajanje prev- 
leče s posebno teksturo, kjer se realnost meša s sa- 
njami. Povrhu imajo nastopajoči duševne dvojnike v 
Motorvillu, kamor se je moč seliti s posebnim urokom 
in tako razrešiti par zagat. 


Ba 


Onkraj plank 


Vseeno Oliver v realnem svetu prebije malo časa, saj 
je poudarek na onem drugem. In kakšen je! Frpjski, 
kot se spodobi. S pomanjšano, od zgoraj gledano 
druščino je moč svobodno vandrati po zajetnem nad- 
svetu z več celinami, po katerih so posejana mesta, 
votline in ne predolge ječe. Korake ubiraš po zelenih 
planjavah, puščavi, gozdovih, skalnatih previsih in le- 
denih prostranstvih pod sencami oblakov ter ob piha- 
nju vetra, ki dviga škrice oblek. Obiščeš mesta, ki raz- 
vajajo oko s čudovito arhitekturo, pradavne templje, 

Piko na i pribijeta vrhunska 
inštrumentalna glasba Ghiblijevega hišnega skladate- 
lja Joa Musashija in prvorazredna lokalizacija (izbereš 
lahko tudi izvirno špraho). Čeprav dosti teksta ni go- 
vorjenega, čveka ne manjka in je do obisti profesiona- 
len, naj gre za japonščino ali angleščino. V slednji 
navduši mali Drippy s posrečenim valižanskim nagla- 
som. "Tidy, mun!" Najbolj seka splošni občutek za je- 
zik, saj mrgoli besednih iger. Sova v trgovini te odslo- 
vi z "Owl be seeing you soon!", mački govorijo "Much 
apurriciated!", kravja vladarica je 'Your Moojesty', po- 
redni modri hišni duh, ki omogoča alkimijo in spomni 
na onega iz Disneyjevega Aladdina, pa se kliče Al-Ki- 
mi. Odlično, ne tako kot v kupu drugih igric, katerih 
scenaristi ne ločijo niti med it's in its. Kaj šele, da bi se 
inteligentno poigravali z besedami! 


Si ti tu, Pikachu? 


Spočetka je zgodbena plat močno izražena. Čez nekaj 
ur pa se količina animacij opazno zmanjša in ob dol- 


ge Temple of Trials. 
n n 


kjer se po hodnikih razliva voda, svetišča visoko v go- 
rah, na katere sveti žarka luč sonca ... Občutek je fan- 
tastičen. Kasneje dobiš ladjo, s katero se prevažaš po 
morju, in urok za instantno prestavljanje po obiskanih 
lokacijah. Ultimativni način prevoza pa je prijazni 
zmaj, s katerim vihraš po luftu, da ti igra srce. 

Wrath of the White Witch krasi ena najlepših izvedb 
sploh. Level-5 so šlo v španovijo z animejskimi prvaki 
v studiu Ghibli (Spirited Away, Mononoke ... glej ja- 
panko prejšnji mesec) in posrečilo se jim je ustvariti 
risanko, ki jo vodiš. Ne gre le za prvovrstne vmesne 
animacije, nekatere klasične, druge narejene z raču- 
nalnikom. Navsezadnje jih ni toliko, da bi tvorile raz- 


kosan celovečerec. Najbolj pretresejo liki, naj gre za 
Oliverja in njegova spremljevalca ali za mimoidoče. 
Vse osebe so navzlic rahlo ce/-shaded svinčnikavosti 
življenjske, z jasno izraženimi osebnostmi. Udejanjene 
pa so z zvrhano merico domišljije, naj gre za ljudi kot 
ljudi ali za človekolike živali. Pet metrov visoka kravo- 
lika vladarica, mestna populacija, ki nosi oklepe in 
vepraste maske, tetice s psički, razdraženi pustolovci, 
nekdaj veliki čarovniki, ki zdaj prodajajo 'babane', 
zgovorni jetiji ... Dopolnjuje jih Wizard's Companion, 
knjiga, ki govori o svetu in se sproti polni s čudovitimi 
ilustracijami, podatki in celimi pravljicami. Koliko tru- 
da je moralo iti zgolj vanjo ... 


gih debatah se v ospredje se pririne igranje. Počneš ti- 
sto, kar od erpegeja pričakuješ, se pravi hodiš okoli, 
slediš rdeči niti, od bitij v stiski prejemaš glavne in 
stranske kveste ter krepiš druščino. Ta šteje največ tri 
člane, a Level-5 so raztegnili ovojnico. Tako Oliver 
kot njegova mlada kamerada imajo vsak po tri pod- 
ložnike, familiarje. Dotične naberejo tako, da jih, ko 
so premagani, mladenka Esther omreži s harfo. Tedaj 
se ti pridružijo in jih lahko uporabljaš v boju. Na svojo 
stran je moč privleči domala vsakega manjšega na- 
sprotnika, ki jih je nič manj kot štiristo in jih lahko me- 
njavaš pri točkah za shranjevanje položaja. Gotta 
catch 'em all! 

Tepež je spoj realnočasnovnega in poteznega, ki poudarja troje. Prvič, dobro 
se moraš postavljati v prostoru in se izmikati napadom, sicer kasiraš po ne- 
potrebnem. Drugič, ko začne sovrag pripravljati močnejši napad, kar javi z 
napihovanjem, je treba ukazati blokiranje, če nočeš utrpeti večjih poškodb. 
Kleč je v tem, da tega ne moreš storiti, če si blokiral tik pred tem, niti ne mo- 
reš nemudoma ukazati novega napada, če si preklical prejšnjega! Bistvena je 
pravočasnost. In tretjič, blok je za strahopetce. Kdor obvlada, bo s fizičnim 
napadom v pravem trenutku prekinil sovražnikovo akcijo in jo onemogočil. 
Za to bo nagrajen s kroglicami življenjske in čarobne moči ter veliko svetlika- 
vo globulo za takojšnji supernapad. Se pravi: spretnejši kot si, laže ti je. 
Sistem pozna še nekaj subtilnosti, recimo to, da so priklicani pošastki časo- 
vno omejeni in se morajo čez kaki dve minuti vrniti v zavetje glavnega lika, 
kjer si opomorejo, ter da si z njim delijo tako energijo za copranje kot zdravje. 
Kar staknejo oni, staknejo junaki, in obratno. Kakopak je važno tudi, na 
kakšni stopnji so in s čim so opremljeni. Uspeh je zategadelj odvisen malo 
od robe, malo od veščin in malo od sreče, saj je prisoten tudi kaos. 

Princip je resnično tako kot v Pokemonu. Sleherno bi- 
tje, od škratovskega mečevalca prek ihtave rože do 
bojevitih kač in neugnanega jetija, razvijaš enako kot 
osrednje like. Daš jim orožja in opremo, jim določiš 
uroke in jih futraš s sladicami, da jim krepiš statistike. 
Ko se zadosti razvijejo, jih lahko s posebnimi dragulji 
dvakrat preleviš v eno od dveh mogočih višjih oblik. 
Le-ta začne izkušnje pridobivati z ničle, a je nato 
ustrezno močnejša. 

Prisrčni monstrumčiči so ključen del bojnega siste- 
ma, ki spomni na niz Tales. Za razliko od mnogih ja- 
ponskih frpjev ni potezen, marveč teče v realnem 
času. Če med tekom udariš ob sovražnika, ki so vid- 
ni in te naskočijo, če te zagledajo v bližini, se preseliš 
v ločeno areno. Ta je krožna in v njej ni ovir. S priti- 
skom na gumb skočiš v kožo kateregakoli od osnov- 
nih treh likov ali v vsakega od njegovih treh familiar- 
jev. Prevzetega nato nadzoruješ docela akcijsko, z le- 
vo gobico in gumbi. Bistveno je, da dejanja izbiraš v 
meniju, nakar jih začne lik samodejno izvajati, kar 
pomeni, da ti ni treba besno drkati knofov. Podložnik 
s početjem nadaljuje, dokler se ne izteče ura. Na ta 
način mu zapoveš fizičen napad, obrambo, goltanje 
dobrot iz ruzaka ali rabo ene od posebnih veščin ozi- 
roma urokov. Ko jih izbiraš, se dogajanje ustavi (aktiv- 
na pavza). 

O tehnični plati mlatenja razglabljam v okvirju na 
prejšnji strani. Tu naj povem, da se jim je posrečilo iz- 
delati hiter, privlačen, zabaven in spektakularen sis- 
tem. Takega, kjer je vsak boj ploha isker in svetlobe, 
hitro premikajočih se likov ter sekundnih odločitev. 


Kot vroč meč skozi maslo 


Žal pa ga igra ne izkoristi. Level-5, stvaritelji novejših 
Dragon Ouestov, niso mogli iz svoje kože in so si za- 
mislil klasičen jrpgjski sistem, ki se osredotoča na tla- 
ko. Grindanje je nekoliko manj izrazito in zoprno kot v 
DG8 in DG9, vendar ne bistveno. Še vedno boš cele 
ure strmel v ekran in rutinsko mlatil male gnusobe, ki 
te taktično ne bodo izzvale. Če ne boš, te bodo korpu- 
lentnejše pregazile z golo močjo. Še dobro, da EXP 
nabirajo tudi liki, ki niso neposredno udeleženi v boju. 
Pozabi na kake elementarne (ne)občutljivosti in grun- 
tanja, kako šefa poonegaviti. Slejkoprej prileti Drippy 
in ti nedvoumno pove, kako tečnobo zatreti. V primer- 
javi s Final Fantasy XIII in Lost Odyssey je treba vložiti 
bistveno manj truda. Ko do neke mere zaobvladaš 
prehod iz napada v obrambo in se zaveš, da je Oliver 
uporaben mag s kupom dobrih coprnij, si z nekaj pre- 
vidnosti neustavljiv. Razen čisto na koncu, kjer po ka- 
kih štiridesetih urah priletijo zaporedni glavarji s total- 

nim prascem na koncu, ki spama nek meganapad, s 
katerim naključno prebija tvojo drugače nezlomljivo 
obrambo. Ostali poveljniki so številni, veliki in gro- 
zeči, a kljub trušču presenetljivo neškodljivi. Prav tako 
ti ni treba brskati, kam moraš iti, saj te tja vodi jasna 
zvezda na vedno dostopnem zemljevidu. Če si resnejši 
igralec, jo v meniju izklopi, sicer bo občutek vodenja 
za roko premočan. 

Če izvzamem vsebino po koncu, ki s svojo reciklažo 
bitij ni ravno domiselna, je Ni no Kuni nezahtevna, do- 
mala nedeljska reč brez možnosti new game 4. To me 
jezi, saj je potencial večji. A izbrali so sleherniku prija- 
zno pot, kar se med drugim vidi v pomanjkljivih opci- 
jah umetne pameti. Računalniškima sotrpinoma v 
taktičnem meniju naročiš, naj te samo zdravita, am- 


p Z/Brepare yourself for the finaljbattle! 
x 

Ker j je mobilnost znak odraslosti, Oliver s kameradi sčasoma 


pak onadva obvezno spušita vso mano za brezzvezne 
napadalne uroke. Mana pa je dragocena, saj so kavi- 
ce, ki jo vračajo, drage kot žafran. Takisto sem več 
pričakoval od familiarjev, ki ob vsej svoji številčnosti 
ne ponudijo zadostne širine in globine. Ves špil sem 
obrnil z dvema in z rabo enih in istih urokov na en in 
isti način, kar pove dosti o tem, kakšno raznolikost 
terja. Definitivno bi je lahko bilo več. 

Opazen je padec kakovosti nekje po dveh tretjinah, ko 
bi se šele moralo začeti prav bliskati. Razvlečeni, sta- 
tični templji s ponavljajočimi se gradniki, počasno 
premikanje junaka, manko bojne svežine in mlahavi 
stranski kvesti, v katerih moraš skoraj vedno stepsti 
večje izvedenke že znanih gmizavcev in je treba komaj 
kaj prilagajati pristop, oceno zbijejo pod osemdeset. 


a % zajaše pozoja. Ta ga ponese kamorkoli, med drugim k temp- 
ič lju, kjer nabiraš č čine in nagrade v vedno težjih spopadih. 


V igri je tudi alkimija za tvorjenje robe, a ni bogve kaj. Kul robo zvečine dobiš 


ali kupiš. Enako važna je spretnost v boju. Tu se ravno pripravljam na obrambo. 

"Not totally tidy, Mun..." 


Večina Ni no Kunijevih dražesti se je potemtakem 
skrivala v zgodbi in izvedbi. Bolj kot sem se bližal kon- 
cu, bolj sem bil naveličan ponavljanja, tlake in nedo- 
miselnosti novih območij. To ni doseglo kritične meje, 
da bi rekel, mah, ne bom se več ubadal s tem, a sem 
bil v drugi polovici manj navdušen. Ni primerjave z 
Zelda: Skyward Swordom, s katero White Witch, če- 
prav se žanrsko ne pokrivata, vleče mnoge stilske vz- 
porednice. Pri tem občutim krepko nejevoljo, saj mi je 
špil kot celota ugajal. Bil je prisrčen, svetlogled in 
naphan s pomenskimi odtenki. Vendar si je po igralni 
plati drznil in zahteval nekoliko premalo. 


Sneti si odslej za sopotnika pravljič- 
ne dežele želi nosonjo iz Walesa. 


PS3 O O Level-5/Namco Bandai 


Ha 


Level-5 / Namco Bandai 

ucat let je preteklo, odkar se je prvi papirnati 

Mario odlepil od frpjskega Super Mario RPGja 

za SNES. Ni šlo za čistokrvno nadaljevanje, 

temveč za nekoliko drugačen izdelek, ki se je 
razvil v polnopravno vejo. Nazadnje smo se origami 
šli v odličnem Super Paper Mariu za wii (Joker 169, 
89), ki je poudaril skakanje in elemente igranja vlog 
skoraj povsem izrezal, a postregel s svežim sistemom 
preklapljanja iz ploščatega v trirazsežno. V Sticker 
Staru za 3DS se vrnemo za korak, saj so zopet na 
meniju potezni boji, ploščadenja pa je manj. 


Prelepa lepenka 


Kot je za brkateža v navadi, je štorija vrtčevsko pre- 
prosta in simpatična. Večni nadzlobnež Bowser jo to- 
krat zagode ob proslavi, ki se ob letnem pristanku 
kometa odvije v Kraljestvu gobic. Šušlja se, da repa- 
tec izpolni želje, kar dežurnega nepridiprava nemudo- 
ma pritegne. Ko se asteroida dotakne, gre seveda vse 
narobe. Po kraljestvu se raztrosi šest kraljevih nalepk, 
od katerih eno pobaše Bowser. Pri tem se mu scufa in 

V mestecu se mudiš po nakupih, polniš muzej na- 
lepk, nadleguješ prebivalce in odkriješ kako skriv- 
nost. Blizu je pristan, od koder kasneje z ladjico 
odpluješ na nova področja. 


rogovil 2013 


Paper Mario: 
StIK cke af Stal 


ugrabi princeso Breskvico, Mario pa pomečkan pri- 
stane v kotu. Ko pride k sebi, se mu pridruži zvezdica 
Kersti, ki mu obrazloži situacijo in se mu pridruži na 
herojski odpravi. 

Najprej opaziš nenavadnost. Čeprav gre v osnovi za 
frp, je dežela razdeljena na stopnje kot v New Super 
Mario Bros, tako da se laže poigraš med šolskim od- 
morom. Nivoji so daljši in vanje se boš kasneje dosti 
vračal, poti do njih pa se razvejijo, tako da bo razi- 
skovalna žilica zadovoljna. Področja, po katerih se 
tretjeosebno pojaš, so raznolika in polna skrivnosti. 
Nevidna vrata, sumljivi grmički in mehke stene zve- 
davost redno nagrajujejo s kovanci in dobrotami. Za 
nameček se ubadaš z domiselnimi miselnimi oreški, 
ki so daleč od tipskih prinesi-in-pobij generičnosti. 
Ko denimo naletiš na kip Bowserja, ki bruha vodo, 
slediš cevki skozi prehod, kjer najdeš pipo. Kot se za 
vodoinštalaterja zagre, s ponorelim skakanjem vodo 
zapreš, s čimer odpreš pot naprej. Ko naletiš na go- 
senico, ki je zadremala sredi poti, pa jo zbudiš s tro- 
bento, ki si jo pajsnil zlodejem na gradu. Mozeg ti si- 
cer ne bo eksplodiral, a je vse skupaj ravno prav in- 
tuitivno, da se ohrani pristen pustolovski občutek. 


Med vandranjem zbiraš nalepke za enkratno uporabo 
za v album. Olupiš jih z zidov, pobereš iz škatel, kupiš 
v štacuni, z njimi si nagrajen po boju ... Uporabljaš jih 
tudi za reševanje puzel, v glavnem pa pridejo prav za 
tepež. Ko naletiš na zlobca, skočiš nanj ali ga žvaj- 
zneš s kladivom. Nato se igranje preseli na ločen za- 
slon, kjer pred tabo v ravni vrsti stojijo nasprotniki. 
Bojuješ se sam v potezni maniri, značilni za japonske 


Hmmm... You're as good as they sau. 
| can't believe | lost to you. 


Status 


Na spodnjem zaslonu vidiš samolepke, ki jih nucaš 
za boj in zagonetke. Ko premikaš 3DS, se realis- 
tično svetlikajo, za kar skrbi žiroskop. Mačka deni- 
mo potepta vse zlikovce hkrati. 


Pohvalno je, da šibkejšo zalego kasneje odpraviš 
brez truda. Z dobro merjenim skokom se je odkri- 
žaš, preden se začne spopad na ločenem zaslonu. 


frpje, ki pa je cepljena z akcijo. Tvoje edino orožje so 
samolepke in hec je v tem, da lahko vsako uporabiš 
le enkrat, prostor v albumu pa je omejen. Tako mo- 
raš vselej preračunavati, kaj boš nosil, saj hudejše 
sličice vzamejo več prostora. 

Ko si na vrsti, lahko za drobiž zavrtiš igralni avtomat. 
Z nekaj spretnosti in sreče si izboriš bonusne učinke 
(zdravljenje, keš, žvajz) ter možnost rabe več nalepk 
zapored. Ko pred seboj vidiš špičateža, letečneža in 
želvo, boš vedel, kaj storiti. Prvemu boš privoščil 
strateški zamah od strani z macolo, drugemu boš 
skočil na betico, tretjemu pa zalučal par ognjenih 
krogel. Zapuščina serije veli, da s pritiski na gumb ob 
pravem trenutku napade okrepiš ali jih podaljšaš v 
kombinacije, kar poskrbi, da si vedno pozoren. Ena- 
ko velja za branjenje, saj boš z natančnim knofodr- 
kom dobljeno škodo razpolovil. 


Kolaž krohota 


Klasičnega višanja nivojev ni, si pa sproti bildaš ko- 
ličino življenjskih točk in dobivaš žlahtnejše nalepke. 
Postopek je kul, saj nisi odvisen od statistik. Učiš se 
čedalje bolje izpeljati napade, saj je za dober izkori- 
stek sličic potrebne dosti vaje in spretnosti, šefi pa 
znajo biti zaguljeni. Tudi z zabavnimi prijemi te prese- 
netijo. Ko naletiš na starega znanca, coprnika Kame- 
ka, ti denimo vse nalepke spremeni v šlape. Crkuješ 
od smeha, ko se skušaš spomniti, kje je tičala kaka 
nalepka, medtem pa ga vztrajno šamariš s pa- 
pučami. 

Humorja je polno in marsikatera pikra bo kratko- 
hlačnikom ostala nejasna. Gobasto prebivalstvo se 
pošali celo na račun hipsterjev, luštne besedne igre 
pa so itak stalnica vodovodarjevih frpjskih izletov. 
Tudi vsebine je čez glavo, saj boš v igro zlahka vložil 
štirideset ur. Glasbena in zvočna podlaga sta mariov- 
sko prijetna, najbolj pa navduši nevsiljiv tride učinek 
z večslojno kartonasto podobo, ki paše na 3DS kot 
nutela v palačinko. Lahkotno in obenem globoko 
frpjsko popotovanje, ki ga le privošči otroku v sebi. 


Kavboje se ob pisanih sličicah radu- 
je, kot bi bil na dvorišču male šole. 


3DS 

Poleg rimskih številk in akveduktov so del evrop- 
ske dediščine merjasci, čedne čelade in menhirji. 
Asterix in Obelix, večno mlada in večno brkata 
Galca, ob izidu novih stripov v slovenščini vabita 
k banketu! Navix seže po lutnji in peresu. 


Uderzo.spočela, 

kar hitro dobil mo-" 
- derno podobo. Zlagoma so si 
karakterne vloge izborili še 
drugi vaščani, kar dela skup- 
nost podoliaa smrčji. 


PRA - -. 
Ee NO 


KREMENUUKECI 


sterix je eden tistih brezčasnih likov, ki 
lepšajo otroštva in izvabljajo nasmeške 
odraslim. Pisane sličice z oblački takoj 
pritegnejo oko in privihajo ustne kotič- 
ke. In ko Rimljani letijo v nebo, ta sim- 
bol upora z dobrovoljno trmo in prebrisanostjo po- 
maga prenašati tegobe vsakdanjika. Temni časi po- 
stanejo lepši s požirkom čarobnega napoja, zato 
smo veseli, da v Podalpje dobivamo nove pusto- 
lovščine. Založba Graffit, ki je k nam pripeljala Gar- 
fielda, je namreč obudila še speče Galce! Poglejmo, 
kje so se potikali doslej. 


Od pemikana do merjasca 


Asterix je plod dveh velikih mož francoskega stripa, 
pisca Reneja Goscinnyja in ilustratorja Alberta Uder- 
za. Goscinny se je rodil leta 1926 v Parizu in je polj- 
sko-judovske krvi. Družina se je ustalila v Argentini, 
Rene pa se je dvajsetleten preselil v New York, kjer je 
skušal uspeti v marketinškem poslu. Kariero briljant- 
nega pisca in scenarista je pričel leta 1955 s pisanjem 
zgodb za Srečnega Luka. Tega stripovskega junaka je 
že devet let pred tem ustvaril belgijski ilustrator Mau- 
rice de Bevere - Morris. Kavboj je v času priljubljeno- 
sti vesternov dobro zaoral in je priljubljen še danes, 
čeprav so mu ikonično cigareto izpulili in jo nadome- 
stili z bilko trave! 

Goscinnyja je v petdesetih pričelo vleči v domovino, 
kjer je spoznal leto mlajšega ilustratorja Alberta Uder- 
za. Ta izhaja iz italijanske rodbine in je veselje do risa- 
nja kazal že kot smrkolin. Moči sta prvič združila z 
odličnim stripom o indijancu Umpah-Pahu. V letih 
med 1958 in 1962 je izšlo pet pustolovščin, ki se v 
glavnem dotikajo življenja v plemenski skupnosti in 
trkov s tujci. V tem prostodušnem humorju je najti ve- 
liko vzporednic, ki so kasneje izgradile Asterixa. 
Goscinny in Uderzo sta postala velika prijatelja in 
kmalu zasnovala časnik Pilot, ki naj bi povezoval 
mlado in staro. Za vsebino je bilo treba ustvariti novo 
serijo s prepoznavnim junakom. Tu sta nameravala v 
življenje obuditi lisjaka Reynarda iz basni. V njem sta 
videla francosko ustreznico miška Mikija, ki je v ti- 
stem času plul iz ZDA. Ker pa so jima idejo speljali, 
sta v časovni stiski mrzlično iskala novega junaka. V 
iskanju navdiha je Uderzo našteval dežele in ko je izu- 
stil Galija, se je Goscinnyju razsvetlil obraz. Legenda 
je bila rojena! 


Keltske narodne 


Z izbiro Galije sta zadostila želji, da bi ustvarila izvirno 
zgodbo, povezano z zgodovino svojega naroda. Galija 
je bila v starem veku namreč dežela na območju da- 
našnje Francije, Galci pa pripadniki keltskih plemen, 
ki jih je Rimski imperij kljub pogumu premagal in jih 
priključil škornju. Goscinny in Uderzo sta svojo zami- 
sel umestila prav v čas okrog leta 50 pred Kristusom. 
V njuni različici zgodovine je pred Cezarjem klonila 
vsa Galija razen nepremagljive vasice na ozemlju 

današnje Bretanje. Upiranje zavojevalcem jim 
omogoča čarobni napoj, zvarek za nadčlo- 

veško moč, ki ga pripravlja vaški druid Pa- 

noramix. Osrednji lik Asterix je sicer dro- 

ban, a brihten bojevnik, ki vedno najde na- 
čin, kako Rimljanom zagreniti življenje. 

Goscinny je vas postavil ob morje za lažja potova- 
nja. Čeprav je selo izmišljeno, so v Bretanji res od- 
krili podobno naselbino iz železne dobe. 


Uderzo je sprva želel, da bi bil Asterix bolj plečat. Ven- 
dar se je Goscinnyju zdelo bolje, da je drugačen od 
poznanega kalupa in se zanaša bolj na pamet kot na 
mišice. Zato je Uderzo za protiutež napravil Obelixa, 
prijazno goro dolgih hlač in kratke pameti, ki ljubi 
merjasce in menhirje. Ker je padel v kotel napoja, ko 
je bil majhen, so učinki zanj trajni. Vsi ostali morajo 
srkniti iz čutarice, nakar ni večje zabave kot dober 
pretep z legionarji, pri katerem sodeluje vsa vas. 

Ta je polna podpornih likov s hecnimi značaji in ime- 
ni. Po stari galski navadi se vsi nazivi končajo s 
končnico -ix, vsebina pa praviloma nosi hudomušne 
podrobnosti o značaju in je prepuščena prevajalcem. 
V slovenščini imamo tako poglavarja Vserasturixa, 
barda Kvaritonixa in ribiča Delamarixa. Prikupen pri- 
bočnik je še Obelixov kužek Idefix. Ta z dvojico ni bil 
že od začetka, temveč se jima je pridružil v peti prigo- 
di, Okrog Galije z Asterixom. Tu se junaka odpravita 
na turnejo po domovini in iz vsake pokrajine prinese- 
ta kulinarično znamenitost. V tej epizodi se jako čuti 
ljubezen do rodne grude, saj še bolj kot ostale poka 
od besednih iger in internih štosov. Zato velja za zelo 
težko prevedljivo in prenosljivo v drugo okolje. 


Staroveški turizem 


Galca nikdar nista bila zapečkarja in sta vse bolj širila 
diapazon svojih avantur. Obiskala sta Španijo, Brita- 
nijo, Belgijo in Izrael, poklonila sta se Kleopatri, na- 
stopila na olimpijskih igrah, Vikinge naučila strahu ter 
čez ocean prva dosegla Ameriko. Vse to vandranje pa 
je imelo razen raznolikosti še en bistven namen: na- 


Prva prigoda Asterixa Galskega je izšla leta 1961. 
Deset let kasneje so se Galci v okviru zabavnika Zvi- 
torepec prvič pojavili v slovenščini. Posamezne al- 
bume je lansirala Didakta po osamosvojitvi. 


Celovečerni repertoar ni presežek ne s scenarističnega, ne z igralskega vidika. Kljub temu filmi z galski- 
mi prigodami redno kapljajo. Kako bo na to vplivalo Depardieujevo novo rusko državljanstvo, še ni jasno. 


klonjeno karikiranje različnih kultur, ki jih druži mrž- 
nja do okupatorskih Rimljanov. Ni naključje, da je As- 
terix v Britaniji najbolj prodajan album, saj so Angleži 
lepo sprejeli šale na svoj račun, od pitja tople vode do 
izumetničenega govora in vožnje po levi. Da bi utrip 
tujih dežel ujel čimbolje, je šel Uderzo večkrat na razi- 
skovalna potovanja. Korzika in Švica sta rodili prele- 
pe pejsaže in tudi sicer se je njegov slog skozi leta 
razvijal. Vključeval je vse več detajlov in čustev na br- 
katih obrazih, večkrat pa si je privoščil kako pobalin- 
stvo in navezo na popularno kulturo. V stripih tako 
najdeš Stana in Olia, Beatle in mnogo drugih, malce 
manjka le lepih dev. Seveda je večkrat vpletel lastni 
karikaturi! Goscinny in Uderzo sta pri tem dognala 
tako verbalno kot situacijsko in fizikalno komiko, 
dočim je bilo nasilje omejeno na smešno mikastenje, 
ki ni nikdar izgubilo prvinske nedolžnosti. 


Uderzov zaščitni znak so predimenzionirani nosovi. 
Ponosnemu profilu ni ušla niti Kleopatra, ki jo Gal- 
ca sicer nadvse čislata. 


Njuno sodelovanje je trajalo osemnajst let in sku- 
paj sta ustvarila štiriindvajset albumov. Leta 1977 
pa je Goscinnyja pri 51 letih doletela prezgodnja 
smrt zaradi srčne kapi. Po začetnem pretresu se je 
Uderzo odločil, da nadaljuje sam. Doslej je samo- 
stojno ustvaril deset zgodb, za katere je značilno 
več naslanjanja na fantastiko in iskanja motivov iz- 
ven zgodovinskih okvirov. Fabule niso več tako 
prefinjene, saj so Galce leta 2005 obiskali celo ve- 
soljci. Poleg tega stripe v tujini spremljajo dodatne 
slikanice, ki razložijo več ozadja. Ena takih pove, 
kako je Obelix cepnil v kotel z napojem. 
A čeprav je kakovost po Goscinnyjevi smrti upadla, 
je opus zavidljiv. Te trdo vezane zgodbe v velikem 
formatu je veselje vzeti v roke ter se k njim spet in 
spet vračati. Prigode so radožive, lahkotne in polne 
podrobnosti za lepšanje dneva. Prikrojevanje zgodo- 
vinskih dejstev je v službi raznolikosti in zabave, za- 
to ni moteče, da Normani oziroma vikingi nad Evro- 
po prilomastijo tisoč let prezgodaj. 


Dober glas seže 
v deveto galsko vas 


Asterix je tako doma kot širše v evropskem prostoru 
doživel orjaški uspeh. Preveden je v več kot sto jezi- 
kov in v slovenščini imamo slabo polovico prigod. 
Najbolj znana je enajsterica albumov založbe Didak- 
ta, ki so izhajali v devetdesetih. Kasneje je Egmont z 
štafeto prevzelo podjetje Graffit in na police poslalo še 
po tiskarni dišeči, trdo vezani epizodi Poglavarjev ščit 
in Asterix v Hispaniji. Branje prevodov je priporočlji- 
vo, saj so kakovostni in imajo zaradi besednih igrarij 
lepo dodano vrednost. 

Galci se niso ustavili med knjižnimi listi, saj so pogosti 
gostje platen in zaslonov. Stripovski format se je obil- 
no posojal animaciji in doslej so izdali deset risanih fil- 
mov. Najrecentnejši je Asterix in Vikingi iz leta 2006. 
Igrani celovečerci so bili doslej štirje. Pred kratkim 
smo imeli v kinodvoranah film Asterix in Obelix v Bri- 
taniji, njegovi predhodniki pa so Na olimpijskih igrah 
(2008), Misija Kleopatra (2002) in Proti Cezarju (1999). 
Za filme je značilen gostejši, evropski tip humorja z 
nekaj tiste starocelinske zaplankanosti, ki jih dela pri- 
srčne. V njih vedno najdemo Gerarda Depardieuja v 
vlogi Obelixa, dočim so Asterixu brke posojali Chris- 
tian Clavier, Clovis Cornillac in Edouard Baer. 

Tudi v igrah sta Galca široko zastopana od zgodnjih 
let branže, ko se je blondinec leta 1983 prvič pojavil 
na konzoli atari 2600. Zgodovinska risankavost je kot 
naročena za tandemske ploščade z veliko mikastenja, 
ki tvorijo levji delež izmed kakih dvajsetih galskih na- 
slovov. Sodobnejši skok v tri dimenzije je napravil niz 
XXL, kjer je veliko šunk in zbiranja čelad. 

Seveda galski vpliv takisto sega v snovni svet, od figu- 
ric iz kinder jajčk do lastnega tematskega parka se- 
verno od Pariza. Parc Asterix ni otroški sejem, temveč 
se pohvali z lepim številom hudih ringlšpilov in zaen- 
krat dobro kljubuje konkurenci bližnjega Disneylanda. 
Upamo, da bo tudi v širšem pomenu še dolgo tako! 


Da Rimljani vidijo več zvezd kot astronomi, je bi- 
stvena lastnost, ki so jo prenesli tudi v igre. Ko 
omahnejo, na obrazih redno nosijo nasmeške. 


lovenija ni dežela Nintenda, zato Zelda 
(imenovana po vedno reševani princesi 
oziroma boginji) nima toliko častilcev, 
kot bi gotovo jih, če bi domovala na ra- 
čunalnikih. Gre za dolgometražni niz, ki 
meša vplive. Temelj je tretjeosebna ak- 
cijska pustolovščina, kar pomeni van- 
dranje po dokaj odprti deželi, mestih in ječah, boje- 
vanje v realnem času in rabo nabranih predmetov na 
pravih mestih. Temu so pridruženi skakalni elementi 
in prvine domišljijskih vlog, saj junak Link napreduje 
v veščinah. 
Imamo torej borbe, raziskovanje, izpopolnjevanje in 
reševanje miselnih orehov, ki so vtkani v srž teh kla- 
sično herojskih odprav. V Zeldah ni tako, da bi se po 
obilici soban divje bojeval, nakar bi prispel v čumna- 
to, namenjeno izključno uganki. S kavljem na špagi v 
enem trenutku vlečeš k sebi leteče sovrage in jih mla- 
tiš, čez dih pa z njim obračaš simbole v steni, da od- 
preš vrata. Zaradi tovrstne kompleksnosti je kopij 
malo - Okami, Darksiders, morda Psychonauts. 

oe se rad potika po mistični deželi Hyrule 
iz kultne Nintendove serije iger The Legend 
of Zelda. Toda včasih si zaželi, da bi imel v 
njej več opornih točk. Zato čisla novoizdani 
uradni vodnik Hyrule Historia, ki ga je toliko 
skupaj, da mora zanj kupiti tovorno mulo. 


Sem in tja se z opevanjem Zeld zdim sam sebi tra- 
past. A ko mi nagrajenec Prešernovega sklada, pisa- 
telj Milan Kleč, reče, da odkar sem mu predstavil Zel- 
de, ne more igrati ničesar drugega, saj je vse plehko 
in zanikrno, vem, da je nekaj na tem. Pa ne le jaz. Da 
so Zelde nepresežene in čarobno samosvoje, menijo 
tisoči umirjenih, nekoliko sanjavih, inteligentno zve- 
stih fanov širom sveta. 


Obračajoč preteklost 


Dotični so minuli mesec v Ameriki na vrh Amazonove 
in New York Timesove lestvice popularnosti spravili 
težkokategorno knjigo The Legend of Zelda: Hyrule 
Historia. To je trdo vezana, nič manj kot 276-stranska 
bukva, ki je na Japonskem izšla pozno predlani, ob 
četrtstoletnici serije. Vsled neuklonljivosti Zeldinih 
častilcev je naposled ugledala zahod v režiji izdajatelj- 
ske hiše Dark Horse Comics. 

Ne gre za analizo idej in igranja, kakršno si lahko pre- 
bereš v našem članku Veličina (iz) otroških sanj v Jo- 

kerju 162, id na stranki 3596, marveč v prvi vrsti za 
ilustrirano časovnico. Resda slednjo najdeš na inter- 
netu, saj so Zeldi posvečene mnoge wikie. Vendar do- 
tične niso oficielne - tale je in so jo fanovske strani že 
povzele kot bistveno oporno točko. Hkrati je bistveno 
lepše, ko listaš po knjigetini za vola ubit, tipaš gladki 
papir, ki je videti kot pergament, in zreš krasne sliči- 
ce. S tem je tekst učinkovitejši, in ni ga malo. 

Pregled obdela Zelde iz glavnega kotla in znane odvrt- 
ke, izpusti le obskurne titule, kot sta wiijev grižljajček 
Link's Crossbow Training in BS The Legend of Zelda 
za sattelaview, satelitski dolpotegovalni razširitvenik 
za SNES, ki so ga imeli le samurajci. Izvemo, kako se 
zgodbena črta kronološko začne z najnovejšim de- 
lom, Skyward Swordom, in se pri Ocarini of Time raz- 
cepi na več niti, odvisno od Linkove uspešnosti in 
drugih vplivov. Na eni so recimo The Wind Waker za 
kocko in Phantom Hourglass ter Spirit Tracks za DS. 
Morda na to nisi pomislil, a to je razlog, da so si nave- 
deni trije naslovi videzno tako podobni, s prešernimi 
barvami in otroškim Linkom, ki je drugod že odrasel. 


Podobice slasti 


Kljub pošteni količini besedila le-to ni zbito v velike 
kose, marveč je razmetano po krajših, ilustriranih po- 
stavkah. Tako lahko bereš zvezno ali skačeš po del- 
cih, ki te zanimajo. Vnovič pa opozarjam, da to ni 
analiza, temveč poklon. Ne boš izvedel, zakaj je abe- 
ceda tako čudna in od kod resnično izvira (nordijske 
rune?), temveč da so črke iz časa, ko je deželi vlada- 
la boginja Hylia. Nihče se ne bo zgražal nad klišejs- 
kostjo osrednjega negativca Ganona, marveč bo le 
povedano, kako se je njegova sitnobnost razvijala in 
rasla tja do forme Demonskega kralja. 

Ostala velika sklopa Hištorije sta slikovita. Prvi se 
sceloma ubada s Skyward Swordom, medtem ko dru- 
gi z lopato nameče vseh sort konceptne risbe in konč- 
ne podobe bitij, arhitekture ter orožij iz petindvajset- 
letne minulosti. Če te zanima, kako je nastajal Link 
od grobih sličic do končnega dezijna in kako se je 
spreminjal skozi leta, se boš imel lepo. Dosti krac 
spremljajo tekstovne pasažice, ki navržejo spomine in 
zanimivosti. 

Vezanico zaokrožijo nagovora očeta serije Shigera 
Miyamota in njenega trenutnega skrbnika Eijija Ao- 
nume ter lična manga (strip) z dvaintridesetimi pagi- 
nami. Tematika slednjega je znova izvrstni Skyward 
Sword, namreč njegovo štorijalno ozadje, ko so bogo- 
vi po Linkovem boju z Ganonom Hyrule razdelili na 
nebo in zemljo ter vmes dali nepredirno plast obla- 
kov. Nekaj je barv, nekaj črnobelosti, na splošno pa 
je manga simpatična in udejanjena s samozavestno, 
drugačno risbo dvojice prekaljenih japonskih ustvar- 
jalcev, ki že dolgo delujeta pod skupnim umetniškim 
imenom Akira Himekawa. 


S smetano in češnjo 


Kdor ni zaljubljen v Linkove avanture, v Hyrule Histo- 
riji ne bo našel dosti zase. To je izdelek za oboževalce, 
ki bodo zasanjano listali, podoživljali in se veselili ti- 
stega, kar so zgrešili. Ob tem bodo nemara izvedeli 
kaj novega, kajti uradna časovnica je le uradna. Kljub 
prevajalski zamudi, ki botruje manjšemu učinku neka- 
terih delov, na primer mange, je knjiga čudovito darilo 
sebi ali bližnjemu, ki si za pusta rad nadene zeleno tu- 
niko, vzame meč ter ščit in gre odganjat demone. Za 
ne pretiranih 25 evrov jo je moč naročiti v knjigarnah, 
kot sta Amazon.co.uk (pazi na drago poštnino) in Bo- 
okdepository.com (golobnina je brezplačna). Škoda, 
da so novoletne jelke še globoko v predalih! 


ON THE 2ŠTH 
ANNIVERSARY OF 

ČASOVNICA 


Temelj je dosti preprost. Ko se svet znajde v nevar- 
nosti, ki jo rada predstavlja ena od izpeljank zlob- 
neža Ganona (Ganondorf, Demonski kralj), se rodi 
junak Link. Ta z osvojitvijo moči, modrosti in pogu- 
ma v tridelnem trikotniku (triforce) odraste, zavda 
negativcu ter spotoma združi moči s princeso / sve- 
čenico / boginjo Zeldo. To se krožno ponavlja. 

Eiji Aonuma, novi skrbnik serije Zelda (izvirni avtor 
Shigeru Miyamoto deluje bolj v vlogi svetovalca in 
nadzornika), v bukvi pove, da zgodbe v tem nizu ni- 


so najpomembnejše. "Treba je vedeti, da se pred 
začetkom ustvarjanja nove Zelde vedno vprašamo: 


'Na kakšno vrsto igranja naj se osredotočimo?" In 
ne: 'Kakšno pripoved bomo napisali?" Na primer, 


pri Ocarini of Time, kjer sem prvič sodeloval, smo si 


dejali 'Kakšno vrsto odzivnega igranja bomo lahko 
udejanjili v tridimenzionalnem prostoru?" Zaradi te- 
ga je moč reči, da so Zeldine bajke drugotnega po- 
mena. Celo tista v Skyward Swordu je nastala pre- 
prosto po naključju." No, kljub temu so za legije 
navdušencev važne. Še bolj pa morda kronologija, 
ki jo Historia uradno zakoliči. Nekako takole gre. 


Skyward Sword (wii, 2011) 

Zadnji bodo prvi! Najnovejša Zelda je dobila nič 
manj kot 92 v Jokerju 221, ker je recept pritirala do 
meja trenutnega hardvera. Ozadna tematika je sta- 
rodavna bitka med Linkom in Demonskim kraljem, 
vstajenje boginje Hylie in razdelitev sveta na zemljo 
ter nebo, med katerima so nepredirni oblaki. Ob 
vnovičnem dvigu zla se Hylia reinkarnira kot Zelda, 
ki jo ogrozi novi demonski kralj Ghirahim, zato jo 
rešuje mladi vitez Link, ki pri Vratih časa postane re- 
snični heroj. 


The Minish Cap (GBA, 2004) 

Pojavi se nov zlobnež, Vaati, dočim Link pripada 
palčkom Picorijem. Kljub temu je njegova naloga 
enaka: pridobiti čarobni meč in zmlatiti barabo. 

Four Swords (gamecube, 2005) 

Vaati se reinkarnira, kar ni kul, zato Link vnovič po- 
sreduje. Hec je v tem, da ga je meč razdelil na štiri 
oblike, kar daje podlago samosvojemu večigralstvu. 


Ocarina of Time (nintendo 64, 1998) 

V tej resni kandidatki za najboljšo igro vseh časov 
(J66, 94) Hyrule zapade v vojno in kaos. Link zbere 
tri svete kamne in z brenkanjem na čarobno okarino 
odpre vrata v Templju časa. Tedaj zaspi, ker še ni 
dovolj odrasel, in se zbudi mnogo let kasneje, ko je 
starejši in močnejši. A deželo medtem opustoši Ga- 
nondort! Nič bati, Link pojezdi na kobili Eponi in se 
prekali v težkih temnicah, polnih sovražnikov, pre- 
padov ter ugank, dokler ne vstane vseh sedem sta- 
rih modrijank na čelu s princeso Zeldo. Toda zaradi 
Linkovega skakanja po času, ki mu težko sledijo ce- 
lo avtorji, se Zeldina časovnica tu razdeli na tri dele. 


Prvega tvorijo igre, ki opisujejo zaton dežele Hyrule 
in 'poslednjega junaka' Linka. Najprej je na vrsti tro- 
jica, ki se ubada z Vojno za vnovično zaprtje Gano- 
na. Na tej časovnici slednji Linka v Ocarini of Time 
porazi. A Link to the Past (SNES, 1991), enotni mo- 
dul Oracle of Ages -- Oracle of Seasons (game boy 
color, 2001) in Link's Awakening (game boy, 1993) 
se ubadajo s tem, kako pošastka spet zapečatijo. 
Drugi del te črte oblikujeta prva The Legend of Zelda 
(NES, 1986) in njeno od strani gledano nadaljevanje 
The Adventure of Link (NES, 1987), kjer Zelda spi. 


Drugi časovni črti predvidevata, da je Link v Ocarini 
premagal Ganondorfa. V prvi Sveto kraljestvo osta- 
ne zavarovano, Link pa skozi skrivnostni gozd pri- 
spe v alternativno dimenzijo, svet Termina, ki ga 
mora v Majora's Mask (N64, 2000) rešiti v treh 
dneh, sicer ga bo raztreščila proti Zemlji padajoča 
luna. V Twilight Princess (wii / gamecube, 2006) 
Hyrule napadejo sence, v Four Swords Adventures 
(gamecube, 2004) pa se znova dvigneta tako Ga- 
nondorf kot Vaati. Pestro. 


Alternativna inačica tega je komplet treh iger v no- 
vem svetu prihodnosti, kjer večina ni več zelenega, 
marveč leži pod morjem. Link najprej postane Ju- 
nak vetrov v Wind Wakerju (gamecube, 2003), kjer 
se Ganon spet reinkarnira, nakar v Phantom Hour- 
glass (DS, 2007) odkrije novo celino, kjer nastane 
sveže kraljestvo. Kronološko zadnji del te časovnice 
je Spirit Tracks (DS, 2009), koder se prevažamo z 
vlaki in nas ogroža Demonski kralj Malladus. 

tem, kaj zapisati v uvodnih vrsticah, nam 

tokrat ni treba razmišljati. Slovenski me- 

dijski prostor je namreč po zatonu TV3, 

ki smo ga objokovali lani spomladi, boga- 

tejši za dve postaji. Iz nekdanjega Pink.si 
je nastal TV3 Medias, ki gradi na blagovni znamki 
pokojnice, Telekom pa je splovil Planet TV. Zanimi- 
vo, da je ravno slednji prevzel večino serij (pri Joker- 
ju jim rečemo nizike), ki jih je nekdaj vrtela TV3. Pa 
tudi naši kabelski sistemi in IPTV so bogatejši za 
kup kanalov. Pojavili so se Fox, CBS, Adult Swim in 
še kaj. Trenutno sicer zvečine vrtijo starejšo produk- 
cijo - na CBS lahko recimo spremljate legendarno 
žajfnico Dinastija. A prepričani smo, da bodo kmalu 
pričeli z novitetami, saj si bodo le tako izborile tržni 
in oglaševalski delež. Prav tako velja omeniti zaton 
plačljivega paketa Pop non stop, ki ga bodo s prvim 
aprilom prenehali tržiti. Kar pa ne pomeni, da bodo 
kanali umrli. Trije najbolj priljubljeni: Pop Oto, Brio 
in Kino bodo uvrščeni v običajno kabelsko shemo. 
Predvidevamo, da bodo po novem vrteli oglase. 
Skratka, nabor televizijskih programov, ki dostavljajo 
tedensko dozo zabave, je vse pestrejši. Edini, ki pote- 
gnejo kratko, so tisti, ki signal lovijo prek DVB-T. Bolj 
zaskrbljujoče je dejstvo, da tako TV-postaje z izjemo 
nacionalke kot kabelski operaterji ločljivost HD še 
vedno obravnavajo kot poseben dodatek, ne kot priv- 
zeti način oddajanja. V času, ko na sejmih predsta- 
vljajo televizije s 4K in si velik del prebivalstva lasti 
vsaj štiridesetpalčnega ploščateža, moraš za uboren 
ducat ali dva kanalov visoke jasnine doplačati! Kako 
dolgo še? 


Banshee 


HBO (HBO Adria), kriminalna drama; 1 sezona 

Če iščeš gledališko študirane nastopajoče, globlje po- 
mene, smiselne scenarije in vrhunsko režijo, ta nizika 
ni zate. Akopak ti dogajajo akcija, zajebani lajf, adre- 
nalin, dobre nage babe ter postavni deci, se vsekakor 
zapelji v ameriško podeželsko mestece Banshee. 
Tam po spletu naključij postane šerif bivši kaznjenec, 
ki pride obiskat pajdašinjo izpred let, a uvidi, da si je 
uredila novo življenje. Zato se prelevi v sokrajana, ki 
se mora ubadati z lokalnimi neprilikami - najbolj s 


psihopatskim vodjo mestnih kriminalcev, nekdanjim 
amišem, ki jih je v Bansheeju dosti. Novopečeni roki 
pravice, ki rada sega po orožju in deli šljive, pomaga 
hekerski transvestit. Druščini pa je za petami razjarje- 
ni mafijozo iz preteklosti. Iz te centrifuge s tričetrt- 
urnimi epizodami, katere prva sezona je v polnem za- 
mahu, letijo krvošpric, zbiti čekani, požari, ugrabitve, 
metanje črev na plot, mesen fuk, Ivana Miličevič 
(južne gore list, ki je bila svojčas Dasha Fedorovič v 
Red Alertu 3), kvotabilne enovrstičnice ("There's 
pussy whipped and then there's this sad motherfuc- 
ker!"), ljudožerski psi in albino mišičnjaki, ki ga radi 
dajo fafat. Nežne duše naj se držijo stran, saj ne bodo 
vesele. Njim nasprotni pa brž po kokice, saj ne vidiš 
vsak dan nečesa, kar se tako prostodušno trudi šoki- 
rati na vsakem koraku in je v ta namen opremljeno s 
kosmatimi, pozibavajočimi se TV-jajci. Pa z joški. Ve- 
liko dobrimi joški. (sn) 


Modern Family 


ABC (TV Slovenija 1), družinska komedija; 4 sezone 
Kaj dobiš, če se stari pater familias znova poroči z 
mlado Latinoameričanko, ki ima iz prejšnje zveze 
najstnika, hči vzame nepremičninarja s srednješolski- 
mi izkušnjami čirliderstva in mu povije tri otroke, sin 
pa z istospolnim partnerjem posvoji vietnamsko do- 
jenčico? Šestnajst emmyjev, zlati globus in kup ce- 
hovskih nagrad. Christopher Lloyd in Steven Levitan 
(v žitjah imata med drugim zapisani seriji Fraiser in 
Pa me ustreli) že četrto sezono razgaljata prigode treh 
generacij družine Pritchett, ki je neprestano korak ali 
dva pred ostalimi aktualnimi družinskimi sitkomi. 


Čeprav v vlogi patriarha nastopa Ed O'Neill iz Družine 
za umret, familije niso bundyjevsko belosmetne, tem- 
več gre za višji srednji razred, ki se ne ubada s pre- 
majhno prodajo čevljev. Njihovi problemi so, kako pri- 
ti do ipada na dan splovitve, kako prepričati partnerja, 
naj se za otroške zabave ne maskira v klovna, in kako 
s klofutanjem piščančjega kadavra prepričati soproga, 
da šege tvoje rodne dežele niso za odmet. Čeprav je 
po izvrstnih prvih dveh sezonah čutiti, da ustvarjalcem 
kdaj pa kdaj zmanjka kanček sape, znajo še vedno 
nepredvidljivo povezati niti zgodb. Obenem v dogaja- 
nje spretno vpletajo sodobno tehnologijo, kakor se z 

njo srečujemo v vsakdanu. Kvazimentarna forma seri- 
je je temeljito izkoriščena s preigravanjem 'dokumen- 
tarnih' prizorov z izjavami na kavču, občasnimi pos- 
netki iz preteklosti (recimo ko se Gloria v podobi buj- 
ne Sofie Vergare čudi, zakaj se sosed pritožuje nad 
glasnostjo njihove papige, saj je vendar nimajo, čemur 
sledi niz posnetkov, kjer krakajoče kliče moža: "Jay! 
Jay!") in koketiranjem junakov s kamero. Pri tem 
prednjači Ty Burell v vlogi Phila Dunphyja. (sb) 


Arrow 


CW, akcijska drama; 1 sezona 

Kaj bi dobili, če bi Batmanu vzeli batmobil in netopir- 
ske šurikene ter mu v roke potisnili lok in puščice? 
Bržda 'Kapuco' (Hood) iz Arrowa, ki je Nolanovemu 
Brucu Waynu tako podoben, da bi lahko bil njegov 
brat dvojček. Podobnost med likoma ne preseneča, 
saj v leder ovito utelešenje Green Arrowa prihaja iz 
DCjevih stripov. 


Kot se spodobi za poštenega junaka, je imel Oliver 
Gueen travmatično doživetje, ki zajema tragično smrt 
očeta in pet let bivanja na samotnem otoku po ne- 
srečnem brodolomu. Izkušnja ga ni ubila, temveč ga 
je izklesala v veščega lokostrelca in pretepača. Po 
vrnitvi na domačo grudo se na podlagi očetove skriv- 
nostne beležke nemudoma loti iztrebljanja nepridipra- 
vov, ki so mu ljubo mesto spremenili v brezno zločina 
in korupcije. Toda vrnitev v civilizacijo ni mačji kašelj. 
Nizika uspeva iz preprostega razloga, da heroja ne 
tlači v pajkice in masko. Temu se pridruži zgodba, ki 
ni krojena po klasičnem kopitu, po katerem gre junak 
skozi že tisočkrat prežvečeno fazo nastajanja. Name- 
sto tega je povest o mrkem zaščitniku razklana na pa- 
ralelni zgodbi. Ena sledi (anti)junaku z ohlapno defi- 
nicijo pravice, na osnovi katere družbene pijavke 
občasno tudi zadrgne. Druga se poslužuje asociativne 
retrospektive, ki ponazarja boleč vzpon v robinhoo- 
dovsko pojavo. 

Rdeča nit se zaradi širine zgodbe mogoče preveč za- 
mota in kakovost epizod zna nihati. Toda križarski 
pohod zelenega lokostrelca je zavoljo obilice akcije, 
zarotniških zapletov in sodobnega pojmovanja junaka 
kljub temu gledljiva akcijada, ki bo všečna predvsem 
privržencem Smallvilla iste TV hiše. (km) 

Perception 


TNT, shizofrena detektivka; 1 sezona 

Organi pregona so vedno za kak nevron prekratki, za- 
to iščejo pomoč na najbolj nenavadnih koncih. Reci- 
mo pri profesorju nevrologije, ki pa ima napakico - 
tudi sam je povsem nor. Ampak na prefinjen način 
kakor profesor John Nash iz Čudovitega uma. Z njim 
ima dr. Daniel Pierce kar nekaj stičnih točk. Je na- 
mreč družabno plah in vidi namišljene osebe. To gre 
tako daleč, da potrebuje asistenta, ki mu pove, ali je 
oseba pred njim resnična ali ne. Toda halucinacije so 
resnični podaljšek njegovega uma. Opozarjajo ga na 
stvari in dogodke, ki bi jih običajna pamet spregleda- 
la. Zato ni čudno, da se k njemu kljub odločnemu na- 
sprotovanju kolegov in nadrejenih po pomoč zateče 
nekdanja študentka, sedaj agentka FBI. Daniel pri- 
naša rezultate... 


Eric McCormack (Will iz Will 6 Grace) se v naslovni 
vlogi odlično znajde. Tako zelo, da so ostali liki ob 
njem dokaj bledi, vključno z LeVarjem Burtonom 
(Geordi iz Zvezdnih stez), ki ima z norim profesorjem 
ves čas težave. K sreči so scenaristi dorasli svoji nalo- 
gi in prva sezona ponudi deset zanimivih primerov, ki 
se ves čas poigravajo ne le z zločinom, ampak pred- 
vsem z Danielovim svetom. Tega gledalec hitro vza- 
me za svojega, normalnega in se čudi, kako drugi liki 
doktorjeve resničnosti ne morejo doumeti. Druga se- 
zona je že potrjena in bo na sporedu poleti. (gt) 


The Good Wife 


CBS (Pop Brio), odvetniška drama; 4 sezone 

Kaj je naloga žene ameriškega politika? Da se biserno 
smehlja, se ukvarja z dobrodelnostjo in da mir. Kaj 
pa, če se mož izkaže za nezvestega prasca? Da mu še 
naprej stoji ob strani in da mir. E, malo morgen, reče 
Alicia (prelestna milfica Julianna Margulies), spoka 
kufre in gre obnovit odvetniško kariero, ki jo je zaradi 
družine odložila pred petnajstimi leti. Zaposli se pri 
družbi, polni največjih kalibrov, od samovšečnega 
šefa Willa, s katerim sta imela iskrice na faksu, prek 
sodirektorice Diane do čudežne biseksualne preisko- 
valke Kalinde s črno preteklostjo. 

V glavnem švigamo med raznolikimi, solidnimi prav- 
nimi primeri, ki mnogokdaj odsevajo aktualne dogod- 
ke. Njihovo razreševanje zahteva dejavnost tako v 

sodni dvorani kot izven nje. Temu sta pridružena Alici- 
na družina in kritično opazovana visoka politika, kjer 
je še vedno dejaven njen bivši, državni tožilec Peter 
Florrick. V teku štirih sezon, ki dodobra razvijejo doga- 
janje, je ravno prav drame, romance in humorja, da 
petinštiridesetminutne epizode letijo mimo kot blisk. 
Vsebina ne zapade niti v preveč resnosti, niti v prehu- 
do solzavost, čeprav se z žajfnicami spogleduje. Tega 
jo rešijo posrečeni liki in zanimivi odnosi, v katerih se 
nekaj časa zdi, da je poštena Alicia še najmanj zanimi- 
va od vseh. Najlepše se bodo imeli tisti, ki so včasih 
strmeli v Zakon v Los Angelesu. (sn) 


Enlightened 


HBO (HBO Adria), komedijantska drama; 2 sezoni 
Laura Dern je bila v časih, ko je delala z Davidom 
Lynchem (Afterburn) in nastopila v Jurskem parku, 
blizu prve hollywoodske lige. Zdaj, na stara leta, je no- 
silka zafrkantske drame, ki se dokaj inteligentno nor- 
čuje iz newagevske navlake okrog nas. Ko njen lik vi- 
soke, svetlolase karierne ženske Amy doživi živčni 
zlom, gre na Havaje v 45.000-dolarski tečaj iskat sebe 
in se v Los Angeles vrne vsa razsvetljena. Joga, kitara 
na plaži in veliko ljubezni so iz nje naredili čisto novo 
osebo, ki je mnogo boljša, se samozaveda, ima tretji 
uč in je praktično mesija za velemestne nesrečnike. 
Denimo one v bivši službi, kamor se takoj odpravi 
oznanjevat Resnico. 


A realni svet ima zoprno navado, da se ne spremeni 
kar tako. Zlasti ne, ko neka zmešana baba po principu 
supermarketa vzame nekaj reči iz vzhodnih filozofij in 
misli, da je buda. Namesto na staro delovno mesto 
Amy zbrcajo v klet vnašat podatke, kjer je v družbi s 
samimi čudaki. Drugače pa živi s pametno mamo in 
visi na nekdanjem možu, ki ima rad zdravilno zel in je 
še bolj nesposoben kot ona. Dober komentar na izgu- 
bljenost preštevilnih v moderni zahodni družbi, ki ved- 
no hočejo nekaj drugega namesto tistega, kar imajo 
pred nosom. Druga sezona, kjer se Amy trudi z og- 
njem in mečem preorati kapitalizem ter šteje osem 
polurnih epizod (prva jih ima deset), se je iztekla za- 
četkom tega meseca. Poštene doze kislih nasmeškov 
in zavijanja z očmi so zagotovljene v obeh. (sn) 


Luther 


ABC (SLOT), kriminalna drama; 2 sezoni 

Vsak policijski oddelek ima inšpektorja, ki se ga 
službujoči bojijo. Ker ni gladek, a dosega rezultate. 
Eden takih je Luther, ki ga fantastično odigra Idris El- 
ba (Thor, Prometej). Jedki, zadrti detektiv ves čas ho- 
di po robu in v želji, da bi ujel zločinca, je pripravljen 
marsikdaj spregledati duh in črko zakona. Kako tudi 
ne, saj prevzema primere, ob katerih običajna policij- 
ska procedura odpove. Ko točno ve, kdo je krivec in 
kako je storil zločin, a tega ne more dokazati. Posle- 
dično je njegovo zasebno življenje v franžah, z ženo, 
ki živi pri ljubimcu, notranjim inšpektorjem, ki bdi nad 
vsakim njegovim gibom, in smrtno nevarno, lepo mo- 

rilko, ki ga zalezuje, hkrati pa je še najbliže temu, da 
bi ji rekel prijateljica. Ali vsaj sorodna duša. No, v Lut- 
hru so policijski primeri le ozadje. Prava zgodba je v 
nenehni bitki z notranjimi demoni, ob katerih se gle- 
dalec upravičeno vpraša, ali niso že zmagali in ga do- 
cela pahnili na temno stran. Vendar se črni inšpektor 
ipak nekako izkoplje iz teme, da preživi še en dan. 


BBC je že s Sherlockom dokazal, da zna odvreči oko- 
ve žanra, in Luther je logična posledica. Tako 
večplastne psihološke srhljivke drugod verjetno ne 
boste našli in za zahtevnega gledalca bo prava posla- 
stica. Pravkar bodo prvi sezoni, kar nanese deset de- 
lov, pričeli vrteti na TV Slovenija ob nedeljah zvečer. 
Tretjo bo BBC zasukal poleti. (gt) 


A Young Doctor's Notebook 


Sky Arts, zdravniška groteska; 1 sezona 

Harry Potter in Don Draper, ki se družno namakata v 
kopalni kadi, se na prvi pogled zdita kot mokre sanje 
nadobudne pisateljice fanfictiona. Toda v resnici gre 
za ekranizacijo kratkih zgodb pisatelja Mihaila Bulga- 
kova, avtorja Mojstra in Margarete. Štiridelna nani- 
zanka spremlja mladega dohtarja (Daniel Radcliffe), 
ki so ga s samimi odličnimi ocenami na moskovskem 
vseučilišču poslali v tako zabačeno in zasneženo me- 
stece, da bi se mu ognili celo Beli hodci. Na novem 
delovnem mestu se mora soočiti z osebjem bol- 
nišnice, ki čisla rajnkega primarija s košato brado, 
kakršne mladec ne premore. Ko si jo končno pusti ra- 
sti, je videti kot Adam Malysz, ki bi mu brki migrirali 
na lica in pod usta. Takisto sreča starejšo različico sa- 
mega sebe (John Hamm), ki ga drugi ne vidijo. To je 
ne ovira, da ne bi mlajšemu sebi kradla morfij in si ga 
po housovsko pobrizgavala v vene. 

Miniserija lepo vozi med resnejšimi trenutki, v katerih 
se glavni junak med hitrim upadanjem mladostnega 
idealizma zaveda, kje je obtičal in kam tone, in brutal- 
nimi ogabarijami iz operacijske sobe. Te so groteskno 
prignane do skrajnosti, ob katerih si ne moreš poma- 
gati, da se ne bi glasno krohotal. Na sporedu sta reci- 
mo maratonska amputacija noge ali angelbejevski 
stomatološki poseg, pri katerem gre ven poleg zoba 
še del čeljusti. No, najmočnejši adut nadaljevanke je 
kemija med glavnima likoma, naivnim Radcliffom in 
izžetim Hammom, ki je mlajšemu jazu večkrat ovira 
kot koristen mentor. (sb) 


New Girl 


Fox, komedija; 2 sezoni 

Ta sitcom, katerega žarišče je plavooki deklič Zooey 
Deschanel v svoji tipski luštno-geekovski podobi, je 
Friends v obratni smeri. Ko se k trem tipom vseli nova 
cimra Jessica, nismo deležni parčkanja, marveč dobi- 
mo s šeflo nametane čudaške karakterje in zaplete, ki 
ne peljejo nikamor. Saj mogoče bi kaj ratalo, če bi bil 
v stanovanju kak normalen moški. A eden je metro 
gej, drugi egomanijak in tretji jokica. Tako padajo iz 
ene bizarne situacije v drugo, hodijo na žure in se tru- 
dijo najti ljubezen, ki je bila v Friends tako blizu, tu pa 
je tako daleč. Jah, jasno, da je, če ne znaš zgrabiti bi- 
ka za roge in raje debatiraš o mednožnem dlačevju, 
možnosti trojčka z bizarnim hišnikom ter postavitvi te- 
levizorja v dnevni sobi. Smejiš se jim, frisom, vendar - 
tako kot v sorodni niziki Girls - s priokusom grenčice. 
Brezciljneži, ki srečo nenehno iščejo izven sebe, pač 
ne morejo biti zares zabavni. (sn) 


Archer 


FX, komedija; 4 sezone 

Mnogo skupnega imata Sterling Archer in James 
Bond. Oba sta nadsposobna tajna agenta, ki odvržeta 
tejlirano suknjo edinole, ko je v bližini razgreta frača. 
Vešča sta z orožjem in floto vozil, zlasti s plehnatimi 
beštijami, kakršnih se ne bi sramoval Hammond iz 
Top Geara. Oba jih brezčutno zapeljeta v prepad, na- 
kar elegantno odjadrata s padalom, pristaneta na idi- 
lični plaži in v najbližjem lokalu naročita cedevito - 
pretreseno, ne zmešano. 


Vendar Archerja od najslavnejšega vohuna loči po- 
glavitna lastnost. Tip je namreč totalen idiot. Za njim 
ne zaostajajo niti ostali člani mednarodne ob- 
veščevalne službe ISIS, kateri poveljuje Sterlingova 
mati, ki se v jeseni življenja poja za čisto vsakim šar- 
mantnežem, ki ji prekriža pot. Nasploh je druščina 
odbita in vsebuje gejevskega agenta, spolno zafrustri- 
rano zašpehano tajnico in Archerjevo bivšo, temno- 
polto fatalko Lano. Slednja je od vseh še najbolj pri 
sebi in ne moreš se načuditi, kako z vsemi zblojenimi 
uslužbenci agencija sploh shaja. Za nameček ni ni- 
kdar povsem jasno, v kakšen časovni okvir je nizika 
umeščena, saj v enem trenutku agenti rokujejo z naj- 

modernejšo opremo, hipec kasneje pa omenijo hlad- 
no vojno kot perečo težavo. Vse to botruje prijetni 
kaotični zmešanici, ki hudo vleče. 

Poleg nasilja je tako režanje redno na jedilniku. Prav 
tako ne zaostaja kvaliteta risane animacije z nekaj 
3D-vložki, ki zlasti navduši v visoki ločljivosti. Pohval- 
no je, da večina dvajsetminutnih delov ni nadaljevan- 
kastih. A je vselej prisotna močna rdeča nit, ki poskr- 
bi, da občasno obvisiš na robu pečine. Pravkar štarta 
četrta sezona in če te je napisano vsaj malo zrajcalo, 
si vsled frišnosti in odbitosti dolguješ ogled. (kb) 


Grimm 


NBC (Kanal A), nadnaravna policajščina; 3 sezone 
V ledino, ki jo je pred skoraj desetletjem zasejal Su- 
pernatural, je padlo kar nekaj plodnih zrn. Iz enega od 
teh je vzklil Grimm, ki borbo ljudi proti pošastim za- 
stavi na prikupno samosvoj način. Pošasti oziroma 
mitološka bitja namreč živijo med nami in edini, ki jih 
lahko vidijo v njihovi pravi obliki, so grimmi - staro- 
davna rasa lovcev, ki ščiti ljudi. Eden takih je detektiv 
Eric Burkhardt, ki se svojih moči ne zaveda, dokler ga 
ne obišče teta s prikolico, polno čudne krame, in z 
morilci za petami. Ko mu pove za njegovo poslan- 
stvo, ji sprva ne verjame, a kmalu prične zaznavati, 
da nekateri ljudje to, no, niso. Portland, kjer se nizika 
dogaja, je poln 'wesenov', mitoloških bitij, ki se pred 
ljudmi zvečine skrivajo, a nekatera prežijo nanje. Nick 
prične hitro delati red v nadnaravni skupnosti, saj je v 
prvi vrsti policaj. Weseni pa ugotovijo, da ta grimm ni 
tak, kot so ga slikale legende - neusmiljen morilec in 
bavbav, s katerim strašiš poredne otroke. 


Grimmov mitološki svet je bogat in raznolik, od volko- 
dlakov in drugih menokožcev do pravih zmajev. Vsi 
so poimenovani z izmišljenimi nemškimi skovanka- 
mi, katerih pomen je na meji med opisnostjo in ne- 
smislom. To daje ton vsej seriji. Je namreč lahkotna 
(Nickov najboljši prijatelj je vegetarijanski volkodlak) 
in s cenenimi posebnimi učinki, a dobro spisana in 
gledljiva. Hej, ste že kje drugje doživeli opravičilo av- 
torjev zaradi visca, ko je serija šla na dvomesečni od- 
mor? (gt) 


Motive 


CTV, kriminalka; 1 sezona 

Kriminalke sledijo skorajda receptnemu vzorcu. Po- 
navadi se začnejo s truplom, nakar ekipa kriminali- 
stov z najdbo povožene mačke in razbite skodelice 
ujame storilca, ki z veseljem razkrije, zakaj je žrtev 
zaštihal. Idejni oče te nove nizike, ki je zaslužen za 
Dexterja in Mentalista, pa je postopek odkrivanja mo- 
rilca obrnil na glavo. Poanta serije je namreč ugota- 
vljanje motiva in vprašanje, ki gledalce sedaj najbolj 
zanima, ni več 'kdo' ali 'kako', marveč 'zakaj'. 
Zasnova je dokaj preprosta. Vsaka epizoda se začne s 
sceno iz vsakdanjega življenja. Kaže, kako neka ose- 
ba špila v bendu ali pa se pripravlja na lokalne voli- 
tve. Tedaj se z dramatično zamrznitvijo slike in ob 

spremljavi takisto dramatične glasbe izpiše 'MORI- 
LEC'. Podobno odvrtijo za žrtev in kmalu zatem smo 
na kraju zločina, kjer se detektivka Flynn in njeni so- 
delavci lotijo tipskega reševanja umora. 

Zaradi analitičnega prikazovanja akterjev ter dogod- 
kov gledalec zlahka sledi miselnim tokovom in tempo 
vsekakor ni tako besen kot v Elementary. Pomanjklji- 
vost pa je občasna natrpanost zgodb, ker po storje- 
nem umoru sledimo več rdečim nitim. Vidimo prete- 
klost žrtve in morilca, sedanjost z detektivi in seda- 
njost morilca. Pri eni od epizod sta bila morilčeva re- 
trospektiva in dejanje po umoru tako podobna, da se 
slehernik zlahka zmede. Moti tudi zanemarjanje glav- 
nih junakov. A to bodo mogoče še popravili, saj je 
Motive komaj na začetku sezone. (km) 


Mike 8 Molly 


CBS (Planet TV), komedija; 2 sezoni 

Pižama mi je nekoč rekel, da se publika ziher reži dve- 
ma vrstama vicev: političnim in takim o debeluhih. 
Ker ga je nekaj skupaj, so njegove 'fat jokes' zanesljiv 
način, da spravi občinstvo v pogon. Na ta recept se 
šlepa komedija Mike 5 Molly, za katere ogled je treba 
imeti protipotresno zavarovanje. Deloma zato, ker boš 
od režanja padal s stola, deloma pa, ker sta glavna na- 
stopajoča prav nemarno ameriško mastna. Mike je 
thirty-something policist, Molly je thirty-something 
učiteljica, oba iščeta shujševalno kuro (ni je več, sta jo 
že pojedla, ha ha ha) in najdeta drug drugega. Scena- 
risti špehata ubožca z užitkom mrcevarijo in razdrejo 
marsikako okroglo, pri čemer prednjačita Mikeov za- 
jebantski kolega in zajedljivi natakar v njuni hra- 
nožernici. "Odkar si se lotil hujšati, je družbeni bruto 
proizvod upadel vsaj za polovico!" Od muh ni niti Mi- 
keova zmešana mama, kolajno pa si zasluži Mollyjina 
familija, ki sestoji iz nakajene sestre, vlačugaste mate- 
re in njenega italijanskega flodrača. Ta je gejzir živ- 
ljenjske modrosti - in, ko pogoltne viagro, še česa. 


Najbolj luštno pri tej jako zabavni seriji je, kako zna 
vsa dva ducata polurnih epizod iz prve sezone razpo- 
rediti v jasen lok. Par se že res spozna in se zaljubi, 
vendar sledita vsakdanje življenje in ubadanje s po- 
sebnostmi drugega. Kmalu hoče Mike ostati doma, 
ker "kje drugje imaš na dosegu roke TV, večerjo in 
seks?", Molly pa si želi otroka in poroko ter je dostikrat 
vsa namrgodena. Ja, njun odnos je res TEŽAK ... (sn) 

The Following 


Fox, psihopatska drama; 1 sezona 

Najnovejši umotvor Kevina Williamsona (Krik, Vem, 
kaj ste zakrivili lansko poletje) je buril duhove vse od 
Comic-Cona. Posebej zato, ker se je na malih zaslo- 
nih v glavni vlogi prvikrat znašel Kevin Bacon. Prevzel 
je vlogo upokojenega agenta FBI Ryana Hardyja, ki 
ga pokličejo nazaj v službo, da bi ujel serijskega mo- 
rilca Purefoya, ki je ušel iz zapora. Nekdanji profesor 
angleške književnosti je obseden z deli Edgarja Allana 
Ravno Hardy ga je prvikrat spravil za zapahe, a za to 
drago plačal - postal je alkoholna razvalina. Dasira- 
vno mu uspe profesorja ujeti v drugo, se šele takrat 
razodene peklenski načrt. Carroll je izšolal celo arma- 
do serijskih morilcev, ki so del nečesa večjega! 
Nizika gradi na prislovični Baconovi hladnosti, ki je 
čista kontra premetenemu, ekstrovertiranemu Pure- 
foyu. Med njima se odvija šahovska igra z živimi figu- 
rami, v kateri je naš antijunak vselej v podrejenem 
položaju, a vztraja. Karizmatičnost obeh glavnih ak- 
terjev in ubijalski zapleti te brez pomisleka ženejo v 
gledanje. Nakar je tu brutalnost, kakršne na velikih 
ameriških mrežah nismo pričakovali. Trdih dialogov, 
dobesedno krvavih obračunov in splošnega občutka 
filmov noir smo bolj vajeni na kabelskih programih, 
kot sta HBO in Showtime. Nekdo pri Foxu si upa. (gt) 


The Americans 


FX, vohunska drama; 1 sezona 

Špijonstvo iz hladne vojne upodabljajo odločno pre- 
malo. To vrzel zapolnita Američana, visokoprofilna 
nizika mreže FX. Spremljamo zakonski par Elizabeth 
(Keri Russell) in Phillipa, ki začetkom osemdesetih 
živita malomeščansko ameriško življenje z dvema 
otrokoma in službo v potovalni agenciji. A to je ma- 
ska, kajti v resnici sta speča agenta sovjetske tajne 
službe KGB pod direktnim nadzorom moskovske vr- 
huške. No, serija se ne sprevrže v niz komajda pove- 
zanih primerov, od koder bi se naša 'junaka' vračala v 
varno bazo, temveč sta vpeta v daljšo kritično situaci- 
jo, ko je Ronald Reagan žrtev atentata in se ZDA ter 
SZ znajdeta na robu jedrskega spopada. FBI ve za ru- 
ske vohune na ameriških tleh, zato sta protagonista 
mnogokrat pod drobnogledom - jasno je, da imata za 
soseda prav zveznega agenta :). V skladu z novodob- 


SLIKOSUK 


ps 4 vw 


no televizijo sta predstavljena realistično in sta v do- 
ločenih potezah vse prej kot simpatična. Ona seksa 
za podatke, on nima zadržkov pri umorih in oba ima- 
ta težave z dvojno naravo zadolžitve. To je zlasti prob- 
lematično za Elizabeth, ki fura trdo kremeljsko linijo 
in jo Keri Russell naredi boleče pristno. Okej, serija ni 
ravno Le Carre, vendar gre za dober, razumno kom- 
pleksen izdelek, ki da veliko na zgodovinsko pravilne 
podrobnosti in je zaradi naše socialistične preteklosti 
Slovencu hitro privlačen. Upamo, da jo kmalu začno 
vrteti pri nas. Prva sezona teče. (sn) 


Elementary 


CBS, kriminalka; 1 sezona 

Najbolj znano delo Sira Arthura Conana Doyla je bilo 
neštetokrat obdelano in njegova filmska adaptacija v 
podobi Roberta Downeyja kot Sherlocka je zagnala 
pravi val modernizacije. Temu vzoru so sledili ustvar- 
jalci Elementaryja, ki so slovitega detektiva opleme- 
nitili s kančkom novodobnosti. V središču serije je to- 
rej še ena sodobna inačica Holmesa - potetoviran, 
samovšečen ekscentrik, ki ima težave z odvisnostjo 
od heroina. Na tej točki se mu pridruži dr. Joan Wat- 
son, ki prevzame vlogo spremljevalke po okrevanju. 
Kleč nove holmesijade je ravno pretvorba zvestega 
spremljevalca v žensko, ki je pri občinstvu požela 
splošno odobravanje. Nič čudnega, saj je vlogo Wat- 
sonove prevzela Kill Billova antagonistka Lucy Liu. 


Holmes in njegova osebna 'socialna delavka' se tako 
odpravljata raziskovat kraje zločina in reševat umore. 
Če pričakuješ kakovostno, mozeg masirajočo krimi- 
nalko, te bo nizika razočarala. Holmesovi miselni 
vzorci spominjajo na avtistično kolobocijo, zaradi 
česar reševanje umora poteka z vratolomno hitrostjo, 
ki bi običajnemu smrtniku skurila sinapse. A poanta 
nizike ni reševanje zločinov, marveč razumevanje 
Holmesa kot osebe. Elementary je zato priporočljiv 
predvsem za tiste, ki pogrešajo Housa, saj imata ju- 
naka poleg bolezenske nagnjenosti k reševanju 
ugank veliko skupnega. Pri tem izstopa destruktivna 
in egocentrična narava z obilico britanskega humorja 
- tokrat celo z otoškim naglasom! (km) 


Revolution 


NBC, znanstvena fantastika; 1 sezona 

Telefoni, televizorji, internet, ulična osvetljava in celo 
navadni kavni avtomat so samoumevne dobrine sod- 
obne postindustrijske dobe. A kaj se zgodi, če vse na- 
enkrat crkne? S tem apokaliptičnim scenarijem se 
ukvarja Revolution, ki je nastal pod taktirko zadnje 
čase zelo razvpitega J. J. Abramsa. 

Nizika se odvija v bivših ZDA petnajst let po padcu 
sodobne civilizacije, katere vodstvo so prevzele ma- 
njše gverilske skupine. Eno od večjih upravnih podro- 
čij je Monroejeva republika, ki vlada z železno roko in 
kopiči lokalne zaloge orožja. Njihov vodja stremi po 
absolutni nadvladi, ki jo kani pridobiti z Benom Mat- 
hesonom. Ta po vsem sodeč pozna vzrok za globalni 


84 


mrk in način, kako povrniti štrom. A Ben v prvi epizo- 
di umre in soldatje provizorično vzamejo njegovega 
sina. Sestra Charlie, britanska dohtarca in bivši Goo- 
glov šef, ki si lasti skrivnosten obesek, se tako odpra- 
vijo poiskat edino osebo, ki jim lahko pomaga rešiti 
Benovega sina: strica Milesa. Slednjega upodablja Bil- 
ly Burke, ki je odigral Bellinega tastarega v Somraku. 


Serija ima vsega po malem: akcijo, dramo, romanco. 
Zgodbovno ni presežek, saj se kmalu po začetku raz- 
leze. Ne blesti niti glavna junakinja, ki je na več nivo- 
jih tečna in robotska. Pohvale vredne pa so izjemne 
lokacije, ki kažejo propadle relikvije človeške družbe. 
Stare železnice, avtomobili in druga tehnična krama 
dajo pristen občutek obstalega časa, ki spominja na 
černobilsko selo. Serija je jeseni šla na odmor, toda 
druga polovica se vrne s 25. marcem. (km) 


The Boondocks 


Adult swim, kung-fu črnščina; 3 sezone 

Če uživate v plesanju polke pod kozolcem, ste proti 
britju češpelj in klejete z izrazom 'pismo', Boondocks 
ni za vas. Če pa ste se v mladih letih rolali ob Princu z 
Bel Aira in bi raje kot papirje prelagajoči, purana ože- 
majoči hlapec bili gangster s polnim avtom ritastih 
gazelic ter bazuko v hlačah, si jo le oglejte. Gre za eno 
najbolj spornih ameriških serij, ki je v borih treh sezo- 
nah z brezkompromisnim črnskim humorjem uspela 
razgaliti vsak čezlužniški kliše o rasizmu in postavila 
neformalni svetovni rekord v rabi besede nigga. 

V središču sage sta črnska pokavca Huey in Riley, ki 
se z dedom priselita v poštirkano belsko predmestje, 
zgrajeno na ameriški hinavščini in zanikanju obstoja 
nestrpnosti do drugačnih. Kar se hitro spremeni. Car 
serije pa je nori družinski prijatelj Stric Ruckus, kot 
noč temna škilasta wampasta nakaza, ki zase sveto 
verjame, da je bel. ("Imam obratno bolezen kot Mic- 
hael Jackson, ta pocasta rit!") Črti vse, kar diši po 
drugih rasah. Avtorji na Kickstarterju že zbirajo zelen- 
ce za snemanje celovečerca o njem. 

Boondocksom se pozna, da so izšli iz stripa, saj so 
narisani izvrstno, v animejskem slogu, ki daje pretira- 
nemu nasilju tarantinovski pečat. A ključni adut so hi- 
lariozne besedne bodice, ovite v kletvice iz geta in 
kulturne reference, ob katerih se ti od režanja izboči 
popek. Nipel na čokoladni ziziki so zvezde na čelu s 
Snoopom in Samuelom L. Jacksonom, ki je dobil ce- 
lo stalen lik. Spuštwajne, črnc! (si) 

OZ THE GREAT 
AND POWERFUL 


S meli projekt Sama Raimija - napraviti predzgod- 


2.95 TI HEIDI NE, DI Si ŠE VEDNO Stve- 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 

20 odstotkov! 


bo enemu najbolj ikonskih fantazijskih filmov 

vseh časov - je že med produkcijo vzbujal me- 
šane občutke. Tudi na predstavitvah, kot je bila ona 
na Comic-Conu, ni žel pretiranega navdušenja. Po 
ogledu končane stvaritve pa lahko mirno zapišem, da 
je mož, ki nam je dal Evil Dead in Spider-Mana, svojo 
nalogo opravil izvrstno. 
Mogočni Oz v podobi Jamesa Franca je cirkuški co- 
prnik in slepar, ki razmišlja le, kako bi zaslužil in po- 
ložil vsako čedno babo. Ko pa zleze v krilo napačni in 
posledično beži pred razjarjenim silakom, mu komaj- 
da uide z balonom. Vendar ubožca v naslednji minuti 
vsrka tornado in ga odvrže v neznano deželo. Tam ga 
najde čarovnica Teodora (Mila Kunis), ki je prepriča- 
na, da gre za silnega čarodeja, ki je prišel izpolnit pre- 
rokbo - premagal bo zlo in postal novi kralj vnovič zd- 
ružene dežele. Oz, ki ga premami obljuba prestola in 
gore zlata, radovoljno prevzame vlogo, čeprav se mu 
ne sanja, v kaj se je spustil. Še manj pa, kdo je v res- 
nici sovražnik, ki grozi deželi. 
Raimi malodane do kadra natančno sledi ponarodele- 
mu filmskemu izvirniku iz leta 1939, vključno s črno- 
belim uvodom, ki se ob prihodu v čarobno deželo ci- 
nemaskopsko raztegne. Prav tako je povzeta kom- 
pletna scenografija, od rumeno tlakovane ceste do 
Smaragdnega mesta, le da nekdanjo narisano kuliso 
zamenja računalniška grafika. Hkrati pa se zgodba ne 
osredotoča le na glavnega junaka in njegovo iznajdlji- 
vost, ki več kot uspešno nadomesti nezmožnost čara- 
nja, marveč se bolj posveti njegovemu odnosu do 
treh coprnic: Teodore, Glinde in Evanore. Prav tako 
izvemo o tragičnih posledicah njegovega zapeljeva- 


knjiga 


Tolkienov svet 


prisrčna ploščadarica 


avtomobilsko divjanje 
Rayman 3 


Need for Speed: 
ProStreet 


vzdušna letalska arkada 
Blazing Angels 


nja, ki Teodoro spremeni v zlobno veščo z zahoda. 


a sz poo a — 
€ zapecati prvo babo, ki ti prekriža pot v neznani 
deželi, ima lahko usodne posledice. Slišiš, Oscar?! 


Režiser v eni sami sceni na hitro opravi s pesmijo in 
plesom, ki sta bila neločljivi del Čarovnika iz Oza. Kar 
pa Dannyja Elfmana, ki je prispeval glasbo, ne ustavi, 
da se ne bi ves čas poigraval z variacijami znanih me- 
lodij, ki jih je nekdaj žvrgolela Judy Garland. Prav tako 
ne pozabi izrabiti vsake priložnosti, da ne bi z drobno 
referenco nakazal na prihodnje dogodke. Od tega, 
kako bo nastalo Strašilo, do tega, kaj je preplašilo st- 
rahopetnega leva. Nenadejana zvezda je punčka iz 
porcelana, ki s svojo ljubkostjo in srčnostjo ogreje sr- 
ce še tako okorelemu ciniku. 

Mogočni Oz je družinska pravljica v vseh pomenih 
besede. Verjetno res ne dosega čarobnosti izvirnika, a 
nikdar ne izpade ceneno in je dostojna predzgodba 
originalu iz 1937. Raimijevo finomehanično mojstro- 
vanje kamere je v 3D le še bolj očitno, saj prostorski 
učinki niso bili tako dobro izrabljeni od Avatarja dalje. 
Gledati ga kakorkoli drugače bi bil greh. Guattro 
Oz je pričel na platnih izvajati svoje trike 7. marca. 


rogovil 2013 


zbirateljska izdaja 
Star Wars: The Force 
Unleashed - Ultimate 
Sith Edition 


kompilacija dveh odličnih 
arkadic Lego Star Wars 
Complete Saga 

knjiga Hobit 


krivnost 
predstavite 
Steva Jobsa 


knjiga Skrivnosti 


predstavitev 
Steva Jobsa 


knjiga 100 čudes sveta 


rokavice 0X 
za vse vrste 
dotikabilnih zaslonov 


zgodovinska strategija 
z vključenim barbarskim 
dodatkom Rome Total 
War Gold Edition 


prvi del pustolovščin 
Lego Harry Potter Years 1-4 


www.joker.si 


Med novimi naročniki bomo izžrebali srečneža, 
ki bo poslej hodil z Red Bullovo bisago na rami. 


Ljubljana 
Za nagrado prejmeta Garfieldov strip. 


pobertjRakuše 


THE PRINCESS 
AND THE PILOT 


evetindevetdesetminutni fantazijski animejski 
D celovečerec, ki sodi med vojne romance, slika 

subtilen spopad v človeku, razcepljenem med 
hotenji in obveznostmi, s katerimi družba pritiska 
nanj. Globlje čustvene ravni animacije koreninijo v 
istoimenski knjižni predlogi izpod peresa Korokuja 
Inumure, ki sta ji dinamično podobo skrojila studia 
Madhouse in TMS Entertainment. 
Amatsukami, ki je v sovražnih odnosih z deželo Le- 
vamme, skuša izvesti atentat na bodočo kraljico oso- 
vražene države, ki spodleti. Prestolonaslednik zato 
odredi, da jo z otoškega domovanja dostavijo na celi- 
no. Za samomorilski polet čez sovražnikov teritorij za- 
dolžijo najboljšega pilota v levammski vojski Charle- 
sa Karina. Dec je car med letalci, toda zaradi očeto- 
vega porekla je tarča psovk in fizičnih obračunov. 
Edini prostor, kjer se lahko dokaže in je zares svobo- 
den, je nad oblaki v kabini letala. Iz tega razloga pri- 
stane na tvegano misijo in v avionskem dvosedu s 
princeso na krovu poskusi prebiti bojno linijo. Pri tem 
se ne spopada le s tiholazenjem, tehničnimi težavami 
in lebdečimi rušilci, ki ju hočejo sestreliti z neba, tem- 
več s svojo preteklostjo, v katero je vpletena bodoča 
članica kraljevske družine. 


O Prelivanja krvi je malo, toda samurajski spopad za 
lovor najboljšemu letalcu, ki se zateka k drznim ma- 
nevrom in sejanju krogel iz mitraljezov, je všečen. 


Dediščina literarnega dela je močna, saj je kljub voj- 
nemu ozadju bore malo akcije. Neprimerno več je 
tuhtanja in notranjega razglabljanja. Spopadi so raz- 
deljeni na krajše etape, ki se hitro vrnejo v rutinsko 
letanje med vatastimi oblaki. A pomanjkanje dinami- 
ke ne pomeni, da je film dolgočasen. V samurajskem 
duhu daljnovzhodnega otoka nastopi namreč dilema, 
kaj postoriti, ko se hoče junakinja znebiti kastne 
dolžnosti. Lik plačanca pa ne sledi le vonju denarja, 
marveč ima plemenitejša načela, ki kljub zlorabam v 
otroštvu niso zakrnela. Res je le, da se scenarij števil- 
nih tem le dotakne, namesto da bi jih razvil. Po ogle- 
du te bo nemara zamikalo prebrati izvirnik, saj ose- 
bam v animeju občasno zmanjka polnosti. 

Za poznavalce velikookih risank bo konec manj zani- 
miv, saj je za japonske standarde dokaj klišejski. Je 
pa priporočljiv za tiste, ki so se nažrli standardizirane- 
ga zahodnega zaključka. No, bržda se bomo strinjali, 
da so pokrajine narisane lepo in z občutkom za detaj- 
le. Isto velja za računalniško animacijo krilatih pre- 
voznih sredstev, ki ne bodejo v oči. 

The Princess and the Pilot je zaokrožena celota, ki se 
ne posveča toliko cilju kot potovanju. Kajti takrat se 
odprejo vrata v dušo posameznika, ki razkrijejo nje- 
govo preteklost, sedanjost in prihodnost. Kimoko 
Vojna drama je izšla na japonskih DVDjih in blu-rayih, 
ki jih je moč predvajati pri nas. Prvi ima še angleške 
podnapise, dočim jih drugi ne navaja. 


JAPANKA 


THE TIBETAN DOG 


isani celovečerec o ponosnem tibetanskem ma- 
R stifu je multikulturni proizvod. Animacijo z origi- 

nalno mandarinsko sinhronizacijo so namreč iz- 
peljali pod taktirko veterana Masayukija Kojime, ki- 
tajskega filmskega vplivneža CFGCja in japonskega 
studia Madhouse. 
Pripoved se začne v prostranosti tibetanskih pašnikov 
ob prelomu 20. stoletja. Sredi slikovite pokrajine spo- 
znamo desetletnega Tenzinga, ki se po materini smrti 
odpravi k odtujenemu očetu. A v samoto ga pahnejo 
breme tujega okolja in običajev, nedostopnost starša, 
katerega krivi za rano smrt majke, in njegova meš- 
čanska vzgoja, zaradi katere je posmeh vrstnikov. Te- 
daj pride v visokogorsko skupnost zlat tibetanski ma- 
stif. Tenzing najde v psu, ki ga poimenuje Doogee 
Yongzhi, vzornika in učitelja, ki mu pokaže, kako se 
prilagoditi novi okolici in se postaviti zase. No, mastif 
ne seje le pozitivnih čustvev, marveč postane za lo- 
kalne nepridiprave krivec za pomor živine in ljudi. 
Med njimi se znajde tudi šefov brat ... 


€O Pasji ravs ne razkazuje le moči bikastih mastifov, 
marveč lepoto okolice in tekoče animacije. 


Ob animeju, ki temelji na klasični kitajski fabuli, se 
bodo imeli fino mlajši in starejši. Tamali se bodo ra- 
dovali fantka z izjemnim psom, dočim se bodo odrasli 
nacejali moralnih podukov, ki veljajo tudi za sodobno 
družbo. Nekatere težave modernih familij poosebljajo 
celo določeni liki. Tako je oče utelešenje spora med 
poklicem in družino, mlada zdravnica je glas čustve- 
ne dovzetnosti in razuma, stara bakica v podobi vra- 
ževerja prikazuje togost tradicije, razbojniki pa so in- 
karnacija pohlepa materialnega sveta. Takisto sim- 
boličen je iztek. Vaščani in štirinožni junaki se morajo 
namreč soočiti z nadnaravnimi silami, ki so združek 
vseh nelogičnih in negativnih čustev. 


€ Najti kolege ni lahka reč. A unikatni pes in gobez- 
davi froc iz bližnje jurte olajšata prenekatero skrb. 


Tibetanski pes se ne more ravno primerjati z Ghiblije- 
vimi dolgometražnimi uspešnicami. Je pa zavoljo iz- 
razite sporočilnosti, kakovostne animacije in čutne 
glasbe vreden ogleda. Kimoko 

Sprehod s tibetanskim psom je možen po regijsko ne- 
zaščitenem kitajskem blu-rayu, ki ima mandarinsko 
sinhronizacijo in angleške podnapise. 

FROM UP ON POPPY HILL 


o zdaj smo menda zmenjeni, da japonske risan- 
D ke, animeji, še zdaleč niso le za otroke. Niti niso 

počez nafilane s čudaškimi bitji, eksplozijami in 
samuraji. Takim stereotipom se ne podrejajo mnogi 
avtorji, še najmanj tokijski Studio Ghibli, kjer so na- 
stale klasike, kot so Spirited Away, Mononoke, Toto- 
ro, Arrietty in tako dalje. Med njihove boljše izdelke se 
uvršča tudi From Up on Poppy Hill, posnet po istoi- 
menski mangi iz osemdesetih, ki so ga na dan izida 
tega Jokerja začeli vrteti v ameriških kinih. Ta inačica 
se ponaša s sinhronizacijo, pri kateri sta sodelovali 
Gillian Anderson in Jamie Lee Curtis. 


€ Vedno znova občudujem sposobnost Ghiblijevih 
animatorjev, da ustvarijo priljudne, življenjske like. 
Levo je junakinja Umi, desno njen snubec Shun. 


Toda z izvirnimi glasovi ni celovečerec nič slabši. 
Morda je celo primernejši, saj je kraj dogajanja realna 
Japonska brez trohice pravljičnih primesi. Smo leta 
1964 in v obmorskem mestecu blizu Tokia dekle Umi 
hodi v srednjo šolo, pomaga v zasebnem internatu ter 
pogreša umrlega očeta. Ker mu vsak dan na drog 
dvigne mornariške zastavice, pade v oko mladeniču 
Shunu. A vzcevetela ljubezen naleti na solnato zemljo, 
saj je trde okoliščine ne dopuščajo. 

No, zgodba ne zavije v tragiko, marveč med spogle- 
dovanjem z melodramo obdrži simpatičen optimizem, 
značilen za Ghibli. (Režiral je Goro Miyazaki, sin veli- 
kega fotra Hayaa.) Deležni smo tako solz kot poguma 
in smeha, zgodba mladih zaljubljencev pa je posta- 
vljena pred širše ozadje države, razcepljene med va- 
rovanje tradicije in željo po novih časih. Eksplozivne 
akcije ni, klanja še manj, saj gre za dramo. Kdo bo re- 
kel, da za nekam 'babjo'. A simpatični liki, luštno so- 
sledje dogodkov, ki vključujejo hecno čiščenje usra- 
nega fantovskega brloga na kampusu, čudovit so- 
undtrack in izredna animacija, polna subtilnosti, zao- 
krožijo še en topel, umetniški, zmagovit Ghiblijev iz- 
delek. Tak, ki je namenjen predvsem odraslim. V 
duši, ne le v telesu. Sneti 

Pogled z makovega griča je moč ujeti na japonskem 
blu-rayu, ki je nezaščiten in ima večjezične podnapi- 
se. Lahko pa počakaš na inačico z novim sinhrom. 


€ Delovna Umi biva v zasebnem internatu, hodi v 
šolo in streže gostjam, ki mejijo na prijateljice. Pri- 
jetno je opazovati starojaponsko kulturnost. 


marec 2013 


JOKERPLOV 


Turbo Regrat Deluxe 


se vsak mesec za eno uro prežarči poldrugo desetletje 
v preteklost, v čas, ko so bili herci in bajti zgolj mega, ko so nam 
slike risali curki elektronov v vakuumski tubi, ko lancia delta in- 
tegrale še ni bila oldtimer in ko je bil Guattro še maneken. 


je prišlo v naš kaslc, ko smo februarja objavili literar- 
ni natečaj. Najbolj se nam je dopadel tisti izpod pere- 
sa Borisa Sambolca. V njegovem videnju je šlo za 
panslovensko dirkačino s trabanti in yugoti, za nagra- 
do pa je dobil najhujši procesor pentium Il. Kasneje 
je človeček postal tudi Jokerjev občasni sodelavec. 
Bi bil že čas, da nekaj sličnega poudejanjimo! 


Pred petnajstimi leti smo bili prepričani, da bodo v 
prihodnosti vse igre filmane, torej holivudsko posne- 
te. Takrat so bili namreč tako imenovani interaktivni 
filmi zelo popularna zvrst. Šlo je za pustolovščine, v 


Za tiste, ki so iskali večji strateški izziv, kot so ga po- 
nujali akcijski kloni Command 8 Conguera in War- 
crafta, je bil Dark Omen (76) pravi balzam. To nada- 
ljevanje špila Shadow of the Horned Rat se je vsebin- 
sko napajalo iz sveta Warhammer, šlo pa je za real- 
nočasovno strategijo, kjer so štele formacije in teren. 


rogovil 1998 


e dvakrat smo na naslovnici objavili pred- 
stavnika kremastega moštva in prvič se je 
to zgodilo marca 1998, ko je vijolično 
obličje Jokerja krasil oranžni Guattro Gyu v 
Gimonu. Število zmenkov se mu je tistebo- 
di početverilo in prav je tako. 

Prelistanje 56. brojke ne prikliče veliko solz nostalgi- 
je, saj kakšnih posebnih legend tedi nismo opisali. 
Eno najvišjih ocen, 87, je dobil paintball, ne računal- 
niška, marveč terenska igra. JCT se je pomeril s pro- 
fiji in bil na koncu dneva tak, kot da bi padel v kanto 
jupola. Kar pravzaprav tudi je. Ampak zabava je bila 
kljub odsotnosti rocket jumpa boljša od spletne Kva- 
ke. Predvsem pa je frag bolj bolel. 

A ker računalničar ne more vsak mesec v naravo, se 
mora za družabne igre ozreti po internetu. V ta namen 
smo takrat napisal kar 12-stranski (!) članek, kjer 
smo modrovali o nastavitvah, porajajočih se servisih 
in priporočljivih igrah. Vendarle je treba vedeti, da le- 
ta 1998 net le ni bil tako samoumeven kot danes in 
multiplayer je bil precej bolj problematičen ter nevsa- 
kdanji. Takrat recimo še ni bilo Googla. Za iskanje 


Računalnik je bil bog i batina, ampak vseeno ni imel 
nič podobnega Mariu 64. EA se s tem ni mogel spri- 
jazniti, zato je izdal luškanega Croca (78), v katerem 
smo vodili krokodiljega skokca. Čeprav se je igra 
nadvoumno zgledovala po Nintendovi tituli, ji je sfali- 
lo v igralnosti, zato se med legende Croc ni vpisal. 


Street Fighter Alpha je upravičeno dobil 85. Opisali 
smo ga za PC, ki je tradicionalno nezaložen s prete- 
pačinami, vseboval je stilizirano animejsko grafiko in 
imel luštne tepežkarske mehanike, med drugim učin- 
kovite protiudarce. Še danes je fin. Preizkusiš ga lah- 
ko tudi v emulatorjih, kot je Kawaks. 

Joker 


COMMANDSCONOUER 2 
ULTIMA IX 


nam je rabil Yahoo, digitalne zemljevide in enciklope- 
dijo pa smo lahko kupili edinole na ploščku v obliki 
Microsoftove Encarte. 

Vseeno je Joker 56 vseboval dve kultnosti. Prvi je bil 
opis namišljene igre Turbo Regrat Deluxe, ki je bil 
plod našega literarnega natečaja, drugi pa testis voo- 
dooja 2. 3dfxov čip, ki je spočel 3D revolucijo, je na- 
mreč dobil še bolj zmagovalnega naslednika, ki je ce- 
lo omogočal navezo dveh kartic za še večjo moč. 
Kakšne konzole neki, PC je bil tedaj brezkompromi- 
sno najjača gejming mašina na Balkanu. ln širše! 


RE SE pe V 


pi m 
STARTA ETA 


Wkort4 
ao 


PC ima eno celo košarko, včasih pa je bilo tega dosti 
več, med ostalim tudi arkadnih izvedenk. Tole je NBA 
Hangtime (70), ki resda imela nekaj hib, a je nudila 
odlično in predvsem takojšnjo zabavnost za vsakogar. 
Za vzdušje so skrbeli hip-hoparski ritmi, zlasti pa se 
je kucanje izkazalo v družbi. 


Ena vidnejših in zanimivejših od strani gledanih ak- 
cijskih avantur je bila Oddworld: Abe's Oddysee (86). 
V njej smo igrali sužnja Aba, ki se odloči zbežati iz fa- 
brike mesa in osvoboditi sotrpine. Terjala je prstni- 
čne in možganske spretnosti ter začela odmevno seri- 
jo. Ravno delajo na rimejku New N' Tasty. 

Dobitniki Terminatorjev na modr'-žarek so: 
Tomaž Bradeško iz Selce, Sašo Slavičič iz Ljubljane, Ju- 
re Perme iz Trbovelj, Andraž Polak iz Ljubljane in Ro- 
man Miklič iz Kranja. Rešitev je bila: KIBORG. 


Izžrebana reševalca kražke, ki dobita lepi igrici: 
Boštjan Grobljar iz Trbovelj (NFS) in Matej Kovačič iz 
Črne na Koroškem (Gran Turismo 5). Rešitev je bila: 
X KRILO PROTI KRAVATNEMU VOJŠČAKU 


Geselj, ki izhaja iz kražkine slike, in soluci- 
jo zaguljenega kviznika napiši v glasovnico, 
ki je na naši rumeni spletni strani joker.si. 
Kražkine nagrade so novi Bioshocki! 


NEBEMCVAIEV KVIRAIIK 


taj ča ske 


NE NM 
Igralci imamo z obiskovalci iz vesolja 
od nekdaj problematičen odnos. Smo 
mar mi krivi, če nas hočejo vselej upe- 
peliti s plazmatskimi bljuvalniki, nas za- 
sužnjiti ali nam z analnimi sondami po- 
magati do boljše prebave? Morda bi bi- 
lo drugače, če bi jim usodnega leta 
1978 v Space Invaderjih nastavili drugo 
ritnico, ups, lice, namesto da smo jih 
ob adrenalin stopnjujočih zvokih pokali 
kot milne mehurčke. Japonci celo tako 
zelo, da je na otoku prišlo do začasnega 
pomanjkanja kovancev za sto jenov, ki 
jih je rulja navdušeno zadegovala v av- 
tomate. (Beri anale v Jokerju 192!) 


Od takrat smo z zlobnojeznimi nezem- 


2. Kako se imenuje svet iz prvih dveh 5. Aliena je režiral Ridley Scott, Aliens 


ljani na bojni nogi in nič ne kaže, da se 
bo stanje izboljšalo. Dokaz temu so 
sveže streljanke Crysis 3, Dead Space 3 
in Aliens: Colonial Marines, kjer za iz- 
venzemljske tujke ni milosti. Med sreč- 
ne izžrebance bomo v radodarnem so- 
delovanju s štacuno Igabiba porazdelili 
več izvodov omenjenih titul za PS3 in 
xbox 360, dočim boste pecejaši prejeli 
tolažilne majice. Odgovorite na spodnja 
vprašanja in rešitev najkasneje do 7. 
aprila oddajte skozi vmesnik na Jo- 
ker.si. Ob tem si v danke stlačite čim- 
več plute. Za vsak slučaj. 


dah z 


filmskih Alienov, ki rabi kot eno od pri- 
zorišč v novem špilu? 


ni 


e) LT-343 
ji Kamino 
h) Fiorina 161 

n) LV-426 


u) Necromorphi 
y) Turiani 
m) Protossi 

oni 


4. Crysis 3 se odvija 24 let po do- 


1. Kakšen vzdevek ima lik iz Crysisa 1? 
k) Psycho 
g) Nomad 
v) Metro 
0) Prophet 

godkih iz dvojke. Piše se godina ... 


r) 2013 
w) 2024 
s) 2047 
a) 2065 


sh : 


ro ab, dela? 


sta sh. a ma z) 


3. lnženirja lsaaca Clarka v sele 
Dead Space oblegajo kvazinesmrtni .. 


James Cameron. Kdo je sedel za kame- 


p) valjda spet Ridley 


k) David Fincher 
) brat Tony Scott 
David Cronenberg 


6. Na kateri starinski konzoli so se naj- 


prej uradno pojavili Space Invaderji? 


dah zla ; 


r) odyssey 
NI 2600 
c) intellivision 
j) channel F 

tevilke na zaslonu so vztrajno naraščale. Pet- 
najst minut pred pričetkom tekmovanja sta se 
v sistem vključili že dve milijardi odjemalcev. 
Do štarta jih bo gotovo še enkrat toliko. Kako 
tudi ne, ko pa jim bodo ponudili nekaj povsem 
neverjetnega! Na različne konce mesta bodo razpostavi- 
li tekmovalce, ki bodo do studia morali priti v pravi res- 
ničnosti! Brez povezave v splet! Brez informacij, ki do- 
polnjujejo prazni svet in opozarjajo na nevarnosti ter po- 
membnosti. Dobesedno jim bodo odrezali eno čutilo in 
jih osiromašili za znanje, ki ga nimajo v glavah. S priti- 
skom na gumb bodo postali ljudje izpred skoraj stotih 
et. Tisti, ki še niso poznali obogatene, prave realnosti. 
Režiser se je ozrl po kontrolni sobi in preveril, ali deluje- 
jo vsi troti, samodejne leteče kamere, ki bodo spremlja- 
e tekmovalce. Nato je poslal signal črnim kombijem po 
mestu, naj tekmovalcem snamejo preveze in jih spusti- 
jo na prosto. 


Slepo je tekel po ulici in skušal ugotoviti, ali razpozna 
zgradbe. Table na uličnih vogalih so bile tako obledele, 
da z njih ni mogel razbrati skoraj nič. Sence so padale 
pravokotno na njegovo smer in ker je bilo le malo po 
poldnevu, je to pomenilo, da teče na zahod. Ali morda 
vzhod? V mislih si je predstavljal vetrnico, ki bi morala 
biti v spodnjem desnem kotu vidnega polja. Kako že 
stojijo črke? 

Potem mu je v ušesih zaprasketal glas, ki ga je tako po- 
grešal. 

"Čez petinsedemdeset metrov zavij levo." 

To vendar ni mogoče! Rekli so, da vsadek ne bo delo- 
val. Da bo le pošiljal sliko v neposredni prenos, preje- 
mal pa ničesar. So morda za hip motilne naprave odpo- 
vedale? NI važno, le naprej. Priložnost mora izkoristiti. 
Pritekel je do križišča in se pognal na levo. 

"Čez petdeset metrov zavij desno." 

Oh, sladki, sladki glas. Ne le navigacija, zdelo se mu je, 
da so se pričeli pojavljati megleni obrisi prave res-nič- 
nosti. Da je okolica spet postajala domača. 

"Levo in potem še enkrat levo." 

Pospešil je tempo, zdaj ko je njegov elektronski čut 
prevzel pobudo. Preskočil je nizko ograjo ... 

Za katero pa ni bilo več tal. 

Trot s kamero je pribrenčal na prizorišče nezgode. Tru- 
plo, razmetano kot punčka iz cunj, je ležalo v mlaki krvi. 
Kamera se je še približala. Slišati je bilo drobni glasek: 
"Preračunavam. Na primernem mestu polkrožno obrni." 


x x x 


Sonce jo je neusmiljeno žgalo. Kaj bi dala za požirek 
energijske pijače! Brala je, da so nekoč ob podobnih 
tekmovanjih udeležence spremljale trume gledalcev. Da 
so jim ponujali pijačo, jih spodbujali. Danes so ulice 
opustele. Vsi spremljajo prenos, projiciran direktno na 
njihove mrežnice skozi kamere tekmovalcev in letečih 
trotov, ki so ponujali dodatne zorne kote. Vsak je bil 
sam svoj režiser. Nekoč so poznali trgovine, kjer si pi- 
jačo kupil, pa gostilne, kjer so se ljudje družili in baje 
spremljali podobna tekmovanja. Danes pa ... 

Ko bi kje našla vsaj vodo! 

Ob tej misli se je kar stresla. Voda vendar ni za pitje! Ne 
moreš piti nečesa, s čimer odstranjuješ umazanijo s te- 
lesa! Sonce ji je moralo udariti v glavo. Ena pločevinka, 
to je vse, kar potrebuje. Potem bo vse laže. 

Nato jo je zagledala. Smejala se ji je z zadnje 
police avtomobila, parkiranega ob pločniku. 
Lepa modra plastenka, na kateri je bil narisan 
zadovoljen pingvin. Pograbila je za kljuko na 
vratih. Bila so odklenjena. Oklenila se je pla- 
stenke, jo mrzlično odprla in začela poželjivo 
goltati sladkasto tekočino. Bila je gostejša od 
običajnih napitkov za gašenje žeje, a prijetnega 
okusa in ni je motilo, da je bila skorajda vroča 
od kuhanja v notranjosti avtomobila. Ni prene- 
hala, dokler ji po grlu ni steklo vseh pet decili- 
trov. 

Opogumljena se je odpravila naprej. A ni mini- 
la niti ura, ko jo je pričel boleti želodec, pogled 
pa je postajal vse bolj meglen. Sprva je to pri- 
pisovala soncu in utrujenosti, sploh ko se je 
morala nasloniti na steno, ker se ji je pričelo 
vrteti. Potem pa je pričela bruhati. 

Vsa zaripla se je sesedla ob steno. V glavi ji je 
razbijalo. Skušala se je pobrati, a se je le zvrni- 
la po tleh. Telo so ji začeli stresati krči. Zadnja 
stvar, ki jo je slišala, je bilo brenčanje trota, ki 
je odletel stran. 

Robotek se je vrnil k avtu in kamero usmeril na 
prazno plastenko. Pod nasmejanim pingvinom 
je v zelo drobnem tisku pisalo: 'HLADILNA TE- 
KOČINA. SESTAVA: 50 % etilen glikol." 

Treba je biti pripravljen na vse. Tako se je gla- 
sil njegov moto. Vedel je, kaj ga čaka, zato si je 
že teden pred tekmovanjem natisnil karto me- 
sta in študiral trase, ki ga bodo pripeljale do 
studia. Znanci so ga zafrkavali, ker se je zana- 
šal na starodobno tehnologijo. Bil je eden red- 
kih posameznikov, ki so imeli tiskalnik. Hej, 
nihče ni rekel, da ne moreš podatkov s sabo 
nesti na papirju! K vragu interaktivnost, ki izgi- 
ne, ko se ti izprazni baterija. Že res, da se to 
zgodi morda dvakrat na leto, a ponavadi v naj- 
bolj neprimernem trenutku. Črke in risbe na 
papirju ne izputijo. 

Poskusili so ga obtožiti goljufanja, a po mrzlič- 
nem brskanju po pravilniku niso našli postav- 
ke, s katero bi mu material lahko odvzeli. Na- 
vsezadnje je imel pred očmi enako sliko kot 
ostali. Nihče od ustvarjalcev ni niti pomislil, da 
je moč do podatkov priti na drugačen način. Po 
drugi strani pa so poskrbeli, da je dobil najbolj 
zajebano traso od vseh tekmovalcev. Ko se je 
uspel orientirati, je ugotovil, da bo njegova pot 
vsaj dvakrat daljša. 

Tudi prav. 

Ko je določil, kje je, si je vzel še deset minut. S 
svinčnikom, ki ga je kupila še njegova mama, 
je na karto narisal debelo črto, ki ji bo sledil. 
Primerjal jo je z zračnim posnetkom in si tako 
zakoličil orientacijske točke. Odvil je pokrov 
čutare in si privoščil pošten požirek, nato pa 
smelo zakorakal proti cilju. 

Vendarle se je kmalu zavedel, da je zavil s 
predvidene poti. Iz nahrbtnika je potegnil šop 
papirjev in pričel ugotavljati, kako in kam. 
Prvič je še šlo. Ko je zataval tretjič, ga je pričela 
grabiti panika. Kolikor poti ima za opraviti, si 
ne sme več privoščiti ustavljanja. Korakal je 


naprej in besno brskal po papirjih. Potem pa - odrešitev! 
Dospel je k tračnicam. Po karti sodeč jim je moral samo 
slediti vse do centra, pa bo prišel praktično pred studio. 
Kaj pa, če je izgubil preveč časa? Stekel je. 

Od napora mu je pričelo razbijati v ušesih. A ni se oziral 
na to. Naprej, le naprej! Bobnenje je postajalo vse glas- 
nejše. Nakar je zaslišal oglušujočo trobljo. Ozrl se je čez 
ramo in otrpnil. Vlak! A kako, saj je imel vozni red! Pre- 
den je lahko odskočil, ga je štiristotonska kompozicija 
zadela z dvesto kilometri na uro. Nikoli mu ni prišlo na 
misel, da tovornih vlakov ni na voznem redu. 


x x x 


Luči studia so svetile v vrata, ki so ostala trmasto zaprta. 
Voditelj je z gosti neprizadeto komentiral usodo ne- 
srečnikov, ki so spektakularno odstopili. Nekateri so me- 
nili, da je pošiljanje namerno zavajajočih informacij v 
vsadke za obogateno resničnost goljufanje s strani prire- 
ditelja. Spet drugi so menili, da je vse v duhu tekmova- 
nja, saj je bistvo preizkušnje v tem, da se udeležencem 
pravo, informacij polno resničnost odvzame. Podatkov 
itak ne bi smeli uporabljati. Vsi so si bili enotni, da tovr- 
stne nezgode bistveno pripomorejo k pestrosti in bi mo- 
rale postati stalnica. 

Tudi v režiji so bili zadovoljni. Več mesecev dela je šlo v 
to, da so vsakega tekmovalca natanko preučili in lahko 
predvideli njegove korake. Vlak je bil višek improvizacije 
enega od asistentov, ki je pod nujno naročil žerjav za pa- 
noramsko kamero. In antifriz! Ni lahko najti okusne, a 
strupene tekočine. Nekdo bo zagotovo napredoval. Ško- 
da, da niso mogli izrabiti še kake pasti. Preostala osmeri- 
ca je namreč sčasoma obupano obsedela sredi ulice, z 
rokami čez oči, ker praznine preprosto ni prenesla. Le 
eden je še bil aktiven, a je očitno hodil po temnem hodni- 
ku ali kanalizaciji, saj je bila slika z implanta neprepozna- 
vna, lokacijski čip pa ni več deloval. 

Toliko bolje, je zadovoljno pomislil režiser. Naslednjič bo- 
mo nagrado podvojili in upravičeno oglaševali, da gre za 
največji preizkus človekovih zmožnosti vseh časov. 

Nato pa so se odprla vrata. V soj žarometov je zakorakal 
mož srednjih let in zadovoljno sedel na prazen stol ob vo- 
ditelju. 

"Imamo zmagovalca! Povejte, kako ste uspeli premagati 
tolikšen izziv?" 

Mož se je nasmehnil, 

"Nič lažjega. Namesto mene je gledal nekdo drug. Ne- 
kdo, ki so ga kamere prezrle." 

V odgovor na nejeverni voditeljev pogled se je obrnil pro- 
ti vratom in požvižgal. K njemu je pritekel zlati prinaša- 
lec. 


Guattro 

SEVEDA, KO Se ZGODI, 
VECINA NE oPAZI,.. 


HA HA! Končno! 
ŽIVLJENJE MI JE 
Šlo, TAKO ALI TAKO 
NA ŽIVCE, KJE so 


KA) JE ZDA) TOZ 
KJE SEM SpLoHZ 
ZAHTEVAM Sp STGNIL 2 
PoJAsNiLo! ) O)! SPLOH NISEM 


KAJ? To SE PA RES NE stiši 
SMOTRNO IN PRAVIČNO | 


Bb JAZ PRAVIM, V 
j OsWENO JEZERO 


oH, NE, OGNJENO JEZERO! HURA, 
REŠITEV V ZADNJEM TRENUTKU! 
LI NE VESELI SE 
PREHITRO, JAZSAMO 


SE KESAM, DA 
| JE ZDAVLE TAKo HUDA IN 
A NRIJETNO ZARADI VAJU! 
ALI MoJE ISKRENO KESANJE 

ONOSTRANSTVU VENDAR NIMAJ |" 
NOBENE VELJAVE 2? 


RU 


DA, ] v 


» s MAREC 2043 


najdi.si 

Informacije 


Ki 


Do konca leta ob nakupu mobitela v paketih 
Povezani 2000 in 2400. Akcija traja do 30.4.2013:' 


PO A NE 


in in f z in P« 
Akcijska Akcijska Akcijska 
cena na obroke au Cenana obroke cena na obroke 


DI NNNM uvo»  N "— PM x 


V paketu Povezani 2000 z mesečno naročnino 23 EUR je do konca leta vključenih kar 1000 minut 
klicev v omrežje Mobitel in 1000 minut klicev v ostala slovenska omrežja, 1000 SMS/MMS 
sporočil in 1000 MB podatkov. Tudi v paketu Povezani 2400 z mesečno naročnino 30 EUR vam 
količine vključenih storitev podvojimo do konca leta. Akcija traja do konca aprila 2013:' 


WWW.MOBITEL.SI 


